
INTRODUCERE 


Conform părerii general admise azi, estetica este disciplina al cărei conţinut 
se referă la artă, creaţie, frumos, fiind un "studiu filosofic al artei" cu variata sa gamă 
conotativă. Estetica indică fie gândirea filosofică cu privire la experienţa simţurilor, fie 
gândirea filosofică asupra operelor de artă şi asupra faptului artistic.2 Dacă termenul 
a apărut destul de târziu în vocabularul de specialitate, în schimb, preocupările 
estetice au vechimea celor artistice, confundându-se uneori cu acestea. 

Toţi făuritorii de artă sunt, la urma urmei, nişte esteticieni, doar că puţini dintre 
ei simt nevoia să teoretizeze, or, din acest punct de vedere, problemele esteticii 
se pot grupa în două domenii majore: cel al creaţiei şi cel al percepţiei estetice. 
Dacă metafizica priveşte în special fenomenul creator, estetica, cu deosebire de 
la Kant încoace, are în vedere teoria percepţiei artistice, "judecata de gust".* 

Estetica s-a născut şi a crescut la sânul filosofiei, rămânând până în ziua de azi 
tributară acesteia, ce-i drept nu total. Etimologic, ea îşi are rădăcinile în vocabularul 
grec, cucOnoc, aisthă&sis însemnând facultatea de a percepe prin intermediul 
simţurilor, senzaţie, facultate de a percepe prin intermediul intelectului, percepţie, 
senzaţie, ceea ce cade sub simţuri“ iar ausOnwxoc, aisthătn: capabil de a fi perceput 
prin simţuri, obiectul simţurilor, sensibilul (opus lui noeton).5 Ea constituia o încercare 
a primilor physikof de a explica procesele fiziologice ce au loc în momentul 
perceperii unui obiect, motiv pentru care Heraclid şi Parmenide au avut serioase 
îndoieli epistemologice”, refuzându-i orice relaţie cu adevărul.& 

Oricum, gânditorii secolelor următoare, nu bănuiau câtuşi de puţin că, peste 
aproximativ două milenii, scrierile lor referitoare la frumos şi la căile de "producere" 
al acestuia vor fi grupate sub numele generic de ESTETICĂ. Ei discutau despre 


1 ANTONY FLEW, Dicţionar de filozofie şi logică, traducere de D. Stoianovici, Ed. Humanitas, 


Bucureşti, 1996, p. 118. 
Enciclopedie de filosofie şi ştiinţe umane, Ed. ALL Educational, Timişoara, 2004, p. 296. 
JULIA DIDIER, Dicţionar de filosofie, traducere Leonard Gavriliu, Ed. Univers Enciclopedic, 
Bucureşti, 1999, p. 102. 
M. A. BAILLY, Abr6g6 du dictionnaire grec-frangais, p. 22. 
FRANCIS E. PETERS, Termenii filozofiei greceşti, traducere de Dragan Stoianovici, Ed. 
Humanitas, Bucureşti, 1993, p. 24-33. 

Physik6s era cercetătorul lui physis (natură), un filosof al naturii. 

Epistemologia, (gr. epistem6), este teoria cunoaşterii ştiinţifice, studiind metodele de 
cunoaştere practicate de ştiinţe. 

F. PETERS, op. cit., p. 24. 

frumos sau artă, încadrându-le epistemologic, ontologic? sau axiologic'%, ca pe 
nişte categorii "metafizice". Primii mari filosofi care au fost preocupaţi de 
problematica veridicităţii artei şi pe care le-au abordat în operele lor au fost, 
bineînţeles, Platon şi Aristotel, motiv pentru care sunt socotiți a fi, într-un anume 
sens, întemeietorii studiilor estetice; se năştea o disciplină, deocamdată fără un 
statut aparte şi fără nume. 

De fapt, mai toţi marii filosofi ai antichităţii au avut preocupări estetice, chiar 
şi cei mai puţin familiarizați cu întreţeserea ideilor şi a cuvintelor. Astfel că, în 
istoria disciplinei apar nume celebre, din cele mai diverse domenii: Hesiod, 
Confucius, Plotin, Cicero, Horaţiu, Fericitul Augustin, Sfântul Dionisie Areopagitul, 
Toma d'Aquino, Alberti, Leonardo da Vinci, Kant, Schiller, Hegel, Baudelaire, 
Nietzsche, Croce, Wâifflin, Lipps şi alţii. 


Meritul de a fi "botezat" această ramură a culturii i-a revenit unui filosof 
german, Alexander Baumgarten, care, în 1750, publică lucrarea Aesthetica. Tot 
el a fost cel care a efectuat, pentru prima dată, deosebirea dintre logică şi 
estetică, numind-o pe aceasta din urmă drept "ştiinţa cunoaşterii senzoriale": 
"estetica (ca teorie a artelor libere, ca logică a capacităţii de cunoaştere, ca artă a 
gândirii frumoase şi ca artă a cunoaşterii intuitive, analogă cu cea raţională) este 
ştiinţa cunoaşterii senzoriale."!! Şi astfel, disciplina consacrată desluşirii legilor 
frumosului şi-a căpătat un nume ce urma să o diferenţieze în cadrul celorlalte 
ramuri ale cunoaşterii umane. 

Procesul de fixare al unei individualităţi clare şi distincte nu avea cum să 
ducă la unitate şi coerenţă; astfel că, în prezent, se poate vorbi despre o mulţime 
de estetici, purtând numele unor gânditori sau curente sociale, culturale, 
religioase. Sunt întâlnite estetica pl/atoniciană, aristotelică, plotiniană, kantiană, 
hegeliană, sau estetica existenţialistă, fenomenologică, "a formei", informaţională 
ori estetică biblică, bizantină, scolastică sau zen. 

Fiecare dintre ele are ca preocupare comună desluşirea legităţilor 
frumosului în artă, diferenţiindu-se apoi după viziunea proprie asupra acestui 
complex proces. De aceea este dificilă o definire exhaustivă a domeniului 
esteticii, orice încercare de fixare în concepte clare fiind sortită preţiozităţii şi 
sterilităţii, fapt demonstrat de enunţarea unor definiţii ale esteticii ce se doresc a fi 
cât mai lămuritoare: "disciplină filozofică care studiază esenţa, legităţile, 
categoriile şi structura acelei atitudini umane faţă de realitate, caracterizată prin 
reflectarea, contemplarea, valorizarea şi făurirea unor trăsături specifice ale 
obiectelor şi proceselor din natură, societate şi conştiinţă sau ale creaţiilor 

Ontologia (gr. on, ontos = fiinţă şi logos = ştiinţă) reprezintă partea filosofiei care studiază 
existența ca atare sau "existenţa ca existenţă" (Aristotel). 

19 De la axia=valoare şi logos=ştiinţă. Axiologia este teoria generală a valorii, studiind geneza, 
structura, interacţiunea, cunoaşterea funcţiilor valorile în viaţă, dinamica sistemului de valori. 


MARIA FURST, JURGEN TRINKS, Manual de filozofie, traducere de loana Constantin, Ed. 
Humanitas, Bucureşti, 1997, p. 217. 

omeneşti (artistice). Aceste trăsături îşi capătă caracterul prin structurarea armonioasă, 


colorată sau expresivă, legată de semnificaţia umană pe care ea o include". '? 


+ 


În vederea dobândirii şi aprofundării unei culturi teologice complexe, ce 
îmbrăţişează şi domeniul artistic, cultură necesară specializării Artă sacră, se 
impune cunoaşterea câtorva puncte cruciale ce au marcat drumul sinuos al 
încercărilor de a defini arta, dar mai ales frumosul. Dacă Estetica este, vorbind în 
mare, disciplina ce vizează arta ca mijloc de materializare a frumuseții, în 
viziunea creştină ea este teologia frumuseţii, ce încearcă desluşirea acestei 
taine, născută o dată cu crearea lumii, aceea a frumosului ca mijloc de 
cunoaştere a lui Dumnezeu. 

Popularitatea scrierilor lui Dostoievski a dus la conştientizarea faptului că 
frumusețea este un mijloc de mântuire a lumii. Pe de altă parte, artele plastice şi- 
au câştigat un statut aparte în universul culturii, fără a fi scutite însă de pericolul 
degenerării sau al "morţii", în paralel cu dispariţia voită a celei mai populare 
categorii estetice: frumosul. 

Estetica teologică, disciplină cu caracter sintetic, apărută nu de mult timp în 
programa Facultăţii de Teologie Ortodoxă din Bucureşti, propune lămurirea câtorva 
aspecte privitoare la menirea frumosului artelor plastice în dobândirea mântuirii: 

1. Începutul manifestărilor artistice: Dumnezeu, primul artist al lumii, dar şi primul 

critic, singurul obiectiv, Care recunoaşte perfecțiunea estetică a lumii create. 

2. Frumuseţea lumii, mijloc de cunoaştere şi preamărire a Creatorului, dar 
şi capcană pentru omul care poate ajunge să se închine creaţiei, iar nu 
Celui care a făurit-o. 
lubirea — calea către vederea şi cunoaşterea frumuseţii celei adevărate. 
Frumuseţea virtuţii şi urâţenia păcatului. 

Mântuirea — operă de restaurare artistică a omului şi, prin el, a întregii lumi. 


n. 


* 


Lucrarea de faţă este structurată în trei părţi, prima cuprinzând analiza 
manifestărilor artei, rolul artistului, importanţa frumosului şi a podoabei (raportate 
la domeniul spiritual), toate prezente în scrierile Sfintei Scripturi. A doua parte 
cuprinde o prezentare o esteticii antichităţii, privită din punctul de vedere al unui 
teolog. Majoritatea filozofilor au avut în centrul preocupărilor, sau măcar au 
abordat, problema frumosului, a artei şi a artistului, precum şi a implicării lui 
Dumnezeu sau a zeului, cum era numit, în actul artistic. 

Dar, după cum este de aşteptat, cele mai multe scrieri referitoare la coordonata 
divină a creaţiei artistice apar în operele scriitorilor creştini şi ale Sfinţilor Părinţi, 
culminând cu sfinţii capadocieni. Concepţia acestora este analizată în partea a 


12 Dicţionar de estetică generală, Ed. Politică, Bucureşti, 1972, p. 110. 


treia a lucrării, care cuprinde prezentarea antichităţii târzii şi a sfinţilor capadocieni, 
încheindu-se apoi cu opera sfinţilor Dionisie Areopagitul şi Maxim Mărturisitorul. 

Cartea are ca scop clarificarea faptului că Dumnezeu este şi rămâne izvorul 
oricărei forme de căutare manifestare a frumosului, aproape întotdeauna asociat 
cu binele şi cu adevărul, în Persoana lui lisus Hristos împlinindu-se idealul antic, 
kalokagathon. Dacă în filosofia antică frumosul, binele şi adevărul sunt o idee, la 
care omul încearcă să ajungă prin forţele proprii, în concepţia creştină Frumosul, 
Binele şi Adevărul sunt o Persoană, lisus Hristos, Care se împărtăşeşte omului, 
pentru a-l determina şi ajuta ca să se împărtăşească de ele. 


DUMNEZEU ŞI CREAŢIA SA 


Considerente generale 

În ceea ce priveşte geniul artistic al Israelului, el "s-a manifestat în 
arhitectura religioasă şi decorația sa, în dans, dar suprema exprimare a înclinării 
către frumos în mod sigur se află în darul limbajului", indiferent dacă este vorba 
despre descrieri narative, rugăciuni sau psalmi.'* Este vorba despre o exprimare 
deosebit de plastică, de o frumuseţe aparte a limbajului, care diferă da la un 
autor la altul, dovadă că, deşi toată Scriptura este insuflată de Dumnezeu, totuşi, 
fiecare s-a exprimat într-un mod cât se poate de personal. 

Sub impresia citirii superficiale a celei de-a doua porunci a Decalogului, cea 
care interzice făurirea oricărui chip cioplit, la care s-a adăugat problematica 
iconoclasmului bizantin, în mai toate scrierile referitoare la acest subiect apare 
ideea că ideologia Vechiului Testament ar fi fost una ce se opunea oricărei 
manifestări artistice, deci şi estetice. Şi totuşi, după cum vom vedea, în scrierile 
scripturistice există o sumedenie de relatări ale frumuseţii, în diversele ei forme 
de manifestare — vizuale, auditive, olfactive. 

Nicăieri, în Vechiul, dar nici în Noul Testament, nu aflăm vreo teorie sau 
vreo doctrină a frumosului, expusă clar, aşa cum se întâmplă cu ideile morale, 
soteriologice, eshatologice sau de altă natură. În schimb, întâlnim multe 
menționări şi chiar descrieri ale oamenilor, lucrurilor sau locurilor frumoase. Este 
ceea ce s-ar putea numi frumosul explicit, adică frumuseţea prezentă în scrieri şi 
descrisă în chip clar. Întâlnim, după cum vom vedea, frumuseţea creaţiei, a 
oamenilor sau a creaţiei artistice a acestora, exprimată cât se poate de clar. 

Dar, o contribuţie estetică nu mai puţin importantă o aflăm, după cum am 
spus mai devreme, în limbajul aparte al Scripturii, în melodicitatea sa, şi în toată 
încărcătura sa artistică. Este ceea ce am putea numi frumosul implicit, întrucât el 
nu se lasă citi de la prima lectură, se ascunde şi se lasă descoperit numai de 
către cei care au trecut de faza prunciei duhovniceşti. Acest gen de frumuseţe, 
mai subtil, apofatic în esenţa sa, este mai bogat în mesajul său estetic, lăsându- 
se desluşit mai greu. El poate fi aflat îndeosebi în toate scrierile biblice, cu 
modulaţiile rezultate din manifestarea personalităţii creatoare a fiecărui autor. 


15 The Interpreter's Dictionary of the Bible, Nashville, SUA, 1980, p. 372. 


Capitolele care urmează cuprind o prezentare a frumosului explicit, cu 
referiri la prezenţa frumosului şi a frumuseţii în Cartea Facerii şi în alte scrieri 
biblice, la creaţia artistică precum şi la creaţia artistică în viziunea Sfintei 
Scripturi, în timp ce frumosul implicit apare în capitolele referitoare la Cărţile 
poetice ale Vechiului Testament, precum în Poezia imnografică prezentă în 
cultul creştin. 


Crearea lumii 


"La început a făcut Dumnezeu cerul şi pământul." (Fac. 1,1) 
BEREŞIT BARA ELOHIM. 

Ev apyn enowoev o Qg06 Tov ObPAVOV KO Tv Ynv. 

Acest zguduitor act şi-a pus amprenta asupra spiritualităţii iudaice, după 
cum era şi firesc: "Binecuvântează, suflete al meu, pe Domnul! Doamne, 
Dumnezeul meu, măritu-Te-ai foarte. Întru strălucire şi în mare podoabă Te-ai 
îmbrăcat; Cel ce Te îmbraci cu lumina ca şi cu o haină; Cel ce întinzi cerul ca un 
cort; Cel ce acoperi cu ape cele mai de deasupra ale lui; Cel ce pui norii suirea 
Ta; Cel ce umbli peste aripile vânturilor; Cel ce faci pe îngerii Tăi duhuri şi pe 
slugile Tale pară de foc; Cel ce ai întemeiat pământul pe întărirea lui şi nu se va 
clătina în veacul veacului. Cât s-au mărit lucrurile Tale, Doamne, toate cu 
înţelepciune le-ai făcut! Umplutu-s-a pământul de zidirea Ta." (Ps. 103, 1-6 şi 25) 

Toate popoarele din sfera orientală considerau pământul o divinitate, cerul 
o divinitate, zeii sunt pretutindeni în natură, deificând-o. Dar din acest psalm, ce 
rezumă gândirea iudaică, rezultă că există un singur Dumnezeu, incontestabil 
deasupra naturii pe care El însuşi a creat-o. Ne află astfel, în faţa unei "alterări 
a vechilor valori şi în faţa evenimentului unei noi concepţii a universului. Avem 
de a face cu criza forţelor naturale, cu desprinderea lor de divinitate, situarea 
divinului în transcendenţă. Dar Dumnezeul Israelului nu este numai transcendent, 
ci şi imanent..."!4 

Mai mult, La început, BEREŞIT, Evapyn,In principio nu înseamnă 
"început" în sensul temporal al cuvântului, nu semnifică o creaţie în timp, ci actul 
divin care precede crearea lumii în timp. lar a făcut, BARA, enowmoev, Creavit, 


'+ SABATINO MOSCATI, Vechi imperii ale Orientului, traducere Adriana Lăzărescu, Ed. 
Meridiane, Bucureşti, 1982, p. 271. 

termen care apare frecvent în Cartea Facerii'5, înseamnă a chema, a aduce la 
existenţă ceva nou, nemaiîntâlnit.'€ 

Încă de la începutul Scripturii aflăm că cel Care a creat toate este 
Dumnezeu - "Făcătorul cerului şi al pământului, al tuturor celor văzute şi 
nevăzute", după cum mărturiseşte şi Simbolul de credinţă creştin, Cel care a 
creat din nimic "cerul şi pământul". Prin cer se înţelege lumea nevăzută, cea 
spirituală iar prin pământ lumea văzută, cea materială. 

La început doar Duhul Domnului se purta pe deasupra tuturor — acoperind 
totul asemenea unei păsări care îşi întinde aripile peste toate: "Şi pământul era 
netocmit şi gol. Întuneric era deasupra adâncului şi Duhul lui Dumnezeu Se purta 
pe deasupra apelor" (Fac. 1,2). 

La un moment dat, Dumnezeu a rostit zguduitoarele cuvinte: Să fie 
lumină!, lucru ce s-a înfăptuit îndată, după cum îndată mărturiseşte Scriptura: "Şi 
a fost lumină" (Fac. 1,3). Din acel moment începea crearea lumii, cu derularea 
celor şase zile. 


Etapele creaţiei 


După cum aveau să tălmăcească exegeţii referatului biblic, Dumnezeu a 
procedat asemenea unui artist. El Şi-a întocmit un plan, pe care l-a evaluat 
periodic, dar şi în final, declarându-Se foarte mulţumit de opera Sa. În toate 
scrierile biblice care se referă la Dumnezeu sau la momentele Facerii lumii, 
autorii lor Îl recunosc pe Dumnezeu ca singurul şi marele Ziditor şi Creator 
al lumii. 

Lumea nu a fost creată dintr-o dată, ci treptat. După cum remarca Fericitul 
Augustin, procesul de creaţie are două faze, cele şase zile împărțindu-se în două 
grupe de câte trei — opus distinctionis şi opus orantionis.'” Ziua a patra 
împodobeşte ceea ce s-a creat în prima zi, ziua a cincia cele create în ziua a 
doua iar ce-a de-a şasea pe cele create în a treia zi. 


Dumnezeu deosebeşte Dumnezeu împodobeşte 
Prima zi Ziua a patra 


iau IE.) început a făcut Dumnezeu cerul şi pământul." (Fac. 1,1); "A făcut Dumnezeu animalele 
cele mari din ape şi toate fiinţele vii, care mişună în ape..." (Fac. 1,21); " Şi a făcut Dumnezeu pe 
om după chipul Său; după chipul lui Dumnezeu l-a făcut; a făcut bărbat şi femeie." (Fac. 1,17); "Şi a 
sfârşit Dumnezeu în ziua a şasea lucrarea Sa, pe care a făcut-o; iar în ziua a şaptea S-a odihnit de 
toate lucrurile Sale, pe care le-a făcut." (Fac. 2,3) 

S DAMASUS BULLMANN şi Diac. IOAN. JR. ICĂ, Biblia vie, Ed. Thansib/Deisis, Sibiu, 1994, p. 22. 

"7 DAMASUS BULLMANN şi Diac. IOAN. JR. ICĂ, Biblia vie, Ed. Thansib/Deisis, Sibiu, 1994, p. 26. 

"Şi a zis Dumnezeu: «Să fie lumină»! Şi a 
fost lumină. Şi a văzut Dumnezeu că este 
bună lumina, şi a despărţit Dumnezeu 
lumina de întuneric. Lumina a numit-o 
Dumnezeu ziuă, iar întunericul l-a numit 
noapte. Şi a fost seară şi a fost dimineaţă: 
ziua întâi" (Fac. 1, 3-5). 


"Şi a zis Dumnezeu: "Să fie luminători pe tăria 
cerului, ca să lumineze pe pământ, să despartă 
ziua de noapte şi să fie semne ca să deosebească 
anotimpurile, zilele şi anii, Şi să slujească drept 
luminători pe tăria cerului, ca să lumineze 
pământul. Şi a fost aşa. A făcut Dumnezeu 
cei doi luminători mari: luminătorul cel mai mare 
pentru cârmuirea zilei şi luminătorul cel mai mic 
pentru cârmuirea nopţii, şi stelele. Şi le-a pus 
Dumnezeu pe tăria cerului, ca să lumineze 
pământul, Să cârmuiască ziua şi noaptea şi 
să despartă lumina de întuneric. Şi a văzut 
Dumnezeu că este bine. Şi a fost seară şi a 
fost dimineaţă: ziua a patra (Fac. 1, 14-19). 


Ziua a doua 


Ziua a cincia 


"Şi a zis Dumnezeu: "Să fie o tărie prin 
mijlocul apelor şi să despartă ape de ape!" 
Şi a fost aşa. A făcut Dumnezeu tăria şi a 
despărţit Dumnezeu apele cele de sub tărie 
de apele cele de deasupra tăriei. Tăria a 
numit-o Dumnezeu cer. Şi a văzut Dumnezeu 
că este bine. Şi a fost seară şi a fost 
dimineaţă: ziua a doua" (Fac. 1, 6-8). 


"Apoi a zis Dumnezeu: "Să mişune apele de 
vietăţi, fiinţe cu viaţă în ele şi păsări să 
zboare pe pământ, pe întinsul tăriei 
cerului!" Şi a fost aşa. A făcut Dumnezeu 
animalele cele mari din ape şi toate fiinţele 
vii, care mişună în ape, unde ele se prăsesc 
după felul lor, şi toate păsările înaripate 
după felul lor. Şi a văzut Dumnezeu că este 
bine. Şi le-a binecuvântat Dumnezeu şi a zis: 
"Prăsiţi-vă şi vă înmulţiţi şi umpleţi apele 
mărilor şi păsările să se înmulțească pe 
pământ! Şi a fost seară şi a fost dimineaţă: 
ziua a cincia (Fac. 1, 20-23). 


Ziua a treia 


Ziua a şasea 


"Şi a zis Dumnezeu: "Să se adune apele 
cele de sub cer la un loc şi să se arate 
uscatul!" Şi a fost aşa. şi s-au adunat apele 
cele de sub cer la locurile lor şi s-a arătat 
uscatul. Uscatul l-a numit Dumnezeu pământ, 
iar adunarea apelor a numit-o mări. Şi a 
văzut Dumnezeu că este bine. Apoi a zis 
Dumnezeu: "Să dea pământul din sine 
verdeață: iarbă, cu sămânță într-însa, după 
felul şi asemănarea ei, şi pomi roditori, care 
să dea rod cu sămânță în sine, după fel, pe 
pământ!" Şi a fost aşa. Pământul a dat din 
sine verdeață: iarbă, care face sămânță, 
după felul şi după asemănarea ei, şi pomi 
roditori, cu sămânță, după fel, pe pământ. Şi a 
văzut Dumnezeu că este bine. Şi a fost seară 
şi a fost dimineaţă: ziua a treia (Fac. 1, 9-13). 


"Apoi a zis Dumnezeu: "Să scoată pământul 
fiinţe vii, după felul lor: animale, târâtoare şi 
fiare sălbatice după felul lor". Şi a fost aşa. A 
făcut Dumnezeu fiarele sălbatice după felul 
lor, şi animalele domestice după felul lor, şi 
toate târâtoarele pământului după felul lor. Şi 
a văzut Dumnezeu că este bine. Şi a zis 
Dumnezeu: "Să facem om după chipul şi 
după asemănarea Noastră, ca să 
stăpânească peştii mării, păsările cerului, 
animalele domestice, toate vietăţile ce se 
târăsc pe pământ şi tot pământul!" Şi a făcut 
Dumnezeu pe om după chipul Său; după 
chipul lui Dumnezeu l-a făcut; a făcut bărbat 
şi femeie... Şi a fost aşa. Şi a privit 
Dumnezeu toate câte a făcut şi iată erau 
bune foarte. Şi a fost seară şi a fost 
dimineaţă: ziua a şasea (Fac. 1, 24-31). 


La rândul ei, fiecare zi are 4 elemente distincte: 


1. Cuvântul lui Dumnezeu zice; 


2. urmează contemplarea şi evaluarea; Dumnezeu vede că este bine şi frumos; 
3. are loc separarea, diferenţierea şi specificarea, adică Dumnezeu desparte; 


10 


4. urmează numirea, în sensul că Dumnezeu dă nume fiecărui lucru creat, 

fixându-le identitatea şi autonomia. '$ 

După cea de-a şasea zi, Dumnezeu S-a odihnit de toate: "Şi a sfârşit 
Dumnezeu în ziua a şasea lucrarea Sa, pe care a făcut-o; iar în ziua a şaptea S-a 
odihnit de toate lucrurile Sale, pe care le-a făcut. Şi a binecuvântat Dumnezeu 
ziua a şaptea şi a sfinţit-o, pentru că într-însa S-a odihnit de toate lucrurile Sale, 
pe care le-a făcut şi le-a pus în rânduială" (Fac. 2, 2-3). 

De-a lungul scrierilor biblice, de multe ori se va sublinia faptul că "Că în 
şase zile a făcut Domnul cerul şi pământul, marea şi toate cele ce sunt într-însele, 
iar în ziua a şaptea S-a odihnit. De aceea a binecuvântat Domnul ziua a şaptea 
şi a sfinţit-o" (leş. 20,21) sau "Să păzească deci fiii lui Israel ziua odihnei, 
prăznuind ziua odihnei din neam în neam, ca un legământ veşnic. Acesta este 
semn veşnic între Mine şi fiii lui Israel, pentru că în şase zile a făcut Domnul cerul 
şi pământul, iar în ziua a şaptea a încetat şi S-a odihnit" (leş. 31, 16-17). 

"lată obârşia cerului şi a pământului de la facerea lor, din ziua când Domnul 
Dumnezeu a făcut cerul şi pământul" (Fac. 2,4). 


Crearea omului — act special al creaţiei 


Înaintea actului creaţiei din fiecare zi, Dumnezeu a spus "să fie", şi toate 
s-au înfăptuit cu Cuvântul. Dar când a fost să-l creeze pe om, au intervenit 
câteva noutăţi: 

1. creării omului i-a premers un sfat divin: " Şi a zis Dumnezeu: "Să facem 
om după chipul şi după asemănarea Noastră, ca să stăpânească peştii mării, 
păsările cerului, animalele domestice, toate vietăţile ce se târăsc pe pământ 
şi tot pământul! Şi a făcut Dumnezeu pe om după chipul Său; după 
chipul lui Dumnezeu l-a făcut; a făcut bărbat şi femeie" (Fac. 1, 26-27). 

2. omul nu a mai fost creat numai cu Cuvântul, ci Dumnezeu l-a făcut cu 
mâinile Sale: "Atunci, luând Domnul Dumnezeu ţărână din pământ, a 
făcut pe om..." (Fac. 2,7). 

3. ţărâna din care a fost modelat omul a fost însufleţită cu suflarea de viaţă 
divină, prin aceasta el deosebindu-se radical de toate celelalte făpturi 
create de Dumnezeu: "... şi a suflat în faţa lui suflare de viaţă şi s-a 
făcut omul fiinţă vie" (Fac. 2,7). 

Mai mult, omul a fost creat pentru a fi cununa creaţiei, împăratul întregii 
creaţii, menit să o admire, să se bucure de ea şi să o conducă, el însuşi lăsându-se 
condus de Împăratul suprem -— lucru care, din păcate, nu s-a întâmplat. 
Contemplarea ameţitoarei creaţii a lui Dumnezeu nu poate umple decât de mirare 
şi admiraţie sufletul omului, mai ales când compară făptura sa, aparent atât de 
neînsemnată cu uriaşa creaţie: "Când privesc cerurile, lucrul mâinilor Tale, luna 
şi stelele pe care Tu le-ai întemeiat, îmi zic: Ce este omul că-ţi aminteşti de el? 
Sau fiul omului, că-l cercetezi pe el? Micşoratu-l-ai pe dânsul cu puţin faţă de 


' DAMASUS BULLMANN şi Diac. IOAN. JR. ICĂ, Biblia vie, Ed. Thansib/Deisis, Sibiu, 1994, p. 26. 

îngeri, cu mărire şi cu cinste I-ai încununat pe el. Pusu-l-ai pe dânsul peste lucrul 
mâinilor Tale, toate le-ai supus sub picioarele lui. Oile şi boii, toate; încă şi 
dobitoacele câmpului; Păsările cerului şi peştii mării, cele ce străbat cărările 
mărilor" (Ps. 8,3-9). 

Aşa cum a subliniat şi Mântuitorul în predicile sale, nimic din lume aceasta 
nu se poate compara cu sufletul omenesc: "pentru că ce-i va folosi omului, dacă 
va câştiga lumea întreagă, iar sufletul său îl va pierde? Sau ce va da omul în 
schimb pentru sufletul său?" (Mt. 16,26). 


i 


Deşi Dumnezeu a spus „să facem om după chipul şi după asemănarea 
Noastră...” (Fac. 1, 26), în final, omul a fost creat doar după chipul, urmând ca, 
prin conlucrarea dintre harul Duhului Sfânt şi strădania proprie, să ajungă la 
asemănare: „şi a făcut Dumnezeu pe om după chipul Său; după chipul lui 
Dumnezeu l-a făcut” (Fac. 1,27). În această mişcare către asemănare omul putea 
pune în valoare coordonata creativă a fiinţei sale, precum şi permanenta 
înfrumusețare a sa şi a lumii, urmând traseele deja creionate în cadrul planului 
divin al Creatorului. 

Munca sa consta în actualizarea potenţialei frumuseți a chipului său, dar şi 
a lumii, activitate în cadrul căreia era vitală păstrarea direcţionării ontologice a 
chipului către ajungerea la asemănare, întrucât „chipul, prin fundament obiectiv, 
prin însăşi structura sa dinamică, cere asemănarea subiectivă, personală. 
Germenele -— «a fi fost creat după chip» — duce firesc către această deschidere: 
«a exista după chip»".!? 

Creat printr-un act special, omul urma să ajungă la asemănarea cu 
Dumnezeu, între alte însuşiri având-o şi pe aceea de a fi artist după chipul 
Artistului suprem, făuritor de opere de artă spre slava lui Dumnezeu, iar nu spre 
cea proprie, cum avea să se întâmple în urma căderii. 


Creatio ex nihilo 


Atotputernicia lui Dumnezeu s-a manifestat la crearea lumii din nimic, aspect 
cu atât mai important de precizat cu cât zeitățile păgâne, îndeosebi demiurgul lui 
Platon a creat dintr-o materie preexistentă, neavând puterea de a porni şi de a 
crea din nimic, de la zero. "Aşa grăieşte Domnul, Izbăvitorul tău şi Care te-a zidit 
din sânul maicii tale: "Eu sunt Domnul, Care a zidit lumea; singur am făcut 
cerurile, Eu am întărit pământul, şi cine Mi-a fost într-ajutor? (Isaia 44,24). 

Precizarea aceasta nu apare în cele două referate biblice din Cartea facerii, 
ci în perioada elenistică, în cartea a doua a Macabeilor: "Rogu-te, fiule, ca, la cer 
şi la pământ căutând şi văzând toate cele ce sunt într-însele, să cunoşti că din ce 


19 PAUL EVDOKIMOV, Ortodoxia, traducere de Arh. Vicar Irineu loan Popa, EIBMBOR, 1996, p. 92. 

n-au fost le-a făcut pe ele Dumnezeu şi pe neamul omenesc aşijderea l-a făcut" 
(2 Macabei 7,28). 

Aceeaşi mărturie o aflăm şi în cartea Înţelepciunii lui Solomon: "Nu era cu 
anevoie mâinii Tale atotputernice, care a zidit lumea din nimic" (Înţel. 11,17) şi în 
Epistola către evrei: "Prin credinţă înţelegem că s-au întemeiat veacurile prin 
cuvântul lui Dumnezeu, de s-au făcut din nimic cele ce se văd" (Evrei 11,3). 

Cu toate că termenul a crea din nimic nu apare decât târziu în scrierile 
biblice, trebuie precizat faptul că termenul ebraic bâră înseamnă "a izvori din 
neant, a plăsmui, a chema din nimic", rezervat exclusiv pentru lucrările lui 
Dumnezeu, în scrierile vechi el fiind mai rar întâlnit.” Dar apare foarte des în cele 
exilice şi post-exilice: "Eu am făcut pământul şi pe om şi vieţuitoarele cele de pe 
faţa pământului cu puterea Mea cea mare şi cu braţul Meu cel puternic şi l-am 
dat cui am vrut" (ler. 27,5). 

Dumnezeu este singurul creator al întregii lumi, pe de o parte El a creat 
asemenea unui artist dar, pe de altă parte, şi altfel decât artiştii oameni, El 
neavând nevoie de ajutoare, de îngeri sau duhuri care să-L slujească şi să-L 
ajute în munca creaţiei: "O, Doamne Dumnezeule, Tu ai făcut cerul şi pământul 
cu puterea Ta cea mare şi cu braţ înalt şi pentru Tine nimic nu este cu neputinţă" 
(ler. 32,17). 


Dumnezeu, creatorul cerului şi al pământului 


"Ajutorul meu de la Domnul, 

Cel ce a făcut cerul şi pământul" (Ps. 120,2). 

Primul referat biblic asupra creaţiei este aşezat între două precizări: "La 
început a făcut Dumnezeu cerul şi pământul" (Fac. 1,1) şi "lată obârşia cerului şi a 
pământului de la facerea lor, din ziua când Domnul Dumnezeu a făcut cerul şi 
pământul" (Fac. 2,4). Prin aceasta se precizează, printre altele, şi faptul că toate 
cele create, cerul şi pământul, lumea nevăzută şi cea văzută, lumea spirituală şi 
cea materială, sunt opera lui Dumnezeu cel atotputernic. 

Practic, superioritatea cosmogoniei mozaice e incontestabilă faţă de cea a 
tuturor popoarelor antichităţii, înălţimea descrierilor ei deosebind-o de cea a celor 
din jur. Superioritatea ei constă în aceea că, pe când la toate popoarele vechi 
întâi sunt creaţi sau apar zeitățile care vor crea apoi lumea, în Cartea Facerii, 
chiar în primul verset, ni se spune "simplu şi totuşi mai înalt decât în oricare 
concepţie a acelor vremuri îndepărtate: «La început a creat Dumnezeu cerul şi 
pământul»; deci Dumnezeu, făcătorul lumii, e o realitate cu existenţă absolută, 
necreat de nimeni, nenăscut din ceva."?! 

Această referire va apare ca un lait-motiv pe parcursul scrierilor biblice, 
îndeosebi în Cartea psalmilor. " Binecuvântaţi să fiţi de Domnul, Cel ce a făcut 
cerul şi pământul" (Ps. 113,23); "Ajutorul meu de la Domnul, Cel ce a făcut cerul 


20 NCE, vol. 4, Washington, 1967, p. 418. 
21 Pr.IOVA FIRCA, Cosmogonia biblică şi teoriile ştiinţifice, Ed. Anastasia, Bucureşti, 1998, p. 153. 

şi pământul" (Ps. 120,2); "Ajutorul nostru este în numele Domnului, Cel ce a făcut 
cerul şi pământul" (Ps. 123,8); "Te va binecuvânta Domnul din Sion, Cel ce a 
făcut cerul şi pământul" (Ps. 133,3); "Fericit cel ce are ajutor pe Dumnezeul lui 
lacob, nădejdea lui, în Domnul Dumnezeul lui, Cel ce a făcut cerul şi pământul, 
marea şi toate cele din ele; Cel ce păzeşte adevărul în veac" (Ps. 145, 5-6). 

După cum aflăm din /storia omorârii balaurului şi a sfărâmării lui Bel (luată 
de la sfârşitul cărții lui Daniel), acesta nu se închina decât Dumnezeului său, 
întrucât el nu credea in idolii făcuţi de mâini, ci "în Dumnezeul cel viu, Care a 
făcut cerul şi pământul şi are stăpânire peste tot trupul”. 

Atotputernicia mai apare şi în ruga regelui lezechia "Doamne Dumnezeul lui 
Israel, Cel ce şezi pe heruvimi, numai Tu singur eşti Dumnezeul tuturor regatelor 
pământului, Tu ai făcut cerul şi pământul" (4 Regi 19,15) sau cea a lui Marhodeu 
care s-a rugat Domnului, pomenind toate lucrurile Acestuia şi zicând: "Doamne, 
Doamne, Împărate Atoţţiitorule, toţi sunt în puterea Ta şi nu este cine să se 
împotrivească ţie când vei voi să izbăveşti pe Israel. Tu ai făcut cerul şi pământul 
şi toate cele minunate de sub cer. Tu eşti Domnul tuturor şi nu este cine să se 
împotrivească ţie, Doamne" (Est. 4,17). 

Toate aceste recunoaşteri ale atotputerniciei lui Dumnezeu au loc în 
momentele de cumpănă ale celor care o mărturisesc, în momentele de grea 
încercare, din care numai puterea şi mila lui Dumnezeu îi mai pot scăpa. În acest 
sens, cutremurătoare este rugăciunea regelui Manase: "Doamne, Atoţţiitorule, 
Dumnezeul părinţilor noştri, al lui Avraam, ai lui Isaac şi al lui lacov, şi al seminţie 
celei drepte a lor, Cel care ai făcut cerul şi pământul cu toată podoaba lor, Care 
ai legat marea cu cuvântul poruncii Tale, Care ai încuiat adâncul şi l-ai pecetluit 
cu numele Tău cel înfricoşător şi slăvit, Înaintea căruia toate se tem şi tremură 
din pricina atotputerniciei Tale, Pentru că nimeni nu poate să stea înaintea 
strălucirii slavei Tale şi nesuferită este mânia urgiei Tale asupra celor păcătoşi..." 
(Manase 1-5). 

Dar Dumnezeu este recunoscut şi de către cei proveniţi din rândul 
popoarelor păgâne, după cum a recunoscut Hiram: "Binecuvântat fie Domnul 
Dumnezeul lui Israel, Cel ce a făcut cerul şi pământul şi a dat regelui David fiu 
înţelept, cu minte şi pricepere, care are de gând să înalțe templu Domnului şi 
casă regală pentru sine" (2 Cron. 2,12). 

Dar atotputernicia lui Dumnezeu nu s-a manifestat numai la crearea lumii, ci 
şi de-a lungul istoriei, El fiind Creatorul şi Făcătorul poporului său ales, Israel: 
"lată Sluga Mea pe Care o sprijin, Alesul Meu, întru Care binevoieşte sufletul Meu. 
Pus-am peste El Duhul Meu şi El va propovădui popoarelor legea Mea. Şi acum 
aşa zice Domnul, Ziditorul tău, lacove, şi Creatorul tău, Israele: «Nu te teme, căci 
Eu te-am răscumpărat şi te-am chemat pe nume, al Meu eşti!»" (Isaia 43,1); "Pe 
toţi acei care poartă numele Meu şi pentru slava Mea i-am creat, i-am zidit şi i-am 
pregătit" (Isaia 43, 7). 

Acest atribut divin a fost reaminti poporului evreu în momentele în care el 
uita de aceasta, fiind nevoie de o accentuare a faptului că Dumnezeu este cel 
Care l-a ales şi l-a zidit: "Aşa zice Domnul, Făcătorul şi Ziditorul tău din pântecele 

maicii tale, şi Ocrotitorul tău: «Nu te teme, sluga Mea lacov şi tu Israele, pe care 
te-am ales»" (Isaia 44,2). 

Foarte des apare sublinierea faptului că Dumnezeu este Făcătorul cerului şi 
al pământului, idee ce străbate ca un fir roşu atât primele capitole ale Cărţii Facerii, cât 
şi restul scrierilor scripturistice. "La început a făcut Dumnezeu cerul şi pământul" 
deschide primul referat biblic, "lată obârşia cerului şi a pământului de la facerea 
lor, din ziua când Domnul Dumnezeu a făcut cerul şi pământul" (Fac. 2,4) îl 
încheie. lar în Faptele apostolilor, Sfântul Pavel şi Barnaba, dorind a stăvili elanul 
celor care se închinau lor asemenea unor zei, le-au zis: "Bărbaţilor, de ce faceţi 
acestea? Doar şi noi suntem oameni, asemenea pătimitori ca voi, binevestind să 
vă întoarceţi de la aceste deşertăciuni către Dumnezeu cel viu, Care a făcut cerul 
şi pământul, marea şi toate cele ce sunt în ele" (Fapte 14,15). 

lar în ceasul final, îngerul Domnului va zice cu glas puternic: "Temeţi-vă de 
Dumnezeu şi daţi Lui slavă, că a venit ceasul judecății Lui, şi vă închinaţi Celui ce 
a făcut cerul şi pământul şi marea şi izvoarele apelor" (Apoc. 14,7). 


Concluzii 


Cosmologia timpurilor prezente este, de fapt, un amalgam de experimente 
conceptuale, existând o mare varietate de teorii cosmologice care, deşi pleacă de 
la premise distincte — uneori opuse, precum veşnicia universului dar şi lumea 
schimbătoare a realităţii vii, crearea continuă a universului dar şi curgerea 
ireversibila a timpului care descoperă un univers cu un sfârşit — au dincolo de 
diferenţe şi puternice afinități între aceste. Aceste cosmologii, deşi beneficiază de 
o impresionantă bază de informaţii din fizica teoretică dublată de o aparatură 
ultrasofisticată, au în comun faptul că nu pot cunoaşte şi explica originea 
absolută a timpului, lăsând pe unii şi pe alţii fără răspuns în faţa acestei întrebări. 

Problematica cosmogoniei actuale nu este departe de una dintre problemele 
fundamentale ale tuturor religiilor, ca şi ale tuturor sistemelor de gândire, aceea de 
aflare a modului în care a luat naştere universul în general şi pământul în special. 
Dar, pe când "cosmogoniile păgâne, ca produse intelectuale fireşti pentru îndepărtatele 
vremuri în care au fost concepute şi a căror expunere e îngreuiată prin amănuntele 
fantastice ale devierilor mitice, nu au putut ajunge decât la soluţii astăzi complet 
perimate şi oricând «mulţumind doar curiozitatea credulilor», învăţătura biblică despre 
creaţie reprezintă o trăsătură remarcabilă şi specifică a ei, liberă de oricare din 
scăderile de care sunt pline toate celelalte cosmogonii vechi. Superioritatea şi 
unicitatea cosmogoniei mozaice în raport cu cele păgâne a fost multă vreme ceva 
de la sine înţeles pentru gânditorii europeni şi singura conformă cu realitatea."? 


22 Pr. IOVA FIRCA, Cosmogonia biblică şi teoriile ştiinţifice, Ed. Anastasia, Bucureşti, 1998, pp. 149-150. 

LUMEA, CREAŢIA LUI DUMNEZEU CEA FRUMOASĂ 


Frumuseţea Creatorului 


Nu apar multe scrieri biblice în care să fie accentuată textual frumuseţea 
divină dar, în mod firesc, întrucât Dumnezeu este creatorul frumuseţii, începătorul 
şi izvorul frumuseţii, El nu poate fi decât frumos: “ei, care, desfătaţi de 
frumuseţea acestora, le-au luat drept dumnezei, să ştie acum cu cât este 
Stăpânul mai presus decât acestea, că El, Cel Care Insuşi este începătorul 
frumuseții, este făcătorul lor" (Inţel.13,3). 

Foarte dese sunt referirile la podoaba şi frumuseţea slavei în care S-a 
îmbrăcat Domnul Dumnezeu, îndeosebi în Cartea Psalmilor: "Binecuvântează, 
suflete al meu, pe Domnul! Doamne, Dumnezeul meu, măritu-Te-ai foarte. Intru 
strălucire şi în mare podoabă Te-ai îmbrăcat; Cel ce Te îmbraci cu lumina ca şi 
cu o haină" (Ps. 103, 1-2); "Domnul a împărăţit, întru podoabă S-a îmbrăcat; 
îmbrăcatu-S-a Domnul întru putere şi S-a încins" (Ps. 92, 1). 

Dintre persoanele treimice, după cum este şi firesc, apar îndeosebi referiri 
estetice cu privire la înfăţişarea celei de-a doua Persoane, cea a Cuvântului şi Fiului 
lui Dumnezeu, lisus Hristos. Această accentuare a frumuseţii apare mai ales în 
Cântarea Cântărilor, o lucrare cu înţeles alegoric, în care Mirele este socotit a fi 
Hristos. Pe lângă frumuseţea miresei, în capitolul 5 este lăudată şi frumuseţea 
mirelui: "Infăţişarea lui e ca Libanul şi e măreț ca cedrul" (Cânt. Cânt. 5, 15). 

Referiri la frumuseţea divină întâlnim mai ales în Cartea Psalmilor. 
"Dumnezeul dumnezeilor, Domnul a grăit şi a chemat pământul, De la răsăritul 
soarelui până la apus. Din Sion este strălucirea frumuseţii Lui” (Ps. 49, 1-2); "Una 
am cerut de la Domnul, pe aceasta o voi căuta: să locuiesc în casa Domnului în 
toate zilele vieţii mele, Ca să văd frumuseţea Domnului şi să cercetez locaşul 
Lui” (Ps. 26, 7-8). El este înconjurat de frumuseţe: "Laudă şi frumuseţe este 
înaintea Lui, sfinţenie şi măreție în locaşul cel sfânt al Lui" (Ps. 95,6). 

Indeosebi în Ps. 44, apare subliniată frumusețea lui Hristos: "Impodobit eşti 
cu frumuseţea mai mult decât fiii oamenilor; revărsatu-s-a har pe buzele tale. 
Pentru aceasta te-a binecuvântat pe iine Dumnezeu, în veac, Incinge-ie cu sabia 
ta peste coapsa ta, puternice, Cu frumuseţea ta şi cu strălucirea ta. Incordează-ţi 
arcul, propăşeşie şi împărăţeşte" (Ps. 44, 3-5). 

In psalmul respectiv, chiar şi frumuseţea împărătesei este, de fapt, un reflex al 
frumuseţii Impăratului, dat fiind faptul că, dacă împăratul este împodobit cu frumuseţea, 
nici împărăteasa nu poare rămâne mai prejos: "Stătut-a împărăteasa de-a dreapta 
Ta, îmbrăcată în haină aurită şi prea înfrumuseţată" (Ps.44,11). Podoaba de aici 

nu se referă la altceva decât la frumuseţea Bisericii lui Hristos, îmbrăcată în haină 
aurită, adică ţesută din dogme spirituale, după cum a tâlcuit Sfântul Vasile cel Mare. 


Actul creaţiei, un act estetic, de împodobire a lumii 


Din primul referat biblic aflăm cum la sfârşitul fiecărei zile Dumnezeu Şi-a 
evaluat opera, constatând că este "frumos/frumoasă", iar la finalul celor şase zile a 
evaluat-o în totalitatea ei, constatând aceeaşi calitate. Practic, se poate spune că 
Dumnezeu este primul critic din istoria artei, cu toate că El nu apare menţionat în nici 
o istorie a criticii de artă“, deşi este singurul critic cu adevărat obiectiv şi imparial. 

In traducerile actuale ale Sfintei Scripturi, "frumos" din Septuaginta este 
tradus prin "bun". Dar, în traducerile omiliilor la Hexaemeron ale Sfântului Vasile cel 
Mare, Preot D. Fecioru a înlocuit "bună" cu "frumoasă", motivându-şi gestul astfel: 
"în traducerea acestui verset, ca şi în traducerea versetelor 8, 10, 12, 18, 21 şi 25 
din acest capitol al Facerii, Sfântul Vasile mă sileşte să părăsesc traducerea 
înaintaşilor noştri, începând cu traducătorii Bibliei de la Bucureşti din 1688 şi 
până la ultima ediţie a Bibliei, Bucureşti, 1982 şi să înlocuiesc: bună, bine şi 
bune cu frumoasă, frumos şi frumoase. Aş fi dorit să păstrez lectura tradiţională, 
dar nu mă lasă comentariul la aceste versete ale Marelui Vasile. Poate că viitorii 
revizuitori ai Bibliei, dacă vor citi comentariile sfinţilor părinţi la textul scripturistic, 
atunci când vor face revizuirea vechii traduceri a Bibliei, îmi vor da dreptate; vor 
accepta inovaţia şi mă vor urma.?* O trimitere la această notă de subsol apare şi 
în Omiliile Sfântului loan Gură de Aur: "cu privire la această traducere: «că 
lumina este frumoasă», depărtată de traducerea veche a Bibliilor româneşti, să 
se vadă ce am spus în nota 18 de la Omilia a l-a la Hexaemeron a Sfântului 
Vasile cel Mare".2 Într-adevăr, prin înlocuirea lui "frumos" cu "bun" s-a denaturat 
sensul aprecierilor făcute de Dumnezeu la adresa creaţiei Sale. 


Constatarea lui Dumnezeu 
Eleea Septuaginta ae Tr Ediţa jubiiară VE e 
analizate piuag Biblia 1988 a biblice 
Lumina Kat ei6ev o Boo Şi a văzut Şi a văzut Fac. 1,4. 
TO OG OTIL KAAOv, Dumnezeu că este | Dumnezeu 
KO BLEXOPLOEV bună lumina, şi a lumina că e. 
0 0£00 OvO HESOV 10 despărţit frumoasă. 


23 LIONELLLO VENTURII, Istoria criticii de artă, traducere de Constanţa Tănăsescu, Ed. Univers, 
Bucureşti, 1970. 

24 Sfântul VASILE CEL MARE, Omilii la Hexaemeron, traducere, introducere şi note de Preot 
D. Fecioru, PSB 17, EIBMBOR, Bucureşti, 1986, p. 93-94, nota 18. 

25 Sfântul IOAN GURĂ DE AUR, Omilii la Facere (1), traducere, introducere şi note de Preot D. 
Fecioru, PSB nr. 21, EIBMBOR, Bucureşti, 1987, p. 49, nota 12. 

$ "«Lumina frumoasă» este opţiunea exegetică a Sfântului Vasile cel Mare. «Frumos» şi 
«bine», laolaltă, induc ideea de «armonie»", BIBLIA sau Sfânta Scriptură, ediţie jubiliară a Sfântului 
Sinod, tipărită cu binecuvântarea Preafericitului Părinte Teoctist, Patriarhul Bisericii Ortodoxe 
Române, EIBMBOR, 2001, versiune diortosită după Septuaginta de Bartolomeu Valeriu Anania, 
nota h), p. 22. 

vb VOTOG Dumnezeu lumina 

KOL AV HEGOV de întuneric. 

TOLD OKOTOVO. 
Despărțirea | ou exaheoev Tăria a numit-o Şi a văzut Fac. 1,8. 
apelor celor | o zoo Dumnezeu cer. Şi Dumnezeu că 
de sub tărie | 70 orepsouo a văzut Dumnezeu | este bine. Şi a 
de cele de | ovpavov. ou că este bine. Şi a fost seară şi a 
deasupra zi5ev o coc fost seară şi a fost | fost dimineaţă: 
tăriei. Ori KaAOV, dimineaţă: ziua a ziua a doua. 

KQL EYEVETO doua. 

EOnEpO 

KO EYEVETO TIPUL, 

nuEepa 6evTepa. 
Adunarea KOUL EKOAEGEV Uscatul l-a numit Şi a văzut Fac. 1,10. 
apelor de o 0s0o 1nv Enpov Dumnezeu Dumnezeu că 
sub cer şi 1mv Ko pământ, iar este bine. 
arătarea TO GVOTNUOATA adunarea apelor a 
uscatului. 0 50tui numit-o mări. Şi a 

EKOd.EGEV văzut Dumnezeu 

etă ie că este bine. 

KO e16ev o Beoo 

OTIL KOAOV. 
Rodirea şi Ku EEmveykev Pământul a dat din | Şi a văzut Fac. 1,12. 
împodo- nm Boravnv sine verdeață: Dumnezeu că 
birea iarbă, care face este bine. 
pământului. cea e cai sămânță, după 

YEvoG Ko KaAO felul şi după E: 

OHOLOTNTO, Kat sate late SIR 

ELAOV KOPTLNOV PoRiii-roa nai: SE 

TOLOLV KAPNOV, OLT sămâniă, după fel, 

pe pământ. Şi a 

O onEpne văzut Dumnezeu 

UVTOD: EV. AUTO) că este bine. 

KOATO YEVOG ET 

TO no. 

KO e16ev o Beoo 

OTIL KOAOV. 
Luminătorii | xou apxewv Să cârmuiască Şi a văzut Fac. 1,18. 
pe care i-a 70 nuepuo ziua şi noaptea şi Dumnezeu că 
Dumnezeu | kau 1no vvkToG să despartă lumina | este bine. 
pe tăria ou BLaxopibeiv de întuneric. Şi a 
cerului. Ava uEoov văzut Dumnezeu 

zov To că este bine. 

KOL UVOA HEGOV 

TOLD OKOTOLO. 

Ko e16ev o Beoo 

OTIL KOAOV. 
Mamiferele | ou enoimoev A făcut Dumnezeu Şi a văzut Fac. 1,21. 
marine şi o Beoo ra KnTn animalele cele mari | Dumnezeu că 
păsările. TO uEyOAO Ka din ape şi toate este bine. 

nosav Wwvynv Goove ființele vii, care 

PNETOV A EENYAYEV T mişuna in ape, 

O VĂOATOA KOTO, unde ele se 

YEvn OALTOV, Ko prăsesc după felul 

TOV TETELVOV lor, şi toate păsările 

TEPOTOV KOTO înaripate după felul 

yevoo. lor. Şi a văzut 

zodie OBE Dumnezeu că este 

bine. 

OTL KOAG. 
Toate KOL ENOIMoEv A făcut Dumnezeu | Şi a văzut Fac. 1,25. 
vieţuitoa- o Beoo 1a Onpro fiarele sălbatice Dumnezeu că 
rele 16 Mo KUTA YEvoG după felul lor, şi este bine. 
terestre. KO TO KTNvN animalele _ 

KOTO YEVOG KO domestice după 

TOVTO TO EPRETO felul lor, şi toate 

2064) îttea târâtoarele _ 

uda uD 03 pământului după 

y felul lor. Şi a văzut 

RULE LOU EA, Dumnezeu că este 

OTL KOAOL. bine. 
Toate cele Kou e16ev o Bsoo Şi a privit Şi a văzut Fac. 1,31. 
create în TO NOAVTA, O6O Dumnezeu toate Dumnezeu toate 
cele şase ETOIMGEV KO 150v câte a făcut şiiată | câte făcuse: şi 
zile ROLA MOV. erau bune foarte. | iată că erau 

KOL EyEVETO EONEpA Şi a fost seară şi a foarte frumoase. 

KOL EYEVETO npol, fost dimineaţă: ziua 

a şasea. 

NHEPO EKTN. 

Ko ovvereicodnoav | Aşa s-au făcut Aşa s-au împlinit | Fac. 2,1. 

0 ovpavoo cerul şi pământul şi | cerul şi pământul 

KOLN n Kai TU toată oştirea lor. şi toată podoaba 

O KOGNOG AVTOV. lor. 


Pe de altă parte, raiul sau paradisul (rapaSeooc = grădină) au rămas în 
memoria colectivă a omenirii ca fiind un loc de o neasemuită frumuseţe, putând fi 
înţeles ca un loc sensibil dar şi spiritual în acelaşi timp.2 Căci după cum "omul a 
fost creat în acelaşi timp corporal şi spiritual, tot astfel şi locaşul preasfinţit al 
acestuia a fost creat în acelaşi timp şi corporal şi spiritual şi avea o înfăţişare 
dublă. Căci, după cum am istorisit, omul locuia cu trupul într-un loc cu totul 
dumnezeiesc şi foarte frumos, iar cu sufletul locuia într-un loc foarte înalt şi 
incomparabil de frumos."2 


27 În textul ebraic "şi toată oştirea lor" are înţelesul de totalitate a fiinţelor care populează cerul 


şi pământul. Vulgata păstrează nuanţa din Septuaginta: "er omnis ornatus eorum (şi toată 
podoaba lor) traducându-l astfel pe grecescul kosmos, al cărui înţeles mai complet ar fi: cu toată 
armonia (ordinea, frumuseţea, perfecțiunea) lor', BIBLIA sau Sfânta Scriptură, ediţie jubiliară a 
Sfântului Sinod, tipărită cu binecuvântarea Preafericitului Părinte Teoctist, Patriarhul Bisericii 
Ortodoxe Române, EIBMBOR, 2001, versiune diortosită după Septuaginta de Bartolomeu Valeriu 
Anania, nota h), p. 23. 

2 JEAN DELUMEAU, Grădina desfătărilor — o istorie a paradisului, traducere de Horaţiu 
Pepine, Ed. Humanitas, Bucureşti, 1997. 

22 Sfântul IOAN DAMASCHIN, Dogmatica, ediţia a treia, traducere Preot D. Fecioru, Ed. Scripta, 
1993, p. 68. 

În Vechiul Testament, nu apare cuvântul frumos/frumuseţe cu sensul pe 
care el îl are azi, ci tov/tob care înseamnă şi bun şi frumos, el fiind întâlnim în 
toate citatele scripturistice de mai sus. Verbul a crea este conjugat în ebraică la 
modul perfect, lumea a fost, este şi va fi creată până la desăvârşirea ei. leşind din 
mâinile lui Dumnezeu, germenele ei este deja frumos, dar îşi cere împlinirea.“ 

Dar traducerea grecească a Septuagintei a preluat cuvântul grecesc 
kaiios/kaiov, iar nu agathon care înseamnă doar bun, pe când kalos 
înseamnă şi bun şi frumos (raiioc = frumuseţe, frumuseţe sufletească, raioc = 
frumos, în ceea ce priveşte frumuseţea morală, frumos, nobil, onest, onorabil). 


Binele — frumosul 


Acest cuvânt grecesc, kalon, exprima mult mai bine înțelesurile pe care le 
poate avea cuvântul frumos, cu interpretări, din păcate, adesea simpliste. O 
lectură paralelă a textelor româneşti şi a celor din Septuagintă pot convinge cu 
privire la acest aspect: 


Septuaginta Traducerea românească Versetele 
Biblia 1988 biblice 

xau e&avereriev o Beoo ervek 1mo | Şi a făcut Domnul Dumnezeu să răsară Fac. 2,9. 

mo nav Eviov din pământ tot soiul de pomi, plăcuţi la 

GpPOLOV ELG OPOGIV KO vedere şi cu roade bune de mâncat; iar 

kaAov sto Bpoow Kai în mijlocul raiului era pomul vieţii şi pomul 


7o &viov 1mo bono ev cunoştinţei binelui (frumosului) şi răului. 


HEGO TO NAPAGELGO Kai 
TO EVAĂOV TOv 816evau 
YVOGTOV KOAOV 

KOu TOvNpov 

To Se xpvoov T1n5'm6 Aurul din tara aceea este bun/frumos; tot | Fac. 2,12. 
EKELVIG KOAĂOV Kai EKEL acolo se găseşte bdeliu şi piatra de onix. 
eoTw 0 AvOpa5 Ka 
o oo o npacivoo 


nSevyap o Beoo ori ev Dar Dumnezeu ştie că în ziua în care veţi | Fac. 3,5. 
n Av NuEpa boymTe or mânca din el vi se vor deschide ochii şi 

avrov Savoy Onoovrou veţi fi ca Dumnezeu, cunoscând 

vuov 01 0$Ooipuor binele/frumosul şi răul. 


Kou eoeoe oo eo 
YIVOGKOVTEG KOAOV 
KOL TOVNPov. 


Ka e.6ev n yovn orikaiov ro&vi | De aceea femeia, socotind că rodul Fac. 3,6 
ov ELo Bpoow kou pomului este bun de mâncat şi plăcut 

OTL OAPEGTOV 1016 ochilor la vedere şi vrednic de dorit, 

o$Boi.uoto 15ew ko pentru că dă ştiinţă, a luat din el şi a 


OPOLOV ESTIV TOV KOTAVONGAL, KO mâncat şi a dat bărbatului său şi a 


30 PAUL EVDOCHIMOV, Arta Icoanei, traducere Grigore Moga şi Petru Moga, Ed. Meridiane, 1993, p. 
10. 

1iaBovoo mâncat şi el. 
TOL KOPTOV AVTOV 
eVayev Ko e6OKev. 


O altă problemă care apare este cea referitoare la sensul pe care îl avea 
cuvântul tob şi la faptul că unii teologi şi esteticieni consideră că, deşi Cartea 
Facerii cuprinde referiri la frumusețe ele sunt doar o intruziune a gândirii greceşti 
în cadrul scripturistic. Sensul originalului ebraic este diferit iar cuvântul pe care 
"traducătorii Septuagintei, savanții evrei din Alexandria secolului al III-lea î. Hr., l-au 
tradus prin grecescul kal/os, «frumos», era un adjectiv cu semnificaţii mai largi, 
denotând calităţi externe şi interne (îndeosebi calităţi morale: «vitejie», «folos», 
«bunătate»), dar nu neapărat de ordin estetic. Sensul real al cuvintelor din 
Facere, în care Dumnezeu îşi apreciază opera, este că a fost izbutită. Aceste 
cuvinte conţin o aprobare generală, nu specific estetică a lumii, nu o valorizare 
specific estetică. Această concordă cu spiritul general al Vechiului Testament şi 
cu faptul că frumuseţea nu juca practic nici un rol în cultul şi religia biblică." 

Dincolo de această remarcă care denotă necunoaşterea adevăratei 
frumuseți şi a rolului jucat de ea în viaţa iudaică — unde, după cum vom vedea, 
ea nu avea de loc un rol minor cu condiţia să fie pusă în slujba Domnului — se 
cuvine a remarca faptul că, în fragmentul citat, există o confuzie între un concept 
şi preluarea lingvistică a unui cuvânt. Oricât de impregnaţi de elenism ar fi fost 
cei şaptezeci de bătrâni, ei nu ar fi acceptat un cuvânt străin de gândirea iudaică. 

Căci, după cum se va vedea în lucrare, majoritatea comentatorilor Sfintei 
Scripturi, sfinţii părinţi sau scriitorii bisericeşti, L-au considerat pe Dumnezeu 
marele şi singurul Artist, iar lumea o adevărată operă de artă. 

În acest sens, mulţi esteticieni au remarcat faptul că "motivul biblic antic al 
facerii lumii de către Dumnezeu a devenit pivotul abordării ...cu precădere 
estetice a lumii. Primilor gânditori creştini Dumnezeu le apare ca un artist măreț, 
care a zidit lumea ca pe o uriaşă operă de artă, după un plan dinainte stabilit."*? 
Însuşi procesul creaţiei este un act artistic, căci "a crea", "a înfăptui” semnifică "a 
înfrumuseţa" (kosmeo), şi reciproc. 


Concluzii 


Despre lumea în care trăim avem cunoştinţa naturală (din simţuri, din 
imaginaţie şi din minte) dar despre lumea ca întreg, adică despre originea şi 
scopul ei, despre noi înşine şi despre Dumnezeu ştim din învăţătura pe care ne-a 
dat-o Duhul şi pe care am primit-o prin credinţă.* Aşadar, din învăţătura Duhului 


51 WLADYSLAW TATARKIEWICZ, /storia esteticii, traducere de Sorin Mărculescu, Ed. Meridiane, 
Bucureşti, 1978, vol. II, p. 12. 
V. V. BICIKOV, Estetica antichităţii târzii, traducere Lucian Dragomirescu, Ed. Meridiane, 
1984, p. 273. 
3% Preot Prof. Dr. DUMITRU STĂNILOAE, Filocalia, vol. VII, traducere, introducere şi note de 
Preot Prof. Dr. Dumitru Stăniloae, EIBMBOR, Bucureşti, 1977, nota 682, p. 434. 

am aflat şi am învăţat că "numai Dumnezeu este Cel ce este cu adevărat şi este 
pururea şi este neschimbat... că el a adus în şase zile cu cuvântul la existenţă 
cele ce sunt din cele ce nu sunt, mai bine zis le-a dat fiinţă tuturor, cu zice Moise." 

Am aflat că Dumnezeu a făcut la început cerul şi pământul ca pe o 
substanţă care cuprinde totul şi purta în potenţă toate, dezaprobând astfel pe toţi 
cei ce socotesc că materia a preexistat în vreun fel. Dar, totodată, din Cartea 
Facerii am aflat şi că, după aceea, "înfrumuseţând oarecum şi împodobind 
lumea, Cel ce a adus toate la existenţă din cele ce nu sunt, a împărţit fiecăruia 
rânduiala proprie şi cuvenită a însuşirilor sale, întregind lumea în şase zile, 
deosebind pe fiecare numai cu porunca şi scoțând ca din nişte vistierii ascunse la 
forma lor văzută cele puse în ea, aşezând şi îmbinând în chipul cel mai armonios 
şi mai potrivit un lucru cu altul şi pe fiecare cu toate şi pe toate cu fiecare... Pe 
toate le-a rânduit ca pe o podoabă şi după legătura raţiunilor lor, ca să se poată 
numi pe drept cuvânt, întregul, podoabă (cosmos)."S5 


34 Sfântul GRIGORIE PALAMA, 750 Capete despre cunoştinţa naturală, despre cunoaşterea 
lui Dumnezeu, despre viaţa morală şi despre făptuire, în Filocalia, vol. VII, pp. 434-435. 
35 Sfântul GRIGORIE PALAMA, op. cit., pp. 435-436. 

FRUMOSUL ŞI FRUMUSEŢEA PREZENTE 
IN SCRIERILE BIBLICE 


Nicăieri, în Vechiul ori Noul Testament nu întâlnim vreo teorie a frumuseţii 
ori a frumosului, în schimb, aflăm o sumedenie de relatări şi descrieri ale unor 
locuri, lucruri sau oameni frumoşi, dar mai ales ale măreției lui Dumnezeu Care a 
creat toate acestea. 


Frumuseţea lumii, oglindă a frumuseţii divine şi semn al perfecțiunii sale 


Prin contemplarea întregii creaţii omul poate ajunge la cunoaşterea lui 
Dumnezeu. După cum spune Sfântul Apostol Pavel, "Cele nevăzute ale Lui se 
văd de la facerea lumii, înţelegându-se din făpturi, adică veşnica Lui putere şi 
dumnezeire, aşa ca ei să fie fără cuvânt de apărare" (Rom.1:20). 

Dar, adânci sunt cu totul tainele lui Dumnezeu şi nu se poate ajunge la 
desluşirea lor, căci "Toate le-a făcut Dumnezeu frumoase şi la timpul lor, El a pus 
în inima lor şi veşnicia, dar fără ca omul să poată înţelege lucrarea pe care o face 
Dumnezeu, de la început până la sfârşit" (Eccles. 3,11). _ 

Frumuseţea întregii creaţii se datorează bunei măsuri şi cumpătării. In acest 
sens este foarte des citată o idee prezentă în Cartea Înţelepciunii lui Solomon, în 
care se spune că toate le-a rânduit Dumnezeu "cu măsură, cu număr şi cu 
cumpănă" (Înţel. Sol. 11,20). Tot în acest sens, aflăm din cartea Înţelepciunii lui 
Isus Sirah că Unul este înţelept, Domnul, Care a zidit înţelepciunea, "şi a văzut-o, 
şi a numărat-o şi a revărsat-o peste toate lucrările Sale" (Înţel. Is. Sir. 1,8). 

După cum este de aşteptat, tot ceea ce Dumnezeu a creat este perfect 
dintru începuturile sale, astfel încât "nimic nu se poate adăuga, nici nu se poate 
micşora" (Eccles. 3,14). De aceea, şi omul, în tot ceea ce face, este bine să 
păstreze măsura sau dreapta socoteală: "Este bine şi frumos" (Eccles. 5,17) sau 
"nimic nu este mai bun pentru om decât să mănânce şi să bea şi să-şi desfăteze 
sufletul cu mulţumirea din munca sa. Şi am văzut că aceasta vine numai din mâna 
lui Dumnezeu" (Eccles. 2,24). Astfel că, poate fi socotit un dar de la Dumnezeu 
atunci când un om trăieşte bine de pe urma muncii sale (Eccles. 3,13). 

Puterea lui Dumnezeu, vădită la facerea lumii atunci când pe toate le-a 
creat numai cu cuvântul, este un motiv bine întemeiat de laudă: "Lăudaţi pe 

Domnul în alăută, în psaltire cu zece strune cântaţi-l Lui. Cântaţi-l Lui cântare 
nouă, cântaţi-l frumos, cu strigăt de bucurie. Să se teamă de Domnul tot 
pământul şi de El să se cutremure toii locuitorii lumii. Că E! a zis şi s-au făcut, EI 
a poruncit şi s-au zidit' (Ps. 32, 2-3 şi 8-9); "Lăudaţi pe Domnul întru sfinţii Lui; 
lăudaţi-L pe El întru tăria puterii Lui. Lăudaţi-L pe EI întru puterile Lui; lăudaţi-L pe 
EI după mulţimea slavei Lui. Lăudaţi-L pe El în glas de trâmbiţă; lăudaţi-L pe EI în 
psaltire şi în alăută. Lăudaţi-L pe EI în timpane şi în horă; lăudaţi-L pe EI în strune 
şi organe. Lăudaţi-L pe El în chimvale bine răsunătoare; lăudaţi-L pe El în 
chimvale de strigare. Toată suflarea să laude pe Domnul!" (Ps. 150, 1-6). 


Frumuseţea naturii şi a pământului 


Din Epistola lui leremia aflăm că nimic din cele create de om, nici măcar 
zeitățile plăsmuite îmbrăcate în aur şi argint nu se pot compara cu "soarele, luna 
şi stelele, care strălucesc şi sunt orânduite spre un folos, sunt ascultătoare”. 
Asemenea şi "fulgerul este frumos de văzut când izbucneşte; de asemenea, 
vântul bate în toată ţara; norii îndeplinesc porunca pe care le-o dă Dumnezeu de 
a străbate tot pământul; şi focul, trimis de sus să mistuie munţi şi păduri, face ce i 
s-a poruncit. Aceşti dumnezei însă nu le sunt asemenea nici în frumuseţe nici în 
putere" (Epist. ler. 60-62). 

Îndeosebi pământul făgăduinţei este lăudat pentru utilitatea sa şi pentru 
faptul că a fost un pământ foarte dorit şi disputat. În cuvântarea lui Moise către 
poporul evreu, el precizează că: "Domnul Dumnezeu S-a mâniat însă pe mine 
pentru voi şi S-a jurat că eu nu voi trece lordanul acesta şi nu voi intra în acel 
pământ bun pe care Domnul Dumnezeul tău ţi-l dă ţie de moştenire. Eu voi muri 
în pământul acesta, fără să trec Iordanul, iar voi veţi trece şi veţi lua în stăpânire 
acel pământ bun" (Deut. 4,21-22). 

Poporul ales urma să beneficieze de toate bunătăţile, urmând a fi dus de 
Domnul Dumnezeu în pământul pentru care S-a jurat lui Avraam, lui Isaac şi lui 
lacov, ca să i-l dea "cu cetăţi mari şi frumoase" pe care nu le zidise el: "cu case 
pline de toate bunătăţile, pe care nu le-ai umplut tu, cu fântâni săpate în piatră, 
pe care nu le-ai săpat tu, cu vii şi cu măslini, pe care nu le-ai sădit tu, şi vei 
mânca şi te vei sătura, râuri, ca nişte cedri pe lângă ape, ca nişte corturi pe care 
le-a înfipt Domnul" (Deut. 6, 10-11). 

Faptul că acest pământ mănos urma să fie dat israelitenilor nu trebuia să-i 
determine pe aceştia să se mândrească: "Când îi va izgoni Domnul Dumnezeul 
tău de la faţa ta, să nu zici în inima ta: Pentru dreptatea mea m-a adus Domnul 
să stăpânesc pe acest pământ bun”, căci pentru necredincioşia popoarelor 
acestora le izgoneşte Domnul de la fata ta" (Deut. 9,14). Căci, după cum se va şi 
întâmpla, "va lovi Domnul pe Israel şi va fi el ca trestia, care se clatină în apă, şi 
va azvârli pe Israeliţi din acest pământ bun pe care l-a dat părinţilor lor şi-i va 
spulbera dincolo de Eufrat, pentru că ei şi-au făcut dumbrăvi închinate Astartei, 
întărâtând la mânie pe Domnul" (3 Regi 14,15). 

O ultimă rugă a lui Moise a fost aceea de a vedea Libanul, acel munte 
frumos: "Îngăduie-mi să trec şi să văd pământul cel bun care este peste lordan şi 
acel munte frumos, Libanul" (Deut. 3,25), dar ruga i-a fost refuzată pentru 
neascultarea evreilor. Aceştia aveau să primească "ţara cea plăcută, care este 
moştenirea cea mai frumoasă a mulţimii poporului" (ler. 3,19) dar, din păcate, 
aveau să-L înşele pe Dumnezeu. 

Pentru a scoate în evidenţă importanţa binecuvântărilor paterne, patriarhul lacob 
le compară frumuseţea naturii: "Binecuvântările tatălui tău întrec binecuvântările 
munţilor celor din veac şi frumuseţea dealurilor celor veşnice. Aceste binecuvântări 
să fie pe capul lui losif, pe creştetul celui mai ales între fraţii lui" (Fac. 49,26). 

În visul lui faraon, anii de belşug şi de bunăstare sunt comparaţi cu nişte 
vaci şi spice frumoase: "Şi iată că au ieşit din râu şapte vaci, frumoase la 
înfăţişare şi grase la trup, şi păşteau pe mal. lar după ele au ieşit alte şapte vaci, 
urâte la chip şi slabe la trup, şi au stat pe malul râului lingă celelalte vaci; Şi 
vacile cele urâte şi slabe la trup au mâncat pe cele şapte vaci frumoase la chip şi 
grase la trup; şi s-a trezit Faraon. Apoi iar a adormit şi a mai visat un vis: iată se 
ridicau dintr-o tulpină de grâu şapte spice frumoase şi pline; Şi după ele au ieşit 
alte şapte spice subţiri, seci şi pălite de vântul de răsărit; Şi cele şapte spice seci 
şi pălite au mâncat pe cele şapte spice grase şi pline. Şi s-a trezit Faraon şi a 
înţeles că era vis" (Fac. 41, 2-7 şi 19-24). 

Referitor la frumuseţea creaţiei lui Dumnezeu, apare o menţiune extrem de 
convingătoare chiar în Noul Testament, socotit a avea şi mai puţine descrieri cu 
tentă estetică decât Vechiul Testament. Dorind a-i convinge pe oameni că nu 
trebuie a se agita mai mult decât trebuie pentru procurarea celor necesare traiului 
zilnic, lisus Hristos vine cu argumentul frumuseţii crinilor: "lar de îmbrăcăminte de 
ce vă îngrijiţi? Luaţi seama la crinii câmpului cum cresc: nu se ostenesc, nici nu 
torc. Şi vă spun vouă că nici Solomon, în toată mărirea lui, nu s-a îmbrăcat ca 
unul dintre aceştia" (Mt. 6, 28-29). 


Frumuseţea omului 


În general, în scrierile biblice, există numeroase referiri la frumuseţea 
oamenilor, atât a celor proveniţi din rândul poporului ales, cât şi a celor proveniţi 
din rândul popoarelor înconjurătoare. 


Bărbaţi frumoşi 


Este subliniată frumusețea lui losif, fiul cel mic al lui lacob — din care pricină 
i s-a tras şi prigoana din partea fraţilor dar şi ispita din pricina femeii egiptence: 
"Şi a lăsat Putifar pe mâna lui Iosif tot ce avea şi, de când îl avea pe el, nu purta 
grijă de nimic din câte avea, fără numai de pâinea ce mânca. losif însă era 
chipeş la statură şi foarte frumos la faţă" (Fac.3,6). 

Moise a fost salvat datorită frumuseţii sale, căci mama sa nu s-a îndurat ca 
să-l înstrăineze — "Femeia aceea a luat în pântece şi a născut un băiat şi, văzând 
că e frumos, l-a ascuns vreme de trei luni" (leş. 2,2) — iar fiica faraonului a fost 
impresionată tot de frumuseţea pruncului găsit în apă. 

Mai apare menţionată frumuseţea fără seamăn a lui Saul: "acesta avea un 
fiu, cu numele Saul, tânăr şi frumos, încât nu mai era nimeni în Israel mai frumos 
ca el; acesta era de la umeri în sus mai înalt decât tot poporul" (1 Regi 9,2) şi, 
bineînţeles, cea a lui David, viitorul rege al Israelului: "şi a trimis lesei şi l-au 
adus. Acela era bălan, cu ochi frumoşi şi plăcut la faţă. Atunci Domnul a zis: 
«Scoală de-l unge, căci acesta este»" (1 Regi 16,12). lar filisteanul Goliat, 
căutând şi văzând pe David, "a privit cu dispreţ la el, căci acesta era tânăr, bălan 
şi frumos la faţă" (1 Regi 17,42). 

Nici fiul său nu a fost mai prejos: "în tot Israelul nu era bărbat aşa de frumos 
ca Abesalom şi aşa de lăudat ca el; din tălpile picioarelor şi până în creştetul 
capului nu avea nici o meteahnă" (2 Regi14,25). 

De la Proorocul Daniel aflăm de frumuseţea sa şi celor trei tineri: "şi a zis 
regele către Aşpenaz, cel mai mare peste famenii săi, să aducă dintre fiii lui 
Israel, din neam regesc şi din cei din viţă aleasă, şi a altora. Patru tineri fără nici 
un cusur trupesc, frumoşi la chip şi iscusiţi în toată înţelepciunea, cunoscători a 
toată ştiinţa, cu adâncă putere de pătrundere şi plini de râvnă, ca să slujească in 
palatul regelui, ca să-i înveţe pe ei scrisul şi limba Caldeilor” (Dan. 1, 3-4). Şi au 
fost aleşi dintre fiii lui luda: Daniel, Anania, Misael şi Azaria. 


Femei frumoase 


Este renumită frumuseţea Sarei, soţia lui Avraam, din pricina căreia el se 
temea să nu fie omorât de egipteni: "Când însă s-a apropiat Avram să intre în Egipt, 
a zis către Sarai, femeia sa: «Ştiu că eşti femeie frumoasă la chip»" (Fac. 12,11); 
"lar după ce a sosit Avram în Egipt, au văzut Egiptenii că femeia lui e foarte 
frumoasă" (Fac.12,14). 

Nici Rebeca, soţia lui Isaac, nu era mai puţin frumoasă, lucru remarcat 
imediat de Eleazar, cel trimis să peţească soţie pentru Isaac: "dar nu sfârşise el 
încă a cugeta acestea în mintea sa, când iată că ieşi cu urciorul pe umăr Rebeca, 
fecioara care se născuse lui Batuel, fiul Milcăi, femeia lui Nahor, fratele lui 
Avraam. Aceasta era foarte frumoasă la chip, fecioară, pe care nu o cunoscuse 
încă un bărbat. Şi venind ea la fântână, şi-a umplut urciorul şi a pornit înapoi" 
(Fac. 24,15-16). lar când a plecat Isaac de s-a aşezat în ţinutul Gherara, 
"locuitorii ținutului aceluia l-au întrebat despre Rebeca, femeia sa, cine e şi el a 
zis: «Aceasta este sora mea!», căci s-a temut să zică: «E femeia mea!», ca nu 
cumva să-l omoare oamenii locului aceluia din pricina Rebecăi, pentru că era 
frumoasă la chip" (Fac. 26,7). 

Pentru frumuseţea Rahilei, lacob a slujit şapte ani, dar care i s-au părut a fi numai 
câteva zile, pentru că o iubea: "Laban însă avea două fete: pe cea mai mare o 

chema Lia şi pe cea mai mică o chema Rahila. Lia era bolnavă de ochi, iar Rahila 
era chipeşă la statură şi tare frumoasă la faţă. Lui lacov însă îi era dragă Rahila 
şi a zis: «Îţi voi sluji şapte ani pentru Rahila, fata ta cea mai mică»" (Fac.29:16-18). 

În Vechiul Testament mai apar menţionate şi frumuseţea lui Abigail (1 Regi 25,3), 
a Tamarei: "şi i s-au născut lui Abesalom trei băieri şi o fată, anume Tamara. 
Aceasta a fost o femeie frumoasă la chip şi a ajuns soţia lui Roboam, fiul lui 
Solomon şi i-a născut pe Abia" (2 Regi 14,27) şi a altor femei. 

Se remarcă faptul că soțiile celor trei patriarhi au fost foarte frumoase la chip, 
dar şi faptul că adevărata frumusețe fizică însoțea întotdeauna şi un suflet frumos. 


Frumuseţea veşmintelor în general şi a veşmintelor arhiereşti în special 


Odinioară, în rai, protopărinţii noştri erau îmbrăcaţi de slava şi lumina divină 
în negrăită frumuseţe, care e adevărata natură a fiinţei umane. Acest prim 
veşmânt a fost pierdut în urma neascultării: "şi au văzut că sunt goi" (Gen. 3, 7). 

De atunci, întotdeauna omul a căutat să-şi făurească nişte veşminte cât mai 
deosebite, ca o palidă licărire a strălucirii de odinioară. Dacă uneori aceste străluciri 
nu sunt decât semnul vanităţii, alteori ele sunt simbolul frumuseţii nevăzute. 

De pildă, veşmintele arhiereşti şi cele preoţeşti, trebuia a fi alese cu grijă. Era 
necesară o strălucire aparte a lor, datorită faptului că ele simbolizau frumuseţea 
veşmântului de slavă divină, ştiut fiind faptul că: "Domnul a împărăţit, întru podoabă 
S-a îmbrăcat; îmbrăcatu-S-a Domnul întru putere şi S-a încins" (Ps. 92,1), iar aceste 
veşminte trebuiau să fie "veşminte sfinţite, spre cinste şi podoabă" (leş. 28,2). 

Veşmintele ce trebuia să se facă — hoşen, efod, meil, hiton, chidar şi 
cingătoare — urmau a fi realizate din materiale preţioase şi lucrate cu grijă: "aur 
curat şi mătăsuri violete, purpurii şi stacojii şi în subţire", efodul fiind lucrat "cu iscusinţă 
din fire de aur, de mătase violetă, stacojie şi vişinie, răsucită şi de în răsucit" 
(leş. 28,6). Hoşenul judecății urma să fie lucrat tot "cu iscusinţă, la fel cu efodul: 
din fire de aur, de mătase violetă, stacojie, vişinie şi de în răsucit" (leş. 28,15). Pe 
el urma a fi aşezată "o înfloritură de pietre scumpe, înşirate în patru rânduri. Un 
rând de pietre să fie: un sardeon, un topaz şi un smarald; acesta e rândul întâi. În 
rândul al doilea: un rubin, un safir şi un diamant, În rândul al treilea: un opal, o 
agată şi un ametist, Şi în rândul al patrulea: un hrisolit, un onix şi un iaspis. 
Acestea trebuie să fie aşezate după rânduiala lor în cuibuleţe de aur" (leş. 28,18-20). 
lar meilul de sub efod urma a fi tot din mătase vişinie, iar pe la poale de jur împrejur 
având ciucuri tot de mătase violetă, stacojie, vişinie şi de în răsucit şi clopoței. 

Dar nici veşmintele din viaţa de zi cu zi nu erau mai prejos, uneori, frumuseţea 
lor stârnea gelozia celor din jur, aşa cum s-a întâmplat cu Iosif şi cu fraţii săi: "Şi 
iubea Israel pe losif mai mult decât pe toţi ceilalţi fii ai săi, pentru că el era copilul 
bătrâneţilor lui, şi-i făcuse haină lungă şi aleasă" (leş. 37,3). Această haină, pe 
care ei o citeau ca fiind ostentativă, le-a trezit toate sentimentele de invidie şi ură, 
motiv pentru care au dorit chiar să-l omoare pe purtătorul ei. 

Frumuseţea cortului şi a templului din lerusalim 


În urma parcurgerii textelor biblice referitoare la realizarea cortului sfânt şi a 
celor dinăuntrul lui, precum şi a templului din lerusalim, se citeşte cu uşurinţă 
grija cu care au fost realizate acestea, precum şi frumuseţea şi strălucirea lor. 

Cât de minunat era cortul Vechiului Testament se poate vedea din 
descrierea pe care Dumnezeu a făcut-o în cartea leşire, cap. 26. Cortul sfânt 
avea 30 coţi în lungime, 10 coţi în lăţime şi 10 coti în înălţime şi era împărţit în 
doua parți: partea de faţă, dinspre răsărit se numea Sfânta, şi era lungă de 20 de 
coţi; partea dinspre apus se numea Sfânta Sfintelor şi era lunga de 10 coţi. Pe 
cele trei laturi cortul era închis cu scânduri de salcâm ferecate cu aur. 
Acoperământul era alcătuit din trei rânduri de învelişuri, aşezate peste un schelet 
din lemn de salcâm, îmbrăcat în aur, şi având marginile lor lăsate peste cei trei 
părţi. Invelişul cel de dedesubt era de pânză albă de in răsucit şi de mătase 
violeta, stacojie şi vişinie, ţesută cu chipuri de heruvimi, alese cu iscusinţă. Al 
doilea înveliş era de păr de capră, iar al treilea de piele de berbec vopsite în roşu. 

Sfânta Sfintelor era despărțită de Sfânta printr-o catapeteasmă, o perdea 
de mătase violetă, stacojie şi vişinie şi de in răsucit pe care fuseseră realizate 
chipuri de heruvimi, alese cu iscusinţă; iar la intrarea în Sfânta exista de 
asemenea o catapeteasmă, tot cu o perdea de pânză de in, însă aceasta nu mai 
avea chipurile heruvimilor pe ea. 

In Sfânta Sfintelor, în dosul catapetesmei, se afla chivotul Legii, realizat din 
lemn de salcâm, lung de doi coţi şi jumătate, larg de un cot şi jumătate şi înalt de 
un cot şi jumătate, îmbrăcat cu aur curat şi pe dinăuntru şi pe din afara, având în 
cele patru colţuri patru inele de aur prin care se vărau doua pârghii din lemn de 
salcâm, îmbrăcate cu aur, cu ajutorul cărora putea fi luat pe umeri şi purtat din 
loc în loc. Partea de deasupra chivotului Legii era de aur curat, lung de doi coţi şi 
jumătate şi lat de un cot şi jumătate şi avea la cele două capete ale sale câte un 
heruvim de aur, ale căror aripi întinse acopereau chivotul. In chivot se aflau cele 
două table ale Legii, năstrapa cea de aur cu mana, şi toiagul lui Aaron. 

In privinţa templului din Ierusalim, întâlnim două tipuri de frumuseţe, una 
spre slava lui Dumnezeu, iar cealaltă, după cum vom vedea, spre slava 
oamenilor. Templul construit de Solomon a fost făcut pentru slava lui Dumnezeu, 
fapt pentru care toate materialele întrebuințate, oricât de preţioase au fost, au 
fost alese nu pentru a lua ochii celor care aveau să-l privească, ci pentru a fi un 
reflex al templului nevăzut. 

Templul pe care l-a zidit regele Solomon Domnului era "lung de şaizeci de 
coţi, lat de douăzeci şi înalt de treizeci. Pridvorul de dinaintea templului era lung 
de douăzeci de coţi, răspunzând cu lăţimea templului, şi lat de zece coţi înaintea 
templului" (3 Regi 6,2-3). 

Cu mult înainte de începerea zidirii, au fost alese cele mai preţioase metale 
de către tatăl lui Solomon, însuşi regele David, din toate puterile pregătite pentru 
templul lui Dumnezeu: "mult aur pentru lucrurile cele de aur, argint pentru cele de 
argint, aramă pentru cele de aramă, fier pentru cele de fier, lemn pentru cele de 
lemn, pietre de onix şi pietre pentru încrustat, pietre frumoase de diferite culori şi tot 
felul de pietre scumpe şi multă marmură... trei mii de talanţi de aur, aur de ofir, şapte 
mii de talanţi de argint curat, pentru căptuşirea pereţilor în templu" (| Par. 29, 2-4). 


28 


Sfânta a fost căptuşită cu lemn de chiparos şi îmbrăcată cu aur de cel mai 
bun, pe el fiind săpaţi finici şi lănţişoare. Apoi Solomon a împodobit casa cu 
pietre scumpe şi cu aur de cel ales, cu care a acoperit pereţii casei, tavanul, 
uşorii, ferestrele şi uşile iar pe pereţi a sculptat chipuri de heruvimi. Până şi cuiele 
erau din aur. (Il Par. 3, 5-4) 

Templul a fost împodobit cu chipurile heruvimilor, prezenţi în Sfânta Sfintelor, 
doi heruvimi de lemn de măslin, înalţi de zece coţi: "o aripă a heruvimului era de 
cinci coţi şi cealaltă aripă a heruvimului era tot de cinci coţi. Zece coţi erau de la 
un vârf al aripilor lui până la vârful celeilalte aripi. Tot de zece coţi era şi celălalt 
heruvim; amândoi heruvimii aveau aceeaşi măsură şi aceeaşi înfăţişare. 
Înălţimea unui heruvim era de zece coţi; la fel şi celălalt heruvim. Şi a aşezat el 
heruvimii la mijloc în partea de la fund a templului. Aripile heruvimilor erau însă 
întinse; şi atingea aripa unuia un perete şi aripa celuilalt heruvim atingea pe 
celălalt perete. lar celelalte aripi ale lor se atingeau în mijlocul templului aripă de 
aripă. Şi a îmbrăcat el heruvimii cu aur." (III Regi 6, 23-28; II Par. 3,10,13) 

Practic, tot templul era îmbrăcat în aur curat: "şi a îmbrăcat Solomon 
templul şi pe dinăuntru cu aur curat; şi a întins lanţuri de aur pe dinaintea 
catapetesmei şi a îmbrăcat-o cu aur. Tot templul l-a îmbrăcat cu aur, tot templul 
până la capăt, şi tot jertfelnicul care este dinaintea altarului l-a îmbrăcat cu aur." 
(III Regi 6,21-22) 

Nici intrarea în templu nu a fost mai puţin împodobită, Solomon realizând 
uşori din lemn de măslin în patru muchii, precum şi două uşi din lemn de 
chiparos, fiecare cu câte două canate. lar înaintea templului au făcut doi stâlpi, 
fiecare înalţi de câte treizeci şi cinci de coţi. A mai făcut şi "lănţişoare, ca cele din 
Sfânta Sfintelor, şi le-a pus pe capetele stâlpilor. Apoi au făcut o sută de rodii şi 
le-au înşirat pe lănţişoare. În sfârşit au aşezat stâlpii înaintea templului, unul în 
dreapta şi altul în stânga şi le-a pus nume: celui din dreapta lachin, iar celui din 
stânga Booz." (Il Par. 3,15-17) 

După cum era şi firesc, nici palatul regal al lui Solomon nu era mai prejos 
ca frumuseţe : "lar Solomon a zidit şi a terminat casa sa în treisprezece ani. 
Toate aceste clădiri au fost făcute din pietre alese şi frumos lucrate, cioplite după 
măsură, retezate cu fierăstrăul înăuntru şi în afară, de la temelie până la 
streaşină, şi din afară până la curtea cea mare" (3 Reg.7:9). 


Deşertăciunea frumuseţii sau despre frumuseţea cea înşelătoare 


Încă din Cartea Facerii aflăm că frumuseţea lumii a fost o capcană pentru om, 
fiind poarta prin care păcatul a intrat în lume: "De aceea femeia, socotind că rodul 
pomului este bun de mâncat şi plăcut ochilor la vedere şi vrednic de dorit, pentru că 
dă ştiinţă, a luat din el şi a mâncat şi a dat bărbatului său şi a mâncat şi el" (Fac. 3,6). 

Astfel, frumusețea lumii a devenit o capcană pentru omul încă nestatornicit 
în bine, de-a lungul timpului constatându-se o constantă cădere în păcat datorită 
frumuseţii înşelătoare. De pildă, după ce au început a se înmulţi oamenii pe 

pământ şi li s-au născut fiice, "fiii lui Dumnezeu, văzând că fiicele oamenilor sunt 
frumoase, şi-au ales dintre ele soţii, care pe cine a voit; Dar Domnul Dumnezeu a 
zis: «Nu va rămâne Duhul Meu pururea în oamenii aceştia, pentru că sunt numai 
trup. Deci zilele lor să mai fie o sută douăzeci de ani!» (Fac. 6,1-3) Ulterior, 
răutatea oamenilor avea să se înmulțească astfel că, văzând Domnul Dumnezeu 
că" răutatea oamenilor s-a mărit pe pământ şi că toate cugetele şi dorinţele inimii 
lor sunt îndreptate la rău în toate zilele, l-a părut rău şi s-a căit Dumnezeu că a 
făcut pe om pe pământ." (Fac. 6, 5-6) 

După cum i-a mărturisit Acan lui losua, el s-a lăsat înşelat de frumuseţea 
trecătoare a bunurilor pradă de război: "Şi răspunzând Acan lui losua, a zis: 
"Adevărat, am păcătuit înaintea Domnului Dumnezeului lui Israel şi iată ce am 
făcut: Am văzut printre prăzi o haină frumoasă pestriță şi două sute de sicli de 
argint, un drug de aur, greu de cincizeci de sicli; acestea mi-au plăcut şi le-am 
luat şi iată sunt ascunse în pământ, în mijlocul cortului meu şi argintul este pus 
sub elen." (losua 7,20-21) 

Atunci când doreau a descrie cât mai sugestiv căderea catastrofală pe care 
aveau să o sufere popoarele neascultătoare de Dumnezeu, profeţii recurgeau la 
prezentarea prin antiteză a strălucitoarei frumuseți dar care avea să se 
vestejească, ea nefiind decât una părelnică: "Egiptul este o junincă preafrumoasă 
peste care s-a năpustit un tăune de la miazănoapte." (ler.46,20); "Vai de cununa 
mândriei beţivilor din Efraim; vai de floarea veştedă din podoaba lor, care stă pe 
culmea de deasupra văii celei mănoase a celor beţi de vin!" (Isaia 28,1). 
Îndeosebi căderea fulgerătoare a Asiriei este sugerată prin exprimarea antitetică, 
prin compararea strălucirii de odinioară cu nimicnicia care o aştepta: "lată Asiria 
era un cedru în Liban, cu ramuri frumoase, cu frunziş umbros şi cu trunchi înalt; 
vârful lui se ridicase până la nori; În lăstarii lui îşi împletiseră cuiburi tot felul de 
păsări de-ale cerului; sub ramurile lui îşi scoteau puii tot felul de fiare de ale 
pământului, iar la umbra lui trăiau numeroase şi felurite popoare. El era frumos 
prin înălţimea trunchiului său, şi prin lungimea ramurilor sale, căci rădăcinile sale 
se aflau lângă nişte ape mari. Cedrii din grădina lui Dumnezeu nu-l umbreau, 
chiparoşii nu se puteau asemăna cu crengile lui şi castanii nu erau la mărime ca 
ramurile lui; nici un copac din grădina lui Dumnezeu nu se asemăna cu el în 
frumuseţe. Eu îl împodobisem cu mulţimea ramurilor lui, încât toţi arborii Edenului 
din grădina lui Dumnezeu îl pizmuiau." (lez. 31, 3-9) 

În viziunea pe care a avut-o Nabucodonosor, el a văzut un copac în mijlocul 
pământului, înalt foarte, care creştea şi era puternic şi vârful lui ajungea până la cer 
şi se putea vedea până la capătul pământului. Frunzişul lui "era frumos şi roadele lui 
multe, şi hrană pentru toţi se afla în el. Sub el căutau umbră fiarele câmpului, iar în 
ramurile lui îşi făceau cuiburi păsările cerului şi din el se hrăneau toate vieţuitoarele", 
dar la porunca îngerului totul s-a năruit într-o clipită, ca "să cunoască cei vii că 
Cel Preaînalt stăpâneşte peste împărăţia oamenilor, pe care o dă cui vrea şi 
poate să ridice peste ea pe cel mai de jos dintre oameni." (Dan. 4, 7-22) 

Am văzut cu câtă strălucire urmau să fie îmbrăcaţi slujitorii Domnului, 
îndeosebi arhiereii Legii vechi. Dar, pe de altă parte, în scrierile biblice, pe lângă 
descrierea veşmintelor arhiereşti, aflăm şi descrierea unui alt gen de frumuseţe a 

veşmintelor şi a podoabelor, aceea plină de slavă deşartă. Această strălucire a 
veşmintelor nu avea să dureze mult timp în faţa Domnului. De pildă, la ieşirea din 
Egipt, datorită neascultării şi cerbiciei lor, evreii au fost pedepsiţi să-şi lepede 
toate podoabele lor. Dumnezeu le-a promis că va trimite pe îngerul său pentru a 
izgoni pe Canaanei, pe Amorei, pe Hetei, pe Ferezei, pe Gherghesei, pe Hevei şi 
pe lebusei şi pentru a-i duce în ţara unde curge lapte şi miere, dar El nu va 
merge în mijlocul lor, ca să nu-i piardă pe cale, pentru că era popor îndărătnic. La 
auzul acestui cuvânt grozav, "poporul a plâns cu jale şi nimeni n-a mai pus pe 
sine podoabele sale! Căci Domnul zisese lui Moise: «Spune fiilor lui Israel: Voi 
sunteţi popor îndărătnic. De voi merge Eu în mijlocul vostru, într-o clipeală vă voi 
pierde. Dezbrăcaţi acum de pe voi hainele voastre cele frumoase şi podoabele 
voastre şi voi vedea ce voi face cu voi». Atunci fiii lui Israel au dezbrăcat de pe ei 
podoabele lor şi hainele cele frumoase când au plecat de la Muntele Horeb." (leş. 
33, 2-7) 

Frumuseţea femeii a fost nu o dată ispită şi pricină de cădere în păcat. 
David a căzut în păcatul desfrânării şi al uciderii datorită femeii lui Urie Heteul, 
Batşeba (II Regi 11, 2-3), iar Amnon, unul din fii lui David, a necinstit-o pe sora sa 
Tamara, fără a ţine cont de legile Israelului (Il Regi 13,1-17). 

lar despre Adonia, unul din fiii lui David, ne putem face o impresie din 
alăturarea celor două detalii biblice, una referitoare la faptul că făcuse totdeauna 
ce voise — "Căci tatăl său niciodată nu-l oprise şi nu-i zisese: «Pentru ce faci 
aceasta?" — cealaltă referitoare la faptul că el era "şi foarte frumos la chip", ceea 
ce nu înseamnă că era şi foarte frumos la suflet, după cum s-a şi văzut din cele 
înfăptuite de el şi de pe urma cărora i s-a tras moartea (III Regi 1,5-6 şi 2,25). 


+ 


În Noul Testament întâlnim referiri la deşertăciunea templului ridicat de Irod 
cel Mare, spre slava deşartă a sa şi pentru a fi lăudat de oameni. De aceea, 
atunci când ucenicii l-au atras atenţia Mântuitorului asupra frumuseţii şi măreției 
acestui templu, El a precizat imediat că nu va rămâne piatră peste piatră, ci totul 
se va nărui: "şi ieşind din templu, unul dintre ucenicii Săi I-a zis: Invăţătorule, priveşte 
ce fel de pietre şi ce clădiri! Dar lisus a zis: Vezi aceste mari clădiri? Nu va rămâne 
piatră peste piatră să nu se risipească." (Mc. 13,1-2). La Sfântul evanghelist Luca 
măreţia templului nu se citeşte doar din admiraţia celor care îl priveau, ci apare 
precizarea că el este deosebit de împodobit: "iar unii vorbind despre templu că 
este împodobit cu pietre frumoase (mnepi rov iepov ori AuBorG kad0o1G) şi cu 
podoabe, El a zis Vor veni zile când, din cele ce vedeţi, nu va rămâne piatră 
peste piatră care să nu se risipească." (Lc. 21,6) 


Despre adevărata frumuseţe 
Aproape întotdeauna, în scrierile biblice, deşi există multe referiri la frumuseţea 
fizică, aceasta nu este despărțită de cea morală, absenţa acesteia din urmă putând 


conduce către pervertirea primei. De aceea, de multe ori, frumuseţea şi înfăţişarea 
fizică atrăgătoare este privită şi descrisă ca o dovadă a frumuseţii morale. 

De pildă, haina cea mai frumoasă a lui Isav, fratele mai mare al lui lacob, 
poate avea sensul de haină plină de cinstea celui întâi născut, cinste pe care el o 
vânduse pe un blid de linte. Astfel, veşmântul cel frumos a fost luat de la cel ce 
nu l-a prețuit şi dat celui care a luptat pentru cinstea şi binecuvântarea de întâi 
născut: "apoi a luat Rebeca haina cea mai frumoasă a lui Isav, fiul ei cel mai 
mare, care era la ea în casă, şi a îmbrăcat pe lacov, fiul ei cel mai mic." (Fac. 27,15) 

Pentru a fi cât mai convingători în enunţarea stărilor de slavă sau 
dimpotrivă, a celor de maximă decădere, atât autorii sapienţiali cât şi profeţii au 
recurs la imagini plastice legate de împodobire sau, respectiv, de pierderea 
podoabei: "Ea va pune cunună de daruri pe capul tău şi te va împodobi cu 
diademă de mare cinste" (Pilde 4,9); "Spune regelui şi reginei: Smeriţi-vă şi 
şedeţi mai jos, deoarece a căzut de pe capul vostru cununa slavei voastre! 
Ridicaţi-vă ochii voştri şi priviţi pe cei ce vin de la miazănoapte! Unde este turma 
ce ţi s-a dat, turma ta cea frumoasă?" (ler. 13, 18-20). 

De asemenea, şi venirea mântuirii este anunţată tot în termeni estetici, iar 
pentru a fi cât mai sugestiv în proorocirea mântuirii, proorocii recurgeau la imagini 
pline de frumuseţe şi de podoabă materiale, simbol al celei spirituale: "Trezeşte- 
te, trezeşte-te, îmbracă-te cu puterea ta, Sioane, înveşmântează-te în haine de 
sărbătoare, lerusalime, cetate sfântă! Că nu va mai intra în tine cel netăiat 
împrejur şi cel necurat!" (Isaia 52,1); "În ziua aceea se va arăta mlădiţa Domnului 
în podoabă şi în slavă şi roadele pământului în mărire şi în cinste pentru aceia 
din Israel care vor fi scăpat." (Isaia 4,2); "În ziua aceea Domnul Savaot va fi o 
cunună strălucitoare şi o strălucită găteală pentru cei ce au mai rămas din popor" 
(Isaia 28,5); "Ochii tăi vor privi pe rege în toată frumuseţea lui şi o ţară 
îndepărtată vor vedea." (Isaia 33,17). 

Faptele bune pe care le-a săvârşit Rut nu au rămas trecute cu vederea, 
după cum a remarcat Booz: "Binecuvântată eşti tu de Domnul Dumnezeu, fiica 
mea! Această de pe urmă faptă bună a ta este încă şi mai frumoasă decât 
celelalte, căci nu te-ai dus să cauţi oameni tineri, săraci sau bogaţi”. (Rut 3,10) 


+ 


În scrierile Vechiului Testament apar multe chipuri de femei de o frumuseţe 
răpitoare, dar această frumuseţe a chipului era susţinută şi de una morală care a 
făcut ca ele să rămână de-a pururi înscrise în istoria veche. Una dintre ele este 
ludita, "frumoasă la stat şi fermecătoare la chip", căreia Manase îi lăsase aur şi 
argint, robi şi roabe, vite şi ţarini, pe care ea acum le stăpânea (ludit. 8,7) dar de 
care inima ei nu era stăpânită, fiindcă ea "se temea de Dumnezeu foarte." (ludit. 8,8). 
Pentru a scăpa poporul său de năpasta adusă de Olofern, ea s-a împodobit în 
chip deosebit, fapt care i-a scos şi mai mult în evidenţă frumuseţea: "Când ei au 
văzut pe ludita, căci faţa ei era schimbată şi veşmintele ei de asemenea, au 
rămas uimiţi de frumuseţea ei şi i-au zis: «Domnul Dumnezeul părinţilor noştri, 
să-ţi dea ţie har ca să-ţi ajungi țelul tău, spre mânaria fiilor lui Israel şi spre 
înălţarea Ierusalimului !»" (ludit. 10,7-8) 

Tot frumuseţea ei i-a fermecat pe străjerii lui Olofern şi i-a determinat să o 
lase să treacă: "şi ei se minunau de frumuseţea ei uimitoare, şi pentru ea ei se 
minunau de fiii lui Israel şi ziceau unii către alţii: «Cine poate să dispreţuiască un 
astfel de popor care are în el asemenea femei? Nu este cu cale să scape nici 
unul din ei, fiindcă dacă ar scăpa, ar putea să amăgească o lume întreagă!»" 
(ludit. 10,19) iar cuvintele pe care ea le-a rostit în faţa lui Olofern au plăcut lui şi 
tuturor căpeteniilor lui, "încât ei s-au minunat de înţelepciunea ei şi au zis: "«O 
astfel de femeie frumoasă la chip şi înţeleaptă la vorbe nu se află nicăieri, de la 
un capăt şi până la celălalt al pământului!»" (ludit. 11, 20-21) 

Atunci când a fost chemată la ospăţul lui Olofern, ludita s-a împodobit, dar 
nu cu alt scop decât acela de a-l înşela pe acesta şi a-l determina să-şi uite de 
sine pentru a putea duce la îndeplinire planul cu care intrase în tabăra lui, acela 
de a-l ucide şi a izbăvi pe poporul ei, Israel. 

Faptul că el s-a lăsat ucis de slăbiciunea pe care o avea faţă de frumuseţea 
feminină este evidenţiat şi în cântarea pe care o înalţă ludita după biruinţa 
asupra lui Olofern: "Domnul cel Atotputernic prin mâna unei femei i-a nimicit, 
Căci Olofern al lor n-a fost doborât de tineri voinici, şi nici feciorii uriaşilor nu l-au lovit 
pe el, şi nici nu i-au stat împotrivă oameni înalţi ca munţii, ci ludita, fiica lui Merari, |- 
a dezarmat cu frumuseţea feţei ei. Căci ea s-a dezbrăcat de veşmintele ei de 
văduvie pentru întărirea celor întristaţi ai lui Israel; ea şi-a uns faţa cu miresme, ŞI- 
a prins pârul sub turban şi s-a îmbrăcat cu veşmânt de in, ca să-l ademenească. 
Cu sandalele ei i-a luat ochii, frumuseţea ei i-a robit inima, şi cu sabia i-a retezat 
capul." (ludit. 16, 5-9) 

O altă prezenţă feminină de o tulburătoare frumuseţe este Estera, 
remarcată atunci când trimişii regelui Artaxerxes au mers în imperiu ca să caute 
"pentru rege fete tinere şi frumoase" şi să le aducă la Suza, capitala regatului. 
(Est. 2,2-3) Aici trăia şi Marhodeu care "creştea pe Hadasa, adică pe Estera, fiica 
unchiului său, deoarece ea nu avea nici tată, nici mamă. Fata aceasta era 
mândră la înfăţişare şi frumoasă la chip şi, după moartea tatălui ei şi a mamei ei, 
o luase Mardoheu ca fiică." (Est. 2,7) 

După ce, la îndemnul lui Aman, regele a dat porunca ca să fie stârpiţi evreii, 
ca împotrivitori ai lucrărilor proprii poporului în mijlocul căruia trăiau, atunci 
Estera, care devenise regină în locul Vastei, şi-a dat seama că frumuseţea ei 
poate fi uşa prin care să poată pătrunde la rege, faptă neîngăduită protocolului 
de la curte care nu permitea accesul la rege decât dacă el era cel care chema pe 
cineva. 

Deci "după trei zile de rugăciune Estera şi-a dezbrăcat hainele cele de jale 
şi s-a îmbrăcat în cele de regină şi, făcându-se strălucită şi chemând pe 
Dumnezeul cel atoatevăzător şi mântuitor, a luat cu ea două slujnice: una de care 
se sprijinea oarecum din alintare, iar alta care, urmându-i, îi ţinea hainele. Ea era 
minunată, în culmea frumuseţii sale şi faţa sa era veselă ca şi cum ar fi fost plină 
de iubire, iar inima ei era apăsată de frică." (Est. 5,1) 

Concluzii 


În virtutea ideii morale de Frumos-Bun-Adevăr, idee ce şi-a aflat întruparea 
în Hristos, în traducerea sau în redactarea grecească a scrierilor Noului 
Testament apare ka/os pentru a defini legea cea bună (kal6s nomos), păstorul 
cel bun sau preotul cel bun (kal6s diâkonos). 

De asemenea, faptele, adică roadele sufletului sunt bune/frumoase: "Aşa să 
lumineze lumina voastră înaintea oamenilor, aşa încât să vadă faptele voastre cele bune/ 
frumoase (ra kaia epya) şi să slăvească pe Tatăl vostru Cel din ceruri." (Mt. 5,16) 

După cum pomul se cunoaşte după roadele lui, aşa şi sufletul după faptele 
sale: "Aşa că orice pom bun face roade bune/frumoase (xa)ov), iar pomul rău 
face roade rele" (Mt. 7,17); 

"Ori spuneţi că pomul este bun/frumos şi rodul lui e bun/frumos (ro Sevă5opov 
KOAOG KOL TOV KOAPNOV AVTOV KOAACD ] NOwWMOATE), Ori spuneţi că pomul e rău şi 
rodul lui e rău, căci după roadă se cunoaşte pomul" (Matei 12,33). 

Sămânţa semănată este bună/frumoasă: "Venind slugile stăpânului casei, i-au zis: 
Doamne, n-ai semănat tu, oare, sămânță bună/frumoasă (kaiov onepua) în țarina 
ta? De unde dar are neghină?" (Mt. 13,27). Asemenea şi în pilda semănătorului: "Altele 
au căzut pe pământ bun şi au dat rod: una o sută, alta şaizeci, alta treizeci. lar sămânţa 
semănată în pământ bun (kaimv) este cel care aude cuvântul şi-l înţelege, deci care 
aduce rod şi face: unul o sută, altul şaizeci, altul treizeci. (Mt. 13, 8 şi 23); "lar cea de 
pe pământ bun/frumos (1n kaân ym) sunt cei ce, cu inimă curată şi bună (ev kxapS5o 
Kan Kai aya0m), aud cuvântul, îl păstrează şi rodesc întru răbdare." (Lc. 8,15) 

CONCEPŢII ESTETICE SPECIFICE 
SCRIITORILOR CREŞTINI 
ŞI SFINŢILOR PĂRINŢI 


ESTETICA APOLOGEŢILOR 


Începuturile învăţământului creştin 


Pericolul reprezentat de gnosticism a avut şi partea lui bună, el constituind 
un stimul pentru Biserică. A grăbit precizarea regulii de credinţă, încheierea 
canonului Sfintei Scripturi, îmbogățirea cultului dar, mai ales, elaborarea de opere 
creştine polemice. Cert este faptul că, teologii creştini, combătând gnosticismul, au 
lămurit şi fixat doctrina Bisericii mult mai repede decât ar fi făcut-o în alte condiţii. 

În plus, s-a simţit nevoia organizării unui învăţământ creştin, care să 
pregătească catehumenii dar şi, ulterior, pe cei botezați, în dobândirea de 
cunoştinţe de credinţă. Se ştie cât de păgubitoare poate fi ignoranţa şi câte erezii 
sau căderi au avut loc din pricina ei. Ca atare, era necesară consolidarea unui 
sistem educaţional cu pronunţat caracter creştin, care să pregătească suflete 
gata să facă faţă oricărei provocări. 

Au existat mai multe încercări de formare a unor şcoli, ce se constituiau, 
după cum era şi firesc, în jurul dascălului. Acestea erau şcoli particulare, dintre ele 
cea mai celebră fiind cea a Sfântului Justin Martirul şi Filosoful (martirizat în 165). 
Prima şcoală creştină publică a fost Şcoala din Alexandria, urmată de cea din Antiohia. 


Şcoala din Alexandria 


Alexandria era placa turnantă a comerțului şi a ideilor vremii. Aici, grecii şi 
iudeii îşi aveau şcoli celebre. Pe la 180, Panten, un neopitagoreic, şi-a deschis o 
şcoală din iniţiativă proprie. Astfel lua fiinţă prima şcoală creştină publică. Panten 
a ridicat-o de la rangul de şcoală catehetică la cel de învăţământ teologic, 
succesorii săi fiind Origen şi Clement Alexandrinul. 

Până în secolul IV ea nu a avut nici măcar un sediu propriu, funcţionând pe 
unde se putea. Printre profesorii săi s-a numărat şi Ammonius Saccas care n-a 
lăsat nimic scris şi care i-a avut ca elevi pe Origen şi Plotin. Reprezentanţi de 
seamă au fost: Origen, Clement Alexandrinul, Sfântul Atanasie cel Mare, Didim 
cel Orb, Eusebiu de Cezareea, Sfântul Chiril al Alexandriei. 


Trăsături caracteristice 


1. Adeptă a idealismului platonic; şcoală filosofică neoplatonistă. 
2. O şcoală exegetică alegorică.“ Caracteristic alegorismului este că 
vedea elementul divin în toate manifestările. 
Căuta substanţa religioasă în spiritul Scripturii. 
Libertatea investigaţiilor. Reprezentanţii ei au părăsit alegoria în 
exegeză — depăşind astfel erorile de exegeză biblică ale lui Origen — dar 
au păstrat-o în cadrul omiliilor, datorită efectului ei oratoric. 
5. Speculaţia dogmatică; au fost cei mai buni în lupta trinitară. Nu există 
cunoaştere fără credinţă sau fără o trăire a sa. 
6. Au adoptat raționalismul doar în formularea dogmelor, nu şi în 
interpretarea scripturistică. 
7. Adepţi ai misticismului; considerau că Dumnezeu poate fi contemplat: 
e înEl, 
e în Cuvântul Său, 
e în lucrările Sale. 
8. În disputele hristologice au accentuat natura divină. 


E CX 


Şcoala din Antiohia 


A apărut pe la 260, în oraşul Antiohia din Siria. Aici a activat Lucian de 
Samosata (numit şi Arie înainte de Arie), cel care a fost dascălul lui Arie, 
iniţiatorul primei mari erezii din istoria Bisericii Creştine. 

Reprezentaţi de seamă au fost Sfinţii capadocieni (Sfântul Vasile cel Mare, 
Sfântul Grigorie de Nyssa, Sfântul Grigorie de Nazianz), Diodor din Tars, Teodor 
de Mopsuestia (fondatorul metodei critice). 


Trăsături caracteristice 


1. Adeptă a filosofiei aristotelice, mergând pe firul unei metode analitice, 
de unde rezultă şi celelalte trăsături caracteristice. 

2. O şcoală exegetică ştiinţifică şi raţională. Raționalismul excesiv tinde să 
alunge misterul biblic şi al credinţei. În ereziile trinitare reprezentanţii ei au 
accentuat extrem distincţia dintre Persoanele Sfintei Treimi. 


% în sens larg, alegoria este o imagine determinată de substituție; este invocarea unei imagini 
prin alte, sau un obiect estetic de substituție. În sens restrâns, alegoria este o figură de stil prezentă 
în estetica literară, un anume tip de metaforă; este personificarea unui concept abstract sau 
conceptualizarea şi personificarea unei impresii concrete — de pildă, alegerea reprezentării unei 
atitudini umane pentru vizualizarea unei fapte, virtuţi sau situaţii. În literatură, alegoria este 
întotdeauna mai rece decât metafora. De-a lungul timpului, s-a constatat o confuzie între alegorie şi 
simbol, în defavoarea acestuia din urmă. 

3. Cautau în principal sensul gramatical al cuvântului, fiind opuşi Şcolii din 
Alexandria, prin metoda de studiu, care este cea gramaticală şi istorică. 
Ei cautau, în principal, sensul gramatical al cuvântului, elementul moral 
şi cel istoric lăsându-l în urmă pe cel mistic. 

4. Apare pericolul examinării Scripturii — cea care conţine mesajul divin — în 
spiritul oricărei alte scrieri umane. De aici rezultă şi refuzul oricărei 
interpretări alegorice sau simbolice, preferându-se raționalismul ştiinţific. 

5. În disputele hristologice au accentuat natura umană (nestorianism). 


Apologeţii — prezentare generală 
Apologetica 


Apologetica (de la lat. Apologeticum = apărare, justificare), este acea 
ramură a teologiei sistematice care încearcă dovedirea existenţei lui Dumnezeu 
prin probe raţionale sau prin argumente logice. Ea nu constituie o ramură de 
bază a teologiei ortodoxe, a cărei caracteristică rămâne cunoaşterea apofatică. 

În istoria Bisericii Creştine a existat, în perioada de început, o etapă de 
confruntare a vechii culturi a păgânismului cu creştinismul. Apologeții au fost acei 
scriitori creştini (greci” şi latini“) care au luat apărarea creştinismului împotriva 
acuzațiilor false şi pline de subiectivism care erau aduse creştinismului de către 
reprezentanţii păgânismului. 

Cauzele apariţiei apologiilor sunt complexe: persecuțiile din partea 
Imperiului Roman, critica adusă de intelectualii păgâni, acuzaţiile venite din 
partea iudeilor sau a altor religii. Important este faptul că apologeţii au atacat 
păgânismul chiar cu armele lui. 

Mulţi dintre ei au fost, iniţial păgâni, în mare parte oameni de cultură, 
aşadar buni cunoscători ai culturii specifice păgânismului — ca şi ai criticilor 
apărute în chiar sânul ei. Ei au combătut păgânismul servindu-se de propriile sale 
arme: raționalismul şi filosofia. Acest fenomen — ce avea să continue până târziu, 
în perioada patristică - a fost denumit când "creştinarea elenismului", când 


"elenizarea creştinismului."S? 


Concepţia umanistă 


În istoria culturii europene s-a vehiculat mult termenul de umanism. Puţini 
cunosc însă faptul că termenul respectiv a apărut, pentru prima dată, la apologeţii 
creştini, iar nu în Renaştere, aşa cum se crede îndeobşte. Pentru apologeţi întregul 
univers se "roteşte" între doi poli, Dumnezeu şi omul, acesta fiind principala şi cea 


37 Sfântul JUSTIN Martirul şi Filosoful, TEOFIL al Antiohiei, ATENAGORA Atenianul. 
*5 TERTULIAN, Sfântul CIPRIAN, LACTANŢIU. 
% Preot Prof. Dr. loan G. COMAN, Patrologie, vol. |, EIBMBOR, 1984, p. 228. 

mai iubită creaţie a lui Dumnezeu. Dându-şi seama de aceasta, omul a început să 
privească cu mai multă atenţie asupra lui. 

În istoria culturii sosise momentul în care omul a început să înţeleagă că 
"trebuie să fie uman, că umanitatea (humanitas) este principala sa avuţie, dar 
aceasta lipsea celei mai mari părţi în populaţia de stirpe romană, adică ea nu 
reprezenta atunci un atribut al culturii romane. Eroul antic şi conducătorul de oşti 
roman, filozoful şi poetul epocii clasice nu cunoşteau încă, pur şi simplu, această 
noţiune. Abia antichitatea târzie, conturând pe stindardele sale imaginea 
Dumnezeului-Om care suferă pentru ceilalţi, a ridicat conştient glasul, pentru 
prima dată în istoria culturii, în apărarea omului slab, oropsit şi îndurerat, căutând 
să fundamenteze şi să demonstreze teoretic (bazându-se pe autoritatea divină) 
că omul trebuie să fie înainte de toate şi uman. Tocmai din antichitatea târzie, în 
special de la apologeţi, îşi trage originea noţiunea de umanitate"“. 

De fapt, toţi scriitorii creştini care s-au preocupat de om în mod special, au 
realizat, astfel, apologia omului, acesta bucurându-se încă de la început, din 
momentul creării sale, de o atenţie deosebită din partea lui Dumnezeu. 


Logosul divin 


O altă contribuţie a apologeţilor a fost abordarea rolului Logosului în 
structura omenirii. Anticii aveau un cult al Logosului, termen ce putea însemna 
rațiune, cuvânt, argument, ştiinţă, discurs, operă scrisă sau cultură, în general. 

Dar apologeţii au văzut în Logos pe Cuvântul lui Dumnezeu, lisus Hristos, 
Cel prin care lumea a fost creată. 


Cunoştinţele artistice 


Ceea ce impresionează în cazul apologeţilor este imensa lor cultură artistică, 
ei fiind, în mare parte familiarizați cu noţiunile artistice şi estetice ale vremii. Din 
această pricină, ei constituie o sursă prețioasă de date privitoare la artele plastice 
ale antichităţii, la artiştii, operele respective şi modalitatea lor de realizare. 

Ceea ce surprinde şi impresionează plăcut este faptul că scriitorii creştini 
nu au fost ei înşişi artişti, nu s-au ocupat cu realizarea nici unei opere de artă şi 
totuşi, după cum vom vedea, ei L-au perceput pe Dumnezeu-Creatorul ca fiind 
Artistul suprem, întreaga creaţie ca pe o imensă operă de artă, împodobită ca o 
mireasă, iar pe om ca pe cununa creaţiei, cel mai frumos şi mai împodobit dintre 
toate creaturile, el însuşi artist după chipul Artistului suprem. 

Mulţi dintre apologeţi au provenit din rândul păgânilor cu o educaţie aleasă, 
foarte buni cunoscători ai filosofiei greceşti, dar şi ai artelor practicate în acel 
mediu păgân şi care îşi atinsese şi depăşise epoca de aur, dar care continua să 


“0 V. V. BICIKOV, Estetica antichităţii târzii, traducere de Lucian Dragomirescu, Ed. Meridiane, 
Bucureşti, 1984, p. 194-195. 

fascineze în aceeaşi măsură ca pe vremuri. Unii dintre ei se număraseră printre 
închinătorii la zeii şi zeițele ce alcătuiau panteonul păgân şi care dădeau de lucru 
unei întregi armate de artişti, pictori şi sculptori. 

Însăşi educaţia lor elevată îi înzestrase cu un bogat bagaj de cunoştinţe 
artistice, care apare în scrierile lor, ei întorcându-se împotriva minciunii în care 
trăiseră până atunci. Ca atare, întâlnim o adevărată listă de artişti, de opere de 
artă, întâmplări legate de procesul de realizare al acestora, amănunte care dacă 
nu ar fi fost consemnate s-ar fi pierdut iremediabil, aşa cum s-a pierdut şi o bună 
parte a operelor de artă. 

Astfel, avem o mulţime de mărturii despre concepţiile estetice ale vremii, 
despre modul în care era privită arta greco-romană, cu referiri la izvorul lor direct, 
mitologia greacă şi care constituie mărturii preţioase ale acelui început de mileniu 
creştin, în luptă puternică cu păgânismul şi cu concepţiile artistice specifice 
acestuia. 


Concluzii 


Problemele abordate de apologeţi sunt dintre cele mai diverse, generate de 
contextul în care şi-au dus existenţa şi de dorinţa lor de a putea convinge pe cei 
cărora le erau adresate sau de cei care le puteau citi. Problematica bogată şi 
variată a aruncat "seminţe rodnice pentru cugetarea creştină a veacurilor 
următoare şi are meritul de a fi văzut şi scos la suprafaţă fapte, idei şi principii de 
deosebită valoare, nu numai pentru teologia creştină, ci şi pentru spiritul 
omenesc în general. Apologeţii au pus bazele teologiei creştine, deşi ei nu ştiau 
să argumenteze totdeauna prompt, iar dezvoltările lor par uneori şovăitoare sau 
neclare, materialul lor informativ adunat în grabă şi neînchegat suficient."“! 

Toate aceste neajunsuri nu fac mărturiile lor mai puţin valoroase, îndeosebi 
pentru cunoaşterea operelor artistice şi a concepţiilor estetice specifice antichităţii 
greco-romane şi a ceea ce numim antichitatea târzie. 


“1 Preot Prof. Dr. IOAN G. COMAN, Patrologie, vol. |, 1984, p. 240. 

SFÂNTUL JUSTIN MARTIRUL ŞI FILOSOFUL 


Viaţa 


A fost una dintre cele mai impozante figuri ale secolului II, atât prin opera sa 
scrisă, prin faptul că nu a renunţat la purtarea manitiei sale de filosof elen — chiar 
şi după convertirea la creştinism — dar, mai ales, prin moartea sa martirică. 
Sfântul filosof a căutat adevărul şi, în acest scop, el a cercetat mai multe şcoli de 
filosofie (stoici, peripatetici, pitagoreici, platonicieni). 

După convertirea sa la creştinism (în Efes, la sfatul unui bătrân), el a plecat 
la Roma, unde a înfiinţat o şcoală. Dar, tot aici a intrat în conflict cu un filosof 
păgân, de la care i s-a tras şi moartea martirică. 


Opera“ 


Apologia | şi Apologia II, în vol. Apologeți de limbă greacă, traducere, 
introducere, note şi indici de Pr. Prof. T. Bodogae, Pr. Prof. Olimp Căciulă şi 
Pr. Prof. D. Fecioru, în col. PSB, nr. 2, EIBMBOR, 1980. 

Dialog cu iudeul Trifon, în vol. citat. 


Concepţia estetică 
Problematica frumosului 


Pentru a fi cât mai convingător în ceea ce priveşte deşertăciunea frumuseţii 
fizice dar care nu este susţinută de cea morală, Sfântul Justin citează exemplul 
clasic al mitologiei greceşti, al răspântiei în faţa căreia s-a trezit Heracles la 
începuturile sale, când a fost pus să aleagă între virtute şi viciu. 

Fărădelegea, cu faţa "graţioasă şi înfloritoare, din cauza podoabelor pe care 
le avea pe ea şi fiind de-a dreptul încântătoare la vedere", i-a spus că dacă îl va 
urma îl va face să ducă o viaţă "de-a pururi plină de plăceri şi de frumuseţe”. 
Virtutea, în schimb, sta în faţa eroului grec cu o faţă şi îmbrăcăminte severă, 
promiţându-i nu podoaba şi nici frumuseţea cea trecătoare şi stricăcioasă, ci 
"podoabele cele cu adevărat frumoase şi veşnice" (Apologia a doua, XI).*% 


12 în cadrul lucrării de faţă sunt citate numai acele opere care au relevanţă pentru conţinutul lor estetic. 


% în vol. Apologeţi de limbă greacă, traducere, introducere, note şi indici de Pr. Prof. T. Bodogae, 
Pr. Prof. Olimp Căciulă şi Pr. Prof. D. Fecioru, în col. PSB, nr. 2, EIBMBOR, 1980, p. 85. 


După cum era şi firesc acelor timpuri, Sfântul Justin nu lasă deoparte nici 
problema frumuseţii lui Hristos, dând citate din psalmi şi amintind cele două 
situaţii extreme. Prima este cea întâlnită în profeția lui Isaia, pe care au luat-o în 
seamă cei din ceruri la Înălţarea Domnului, când întrebau cine este acesta 
Împăratul slavei. Aceasta o făceau deoarece nu-L vedeau că El are o înfăţişare 
"fără de chip, necinstită şi lipsită de slavă" (Dialog cu iudeul Trifon, XXXVI).* 

În timpul vieţii, contemporanii Săi au crezut că este fiul lui Iosif, tâmplarul, 
arătându-Se El fără de chip şi fiind socotit El însuşi tâmplar (Dialog cu iudeul 
Trifon, LXXXVIII).* Dar, totodată, Sfântul Justin aminteşte şi de aspectul celălalt 
sub care a putut fi văzut Hristos, cel al frumuseţii, în acest sens citând psalmul 44 
(Dialog cu iudeul Trifon, XXXVIII), în care majoritatea exegeţilor au văzut o 
referire directă la Hristos. 


Arta şi făuritorii ei 


Se declară împotriva cinstirii statuilor de zei cioplite şi aşezate în temple, 
"căci noi nu credem că Dumnezeu are un asemenea chip, cum spun unii că vor 
să-L imite, spre cinstirea Lui”, căci Dumnezeu Îşi are "negrăite slava şi chipul".*€ 

În plus, În plus, Sfântul Justin atinge şi problema moralității celor care participă 
direct la făurirea artei religioase; este împotriva meşterilor, întrucât cei care realizează 
astfel de statui sunt "nişte destrăbălaţi şi plini de toată răutatea, ca să nu mai 
enumerăm aici toate viciile lor şi că trăiesc în desfrânare cu tinerele care lucrează 
laolaltă cu ei. O, ce nebunie, să spuneţi că nişte oameni desfrânaţi plăzmuiesc pe 
zei pentru ca oamenii să li se închine acestora..." (Apologia întâia, IX)" 


Sfânta Scriptură şi modalităţile de interpretare 


Sfântul Justin merge pe linia lui Filon din Alexandria, conform căruia 
Scriptura poate fi înţeleasă simbolic şi alegoric: "tot ce au spus şi au făcut 
profeţii... au descoperit în parabole şi semne, pentru ca cele mai multe dintre ele 
să nu poată fi înţelese de toţi, ascunzând astfel adevărul în ele, pentru ca cei 
care caută să-l găsească şi să-l înveţe, să-şi dea osteneală în vederea acestui 
lucru" (Dialog cu iudeul Trifon, XC).* ludeul Trifon se opunea acestui gen de 
interpretare, întrucât alegorismul lui Filon era specific metodei iudaismului din 
diaspora şi anula ritualismul pe care se baza sinagoga. 

Astfel că, începând cu scrierile Sfântului Justin, se pot contura trei direcţii în 
interpretarea Scrierilor biblice, toate mergând către o interpretare figurată. Pe lângă 


* Ibidem, p. 131. 
“5. Ibidem, p. 198. 
“5 jbiadem, p. 30. 
“7 ldem, Ibidem. 
“5 Ibidem, p. 200. 

sensul literar, există şi cel simbolic; însă nu trebuie făcută greşeala de a ignora 
sensul istoric. Cel simbolic, la rându-i, poate fi sub formă de parabolă sau de 
imagine tropologică (adică alegorie): "în multe locuri Hristos este numit, în 
parabolă, piatră şi, în chip figurat, lacob şi Israel" (Dialog cu iudeul Trifon, 
CXIV).* Astfel, apare cât se poate de clar faptul că, prin intermediul imaginilor 
simbolice, Vechiul Testament era prefigurarea Noului Testament. 


Concluzii 


Toată viaţa sfântul martir a rămas adept al filosofiei, pe care o considera 
"lucrul cel mai mare şi mai vrednic de Dumnezeu. Ea singură poate să ne înalțe 
până la Dumnezeu şi să ne apropie de el, iar sfinţi, cu adevărat, sunt numai aceia 
care-şi deprind mintea cu filosofia" (Dialog cu iudeul Trifon, 11).5 În plus, cu toată 
pasiunea pentru interpretarea simbolică, familiară lumii filosofilor, sfântul Justin a 
subliniat faptul că Filosofia tinde către cunoaşterea adevărului, dar ea nu este 
temelia acestuia, ci numai un instrument. 


“9 Ibidem, p. 226. 
* Ibidem, p. 92. 

TAŢIAN ASIRIANUL 


Viaţa 


S-a născut în "ţara asirienilor”, în jurul anului 120, fiind crescut în cultura 
păgână. După ce a călătorit mult, căutând adevărul, l-a descoperit în "scrierile 
barbare", adică în Sfânta Scriptură, anterioară scrierilor greceşti. El a devenit 
celebru prin arta sa retorică. 

O dată ajuns la Roma, a devenit ucenicul Sfântului Justin dar, după 
moartea acestuia, a întemeiat o erezie nouă, extrem de severă, încadrându-se, 
astfel, în rândul extremiştilor. Nu se cunoaşte data morţii sale. 


Opera 


Cuvânt către greci, scris către anul 170, lucrare care este mai mult decât o 
apologie, este o polemica severă contra culturii greceşti, pe care o critică 
vehement arătând superioritatea creştinismului asupra păgânismului. 


Concepţia estetică 
Concepţia despre artă 


Dacă Sfântul Justin încercase să găsească elementele adevărate şi care 
pot constitui o punte de legătură între creştinism şi cultura păgână, Taţian, nu 
numai că a refuzat orice asociere, renunțând la filosofia şi cultura păgână, ba 
chiar le-a batjocorit şi le-a urât, declarându-se vehement împotriva lor. 

El văzuse la Roma destule statui de vestite "femei rătăcite", purtând nume 
de zeițe, statui de "oameni nedemni", de tipul lui Esop şi Sapho, imagini ale unor 
personaje obscene - în acest sens, el ne-a lăsat o listă cu 38 de statui, ceea ce 
reprezintă un preţios document privitor la artele plastice din antichitate. 

El a criticat spectacolele, precum şi educaţia coruptă, întrucât tot acest 
sistem educativ servea la coruperea moravurilor, ca atare Taţian a lansat un apel 
fanatic: "desfiinţaţi monumentele necinstei", apel ce avea să fie stindardul aripei 
extremiste a creştinilor. Din acest motiv, Taţian a ajuns să fie socotit, alături de 
Tertulian, reprezentantul iconoclaştilor. 


Critica culturii greceşti şi relaţia iudaism-creştinism 


Taţian a demonstrat anterioritatea creştinismului faţă de iudaism, luând ca punct 
de reper Moise şi Homer, primul fiind iniţiatorul culturii "barbare", în timp ce Homer 
este al celei greceşti. El demonstrează anterioritatea cu 400 de ani a lui Moise 
faţă de Homer, astfel că grecii nu se mai pot lăuda că sunt inventatori şi 
descoperitori, ci doar imitatori, căci toate instituţiile, artele, alfabetul şi cultura le- 
au luat de la barbari. 


Concluzii 


Taţian a lăsat cea mai originală apologie a secolului II. Din păcate, lipsa de 
cumpătare l-a condus către blamarea şi anularea totală a întregii civilizaţii 
păgâne, pe care o considera "un haos de erori şi o cloacă de impurități”. 

A fost o personalitate violentă, semănând mai mult cu Tertulian decât cu 
dascălul său, Sfântul Justin. Nu a găsit nimic bun la păgâni, arătându-se astfel 
una dintre cele mai înguste şi mai intransigente personalităţi ale culturii creştine, 
deosebindu-se radical de ceilalţi apologeţi care au ştiu să înlăture şi să blameze 
aspectele negative, dar fără a uita să le evidenţieze pe cele pozitive. 

ATENAGORA ATENIANUL 


Viaţa 


Avem extrem de puţine ştiri cu privire la acest trăitor al Atenei, din 
secolul al II-lea. Atenagora, "atenian, filosof creştin”, după cum el însuşi s-a numit în 
fruntea manuscrisului apologiei sale a fost păgân, dar s-a convertit la creştinism în 
urma citirii Sfintelor Scripturi. Eusebiu de Cezareea, precum şi Fericitul leronim nu-l 
menţionează însă în rândul marilor personalităţi, el fiind pomenit doar de Metodiu 
de Olimp. Atenagora pare să fi frecventat şcoala catehetică alexandrină. Nu se 
cunosc alte date exacte referitoare la biografia sa, decât că a fost contemporan 
cu împăratul Marc Aureliu (121-180), căruia i-a adresat o apologie pentru creştini. 


Opera 


Solie pentru creştini, "Către împărații Marcu Aurelian şi Lucius Verus Commodus, 
biruitorii armenilor şi ai sarmaților, dar care mai presus de toate sunt filozofi", în vol. 
Apologeţi de limbă greacă, traducere, introducere, note şi indici de Pr. Prof. T. Bodogae, 
Pr. Prof. Olimp Căciulă şi Pr. Prof. D. Fecioru, în col. PSB, nr. 2, EIBMBOR, 1980. 

Despre învierea morţilor, în vol. citat. 


Concepţia estetică 
Crearea lumii — un act artistic 


Atenagora se întreba cu stupoare cum de pot fi socotiți creştinii a fi atei 
când ei fac o deosebire clară între Dumnezeu şi lumea materială, arătând că 
ceea ce este dumnezeiesc e necreat şi veşnic, în timp ce materia este creată şi 
trecătoare? Doar avem atâtea temeiuri spre a-L cinsti pe Dumnezeu ca "chezăşia 
ordinii, a armoniei din natură, a măreției, a frumuseţii şi a bunei orânduieli din 
univers" (Solie pentru creştini, IV).5! Însuşi procesul creaţiei este un act artistic: "a 
crea" sau "a înfăptui" semnifică "a înfrumuseţa" (kosmeo), după cum se exprimă 
el în Solie pentru creştini, XIII. 


s învol. Apologeţi de limba greacă, p. 376. 


Dar nu trebuie confundată creaţia cu Cel care i-a dat viaţă. După cum preciza 
Atenagora, "lumea este frumoasă şi prin măreţia bolţii cereşti, şi prin aşezarea [stelelor] 
într-un cerc înclinat [Zodiacul] şi către miazănoapte, şi prin forma sferică. Dar nu 
ei, ci artistului care a făcut-o (ton techniten) trebuie să ne închinăm."*? 

După cum lutul fără intervenţia artistului nu poate prinde formă, tot aşa nici 
materia fără Dumnezeu Artist nu ar fi căpătat "nici varietate, nici formă, nici 
frumusețe." Din acest motiv, nu trebuie să ne închinăm decât artistului, căci dacă 
lumea este "un instrument muzical melodios şi armonios, nu mă voi închina 
instrumentului, ci celui care l-a acordat (ton armosamenon) şi care extrage din el 
o melodie eufonică". 

În acest sens, frumuseţea creaţiei trebuie să-l determine pe om ca să se 
îndrepte către Creatorul ei, ba mai mult, să fie părtaş lumii Acestuia: "dacă, (după 
cum spune Platon), [lumea] este arta (techne) lui Dumnezeu, atunci, încântându- 
mă cu frumuseţea ei, mă fac una cu artistul" (Solie pentru creştini, XV-XVI). 


Arta greacă 


Referitor la problematica zeităților, Atenagora consideră, asemenea atâtor 
alţi gânditori, că Orfeu, Homer şi Hesiod au fost cei care le-au plăsmuit 
genealogiile, dându-le şi numele cuvenite. În acest sens el aduce mărturia lui 
Herodot, marele istoric. 

Cât priveşte chipurile zeilor, "atâta vreme cât nu exista încă arta plastică, 
adică pictura şi sculptura, nu au apărut nici chipuri ale zeilor." (Solie pentru 
creştini XVII) În continuare, Atenagora ne-a lasat o prețioasă mărturie 
referitoare la concepţia vremii asupra genezei artelor plastice: "pe vremea lui 
Saurios din Samos, a lui Craton din Sikiona, a lui Cleante din Corint şi a unei 
tinere fete din Corint, s-a ajuns să se descopere de către Saurios felul cum se 
reprezintă în desen umbrele, el fiind cel dintâi care a schiţat contururile unui cal 
pe o zi cu soare. Pictura a fost descoperită de Craton care a dat nuanţe de 
culoare şi de umbră unui bărbat şi unei femei în faţa unui zid alb. Confecţionarea 
păpuşilor a fost descoperită de o tânără fată care fiind îndrăgostită de un tânăr a 
desenat pe un zid umbra lui, redându-l parcă dormind, după care tatăl ei care 
lucra cu lut, încântat de asemănarea extraordinară a trăsăturilor, i-a sculptat 
chipul umplând contururile cu lut. Modelul se păstrează şi azi în Corint. După ei, 
Dedal, Teodor şi Similis au descoperit sculptura şi plastica." (Solie XVII)" 

Pentru a fi cât mai convingător în demonstrarea faptului că idolii sunt 
plăsmuiri omeneşti, Atenagora continuă cu o enumerare a tuturor artiştilor mai 
importanţi, care s-au făcuţi remarcaţi în făurirea zeilor. Unii dintre ei nu sunt 


*2 V. V. BICIKOV, Estetica antichităţii târzii, traducere Lucian Dragomirescu, Ed. Meridiane, 


1984, p. 280. 
* Ibidem, p. 281. 
“în vol. Apologeţi de limba greacă, p. 377. 


*. Ibidem, pp. 377-378. 

foarte cunoscuţi nouă, în timp ce faima altora a străbătut secolele, în special cea 
al lui Fidias ("numit şi "făcătorul de zei") şi a lui Praxitele (primul care a avut 
curajul de a înfăţişa o zeiţă goală): "data de când se pictează chipuri şi de când 
se confecţionează idoli e atât de recentă încât aş putea spune numele fiecărui 
artist care le-a confecţionat. Idolul zeiţei Diana Artemida din Efes şi cel al Atenei 
(mai curând Atela, căci aşa îi spuneau cei mai iniţiaţi, mă gândesc la vechea 
statuie cioplită dintr-un lemn de măslin) ca şi cel al Atenei care şade, au fost 
executate de Endoios, un ucenic al lui Dedal. Statuia lui Apollo şi Pyticul e opera 
sculptorilor Teodor şi Telekles. Cea a lui Apollo din insula Delos şi a Artemidei 
din Efes sunt opera lui Tektaios şi a lui Angelion. Hera din Samos şi cea din 
Argos sunt confecţionate de mâna lui Similis. Toţi ceilalţi idoli au fost lucraţi de 
Fidias. Afrodita din Cnidos e opera lui Praxitel [Praxiteles], Asclepios din Epidaur 
a fost executat de Fidias. Cu alte cuvinte, nu există nici un idol care să nu fi fost 
confecţionat de mâna omului, căci dacă ar fi fost ei zei cu adevărat, atunci de ce 
nu au existat ei de la început? De ce sunt mult mai recenți decât cei care i-au 
confecţionat? Şi apoi, ca să existe, ce lipsă ar fi avut ei de mâna omului şi de 
măiestria lui? Ei sunt, aşadar din lut ori din piatră, în orice caz din materie, o 
plăsmuire inutilă." (Solie XVII) 


Concluzii 


Atenagora a fost şi a rămas un mare scriilor şi apologet, lucrările sale fiind 
unele dintre cele mai frumoase ale vechii literaturi creştine. El a arătat chiar 
simpatie filosofilor precum şi filosofiei păgâne, în efortul lui de a realiza puntea 
dintre religie şi filosofie. Dar valoarea învăţăturii sale stă în faptul că a evidenţiat 
că nu numai dogma şi teologia sunt cele care contează, cât mai ales viaţa 
exemplară a creştinilor. 

După cum spunea Preot Prof. dr. Teodor Bodogae, "dacă un scriitor din 
veacul Il s-a putut intitula «filozof creştin», poate că nici unul n-a avut mai mare 
îndreptăţire s-o facă în măsura în care a făcut-o Atenagora. Căci în aceea vreme 
poate că nici un alt scriitor creştin n-a fost mai stăpân pe mitologia şi filozofia 
greacă decât el, distingându-se printr-o judecată clară şi corectă, mânuind un 
limbaj filozofic limpede, prevenitor faţă de concepţiile păgâne ale timpului, uneori 
întrebuinţând chiar o oarecare curtoazie în metoda cu care combate tezele păgâne 
susţinute de reprezentanţii stăpânirii romane de atunci. Cu toate că Atenagora nu 
e o personalitate atât de originală ca sfântul lustin Filozoful şi Martirul şi cu toate 
că nu e atât de rafinat ca Taţian, totuşi el depăşeşte pe toţi contemporanii săi prin 
măsură, prin echilibru, prin claritate, prin expresivitate"S”, adică tocmai prin 
virtuţile cardinale promovate nu doar de filosofia, ci şi de arta greacă. 


“5 Ibidem, p. 378. 
57 Preot Prof. dr. Teodor Bodogae, Introducere, în vol. cit. p. 369. 

SFÂNTUL IRINEU 


(cca. 140-202) 


Viaţa 


Sfântul lrineu este unul dintre părinţii cei mai des citați, ca fiind unul din 
izvoarele de primă importanţă în cunoaşterea culturii creştine din primele secole. 
Nu se cunosc date legate de data şi locul naşterii sale, dar se ştie sigur că l-a 
cunoscut pe Sfântul Policarp al Smirnei. 

Nu se ştie nici cum a ajuns în Galia, la Lugdunum (actualul Lyon). Din 
scrierile sale rezultă cunoştinţele vaste pe care le deţinea şi care erau rezultatul 
unor cursuri predate atât de creştini (Sfântul Justin) cât şi de păgâni. In momentul 
numirii sale ca episcop, prin 177, el cunoştea mai bine ca oricare altul istoria şi 
spiritualitatea Apusului şi Răsăritului. 

Ca episcop s-a remarcat atât prin lucrarea sa misionară în sudul Galiei, cât 
şi prin lupta împotriva gnosticismului. A intervenit şi în disputele dintre Biserica 
apuseană şi cea răsăriteană cu privire la data Paştelui. 

Putem menţiona trei mari fapte ce caraterizează viaţa Sfântului Irineu: 

1. lupta împotriva gnosticismului; 

2. lucrarea misionară de convertire a popoarelor păgâne din sudul Galiei, 

pe o rază destul de mare, în jurul Lugdunum-ului; 

3. implicarea în tratativele de împăcare a Bisericilor din Asia, reprezentate de 
episcopul Policarp al Efesului, cu episcopul Victor al Romei, în 
problematica stabilirii datei Paştilor. Sfântul Irineu şi-a purtat cu 
adevărat numele de făcător de pace. 

O tradiţie destul de tardivă aminteşte faptul că Sfântul Irineu ar fi murit ca 
martir pe la 202, adică în timpul domniei lui Septimiu Sever. Rămâne curios faptul 
că martiriul său nu este pomenit de oameni ca Tertulian, Eusebiu de Cezareea. 
Probabil că, în masacrul general la care au fost supuşi creştinii din Lyon, moartea 
episcopului locului să fi rămas fără răsunet, fiind considerată un fapt firesc. 


Opera 


Eusebiu de Cezareea menţionează următoarele titluri: 

Combaterea şi nimicirea ştiinţei cu nume mincinos, realizată în 5 cărţi, 
lucrare păstrată într-o traducere latină sub numele de Adversus haereses 
(Contra ereziilon*8. Prin această monumentală operă, Sfântul Irineu este creatorul 
teologiei creştine occidentale, alături de Tertulian. 


*5 Lucrare tadusă în limba francez,: IRENEE de Lyon, Adversus haereses, trad. fr. Contre les H6r&sies, 
Mise en lumiere et refutation de la pretendue «connaisance», livre III, în "Sources chretiennes”, nr. 


O altă lucrare este Demonstrația predicării apostolice către fratele 
Marcian, lucrare adresată fratelui Marcian şi descoperită destul de recent, într-o 
versiune armeană din veacurile VII-VIII; reprezintă un mic compendiu de 
învăţătură de credinţă, în care se îmbină simbolismul şi istoria sfântă. 


Concepţia estetică 
Creaţia artistică 


Deşi a fost un mare admirator al artelor, Sfântul lrineu nu şi-a expus 
cunoştinţele în domeniu — aşa cum au făcut-o apologeţii, de la care am putut afla 
multe amănunte legate de creaţia artistică. Totuşi, Sfântul lrineu era un artist prin 
însăşi structura sa. El gândea şi acţiona ca un artist care îşi modelează opera şi 
o admiră pe măsură ce este realizată. Viziunea sa asupra creării lumii, precum şi 
asupra mântuirii, era una cât se poate de artistică, cu exprimări plastice, lucru 
care poate surprinde într-o lucrare cu temă dogmatică şi apologetică. 

Este unul dintre primii care au fost pasionaţi de motivul pitagoreic-platonic 
al creării lumii şi în care se citeşte rânduiala şi armonia numerelor. Dumnezeu a 
creat lumea cu ajutorul Logosului său de artist (Adv. haer. II, 26,3), cu măsură, număr 
(ritm), ordine şi armonie, iar Cuvântul poartă în Sine propria Sa creaţie (V 18,1). 

În vederea creaţiei, El nu a avut nevoie nici de lumea ideilor a lui Platon, 
nici de emanaţiile gnostice ori de îngeri, ci a creat El însuşi după icoana 
(imaginea) pe care o avea în Sine. Implicarea Sfintei Treimi la crearea lumii, dar 
mai ales a omului, s-a vădit prin aceea că Tatăl l-a creat pe om prin cele două 
mâini ale Sale, Fiul şi Duhul (Adv. haer. V 6,1; IV 7,4 şi 20,1)%, metaforă ce 
revine des în lucrarea Sfântului lrineu ca o imagine potrivită pentru a sublinia 
"acţiunea creatoare a celor trei Persoane divine în actul creator."80. 

Viziunea plastică asupra lumii se reflectă în vocabularul folosit, termenul 
sculptural a modela fiind folosit cam de câte ori este vorba despre crearea omului 
sau despre restaurarea sa: "carnea modelată după chipul lui Dumnezeu" (V 6,1); 
la vindecarea orbului din naştere Hristos, făcând tină, a arătat cum a fost 
"modelajul originar” (Aav. haer. V, 15,2); noi nu trebuie să căutăm o altă Mână 
care să fi modelat omul, nici un alt Tată (Adv. haer. V, 15,2). 


+ 


Creaţia este un mijloc de vedere şi de preaslăvire a lui Dumnezeu, prin 
creaţie Cuvântul (Logosul) relevă pe Dumnezeu Creatorul, prin lume pe Domnul 


34, Edition du Cerf, Paris, editions Emmanuel Vitte, Lyon, 1952; Livre V, &dition critique par Adelin 
Rousseau, SC, nr. 153, Edition du Cert, Paris, 1969. 

5 SC, nr. 153, ed. cit., 1969, p. 73. 

“0 DSAM, tome II, deuxieme partie, Ed. Gabriel Beauchesne, Paris, 1971, col. 1943. 

Si sc, nr. 153, ed. cit., 1969, pp. 203-204. 

(ordonatorul sau cel care a pus lumea în armonie), prin munca modelată (opera) 
pe Artistul care a modelat-o, iar prin Fiul pe Tatăl (Adv. haer. IV 6,6).% Ori de 
câte ori ascultăm muzica, trebuie să ne ducem cu gândul la Cel care a făcut-o şi 
o interpretează, aşa şi în cazul creaţiei, căci "cei ce ascultă melodia, trebuie să 
laude şi să proslăvească pe artist" (Aav. haer. Il 25,2). 

Bogăția actului artistic se regăseşte şi în comparaţia pe care o face Sfântul 
Irineu între munca artistului şi cea a celui care doreşte să-şi modeleze sufletul 
după modelul Suprem, pentru a trece de /a chip la asemănare. Trupul omenesc 
este unealta artistului, iar sufletul este însuşi artistul, care lucrează încet şi cu 
migală datorită nesupunerii materialului şi încetinelii uneltei (Adv. haer. Il 33,4). 

Dar, cel mai important, însuşi sufletul devine, la rându-i, un material în mâna 
Artistului divin or, în această postură, el trebuie să fie cât mai maleabil şi să nu se 
îndărătnicească: "de altfel cum ai putea fi zeu, când încă nu ai fost făcut om? Cum ai 
putea fi desăvârşit, când de abia ai fost creat? Cum ai putea fi nemuritor când, într-o 
natură muritoare, nu ai ascultat de Creatorul tău? Căci trebuie mai întâi să-ţi păstrezi 
rangul de om ca abia mai apoi să te împărtăşeşti din slava lui Dumnezeu: căci nu 
tu îl faci pe Dumnezeu, ci Dumnezeu te face pe tine. Deci dacă eşti lucrarea lui 
Dumnezeu, aşteaptă cu răbdare mâna meşterului tău care le face pe toate la 
timpul lor ... Arată-i o inimă blândă şi supusă şi păstrează forma pe care ţi-a dat-o 
acest Artist, având în tine Apa cea vie care vine de la El şi fără de care, întărindu-te, 
ai respinge amprenta degetelor sale. Păstrând această alcătuire te vei ridica la 
desăvârşire căci prin arta lui Dumnezeu va fi ascuns lutul care e în tine. Mâna Sa 
a creat substanţa ta şi ea te va îmbrăca în aur pur pe dinăuntru şi pe dinafară şi 
te va împodobi atât de frumos încât Regele însuşi va fi vrăjit de frumusețea ta. 
Dar dacă, împietrindu-te, îi respingi arta şi te arăţi nemulţumit pentru că te-a făcut 
om, prin nerecunoştinţa ta faţă de Dumnezeu, vei fi respins deopotrivă arta lui şi 
viaţa: căci a face este propriu bunătăţii lui Dumnezeu iar a fi făcut este propriu 
naturii umane. Deci dacă-i dăruieşti ceea ce este al tău, adică supunerea şi 
credinţa în El, vei primii foloasele artei sale şi vei fi desăvârşita lucrare a lui 
Dumnezeu." (Adv. haer. IV 39,2-3)% 


Artistul şi munca sa 


Dumnezeu este Artistul suprem, cel care a creat lumea cu ajutorul celor 
două mâini, Cuvântul şi Înţelepciunea. Acesta ar trebui să fie modelul oricărui 
artist or, în acest sens, fiecare om este un artist ce se modelează pe sine însuşi. 
În tratatul său, Adversus haereses, Sfântul Irineu îndeamnă pe artist să aibă 
încredere în lumea care se oferă contemplaţiei şi să abandoneze falşii idoli. 

Acest fel de artist se va lăsa modelat de "mâinile " divine şi va aştepta calm 
pătrunderea şi lucrarea Sfântului Duh în el. Îşi va accepta condiţia de om ca pe o 


s2 SC, nr. 34, ed. cit., 1952, p. 449. 
“5 ALAIN BESANGCON, /maginea interzisă — Istoria universală a iconoclasmului de la Platon la 
Kandinsky, traducere Mona Antohi, Ed. Humanitas, 1996, p. 98. 

condiţie infantilă. De aceea, opera sa va fi o laudă. Ea nu va fi disperată, 
deoarece culmea artei, imaginea divină, nu e de neatins. Lumea este o imagine, 
omul este o imagine. Este de ajuns harul divin pentru ca şi asemănarea să fie 
atinsă, şi nu există nici un motiv pentru a crede că acesta va fi refuzat. 

Acesta a fost tipul de artist creştin care ţine cont de faptul că lumea conţine, 
nu departe de ea, mijloacele propriei transfigurări. Dar, "a contrario, lrineu ne dă 
intuiţia unei alte stirpe de artist, artistul «gnostic». Acesta se va revolta împotriva 
aparenţelor lumii şi se va crede cetăţeanul unei alte patrii. Creaţia ca atare îl 
oprimă şi îl revoltă. El va fi în aşteptarea iluminării care îl va readuce la esenţa sa 
supraumană, fără legătură cu umanitatea comună, şi pe care o va numi, mult mai 
târziu, natura sa de artist... El este iniţiat în marele secret pe care arta sa îl 
disimulează şi-l dezvăluie totodată. dar munceşte cu mari riscuri şi sub 
ameninţarea disperării... De altminteri, merită ea toată această osteneală?"$% 

Acesta este, de fapt, tipul artistului contemporan ateu, angoasat şi perturbat 
de întrebările fără răspuns care, pentru unii, se focalizează într-una singură: la ce 
bun? Pentru artistul creştin însă, munca sa este o bucurie, după modelul celei 
înfăptuite de Marele Artist la crearea lumii. 


Concluzii 


După cum adesea mărturisea Sfântul Irineu în scrierile sale, Hristos "Şi-a dat 
sufletul Său pentru sufletul nostru şi trupul Său pentru trupul nostru, şi El a 
răspândit Duhul Tatălui pentru lucrarea uniunii şi comuniunii lui Dumnezeu cu 
oamenii, facându-L pe Dumnezeu să coboare în oameni prin Duh şi făcându-l pe 
om să urce până la Dumnezeu prin Invierea Sa" (Aav. haer. V, 1, 1). 

Pentru Sfântul Irineu, vrednic ucenic al celor care îi cunoscuseră pe Sfinţii 
Apostoli, adevărata cunoaştere, gnoza deci, este dragostea şi îndumnezeirea 
omului în Persoana Mântuitorului Hristos. 

Fiind mai mult decât un simplu refuz al "falsei gnoze", învăţătura sa, admirabilă 
prin simplitate şi profunzime, conţine în germene tot ceea ce Sfinţii Părinţi care au 
urmat aveau să dezvolte în scrierile lor. Deşi majoritatea operelor Sfântului Irineu 
nu au fost păstrate în greceşte, unele din ideile majore ale sale pot fi regăsite cu 
uşurinţă la Sfinţii Grigorie de Nazianz, Grigorie de Nyssa, Maxim Mărturisitorul, 
loan Damaschin. Prin aceasta, el poate fi considerat ca unul dintre teologii cei 
mai de seamă al timpurilor premergătoare Sinodului de la Niceea. 

lar prin modalitatea plastică de exprimare, prin limbajul ales şi prin 
vocabularul specific, Sfântul lrineu se încadrează în rândul marilor esteticieni 
creştini, pentru care arta nu era doar un obiect de studiu, ci şi un mijloc de 
exprimare literară. 


“Ibidem, p. 101. 

CLEMENT ALEXANDRINUL 


(cca. 150-cca. 211-215) 


Viaţa 


Pe numele său adevărat Titus Flavius Clemens, el s-a născut la Atena, din 
părinţi păgâni. Încă din anii tinereţii a manifestat o pasiune deosebită pentru 
studiu, umblând după cei mai celebri dascăli ai vremii. Ultimul şi cel mai bun pe 
care l-a aflat a fost Panten, iniţiatorul şcolii teologice din Alexandria. Aşadar, dacă 
Sfântul Justin a avut parte de profesori păgâni, Clement a întâlnit creştini, 
proveniţi dintre păgâni sau iudei, dar sincer convertiți la credinţa creştină. 

Nu ştim împrejurările în care Clement s-a convertit şi s-a botezat, dar se 
bănuieşte că Panten ar fi avut o contribuţie majoră. Datorită vastelor sale 
cunoştinţe, cât şi misionarismului practicat, Clement a fost numit la conducerea 
Şcolii catehetice din Alexandria, în jurul anului 200. Întinsa sa "cultură profană şi 
creştină, experienţa sa misionară, evlavia sa caldă şi setea sa nestinsă după 
cunoaştere şi echilibru vor fi făcut din cursurile lui Clement o adevărată desfătare 
spirituală".55 Se pare că Stromatele reprezintă o parte a acestor cursuri. Printre 
alţii, i-a avut ca elevi pe Origen, cel care avea să ducă mai departe tradiţia Şcolii 
din Alexandria. În timpul persecuției lui Septimiu Sever, Clement Alexandrinul s-a 
refugiat în Capadocia, unde a şi adormit întru Domnul. 


Opera 


Clement Alexandrinul a scris mult, cu migală şi cu grijă pentru a fi cât mai 
explicit şi a se face înţeles de către auditorii săi, de regulă oameni de cultură. 
Scrierile sale abundă în argumente scripturistice (circa 3500 de citate din Sfânta 
Scriptură) dar şi cu cele din literatura greacă clasică (circa 360). 

Cuvânt îndemnător către greci sau Protrepticul este, de fapt, o apologie, 
având scopul de a converti la credinţă pe un păgân (în vol. Scrieri, 
Partea întâi, traducere, note şi indici de Preot D. Fecioru, în col. PSB, 
nr. 4, EIBMBOR, 1982). 

2. Pedagogul, în trei cărţi, o lucrare ce o continuă pe cea precedentă (în 
vol. Scrieri, Partea întâi, traducere, note şi indici de Preot D. Fecioru, în 
col. PSB, nr. 4, EIBMBOR, 1982). Lucrarea tratează problema educaţiei 


5 Preot Prof. Dr. IOAN G. COMAN, Patrologie, vol. 2, EIBMBOR, 1985, p. 245. 


celor convertiți la creştinism, şi care nu poate avea loc decât sub 
conducerea Logosului, a Pedagogului care este Hristos. 

3. Stromate sau Covoare (în vol. Scrieri, Partea a doua, traducere, note şi 
indici de Preot D. Fecioru, col. PSB, nr. 5, EIBMBOR, 1982); prezintă un 
ansamblu de probleme complexe, purtând numele de "covoare", după 
modelul altor titluri la modă în vremea aceea: Banchetul Faguri de 
miere. Titlul de Covoare doreşte să exprime varietatea de teme 
prezente şi comentate în lucrare, ce se prezintă asemenea diversităţii 
decorative şi cromatice specifice covorului. 


Concepţia estetică 
Considerente generale 


Pentru înţelegerea gândirii estetice a lui Clement, este necesară prezentarea 
câtorva concepţii mai importante ale gândirii sale. Prima este cea referitoare la 
Logos, (Cuvântul lui Dumnezeu), Acesta fiind prezentat de Clement mai ales în 
cadrul culturii şi spiritualităţii greceşti. Infinit mai presus decât Orfeu, cântăreţul 
trac, se află Cântărețul cel nou, Logosul Hristos Care, după ce a zdrobit tirania 
demonilor şi a îmblânzit animalele care se numesc oameni, cântă o cântare care 
susţine universul, pune în armonie toate fiinţele, nu după muzica specifică tracilor 
sau după cea a lui lubal din Cartea Facerii, ci după voia lui Dumnezeu-Tatăl. 

Prin Sfântul Duh, Logosul sau Cântărețul divin a rânduit lumea şi în special 
acest microcosmos care este omul: "cântecul acesta a împodobit cu armonie 
universul, făcând o simfonie din dezordinea stihiilor naturii, pentru ca întreaga 
lume să ajungă prin el o simfonie" (Protrepticul | 5,1). Logosul S-a întrupat ca să 
"orchestreze simfonia macrocosmosului, adică a universului, cu aceea a 
microcosmosului, adică a omului."$$ 

A doua concepţie este cea referitoare la gnoză şi gnostic. Ştim câte probleme 
a creat filosofia gnostică în primele secole de creştinism. Clement nu anulează 
termenul de gnostic, dar, pentru a-i lămuri pe creştini asupra caracterului ştiinţific 
al adevăratei credinţe creştine, el prezintă chipul adevăratului gnostic creştin. Nu 
a lăsat o imagine sistematizată, ci a revenit în dese rânduri asupra problemei 
referitoare la acest tip de creştin care este, în fond, "creştinul desăvârşit, creatorul de 
filocalie patristică, ce va fi dăltuită, în continuare, de Origen şi de ceilalţi Părinţi” 5 

Gnosticul este un om inteligent şi raţional, dar el nu se abţine de la rău şi nu 
face binele din teamă sau din nădejdea vreunui beneficiu ulterior, ci din dragoste. 
Gnosticul este acela care înţelege legea şi e în stare să-i vadă însemnătatea ei. El 
ştie şi pune în practică ceea ce ştie, aceea că fapta bună trebuie făcută din dragoste, 
pentru că numai aceea este bună prin ea însăşi (Stromate IV, 12, 135-1).% 


“5 Ibidem, p. 264. 

7. Ibidem, p. 278. 

6 în vol. Scrieri, Partea a doua, traducere, note şi indici de Preot D. Fecioru, col. PSB, nr. 5, 
EIBMBOR, 1982, p. 294. 

Clement este primul scriitor care tratează problema gnozei creştine, adică 
cea bazată pe credinţă. El este, de fapt, un teoretician al gnoseologiei creştine, 
acordând cea mai mare atenţie problemei cunoaşterii. De fapt, lucrarea sa, 
Stromatele, este dedicată seminţelor cunoaşterii conţinute de filosofia greacă. 
Înainte de venirea lui Hristos, Legea strălucea la evrei, iar Filosofia la greci sau 
elini. Dacă unii dintre apologeţi aveau aversiune faţă de filosofia greacă, 
apreciind doar calea faptei (practikos), iar elinii pe cea a logosului, raţiunii 
(gnostikos), Clement Alexandrinul consideră că drumul către perfecţiune este 
dublu, cuprinzând şi fapta şi cunoaşterea. Creştinul trebuie să fie şi praktikos 
pentru a putea fi un adevărat gnostikos. Cunoaşterea nu se întemeiază numai pe 
gândirea logică formală, ci şi pe aplicarea ei morală. 


Concepţia referitoare la arta greacă 


Clement accentuează faptul că spiritualitatea creştină este incompatibilă cu 
plastica antică. În acest sens nu este de acord cu realizarea statuilor sau cu 
făurirea chipurilor, interzisă atât de Pitagora - care interzicea gravarea chipurilor 
zeilor pe inele — cât mai ales de Moise care, cu mult timp înainte, "a legiuit 
deschis că nu trebuie să se facă statuie şi chip cioplit, turnat, plăsmuit sau 
zugrăvit, ca să nu ne alipim de cele materiale, ci să ne îngrijim de cele spirituale. 
Sfinţenia Dumnezeirii este înjosită dacă te obişnuieşti să o vezi cu uşurinţă; a 
venera fiinţa spirituală prin materie înseamnă a o necinsti, pentru că o percepi 
prin simţuri" (Strom. V, 28,4-5).% 

Se întreba retoric: "oare nu este frumos şi drept să nu circumscriem într-un 
loc oarecare pe cel Care-i fără margini şi nici să cuprindem în «temple făcute de mâini 
omeneşti» (Fapte 17,24) pe Cel Ce le cuprinde toate?" (Strom. VII, 28 1). Prin 
asemenea concepţii, el avea să fie una dintre autorităţile foarte des citate în lupta 
dusă de iconocilaşti împotriva făuririi de icoane. 


+ 


Clement era un foarte bun cunoscător al artei greceşti şi romane, fapt care 
l-a determinat ca să ne lase multe amănunte interesante. Era de aceeaşi părere 
cu Filon Alexandrinul, în sensul că nu există nici un creator divin în făurirea 
operei de artă. Oricât ar fi de desăvârşită, ea rămâne întotdeauna doar un 
meşteşug, iar operele de artă nu pot fi divine. 

În plus, "statuile şi templele, făcute de meseriaşi, sunt dintr-o materie 
obişnuită, încât şi statuile şi templele sunt şi ele obişnuite, sunt materiale şi 
vulgare, deoarece orice lucru săvârşit cu ajutorul unei meserii primeşte caracterul 
acelei meserii. Deci nu sunt sfinte şi dumnezeieşti lucrurile pe care le fac 


“9. Ibidem, p. 327. 
70. Ibidem, p. 492. 

meseriile" (Strom. VII 28, 4).”! Aceste exprimări vor influenţa trecerea de la 
reprezentarea mimetică la cea simbolico-alegorică. 

S-a declarat vehement împotriva celor care şi-au făurit zei şi le-au alcătuit 
poeme dramatice: "aţi făcut din cer scenă, iar divinitatea a ajuns piesă de teatru. 
Aţi făcut cu măştile demonilor, din sfinţenie, comedii de teatru! Prin cultul zeilor 
voştri v-aţi bătut joc de adevărata credinţă în Dumnezeu" (Protrepticul 58,4).? 

Cu toate corectitudinea unora dintre observaţiile sale, Clement nu poate 
evita un anume extremism, pornit din dorinţa sinceră de a pune capăt idolatriei şi 
închinării la idoli, adică la statuile care umpleau viaţa păgână a timpurilor 
respective. Considera că nouă, creştinilor, "ne este interzis cu totul să ne 
îndeletnicim cu o artă care ne duce în ispită. Că spune profetul: «Să nu-ţi faci nici 
o asemănare din cele câte sunt în cer sus, din cele câte sunt pe pământ jos" 
(leş. 20,49)" (Protrepticul 62,2).% 


Însă, o remarcă corectă este legată de cea a modelelor alese. El observă 
faptul că Fidias a scris pe degetul lui Zeus că "Pantarce este frumos", acesta fiind 
iubitul său din tinereţe. Or, acesta însemna că în ochii lui Fidias, nu Zeus era cel 
frumos, ci Pantarce. lar Praxiteles, care a realizat vestita Afrodita din Cnidos, a 
"făcut-o la chip asemănătoare cu Cratina, iubita lui, ca să poată ticăloşii să se 
închine amantei sale. Când curtezana Frina Tespicana era în floarea vârstei, toţi 
pictorii zugrăveau în tablourile Afroditei frumuseţea Frinei..." (Protr. 53,5-6).'* 

În ceea ce priveşte imitaţia, Clement remarca cât de periculoasă poate fi 
confuzia între realitate şi iluzie, aducând ca mărturie exemplul unor tineri care şi- 
au pierdut minţile îndrăgostindu-se de nişte statui şi tratându-le ca şi când ar fi 
nişte fiinţe vii — este cazul celebrului sculptor Pigmalion din Cipru, dar şi atâţia 
alţii, care au avut parte de un sfârşit tragic. Atâta putere a avut arta, "că a dus în 
prăpastie pe oamenii stăpâniţi de dragoste! Mare influenţă au asupra oamenilor 
creaţiile artistice..." (Protrepticul 57, 3-4). Totuşi, arta este neputincioasă în faţa 


celor care cugetă sănătos sau a celor "care trăiesc după învăţătura Cuvântului".'S 


Ei 


Clement era un bun cunoscător al artei greceşti şi a metodelor sale 
plastice. Era fidel Filosofiei, cea iubitoare de înţelepciunea Creatorului universului 
şi Dascălului, dar totodată era împotriva filosofiilor, care au înşelat pe oameni, 
după cum şi pictura o făcuse. 

Idem, /bidem. 
72 7? 


In vol. Scrieri, Partea întâi, traducere, note şi indici de Preot D. Fecioru, în col. PSB, nr. 4, 
EIBMBOR, 1982, p. 119. 

“5 Ibidem, p. 121. 

”* Ibidem, p. 114. 

'5 Ibidem, p. 118. 

După cum procedează geometria "cu măsurătorile, cu mărimile şi cu figurile 
pe care le înscrie pe o suprafaţă plană şi după cum pictura cuprinde tot spaţiul 
vizual al obiectelor din tablou, dar prin aceasta înşeală vederea, deoarece, cu 
arta ei, imită obiectele exterioare aranjând culorile potrivit liniilor de perspectivă — de 
aici părţile luminoase ale tablourilor, umbrele şi adâncimile lor, de aici par unele 
imagini că stau în faţă, altele în interior, iar altele stau în alt chip pe suprafaţa 
tabloului — tot aşa şi filosofii imită, ca şi pictura, adevărul" (Strom. VI, 56,1).% 

Aşadar, Clement cunoştea foarte bine skenographia (perspectiva liniară) şi 
skiagraphia (modelarea volumelor prin umbre). Dar pictura iluzionistă era cu atât 
mai dispreţuită cu cât ea nu putea reda spiritualul, nevăzutul.”” 

Totuşi, datorită educaţiei primite şi culturii greceşti pe care şi-o însuşise 
temeinic, modul său de gândire şi de exprimare rămâne unul plastic. El are un 
limbaj aparte, vorbind adesea despre icoană, statuie, dăltuire, modelare, etc. 


Omul şi frumuseţea 


Omul a fost înzestrat cu frumuseţe fizică: "frumuseţea trupului constă în 
simetria mădularelor şi a părţilor trupului, însoţite de o culoare frumoasă. Arta de 
a-ţi împodobi trupul cu sănătate este aici foarte potrivită; arta aceasta face 
trecerea de la chipul cel fardat la chipul cel adevărat, la chipul cel dat de 
Dumnezeu. Buna întocmire a băuturilor şi mâncatul cu măsură sunt în stare să-i 
dea frumuseţea cea firească... Cu acestea este împodobit omul, această statuie 
armonioasă şi frumoasă a Cuvântului !" 7 

Clement Alexandrinul a condamnat luxul, ca fiind o pervertire a adevăratei 
frumuseți cu care a fost înzestrat omul: "viaţa plăcută şi fără de slavă pe care o 
duc cei mulţi este străină de adevărata iubire de frumos şi de plăcerile curate. 
Prin fire omul este o fiinţă superioară şi doritoare de frumos, pentru că este 
creatura singurului Care este frumos..." (Pedagogul VII 37.1) *? 

În plus, omul trebuie să se ferească de frumuseţea cea înşelătoare. În 
acest sens Clement dă exemplul îngerilor "care au pierdut frumuseţea lui 
Dumnezeu (Fac. 6, 1-2) pentru o frumuseţe care se veştejeşte şi au căzut din 
ceruri pe pământ." (Pedagogul II 14.1)% 

Tot o frumuseţe veştedă este şi aceea păcătoasă, care ajunge obiect de 
idolatrie. După ce vorbeşte despre statuia lui Serapis, enumerând diferitele păreri 
auzite cu privire la acesta, Clement trece la "împăratul romanilor" (adică 
Hadrian), care şi-a zeificat favoritul, pe Antinous: "pentru ce îmi vorbeşti de un 
Dumnezeu, care este cinstit pentru desfrânarea lui? Pentru ce porunceşti să fie 
jelit ca un fiu? Pentru ce îmi vorbeşti de frumuseţea lui? Frumuseţea este o 
ruşine când este veştejită de ocară. Nu tiraniza, omule, frumuseţea, nici nu aduce 


În vol. Scrieri, Partea a doua, ed. cit., p. 421. 

77 V.V. BICIKOV, op. cit., p. 264. 

'5 CLEMENT ALEXANDRINUL, Pedagogul, p. 341. 
79. Ibidem, p. 327. 

% jbidem, p. 314. 

ocară unui tânăr cu trup înfloritor! Păstrează-l curat, ca să rămână frumos! Fii împăratul 
frumuseţii, nu tiranul, ei! Liberă să rămână frumuseţea! Atunci voi cunoaşte 
frumuseţea ta, când vei păstra curat «chipul» (Fac., 1, 27). Atunci mă voi închina 
frumuseţii, când va fi arhetipul adevărat al frumuseţilor." (Protrepticul, 49. 2)% 


Podoaba omului şi podoabele 


Clement, auster cum era, considera că nu trebuie împodobită înfăţişarea omului 
din afară, ci sufletul, cu podoaba frumuseţii morale; iar dacă e vorba de împodobirea 
trupului, apoi să-l împodobim cu podoaba înfrânării" (Ped. III, 2, 4-1)%2. 

El nu neagă frumuseţea naturii create, ci doar doreşte ca ea să fie numai 
contemplată, în acest sens condamnându-i pe cei care îşi făureau coroane de 
flori pentru a şi le pune pe cap, căci în felul acesta ei "nu se bucură nici de 
vederea lor, pentru că le au deasupra ochilor, dar nu se desfătează nici de 
mirosul lor, că florile se găsesc deasupra respirației ei. (Ped. II 70.4)" 

Era, bineînţeles, împotriva frumuseţii artificiale, obţinute prin farduri sau podoabe: 
"ochii care au fost fardaţi de Cuvânt, şi urechile, care au fost găurite spre priceperea 
celor dumnezeieşti, se pregătesc să audă şi să contemple lucrurile cele sfinţite, 
de vreme ce Cuvântul le arată într-adevăr frumuseţea cea adevărată «pe care 
mai înainte ochiul n-a văzut-o şi nici urechea n-a auzit-o.» (| Cor., 2, 9)"% 

Admirarea hainelor şi cheltuirea nesăbuită a unor sume de bani imense 
pentru procurarea lor este în fond, o dovadă de prost gust; "şi mă ruşinez şi eu, 
într-adevăr, când văd că se risipeşte atâta bogăţie pentru acoperirea părţilor 
ruşinoase", mai ales având în vedere faptul că primul om, cel din rai, îşi făcea din 
ramuri şi din frunze acoperământ. (Ped. II 111.3) Împodobirea şi îmbogățirea 
trupului cu podoabe sunt o dovadă de nebunie, "preocupare fără rost, pasiune 
nebună după slavă." 

Până şi păgânii considerau că bogăţia nu este un substitut al frumuseţii. 
Astfel "pictorul Apele, văzând pe un ucenic al său că pictează o Elenă încărcată 
cu mult aur, i-a zis: «O, copile, pentru că n-ai putut să o pictezi frumoasă, ai 
făcut-o bogată !» Nişte Elene ca aceasta sunt femeile de azi; nu sunt cu 
frumuseţea lor naturală, ci împopoţonate cu bogății." (Ped. II 125.3)” 

Femeile care-şi împodobesc trupul sau înfrumuseţează exteriorul dar lasă 
în părăsire sufletul, arată precum templele egiptene, care arată foarte frumoase 
pe dinafară dar înăuntrul lor se lăfăie zeul, adică nu ştiu ce animal murdar. La fel 
şi femeile care se împodobesc pentru a-şi atrage amanți "cărora le place să se 
închine idolilor", dacă dai la o parte perdeaua templului, adică podoabele, 
vopselurile, haina, aurul şi fardul, crezând că vei afla înăuntru "frumuseţea cea 


51 În vol. Scrieri, Partea întâi, ed. cit., p. 110. 


52 Ibidem, p. 308. 
5 Ibidem, p. 270. 
5 Ibidem, p. 304. 
55 Jbidem, p. 294. 
% Ibidem, p. 302. 
% Idem, Ibidem. 

adevărată, ştiu bine că te vei îngreţoşa. Nu vei găsi locuind înăuntru chipul 
vrednic de preţuire al lui Dumnezeu, ci în locul chipului aceluia vei vedea că s-a 
aşezat în sanctuarul sufletului desfrânata, adulterina, vei vedea o adevărată fiară. 
«O maimuţă mânjită cu fard»" (Pedagog. II, 2, 5, 1).% 

Clement Alexandrinul nu considera că trebuie interzisă purtarea bijuteriilor 
din aur sau folosirea hainelor luxoase, dar trebuie pus frâu pornirilor nesocotite, 
pentru ca nu cumva acestea să pună stăpânire pe noi. Căci "pasiunile se duc, 
plăcerile slăbesc ; frumuseţea se veştejeşte şi mai iute decât frunza care cade la 
pământ... Dar omul acela, în care Cuvântul locuieşte, nu este astăzi într-un fel şi 
mâine în alt fel, nu ia felurite chipuri; are chipul Cuvântului."E? 


Frumuseţea cea adevărată 


În dorinţa de a-şi argumenta cât mai solid severa opinie cu privire la 
înfrumusețarea artificială, Clement recurge la un argument care, în ochii 
creştinilor, este zdrobitor, şi anume modelul lui lisus Hristos. Vechea întrebare: 
cum a fost EI, frumos sau urât? Clement reţine profeția lui Isaia: "Duhul 
mărturiseşte prin Isaia că Domnul a fost urât la chip: «Şi L-au văzut şi nu avea 
chip, nici frumuseţe, ci chipul lui era fără de cinste, micşorat înaintea oamenilor» 
(Isaia 53, 2-3). Şi cine este mai bun decât Domnul? Dar Domnul nu ne-a arătat 
imaginea frumuseţii trupului, ci frumuseţea cea adevărată; şi a sufletului şi a 
trupului; frumuseţea cea făcătoare de bine, a sufletului, şi frumuseţea cea 
nemuritoare, a trupului (Pedagog. III, 1,3,1). 

După cum vedem, în cadrul frumuseţii sufleteşti este inclusă şi cea 
trupească: de aceea, şi "chipul Cuvântului care este asemenea cu Dumnezeu, 
este frumos, nu pune pe el găteală; este frumuseţea cea adevărată, că este 
Dumnezeu." Cu toate că Hristos nu ne-a arătat frumuseţea fizică, fiind "urât la 
chip", totuşi, din scrierile lui Clement se desprinde ideea frumuseţii trupeşti care 
este numai aceea adusă de nemurire. Or, aceasta nu poate fi obţinută decât 
printr-o viaţă plină de practicarea virtuţilor. 


+ 


Patimile vestejesc frumuseţea trupului, sau pervertesc conceptul de 
frumuseţe, după cum se putea vedea în acele vremuri în care frumuseţea fizică 
era prilej de cădere în păcat şi de întreţinere a viciului. Frumuseţea fiecăruia, 
plantă sau vieţuitoare, stă în virtutea fiecăreia ; iar virtutea omului stă în dreptate, 
cuminţenie, bărbăţie şi credinţă în Dumnezeu. Deci frumos este omul drept, omul 
cuminte, într-un cuvânt omul bun, nu omul bogat." *% 


% Ibidem, pp. 308-309. 
” Ibidem, p. 307. 
%  jbidem, p. 307. 
% Ibidem, p. 300. 

Ceea ce strică frumuseţea omului şi a lumii este instinctul rău, sau pornirile 
necontrolate şi nedirijate din om. Urmează că recăpătarea asemănării cu Dumnezeu 
este o lucrare de dăltuire migăloasă a persoanei umane. Această dăltuire este 
educaţia, un proces de continuă îmbunătăţire a întregului om, mai ales a sufletului şi 
care durează până la sfârşitul vieţii. In acest proces de progres continuu al omului 
asupra lui însuşi intră cunoaşterea şi voinţa, ajutate tot timpul de harul dumnezeiesc. 

Intr-un capitol intitulat Despre adevărata frumuseţe din a treia carte a 
Pedagogului, credincios crezului filosofiei antice, Clement subliniază faptul că 
cea mai mare învăţătură este, se pare, să "te cunoşti pe tine însuţi". Dacă cineva 
se cunoaşte pe sine însuşi, acela va cunoaşte şi pe Dumnezeu, iar cine cunoaşte 
pe Dumnezeu se va asemăna lui Dumnezeu, nu purtând aur şi haine lungi, ci 
făcând binele şi având nevoie de foarte puţine lucruri. 

Numai Dumnezeu n-are nevoie de nimic şi se bucură când ne vede curaţi 
prin podoaba gândirii şi apoi şi prin aceea a trupului, adică îmbrăcaţi în haina 
sfântă a cumpătării. Sufletul are trei părţi o parte intelectuală care se numeşte 
rațiune, omul interior care conduce pe cel exterior şi pe care, la rândul lui, îl 
conduce altcineva, Dumnezeu, apoi partea irascibilă, fiinţa animalică, care 
sălăşluieşte aproape de mânie şi, în fine, partea a treia, a poftelor sau a 
dorințelor, polimorfă, mai variabilă chiar decât Proteu, demonul mării, ca una care 
se schimbă când într-un fel, când în altul, complăcându-se în desfrânări şi acte 
de pierzanie" (Pedagog. III, 1, 1-2).% 

Acest trinotomism, împrumutat de la Platon, dă pedagogului sau educatorului 
posibilitatea să intervină, în cunoştinţă de cauză, pentru corectarea fiecăruia din 
părţile citate — raţiunea, mânia şi pofta — cu mijloacele adecvate, în special pentru 
vindecarea poftelor. 

Clement observă, pe bună dreptate, că "patimile se revarsă şi plăcerile 
țâşnesc, frumuseţea se ofileşte şi cade repede din petale la pământ, atunci când 
suflă în ea furtunile erotice ale lipsei de măsură şi piere înainte de sfârşitul toamnei. 
Pofta se face de toate, le simulează pe toate şi vrea să înşele pe toţi, spre a se 
ascunde de om. Omul însă, în care sălăşluieşte Logosul, nu variază, nu 
simulează, are forma Logosului, se aseamănă cu Dumnezeu, este frumos, nu se 
înfrumuseţează el. Acel om este frumuseţe adevărată, căci el este Dumnezeu. 
Omul acesta devine Dumnezeu pentru că o voieşte Dumnezeu. Pe bună dreptate 
a zis Heraclit «Oamenii sunt zei, zeii sunt oameni». Cuvântul acesta este clar. 
Dumnezeu e în om şi omul e Dumnezeu. Voința Tatălui o săvârşeşte Mijlocitorul, 
căci Logosul e mijlocitor comun pentru amândoi: El e Fiul lui Dumnezeu şi 
Mântuitorul oamenilor, EI este slujitorul lui Dumnezeu şi pedagogul nostru. Dacă 
trupul e slujitor, cum atesta Pavel, cum ar putea cineva, rezonabil, să-şi 
împodobească slujitorul ca prezentator? Trupul a fost chip de slujitor pentru 
Domnul, zice Apostolul «S-a golit pe Sine luând chip de rob» (Filip. II, 7), 
denumind slujitor pe omul exterior, înainte ca El să slujească şi să se întrupeze. 
Dumnezeu Însuşi participând la suferinţa trupului, l-a eliberat pe acesta, 
slobozindu-l de pieire şi de robia amară şi aducătoare de moarte, înconjurându-l cu 


%2 Ibidem, p. 306. 

nestricăciune; a încununat trupul cu această sfântă înfrumusețare a veşniciei, care 
A "n R 93 
este nemurirea" (Pedagog. III, 1,4-5; 2,1-2). 
+ 


Cel care reuşeşte să redea omului frumuseţea lui originară este Logosul, el 
fiind adevăratul Pedagog al omenirii. Mântuirea nu este posibilă fără o educaţie 
adecvată, dar educaţia înseamnă, de fapt, restaurarea sau refacerea frumuseţii 
din Adam cel din rai. Educaţia este restaurarea omului prin katharsis sau prin 
purificarea de patimi, dar aceasta nu mai presupune doar tenta etică, religioasă 
sau mistică - pe care am întâlnit-o la Pitagora, Platon şi Aristotel — ci una 
soteriologică, ce vizează mântuirea, nemurirea sufletului şi câştigarea raiului. 

Clement a rămas, totuşi, un îndrăgostit de lumea greacă, pe care nu a renegat-o 
după încreştinarea sa, dar nici nu i-a preluat automat ideologia. El a făcut un pas 
mai departe în înţelegerea acelei triade Bine-Adevăr-Frumos. Îndrăgostit de 
"kalokagathia elenică pe care şi-o însuşise în perioada sa precreştină, Clement o 
transpune în procesul creştin de desăvârşire înlocuind frumuseţea trupului (ka/0) 
cu nemurirea acestuia, iar bunătatea morală (agathia) cu fapta bună a sufletului, 
acestea două din urmă aproape coincizând... Ambele frumuseți vin din actul 
continuu al educaţiei, ajutat de dreptatea şi dragostea Logosului".%* 

O altă treaptă a frumuseţii obţinută prin educaţia creştină este dragostea. În 
acest sens, Clement îl citează pe Sfântul Apostol Pavel, Epistola către Corinteni: 
"o altă frumuseţe a oamenilor este dragostea. Potrivit Apostolului «Dragostea 
îndelung rabdă; dragostea este binevoitoare, dragostea nu pizmuieşte, nu se 
laudă, nu se trufeşte» (| Cor.13,4). Lăudăroşenia este o înfrumusețare cu emfază 
de exces şi inutilitate. De aceea, Apostolul adaugă:«Dragostea nu se poartă cu 
necuviinţă» (| Cor.13, 5). Necuwviinţa e un lucru străin, nu este o înfăţişare 
naturală. Fardul e ceva străin, explicat clar, prin cuvintele Apostolului: 
«Dragostea nu caută ale sale» (| Cor. 13,5). Adevărul numeşte ce îi este specific, 
lucrul său propriu, în timp ce dragostea de găteală (iubirea de podoabe) caută 
lucru străin, ca una ce e în afară şi de Dumnezeu şi de Cuvânt (Logos) şi de 
Dragoste..." (Peaagog. III, 1,3, 1)% 

In concluzie, "numai omul virtuos este într-adevăr şi frumos şi bun; şi numai 
frumuseţea morală se socoteşte bună..."%, iar nu frumuseţea fizică, cel mai adesea 
preocupată doar de plăcuta înfăţişare exterioară, pieritoare şi nu de cea interioară, 
a sufletului, adevărate frumuseţe după care ar trebui să năzuiască orice om. 


Concluzii 


"Nici frumuseţea, nici banul nu fac pe om fericit, ci numai înţelepciunea şi 
cumpătarea", este o cugetare a marelui alexandrin ce revine des pe buzele celor iubitori 


% Ibidem, p. 307. 

1 Preot Prof. Dr. IOAN G. COMAN, Patrologie, EIBMBOR, vol. II, Bucureşti, 1985, p. 285. 
% CLEMENT ALEXANDRINUL, Pedagogul, ed. cit., p. 307. 

% Ibidem, p. 300. 

de frumuseţea înţelepciunii. Dacă Panten a fost iniţiatorul lui Clement, acesta a fost 
iniţiatorul lui Origen şi astfel în mod indirect, al tuturor celor după el. Asemenea Sfântului 
Justin Martirul şi Filosoful, asemenea atâtor altora din primele trei secole creştine, a fost 
şi el suflet pribeag şi rătăcitor pe toate drumurile, drumeagurile şi ulițele cunoscute ale 
filosofiei timpului său", căutând adevărul dar fără a şti că, de fapt, este în căutarea Adevărului. 

Şi astfel, "bate la toate porţile; întâi la porţile misterelor religiei în care s-a 
născut; dar dezamăgit, bate apoi la porţile filozofilor păgâni; este invitat la mesele 
lor şi se opreşte la unele mai mult, la altele mai puţin, la altele deloc; Symposion îl 
reţine cel mai mult şi-l entuziasmează; mâncările pe care i le oferea erau din altă lume; 
semănau cu acelea pe care le râvnea şi cu care credea că-şi va potoli foamea... 
îl părăseşte, că a găsit ce căuta. L-a găsit pe marele dascăl, pe Cântărețul 
cântecului celui nou, cum îi place lui Clement să-L numească pe Hristos."* 

Clement Alexandrinul a introdus dialectica specifică filosofiei greceşti în 
demonstrarea credinţei creştine, cu mult mai multă vigoare şi tenacitate decât o 
făcuse Sfântul Justin Martirul şi Filosoful. Întreaga moştenire a culturii şi filosofiei 
greceşti a fost pusă în slujba dăltuirii creştinului perfect, a adevăratului gnostic, 
căutător şi aflător al adevărului mântuitor. O dată ce a pus mâna pe coarnele 
plugului creştin, a întors spatele învăţăturii păgâne, nu negând-o cu fanatică 
vehemenţă - aşa cum a făcut-o Taţian Asirianul — ci luând din ea tot ceea ce 
avea bun şi folositor pentru a-şi susţine convingerile. 

Şi deşi, datorită negării reprezentărilor fizice ale divinității, oricât de 
frumoase ar fi fost acestea — sau poate tocmai de aceea — a fost numărat printre 
iconoclaştii înfocaţi, educaţia sa într-o lume a artei i-a conferit un limbaj de o 
plasticitate deosebită, nu atât de poetic ca cel al sfântului Grigorie de Nyssa, dar 
nu mai puţin sculptural şi pictural. 


% Preot D. FECIORU, /ntroducere la Clement Alexandrinul, Scrieri, Partea întâi, ed. cit., p. 6. 

SFÂNTUL VASILE CEL MARE 


Viaţa 


Sfântul Vasile cel Mare s-a născut în 329 sau 330, într-o familie creştină, cu 
o aleasă viaţă duhovnicească, îmbogăţită şi împodobită apoi cu zece copii. Ea a 
dăruit Bisericii patru sfinţi: Macrina cea Tânără, Vasile, Grigorie de Nyssa şi Petru 
al Sebastiei. 

După studiile de la şcolile din Cezareea Capadociei, Sfântul Vasile s-a dus 
la Constantinopol, iar mai apoi, în cea mai strălucită cetate a filosofiei, Atena, 
unde funcţiona încă vestita Academie. Aici s-a adâncit prietenia sa cu Sfântul Grigorie 
de Nazianz, aflat mai de mult timp cetate, şi cu care a împărtăşit preocupările 
legate de studiul disciplinelor predate, dar şi de celelalte domenii ale vieţii. 

Prietenia dintre cei doi tineri a rămas pildă de iubiri curate şi plăcute lui 
Dumnezeu şi care, având o temelie solidă, sunt cu mult mai durabile şi, "cu cât 
se dezvăluie mai mult frumuseţea lor, cu atât mai mult se leagă de ele şi leagă 
între ei pe cei ce iubesc aceleaşi lucruri. Aceasta este doar legea dragostei celei 
mai presus de noi." ! 

Întors acasă, după o perioadă de căutări şi de cercetări ale părinţilor pustiei 
din Egipt, Palestina şi Siria, Sfântul Vasile şi-a împărţit averea la săraci, s-a 
botezat şi s-a retras la o mănăstire din Pont, nu departe de Neo-Cezareea, unde 
l-a chemat şi pe prietenul său, Grigorie Teologul, împreună cu care a întocmit 
Filocalia, o antologie a scrierilor lui Origen. ? 

Dar o astfel de personalitate nu putea fi lăsată să trăiască retrasă de lume 
şi de problemele şi suferinţele ei. Hirotonit, Sfântul Vasile s-a implicat în viaţa 
comunităţii, misiune ce s-a amplificat mai ales după numirea sa ca episcop al 
Cezareii Capadociei, în 370. El a luptat cu fapta, cu cuvântul dar şi cu scrisul, 
prin tratate teologice sau prin scrisori, "vizitând pe unii, altora trimiţându-le soli, 
pe alţii chemându-i la sine, îndemnând, mustrând, rugând, amenințând, ocărând, 
luptându-se pentru popoare, oraşe sau chiar persoane". * 


1 Sfântul GRIGORIE DE NAZIANZ, Cuvântul funebru în cinstea Sfântului Vasile, rostit în 381, 


traducere de Preot Prof. N. Donos, în Sfântul Grigorie de Nazianz, Apologia sau cuvântarea în care 

arată motivele care l-au îndemnat să fugă de preoţie şi Elogiul Sfântului Vasile, Huşi, 1931, p. 135-136. 
Întrucât aşezământul monahal se îmbogăţea permanent cu noi şi noi membri, atraşi de faima 

marelui Vasile, acesta s-a simţit dator să întocmească cele două reguli de vieţuire monahală, 


Regulile mari şi Regulile mici. 


Preot Prof. N. DONOS, op. cit., p. 162. 


A creat în preajma Cezareii un mare complex filantropic, cuprinzând biserici, 
spitale, leprozerii, azile pentru bătrâni, case pentru străini, cu dependinţele 
necesare: bucătării, ateliere, şcoli, complex ce a preluat, în chip firesc, numele 
întemeietorului său, Vasiliada. Toate acestea explică de ce, la moartea sa, a fost 
plâns şi regretat de întreaga cetate, iar prin întreaga sa viaţă şi prin cele iniţiate 
de el şi-a câştigat în istoria creştinismului numele de Vasile cel Mare. 


Opera 


Omilii la Hexaemeron, traducere, introducere, note şi indici de Preot D. Fecioru, 
PSB 17, EIBMBOR, Bucureşti, 1986. 

Tâlcuire duhovnicească la Psalmi, traducere şi note de Preot Prof. Dumitru Fecioru, 
EIBMBOR, Bucureşti, 2000. 


Concepţia estetică 
Dumnezeu Artist, Meşter şi Arhitect 


Asemenea celorlalţi tâlcuitori ai Cărţii Facerii, şi Sfântul Vasile cel Mare ÎI 
consideră pe Dumnezeu a fi Artist, într-un mod indirect, atunci când compară 
munca Sa cu cea a oricărui artist. Căci, atunci când parcurge etapele creaţiei, 
omul vede cu imaginaţia dinainte ce va face: "artistul însă, vede frumuseţea 
fiecărei părţi din opera sa înainte de terminarea ei şi laudă fiecare parte, pentru 
că se duce cu gândul la sfârşitul operei lui".! 

Or, tocmai "un astfel de artist ni-l arată Scriptura acum pe Dumnezeu, Care 
cu pricepere Îşi laudă parte cu parte operele Sale."? În ceea ce priveşte 
perfecțiunea creaţiei, şi Sfântul Vasile accentuează faptul că Dumnezeu Şi-a 
lăudat creaţia, astfel încât: "Ce laudă vrednică am mai aduce noi luminii când ne-a 
luat-o înainte mărturia Creatorului". 

In acest context, pe parcursul omiliilor, în mod repetat apare atributul de 
Meşter, vorbindu-se de "înţelepciunea Marelui Meşter”* sau de "Marele Făcător 
de minuni şi Meşter."* Mai mult chiar, Dumnezeu este numit Arhitectul întregului 
univers, adică Cel care a coordonat întreaga lucrare de creaţie: "dacă vreodată 
într-o noapte senină, privind frumuseţea cea nespusă a stelelor, ţi-ai făcut o idee 
despre Arhitectul universului..."$ 


Sfântul VASILE CEL MARE, Omilii la Hexaemeron, ed. cit., p. 109. 
Ibidem, p. 109. 

Ibidem, p. 93. 

Ibidem, p. 144. 

Ibidem, p. 110. 

Ibidem, p. 131. 

lar întreaga creaţie este socotită a fi un adevărat atelier în care se 
desfăşoară Dumnezeu Artistul, fapt pentru care întreaga Sa operă merită şi 
trebuie să fie admirată: "să nu vedem oare frumuseţea universului? Să nu stăm 
în faţa acestui mare şi variat atelier al creaţiei dumnezeieşti? Să nu ne întoarcem 
fiecare cu mintea la vremurile cele de mai înainte când ele s-au creat?" 


Frumuseţea creaţiei 


În omiliile Sfântului Vasile se remarcă deasa repetare a atributului de 
podoabă, orice creaţie divină fiind realizată ca o adevărată operă estetică, 
împodobită cu cele mai alese creaţii. Dumnezeu este numit "Domnul cerului şi al 
întregii podoabe a lumii"?, despre pământ aflăm că el "şi-a primit podoaba lui de 
la cele ce au răsărit în el", pe când cerului i-a dat "podoabă florile stelelor şi a fost 
împodobit şi cu perechea celor doi luminători care, ca nişte ochi gemeni, se uită 
spre pământ. Rămăsese să dea şi apelor podoaba lor". Urmările educaţiei 
estetice primite la Academia din Atena se văd şi în aceea că "frumuseţea mării 
este explicată prin utilitatea ei“, după cum şi Socrate considera că toate sunt 
frumoase dacă sunt utile. 

În ceea ce priveşte remarca lui Dumnezeu referitoare la lumină: "Şi a văzut 
Dumnezeu că lumina este frumoasă" (Fac. 1, 3), deşi de-a lungul timpului, în 
traducerile Sfintei Scripturi cuvântul "frumoasă" a fost înlocuit cu "bună", în traducerile 
omiliilor la Hexaemeron ale Sfântului Vasile cel Mare, Preot D. Fecioru a înlocuit 
"bună" cu "frumoasă", motivându-şi gestul astfel: "în traducerea acestui verset, 
ca şi în traducerea versetelor 8, 10, 12, 18, 21 şi 25 din acest capitol al Facerii, 
Sfântul Vasile mă sileşte să părăsesc traducerea înaintaşilor noştri, începând cu 
traducătorii Bibliei de la Bucureşti din 1688 şi până la ultima ediţie a Bibliei, 
Bucureşti, 1982 şi să înlocuiesc: bună, bine şi bune cu frumoasă, frumos şi frumoase. 
Aş fi dorit să păstrez lectura tradiţională, dar nu mă lasă comentariul la aceste versete 
ale Marelui Vasile. Poate că viitorii revizuitori ai Bibliei, dacă vor citi comentariile 
sfinţilor părinţi la textul scripturistic, atunci când vor face revizuirea vechii 
traduceri a Bibliei, îmi vor da dreptate; vor accepta inovaţia şi mă vor urma.5 

Privitor la acest aspect al frumuseţii luminii, Sfântul Vasile se întreabă exclamativ: 
"ce laudă am mai putea aduce noi luminii, când ne-a luat-o înainte mărturia Creatorului, 
că lumina este frumoasă ! La noi, oamenii, raţiunea noastră lasă ochii să judece 
frumosul şi nu spune altceva decât cât mărturiseşte simţul văzului..."$ 

Dar el nu se mulţumeşte doar să constate că lumina merită să fie admirată 
şi lăudată şi să îndemne la aceasta. Mai mult, el se angajează într-o analiză a 


Ibidem, p. 110. 
Ibidem, p. 428. 
Ibidem, p. 147 
Ibidem, p. 117-118 
Pr. D. FECIORU, Sfântul VASILE CEL MARE, Omilii la Hexaemeron, PSB 17, EIBMBOR, 
Bucureşti, 1986, p. 93-94, nota 18. 
S SFÂNTUL VASILE CEL MARE, Omilii la Hexaemeron, ed. cit., p. 93-94. 

motivelor pentru care lumina poate fi socotită frumoasă, dar nu după considerentele 
specifice esteticii greceşti, conform cărora frumuseţea constă în simetria părţilor: 
"cum se poate vorbi oare de frumuseţea luminii, când natura luminii este simplă 
şi la fel în toate părţile ei ? Sau poate că frumuseţea luminii nu stă în părţile care 
o alcătuiesc, ci în mărturia pe care ea o dă ochilor noştri că e plăcută şi 
nesupărătoare ? E la fel ca şi aurul; nu e frumos datorită simetriei părţilor lui, ci 
culorii lui; că atrage privirile şi are aspect plăcut. Luceafărul de seară, apoi, este 
foarte frumos, nu pentru că are părţile lui proporţionale, şi pentru că este 
nesupărătoare şi plăcută strălucirea pe care o trimite privirilor noastre."! Se pot 
recunoaşte cu uşurinţă ideile lui Plotin referitoare la simplitate frumuseţii. 

Dar Sfântul Vasile cel Mare nu omite să precizeze faptul că, în afara 
acestor considerente, "judecata lui Dumnezeu despre frumuseţea luminii n-a priit 
numai aspectul ei plăcut pe care îl dă ochilor, ci a avut în vedere şi folosul ei de 
mai târziu. Că nu erau încă ochi care să judece lumina"?, ci se avea în vedere şi 
aspectul utilitar al luminii. 


Frumuseţea omului 


Despre om el a vorbit foarte pe scurt, având în vedere şi faptul că nu a 
terminat omiliile sale referitoare la zilele creaţiei, despre crearea omului urmând a 
scrie fratele său, Sfântul Grigorie de Nyssa. Dar aminteşte de faptul că 
Dumnezeu a dat chip "unei frumuseți ca aceasta"*, adică omului. 

Sfântul Vasile cel Mare nu laudă în mod expres frumuseţea fizică, deşi o 
recunoaşte; frumuseţea trupului se datorează "simetriei mădularelor, a unora faţă 
de altele şi a culorii pielii”.* În restul omiliilor sale el accentuează pericolul 
frumuseţii trupeşti, atunci când ea nu este dublată şi de frumuseţea sufletească. 

Dar niciodată sfântul nu va nesocoti, dispreţui, ori, mai rău, condamna, 
frumusețea cu care a fost împodobit omul, chiar şi în dezlegările sau blestemele 
sale (Moliftele Sfântului Vasile), alungându-l pe diavol, îi interzice să se mai 
apropie de "chipul cel zidit şi înfrumusețat de Dumnezeu”. 


Cunoaşterea lui Dumnezeu din creaţie; frumuseţea creaţiei, un 
simbol al frumuseţii nevăzute 


Dar, frumuseţea lumii nu este şi nu ar trebui să fie un scop în sine, ci să 
rămână un mijloc de laudă adusă Creatorului, căci "din frumuseţea celor văzute 
să înţelegem pe Cel Care-i mai presus de frumusețe, iar din măreţia celor care 
cad sub simţurile noastre şi din corpurile acestea mărginite din lume să ne ducem 


Ibidem, p. 93-94. 
Ibidem, p. 93-94. 
Ibidem, p. 428. 
Ibidem, p. 94. 

cu mintea la Cel nemărginit, la Cel mai presus de măreţie"!; "dacă te uiţi la 
frumuseţile de pe pământ, iarăşi prin ele ţi se măreşte credinţa în Dumnezeu".? 
Întotdeauna, din opera creată răzbate amprenta creatorului ei, iar în cazul lumii create, 
din măreţia şi frumuseţea creaturilor ar trebui să se contemple Creatorul lor.* 

De aceea, Sfântul Vasile cel Mare doreşte ca "Dumnezeu, Cel ce a creat 
operele sale mari... să vă dea vouă în tot lucrul înţelegerea adevărului Lui, ca să 
înţelegeţi din cele văzute pe Cel nevăzut, iar din frumuseţea şi măreţia zidirilor să 
vă faceţi o idee potrivită de Cel ce ne-a zidit — «că cele nevăzute de la zidirea 
lumii se văd, înţelegându-se din făpturi, adică veşnica Lui putere şi dumnezeire." 
(Rom., 1,20) căci la acestea folosesc cele zidite, iar nu doar spre desfătarea 
ochilor sau spre considerarea lor a fi scopul ultim al acestei vieţi. 

Într-un limbaj bogat în exprimări plastice, marele sfânt capadocian le 
vorbeşte ascultătorilor săi despre Cel care "a brodat cerul cu aceste flori", 
determinându-l pe om să se gândească că în cele ce vede pe cer "plăcerea este 
mai mare decât trebuinţa", un fel de artă pentru artă.5 

Dar toate aceste frumuseți, la urma urmei, pieritoare şi imperfecte, nu fac 
decât să ne ducă cu gândul la frumuseţea cea nepieritoare şi perfectă: "dacă 
cele trecătoare sunt aşa, cum vor fi cele veşnice? Dacă cele văzute sunt aşa de 
frumoase, cât de frumoase vor fi cele nevăzute? Dacă măreţia cerului depăşeşte 
măsura minţii omeneşti, ce minte omenească va putea descoperi natura celor 
veşnice? Dacă soarele, care este supus stricăciunii, este atât de frumos şi de 
mare, dacă este iute în mişcare şi-şi face cu atâta regularitate mişcările sale de 
revoluţie, dacă are o mărime cu dreaptă mărime în univers, iar prin frumuseţea lui 
este un ca un ochi strălucitor, aşa cum se cuvine creaţiei, dacă nu te mai poţi 
sătura de a! privi, cât de strălucitor în frumuseţe trebuie să fie Soarele dreptăţii? 
(Mal., 3, 2)" 


Despre adevărata frumuseţe 


"Şi a văzut Dumnezeu că este frumos" (Fac., 1, 8) 

Sfântul Vasile a remarcat faptul că frumosul despre care vorbeşte Sfânta 
Scriptură nu are sensul pe care i-l dăm noi, oamenii, căci sensurile sale sunt mult 
mai tainice. Când zice "Şi a văzut Dumnezeu că este frumos" (Fac, 1, 8), 
Scriptura nu vrea să spună că cele făcute i-au încântat ochii lui Dumnezeu, nici 
că El priveşte frumuseţile făpturilor aşa cum le privim noi, oamenii. "Frumosul, în 
înţelesul dat aici de Scriptură, este ceea ce-i făcut în chip desăvârşit şi serveşte 
bine scopului pentru care a fost făcut. Deci Dumnezeu, punând mai dinainte un 


Ibidem, p. 83 şi p. 131. 
Sfântul VASILE CEL MARE, Tâl/cuire duhovnicească la Psalmi, traducere şi note de Preot 
Prof. Dumitru Fecioru, EIBMBOR, Bucureşti, 2000, (Ps. 32,4), p. 110. 
Ibidem, (Ps. 33,3), p. 133. 
Sfântul Vasile cel Mare, Omilii la Hexaemeron, ed. cit., p. 109. 
Ibidem, p. 131. 
Ibidem, p. 132. 

scop precis creaţiei Sale, a examinat cu raţiunile sale de Creator pe cele create, parte 
cu parte, şi le-a lăudat pentru că împlinesc scopul pentru care au fost create."! 

Frumuseţea sau ceea ce se înțelege îndeobşte prin frumos, "ceea ce este 
în realitatea frumos, depăşeşte orice înţelegere şi putere omenească; de aceea 
frumosul real se poate contempla numai cu mintea"? 

Totodată, sfântul simte nevoia să facă o distincţie între podoabă şi frumusețe, 
atunci când spune că "podoaba se deosebeşte de frumuseţe. Se numeşte podoabă 
ceea ce completează la vreme potrivită maturitatea proprie; cu podoabă este grâul 
copt, ajuns la seceriş; cu podoabă este fructul viței de vie, copt desăvârşit la vremea 
potrivită a anului şi gata pentru desfătare; frumuseţea însă, este armonia care 
înfloreşte în felul cum sunt alcătuite mădularele şi are har în ea" (Ps. 44,5). 

Referitor la adevărata şi nestricăcioasa frumuseţe, Sântul Vasile cel Mare 
ne duce cu gândul la frumuseţea lui Dumnezeu-Cuvântul, pe care au cunoscut-o 
ucenicii, "cărora le explica îndeosebi pildele. Pe Muntele Taborului Petru şi fiii 
tunetului au văzut frumusețea Lui strălucind mai mult decât strălucirea soarelui şi 
au fost învredniciţi să vadă cu ochii lor o asemănare a slăvitei Lui veniri."* 


Frumuseţea spirituală 


Adevărata frumuseţe nu este cea materială, trecătoare, ci aceea sufletească, 
iar în acest sens Sfântul Vasile a adus ca argument frumusețea lui lisus Hristos. 
Psalmistul nu a lăudat frumuseţea trupească a lui Hristos, întrucât îl văzuse că 
"nu avea nici chip, nici frumuseţe, ca să ne uităm la EI, şi nici o înfăţişare, ca să 
ne fie drag" (Isaia, 53, 2), ci, privind la "strălucirea frumuseții spirituale, cu sufletul 
rănit de ea, a fost mişcat spre ea". Atunci când, în faţa sufletului omenesc apare 
adevărata frumuseţe, toate cele iubite mai înainte apar "pline de ruşine şi de 
lepădat. De aceea şi Pavel, când a văzut pe «Cel frumos cu frumuseţea», le-a 
socotit pe toate gunoaie, ca să câştige pe Hristos (Filip. 3, 8)." * 

lar sufletul trebuie să aibă grijă ca, o dată ce a căpătat această frumuseţe, 
să nu o piardă. Sufletul, "care are strânsă în el virtutea, dar din pricina neluării 
aminte îşi pierde frumuseţea sa şi nu rămâne niciodată în aceeaşi stare 
sufletească, ci adeseori se schimbă şi ajunge altul din pricină că n-are temelie 
tare. Cu adevărat, aşa cum spune Scriptura, «Cel nebun se schimbă ca luna» 
(Înţ. Sir., 27, 11), adică este când o dată frumos, când altă dată urât, după cum 
este sau nu plin de virtute. 

De aceea, sfântul se simte dator ca să îndemne pe tot creştinul iubitor de 
adevărata frumuseţe ca să urmărească cu orice chip "binele trupului: sănătatea, 


Ibidem, pp. 108-109. 

Ibidem, p. 291. 

Sfântul VASILE CEL MARE, Tâlcuire duhovnicească la Psalmi, ed. cit., p. 170. 
Ibidem, (psalm 44,5), p. 170. 

Ibidem, (psalm 44,3), p. 167. 

Sfântul VASILE CEL MARE, Omilii la Hexaemeron, ed. cit., pp. 144-145. 

frumusețea (s. n.), desfătarea cu plăceri, viaţa lungă; nu admira averile, slava şi 
puterea; nu socoti mare lucru pe cele ce sunt în slujba acestei vieţi trecătoare, ca 
nu cumva prin râvna pentru ea să dispreţuieşti viaţa ta cea adevărată, ci ia 
aminte de tine însuţi, adică de sufletul tău. Pe el împodobeşte-l, de el poartă de 
grijă, pentru ca prin luarea aminte să fie îndepărtată toată întinăciunea venită peste el 
din pricina răutăţii, să fie curăţit de toată ruşinea provenită de pe urma păcatului, 
şi să fie împodobit şi să strălucească cu toată frumusețea virtuții (s. n)."! 


Concluzii 


În spiritualitatea creştină "Vasile este inseparabil de prietenul său puţin mai 
vârstnic, Grigorie din Nazianz, şi de mezinul său, Grigorie al Nyssei, împreună cu 
care formează triada «marilor capadocieni». Dar Vasile este personalitatea 
dominantă, care îi influenţează şi îi conduce pe cei doi prieteni şi colaboratori. 
Omeneşte, Grigorie din Nazianz s-a ataşat de Vasile şi a contat pe sprijinul şi 
prietenia lui; teologic, l-a considerat maestrul său. A îmbrăţişat cu o fervoare 
pasionată noua evlavie ascetică, pentru care milita Vasile; ar fi vrut să o facă să 
lucreze şi în Biserică. Dar Grigorie nu are o fire de conducător şi a cunoscut 
întotdeauna eşecul în faţa realităţilor vulgare şi dure ale vieţii, pe care în 
gândurile sale preferă să le ignore.” 

Sfântul Vasile cel Mare reprezintă simbolul energiei şi al acţiunii puse în 
slujba oamenilor, el rămânând nu numai teoreticianul sau analistul milosteniei, ci 
şi practicantul ei prin excelenţă. 

Vorbind despre aşezământul caritabil al Sfântului Vasile, prietenul său, 
Sfântul Grigorie se exprimă astfel "priveşte locaşul în care boala se suferă cu 
răbdare, nenorocirile sunt adesea binecuvântate, iar milostivirea se găseşte din 
belşug. În comparaţie cu acest oraş, ce însemnătate mai poate avea Teba cu 
cele şapte porţi ale sale sau Teba cea din Egipt, zidurile Babilonului cele mai 
frumoase, care acum nu mai există, cavoul lui Mausol din Caria, piramidele, 
colosul de aramă din Rodos sau templele cele mari şi frumoase, care acum nu 
mai există, şi multe altele pe care lumea le admiră şi despre care ne vorbeşte istoria, 
dar care n-au adus alt folos celor ce le-au zidit decât, doar, puţină glorie ?"5 

Sfântul Vasile este mult mai presus decât atâţia artişti antici, celebri, pe 
care Sfântul Grigorie îi aminteşte în panegiricul său, bazându-se pe faptul că cei 
cărora se adresa le cunoşteau foarte bine valoarea: "care Fidias, Zeuxis şi 
Polignot şi care Parhasios şi Aglaofon ştiau să facă lucruri atât de frumoase? 
Care Dedal a executat la Cnossos un loc atât de frumos pentru o femeie tânără, 


Ibidem, pp. 367-368. 
> HANS FREIHERR VON CAMPENHAUSEN, Părinţi greci ai Bisericii, traducere de Maria-Magdalena 
Anghelescu, Ed. Humanitas, Bucureşti, 2005, p.151. 
Sfântul GRIGORIE DE NAZIANZ, Cuvântul funebru în cinstea Sfântului Vasile, rostit în 381, 
traducere de Preot Prof. N. Donos, în Sfântul Grigorie de Nazianz, Apologia sau cuvântarea în care 
arată motivele care l-au îndemnat să fugă de preoţie şi Elogiul Sfântului Vasile, Huşi, 1931, p. 186. 

atingând culmea frumuseţii, sau labirintul din Creta cu ieşirea dificilă şi cu 
coridoarele complicate — ca să mă exprim în modul poetic — care a revenit de 
multe ori pentru desăvârşirea operei sale ?"! 

Totodată, el este unul dintre marii oameni de cultură, marii tâlcuitori ai 
tainelor de la începuturile lumii. Căci, spune Sfântul Vasile, în rai, omul a primit 
porunca de a fi dumnezeu, adică de a dobândi, şi prin efort propriu, atributele 
dumnezeirii, prin participare, nu prin fiinţă. lar după căderea în păcat, prin jertfa 
răscumpărătoare a Lui lisus Hristos — prin această operă de restaurare artistică a 
chipului-icoanei lui Dumnezeu din om, de rezidire a templului căzut în ruină — omul a 
dobândit ajutorul harului Duhului Sfânt, devenind el însuşi lucrător activ, meşter 
iscusit plin de toată ştiinţa şi îndemânarea, întru dobândirea frumuseţii pierdute 
odinioară şi întru pregustarea frumuseţilor celor veşnice. 

Inceputurile lumii, cuprinse în admirabilele sale Omilii la Hexaemeron — una 
dintre cele mai originale şi mai elocvente dintre operele sale, reprezintă "o 
elaborare complexă, o strălucită îmbinare a expunerii ştiinţifice cu învăţăturile 
dogmatice şi exortaţia morală. Scriere de adâncă exegeză, Hexaemeronul 
cuprinde şi interpretarea substanţială din punct de vedere creştin a tot ceea ce se 
cunoştea la acea vreme în domeniul fizicii, astronomiei şi istoriei naturale.” Dar 
ea este mai mult decât atât, întrucât fiind o scriere despre începuturile creaţiei, o 
explicare a dezvăluirii treptate a frumuseţilor lumii în cele şase zile, inevitabil este 
ea însăşi o lucrare estetică. 


1 Sfântul GRIGORIE DE NAZIANZ, op. cit., p. 43. 
2 Mitropolit NESTOR VORNICESCU, Despre viaţa şi opera Sfântului Vasilie cel Mare — la 
1600 de ani de la trecerea sa către Domnul, Ed. Mitropoliei Olteniei, Craiova, 1979, p. 47. 

SFÂNTUL GRIGORIE DE NYSSA 


Viaţa 


Sfântul Grigorie de Nyssa, fratele mai mic al Sfântului Vasile cel Mare, s-a 
născut în jurul anului 335 în Cezareea Capadociei. Primele studii le-a făcut sub 
îndrumarea acestuia. După o scurtă ezitare, a ales viaţa clericală, fiind unul dintre 
puţinii Părinţi bisericeşti care au cunoscut viaţa de căsătorie — se ştie însă că el şi 
soţia s-au despărţit de bună-voie cu mult timp înainte de moartea ei, în 385, 
amândoi intrând în monahism. 

După o vreme petrecută într-o mănăstire din Pont, Sfântul Grigorie a fost 
numit de către fratele său episcop de Nyssa, un oraş din apropierea Capadociei, 
un oraş mic şi neînsemnat dar pe care, urmând sfatul fratelui său mai mare, l-a 
făcut celebru în istorie şi nu invers, adică nu a fost sfântul Grigorie făcut celebru 
de renumele scaunului episcopal ocupat. A participat la al doilea Sinod 
ecumenic, din 381, iar cum ultima sa apariţie publică a fost în anul 394, se 
bănuieşte că acela a fost şi anul în care a murit. Este prăznuit pe 10 ianuarie. 


Opera 


Despre viaţa lui Moise sau despre desăvârşirea prin virtute, Tâlcuire la Cântarea 
Cântărilor şi alte scrieri, traducere de Preot Prof. D. Stăniloae şi Preot |. Buga, în 
vol. Scrieri, prima parte, în col. PSB, nr. 29, EIBMBOR, 1982. 

De opificio hominis (Despre facerea omului) şi alte scrieri exegetice şi 
dogmatico-polemice, în vol. Scrieri, partea a doua, PSB nr. 30, traducere şi note 
de Preot Prof. Dr. Teodor Bodogae, EIBMBOR, 1998. 


Concepţia estetică 

Considerente generale 

Sfântul Grigorie de Nyssa a fost caracterizat ca fiind teologul cel mai erudit 
al timpului său şi cel mai familiarizat cu filosofia profană a timpului său, în special 


cu gândirea lui Platon. El impresionează prin argumentările luate din toate 
domeniile, dintre cele mai variate: fizică, medicină, fiziologie, ştiinţele naturii, arte 


plastice şi arhitectură. Împrumutate de la păgâni, ele au fost folosite ca 
argumente solide în fundamentarea crezului creştin. Dintre concepţiile sale 
amintim doar două, epectaza şi întunericul cunoaşterii lui Dumnezeu. 

Epectaza (gr. epektasi = întindere, urcuş) este învăţătura dezvoltată de 
Sfântul Grigorie de Nyssa, în Viaţa lui Moise, în acel urcuş al prorocului pe 
Muntele Sinai, potrivit căreia sufletul, fiind atras de Dumnezeu, este într-o 
continuă mişcare ascendentă către treptele superioare ale plenitudinii harului. 
După cum spunea Sfântul Apostol Pavel, "... uitând cele ce sunt în urma mea şi 
tinzând (enexrewvopnou -epekteinâmai) către cele dinainte, alerg la ţintă, la răsplata 
chemării de sus, a lui Dumnezeu, întru Hristos lisus." (Fil. 3,14) Urcuşul aceasta, 
anabasis, este elanul către Dumnezeu pe care, după Sfântul Dionisie 
Areopagitul, erosul divin îl imprimă ca un element dinamic în fiinţa omului. El 
presupune o continuă eliberare de patimi, katharsis, o creştere spirituală spre 
vârsta lui Hristos. 

Simbolul epectazei este Moise, care nu se opreşte deloc din urcuşul său, 
nici nu-şi fixează limite în mişcarea sa către înălţimi, ci, odată ce a pus piciorul pe 
scară, el nu încetează de a urca treptele acesteia şi continuă mereu să se ridice, 
deoarece orice treaptă pe care o urcă îl conduce totdeauna spre una superioară. 
Epectaza înseamnă progres în virtute şi acţiune, deoarece creştinul nu trebuie să 
renunţe niciodată la ceea ce a dobândit, ci trebuie să continue ceea ce a început: 
"duceţi până la capăt fapta" (II Cor. 8, 11). 

De aceea se poate spune că Omul este o "ființă centrată în afara ei şi ekstatică 
prin natura sa", adică făcută pentru a urca necontenit către Dumnezeu. 

Întunericul cunoaşterii lui Dumnezeu, prin care Sfântul Grigorie de Nyssa 
aduce în discuţie una dintre cele mai controversate probleme ale cunoaşterii, 
adică vederea lui Dumnezeu, care scapă categoriilor în care este obişnuit omul 
să cugete: "dar ce înseamnă intrarea lui Moise în întuneric şi vederea lui 
Dumnezeu în acesta? Căci ceea ce istoriseşte acum pare oarecum contrar 
primei arătări a lui Dumnezeu. Căci atunci, Dumnezeu S-a arătat în lumină, iar 
acum, în întuneric". Numai că mintea înaintează, ajungând la înţelegerea 
adevăratei cunoaşteri şi, "cu cât se apropie mai mult de vedere (contemplare), cu 
atât vede mai mult că firea dumnezeiască este de nevăzut (de necontemplat, de 
neînțeles). Părăsind deci tot ce se vede, nu numai câte le cuprinde cu simţurile, 
ci şi pe cele câte socoteşte mintea că le vede (le înţelege), înaintează mereu 
spre cele dinăuntru până ce, străbătând prin multa străduinţă de a înţelege, la 
ceea ce este de nevăzut şi de neînțeles, acolo vede pe Dumnezeu. Căci în 
aceasta constă adevărata cunoaştere a Celui căutat: că a-L cunoaşte stă chiar în 
faptul de a nu-L cunoaşte. Pentru că Cel căutat e mai presus de orice cunoaştere, 
înconjurat din toate părţile de necuprinsul Lui, ca de întuneric. De aceea zice şi 
înțeleptul loan, ajuns în acest întuneric strălucitor, că «pe dumnezeu nimeni nu L- 
a văzut vreodată» (In. 1,18). Căci cunoaşterea fiinţei dumnezeieşti rămâne 


13% H. CROUZEL, Grâgoire de Nysse est-il le fonaateur de la thâologie mystique?, R.A.M., 3, 1957, 


p. 201, apud Preot Prof. Dr. Vasile Răducă, Antropologia Sfântului Grigore de Nyssa, Ed. IB.MB.OR,, 
1996, p. 108. 

neapropiată nu numai oamenilor, ci şi întregii firi gândite cu mintea 
"n 135 


(inteligibile)”. 


Dumnezeu este marele şi adevăratul Artist 

Dumnezeu este numit direct "Meşterul meşterilor"!*$ sau chiar Pictor (iar 
aceasta în nenumărate rânduri), atunci când sfântul Grigorie se referă la actul 
creării omului: "căci după cum pictorii transpun pe planşetă prin linii şi culori 
înfăţişarea oamenilor, scoțând în evidență cu pensula în nuanţe potrivite şi 
corespunzătoare dorinței de exprimare, spre a reda cât mai corect frumuseţea 
originalului, tot aşa să ştii că şi Pictorul (s.n.) nostru a pus în noi, ca nişte nuanţe 
colorate, virtuțile..." nu este singurul fragment în care exprimarea sfântului 
este atât de poetică, aproape la fiecare pas întâlnind referiri plastice. 

Se vede că Sfântul Grigorie era familiarizat şi cu munca artiştilor care nu 
lucrează fără a-şi alcătui în prealabil schiţe, iar acest aspect este accentuat mai 
cu seamă la crearea omului, ce a constituit un act special: "nu trebuie să scăpăm 
din vedere nici faptul petrecut pe când se închegau în formă statornică o lume 
atât de mare şi părţile ei ca să înfăţişeze ceea ce era să se vadă mai târziu. 
Întreagă creaţia se întărea în convingerea că totul izvorăşte dintr-o putere şi 
dintr-o poruncă dumnezeiască. Însă, atunci când a fost vorba de crearea omului 
a avut loc o sfătuire şi, după cum deducem din cuvântul Scripturii, a avut loc 
ceea ce face un artist, care-şi face o schiţă de plan pentru ceea ce avea să 
realizeze, modul în care urma să acţioneze şi în ce măsură elaboratul nou avea 
să se asemene cu originalul, adică scopul propriu-zis al noii creaţii. '% 


Frumuseţea divină 


Despre frumuseţea divină se vorbeşte foarte des atunci când este descrisă 
crearea omului, cel care a fost creat după un model divin. Dumnezeu I-a creat pe 
om "dându-i înfăţişarea după asemănarea cu un model de frumusețe (s.n.) 
deosebită."!'*% Referindu-se la specificul omului de a purta în el chipul Celui care 
stăpâneşte peste toate şi de a fi şi el împărat, Sfântul Grigorie de Nyssa îl 
numeşte pe om un "tablou viu” al Împăratului tuturor făpturilor; căci, după cum 
pictorii care trebuie să execute tablourile stăpânitorilor trebuie să facă în aşa fel 
încât în tablou să se vadă chiar regele însuşi, tot aşa şi Pictorul divin a împodobit 


155 Sfântul GRIGORIE DE NYSSA, Despre viaţa lui Moise, ed. cit., p. 72-73. 

15 Sfântul GRIGORIE DE NYSSA, Despre facerea omului, traducere şi note de Pr. Prof. Dr. Teodor 
Bodogae, în vol. Scrieri, partea a doua, PSB, nr. 30, EIBMBOR, 1998, p. 22. 

15 Jbiadem, p. 23; "a crea" şi "a face", sau "a plăsmui", sunt sinonime pentru Sfântul Grigorie de 
Nyssa, ed. cit., p. 94. 

15 Sfântul GRIGORIE DE NYSSA, Despre facerea omului, ed. cit., p. 22. 

'% ldem, Ibidem. 

omul cu vrednicia de "adevărat împărat ca unul care se aseamănă aidoma 
frumuseţii Modelului său (s.n.)"!%9 

Sfântul Grigorie de Nyssa mai vorbeşte despre "frumusețea şi desăvârşirea 
Acelui moder"! sau despre "frumuseţea modelului său”, precum şi despre "podoaba 
firii Sale".'*2 Creatorul a împodobit firea noastră cu flori din propriul Său chip, virtuțile, 
iar acestea au fost împodobite minunat "după modelul propriei Sale frumuseţi."!%5 

Frumuseţea divină însă nu poate fi văzută asemenea celorlalte frumuseți, 
doar pe calea naturală, ci printr-o cercetare a sufletului omenesc şi a însuşirilor 
sale. După cum remarca Sfântul Grigorie, "această frumuseţe dumnezeiască nu 
străluceşte prin farmecul exterior al înfăţişării ori printr-o ţinută deosebit de răpitoare, ci 
ea se poate recunoaşte după fericirea de nedescris a unei păci şi desăvârgşiri interioare. .. 
Dacă cercetezi şi alte trăsături prin care se distinge frumuseţea dumnezeiască, 
vei afla că şi în legătură cu asemănarea chipului nostru cu acea frumuseţea s-au 
păstrat multe mărturii. Înțelegerea şi cuvântul sunt proprii dumnezeirii, căci încă 
«la început Cuvântul era la Dumnezeu» (loan, 1, 1), iar Pavel spune că «mintea 
lui Hristos» (| Cor. 2,16 ; 7,40) este cea care grăieşte în el."!%* 


Frumuseţea lumii create 


Nu a rămas parte a lumii care să nu fie lăudată, fiind evidenţiate cele cu 
care au fost împodobite fiecare în parte: cerul şi pământul şi toate cele dinăuntrul 
lor s-au împodobit fiecare cu "frumuseţea corespunzătoare, cerul prin strălucirea 
stelelor, marea şi văzduhul prin vietăţile înotătoare şi zburătoare... Şi era 
pământul plin de tot felul de frumuseți : dând deopotrivă şi flori şi fructe... lar 
mişcările blânde ale valurilor se întreceau în măreție cu frumuseţea livezilor."!%* 

Atunci când se referă la crearea lumii, în mod deosebit faţă de ceilalţi 
tâlcuitori, este demn de remarcat faptul că Sfântul Grigorie al Nyssei vorbeşte de 
bunătatea ei dinamică. În expresia lian kalon, adverbul lian exprimă continuitatea 
în desăvârşirea lumii. Nu se poate vorbi de o bunătate statică a ei ci, elementele 
ei, păstrându-şi identitatea, sunt chemate să progreseze în bunătate. Aceasta 
este una din măsurile luate de Dumnezeu pentru a feri omul de căderea în 
idolatrie. Statornicia şi neschimbabilitatea fiind atribute divine, omul, văzând că 
toată creaţia suferă de schimbare, nu va ajunge să ia creatura drept 
Dumnezeu.!%5 

Rostul creării omului era ca el să se bucure de creaţie. Omul a venit în lume 
"mai întâi ca privitor al atâtor minunăţii, iar în al doilea rând ca stăpân al lor, 


1% Ibidem, p. 23. 

141 Ibidem, p. 37. 

'%2 Ibidem, p. 30. 

'%3 Ibidem, p. 23. 

1% Ibidem, pp. 23-24. 

'%5 Ibidem, p. 20. 

'% De hom. Op 14 4, 132A, 129 D S.C.6. 90, apud Preot Prof. Dr. VASILE RĂDUCĂ, 

Antropologia Sfântului Grigore de Nyssa, EIBMBOR, 1996, p 52-54. 

pentru ca folosindu-le să-şi dea seama cine este Cel ce i le-a dăruit, iar prin 
frumuseţea şi măreţia întregii acestei privelişti să fie îndrumat a păşi pe urmele 
puterii celei nenumite şi nedescrise care i le-a făcut."!“” Practic, frumuseţea 
întregii creaţii, împodobite până în cele mai mici amănunte, era o cale de 
cunoaştere a Celui care o crease şi Care, în final, îl crease şi pe om. 


Crearea omului — operă picturală de o neasemuită frumuseţe 


După cum era şi firesc, atenţia deosebită a fost îndreptată către crearea 
omului, având în vedere că şi Dumnezeu a procedat la fel, căci întâi a fost 
pregătită împărăţia, pentru ca abia la sfârşit să poată fi primit împăratul ei, "acea 
falnică şi prețioasă ființă care e omul (s.n.)."'* 

Însăşi crearea sa a fost un act aparte, deosebit, întrucât "soarele a fost 
creat, dar nici un sfat nu i-a premers; cerul la fel... Şi tot în felul acesta au fost 
create pe rând şi celelalte: stelele cerului, văzduhul ce se află la mijloc, marea, 
uscatul, animalele, plantele şi toate pe care Cuvântul le-a adus la viaţă. Numai 
când a fost vorba de facerea omului, Făcătorul a toate a procedat cu 
circumspecţie, pregătind parcă dinainte chiar şi materia din care avea să-l facă şi 
abia după aceea, a explicat cu această ocazie că destinaţia precisă cu care a 
fost adus la viaţă şi rânduit atunci, potrivit rostului activităţii lui, că toată destinaţia 
lui stă în legătură cu voia cea dumnezeiască."!9 

Şi astfel, omul a fost creat ca o adevărată "frumuseţe a asemănării 
dumnezeieşti”.'% Atâta cinste i-a fost acordată omului încât sfântul se simte 
dator să corecteze o opinie universal recunoscută în lumea filosofiei de atunci, şi 
chiar şi în timpurile actuale, aceea că omul este un microcosmos. 

Dar nu este suficient să se spună că omul este un microcosmos sau 0 
"lume în mic"; filosofii păgâni au dorit să preamărească firea omenească, ca unul 
ce cuprinde în sine toate cele patru elemente ale materiei, dar "uită că în cazul 
acesta măreţia omului ar fi tot atât de strălucită ca şi aceea a muştelor şi 
şoarecilor ; şi aceia în alcătuirea lor, au aceleaşi patru elemente ca şi la om şi la 
celelalte vietăţi... ce mare scofală e pentru om, dacă spui că el poartă pecetea 
universului, ori că se aseamănă cu acesta. Nu numai astrele cerului care se 
rotesc la nesfârşit şi care sunt mereu supuse schimbărilor, ci tot ce se cuprinde 
în ele pier o dată cu ele". 

Căci pentru a putea înţelege la adevărata ei valoare măreţia omului, nu 
este suficient ca el să fie comparat cu lumea creaţiei, "ci doar dacă ne gândim că 
el a fost plăsmuit după chipul şi firea Creatorului său".'*? Practic, viaţa omului în 


147 Sfântul GRIGORIE DE NYSSA, Despre facerea omului, ed. cit., p. 21. 
1% Ibidem, p. 20. 

'%9 Ibidem, p. 22. 

159 Jpidem, p. 91. 

151 Jpidem, pp. 46-47. 

'52 Jpidem, p. 47. 

rai era una îngerească: "dacă viaţa celor restabiliţi se aseamănă cu cea a 
îngerilor, atunci e limpede că viaţa de dinainte de păcat era un fel de viaţă 
îngerească."155 

Adevărata libertate e dată de virtute, căci virtutea constă în a fi fără stăpân. 
lar dacă chipul ar purta în toate ocaziile "pecetea frumuseţii pe care o are 
Modelul nostru, atunci cu greu s-ar isca între ei vreo neînțelegere, ci între ei s-ar 
dovedi cea mai deplină unire şi identitate".'5* 

Se vorbeşte mereu de frumuseţea cu care a fost împodobit omul. De fapt, 
frumuseţea dumnezeiască aleasă ca model, nu străluceşte prin înfăţişarea 
exterioară fermecătoare, ci este recunoscută după fericirea de nedescris a păcii 
şi desăvârşirii interioare. Multe şi variate sunt culorile chipului prin care se redau 
adevărate nuanţe ale originalului, în orice caz "nu roşul sau albul ţipător şi nici 
vreo altă culoare intermediară, nici haşurarea pentru redarea genelor şi nici 
negrul întunecat, pentru zugrăvirea ochilor, aşa cum de obicei se exprimă mai 
închise unele părţi ale tabloului şi tot ce mai obişnuiesc în acest sens mâinile 
pictorilor, şi în locul acestora curăţia, nepătimirea, fericirea, înstrăinarea de orice 
rău şi de multe altele de acest fel sunt cele prin care se exprimă asemănarea 
omului cu Dumnezeu. lată dar, cu ce flori din propriul Său chip a împodobit 
Creatorul firea noastră! Căci dacă cercetezi şi alte trăsături prin care se distinge 
frumuseţea dumnezeiască, vei afla că şi în legătură cu asemănarea chipului 
nostru cu acea frumuseţe s-au păstrat multe mărturii."155 


+ 


Ideea oglinzii lui Platon, cea care reflectă fidel ceea ce vede, apare atunci 
când Sfântul Grigorie se referă la modul în care omul a rămas în ascultare faţă 
de Modelul său divin: câtă vreme omul a putut rămâne în asemănarea cu 
Modelul său, păstrând frumuseţea Acestuia, el a fost asemenea unei oglinzi care 
Îşi câştigă strălucirea prin felul cum redă chipul celui care apare în ea; astfel, firea 
şi cugetul devin "un fel de oglindă din oglindă sau chip al chipului."!55 

Pentru că podoaba pe care o poartă sufletul omenesc constă tocmai în 
asemănarea cu frumuseţea modelului său şi, "după cum şi oglinda îşi câştigă 
strălucirea prin felul cum redă chipul celui ce apare în ea, credem că tot aceeaşi 
relaţie este şi între cuget şi firea care se lasă condusă şi îndrumată, fiind în stare 
să câştige şi pentru sine din frumuseţea şi desăvârşirea Acelui model."'S” 

Din păcate, omul nu a rămas în starea de reflectare a luminii, starea sa 
iniţială şi de altfel cea naturală, de aceea şi spune sfântul că "la început firea 
omenească era ca aurul şi strălucea prin asemănarea cu binele cel nepătat. Dar 
s-a urâţit la culoare şi s-a făcut neagră după aceea prin amestecarea răului în 


153 Ibidem, p. 52. 
154 Ibidem, p. 49. 
155 Ibidem, p. 23. 
155 Jpidem, pp. 37-38. 
'5 Ibidem, p. 37. 

ea..."'5 Exprimarea plastică nu apare în omiliile referitoare la crearea omului, ci 
în cele de la Cântarea Cântărilor. Aici am auzit pe mireasă spunând chiar de la 
începutul Cântării, că neîngrijirea viei a făcut-o neagră, adică lipsa grijei pentru 
păstrarea veşmântului de slavă. 

Căderea în păcat a adus asupra omului "urâţenia răului" în aşa fel încât 
chipul nu mai străluceşte frumuseţea sa, dar nici nu poate primi în puritatea lor 
strălucirile frumuseţii prototipului. Natura omenească, care este socotită a fi 
"oglindă care reflectă şi reproduce în luciul ei cele ce i se pun în faţă, va face să 
ia chip în luciul ei forma răului."'59 

Dar Dumnezeu, "Cel ce toate le întocmeşte cu înţelepciune, tămăduind 
urâţenia ei, nu născoceşte o frumuseţe nouă în ea, care nu era mai înainte, ci o 
aduce din nou la harul dintâi, întorcând la starea de curăţie, prin desfacerea de 
răul adus, pe cea înnegrită prin rău. Precum, deci meşterii pricepuţi în aur, după 
prima topire cercetează cât a înaintat în frumuseţe materia ale cărei pete au fost 
mistuite de foc, şi făcându-se a doua topire, dacă nu a fost curăţită destul la 
prima, iau seama la frumuseţea adăugată, şi făcând de multe ori la fel, iau seama 
mereu la adausurile frumuseţii printr-o probă îngrijită, aşa cum Lecuitorul aurului 
înnegrit, făcând sufletul strălucit, prin leacurile folosite, ca printr-o topire... 14.90 

Practic, omul a fost atât de important în ochii Creatorului, încât după 
căderea sa Dumnezeu nu a făcut o făptură nouă, ci a restaurat-o pe cea 
existentă. Referindu-se la crearea omului după chipul lui Dumnezeu, Sfântul 
Grigorie de Nyssa spune că Acesta a imprimat bunătatea propriei naturi ca o 
pecete într-o ceară, dar răul a ascuns binele. Atunci când va fi îndepărtat răul, 
"frumuseţea deiformă" va străluci din nou. 

Aşadar, prin cele spuse, Cuvântul lui Dumnezeu învaţă că "frumuseţea 
dobândită din nou constă în a veni aproape de izvorul Binelui şi în a se apropia 
de însăşi frumuseţea adevărată, de la care s-a depărtat. Căci zice: «lată, 
frumoasă eşti, iubita mea». Mai înainte nu erai frumoasă pentru că te 
înstrăinaseşi de frumuseţea modelului şi, prin reaua învecinare cu păcatul te 
schimbaseşi spre urâţenie."!$' 

Sau, în alt loc, "bine zice Cuvântul către cea care s-a făcut frumoasă: 
despărţindu-te de părtăşia răului, te-ai apropiat de Mine; iar o dată ce te-ai 
apropiat de frumuseţea neapropiată, te-ai făcut şi tu frumoasă, primind ca o 
oglindă chipul frumuseţii Mele. Căci omenescul se aseamănă cu o oglindă, 
preschimbându-se după cele alese de el. De vede aur, ia înfăţişarea aurului..."162 
Dar, să ia seama, căci şi dacă apare ceva din cele urâte, atunci el poate să arate 
"prin asemănare urâţenia acestuia."!68 


15 Sfântul GRIGORIE DE NYSSA, Tâlcuire la Cântarea Cântărilor şi alte scrieri, traducere de 
Preot Prof. D. Stăniloae şi Preot |. Buga, în vol. Scrieri, prima parte, în col. PSB, nr. 29, EIBMBOR, 
1982, p. 158. 

15 De hom. Op. XII. 44. 161CD. De beat. VI 44. 1272. De Virg. XII 46. 37213 în V. RĂDUCĂ, 
Antropologia Sfânlului Grigorie de Nyssa, p. 220-221. 

16 sfântul GRIGORIE DE NYSSA, Tâlcuire la Cântarea Cântărilor şi alte scrieri, ed. cit., p. 158. 

15 Jpidem, p. 158. 

1% jpidem, p. 159. 

1% |dem, Ibidem. 

Pornirile sufleteşti, pasiunile, nu sunt rele, depinde cum sunt folosite, dacă 
puterea minţii ajunge să stăpânească peste ele sau nu. Dacă da, atunci "mânia 
poate deveni bărbăţie... din ură la antipatie faţă de rău, din patima amorului la 
dorul puternic după frumosul cel real... Şi astfel putem înțelege că, dacă 
îndreptăm spre bine aceste porniri, ele pot ajunge să se potrivească frumuseţii 
chipului dumnezeiesc, dar că, de cele mai multe ori, se întâmplă invers..."15% 

Căci mai uşor este atrasă firea omenească către cele de jos, asemenea 
unei vietăţi necuvântătoare, astfel că "nenorocirea în care ne aflăm nu ne lasă să 
recunoaştem în noi darul lui Dumnezeu, iar frumuseţea chipului lui Dumnezeu în 
om e ascunsă de patimile cărnii ca şi cu o mască. Aşadar, merită oarecare 
scuze, cei care, atunci când este vorba de aceste patimi, cu greu ne fac să 
aprobăm că dincolo de ele stă ascunsă frumuseţea lui Dumnezeu. în schimb, la 
cei ce duc o viaţă îmbunătăţită, putem uşor observa chipul lui Dumnezeu în ei."!% 


Frumuseţea lui Moise 


Moise a fost un om frumos — de la naştere până la moartea sa — aspect pe care 
îl accentuează Sfântul Grigore în scrierile sale. După ce faraonul a poruncit moaşelor 
egiptence ca să arunce în NIl "tot copilul de parte bărbătească" (leş. 1,22), se 
relatează cum o femeie din seminţia lui Levi "a luat în pântece şi a născut un 
băiat şi, văzând că e frumos, l-a ascuns vreme de trei luni" (leş. 2,2). 

Nemaiputând să-l ascundă nu l-a aruncat în NII, ci l-a pus într-un coşuleţ cu 
papură, fiind găsit apoi de fiica faraonului: "văzând frumuseţea copilului îndată l-a 
luat împărăteasa la sine şi l-a înfiat. Şi fiindcă copilul a respins prin fire o doică de alt 
neam, printr-o îngrijire de sus a ajuns să fie alăptat chiar de sânul maicii lui."165 

Ajungând la sfârşitul zilelor sale Moise şi-a păstrat calităţile pe care le 
avusese în tinereţea sa: "şi era Moise de o sută douăzeci de ani, când a murit; 
dar vederea lui nu slăbise şi tăria lui nu se împuţinase" (Deut. 34,7). 


Frumuseţea Templului 


Nici frumuseţea templului nu este lăsată deoparte. Ni se spune că înainte 
de a i se arăta cortul, Moise a fost curăţit şi condus către o cunoaştere mai 
tainică. | s-a arătat deodată un cort "iar cortul era un templu, având frumuseţea 
într-o bogăţie felurită greu de tâlcuit. Avea un pridvor, stâlpi, perdele, masă şi 
sfeşnice... Întocmirea şi frumuseţea acestora, pentru a nu se şterge din amintire 
şi pentru a se arăta şi celor de jos această minune, e sfătuit să nu le pună numai 


15 Sfântul GRIGORIE DE NYSSA, Despre facerea omului, ed. cit., p. 55. 
1% |dem, Ibidem. 
159 Despre viaţa lui Moise sau despre desăvârşirea prin virtute, ed. cit., p. 25. 

în scris, ci să li se dea o alcătuire materială, folosindu-se materiile cele mai 
strălucitoare şi mai arătoase din câte se găsesc pe pământ."( Vita Moisi)'S” 

Frumuseţea cortului a rezultat dintr-o punere laolaltă şi armonizare a unor 
materiale diferite, rezultând şi combinaţii cromatice aparte: "între acestea s-a 
folosit mai mult aurul, cu care erau poleiţi de jur împrejur stâlpii; împreună cu 
aurul s-a folosit şi argintul, înfrumuseţându-se cu el capetele de la vârf şi tălpile 
lor. Socotesc că împreunarea aceasta a culorilor avea drept scop să facă aurul 
să strălucească şi mai mult..." (Vita Moisii)'% 


Plasticitatea limbajului 


Pe calea cuvintelor Sfântul Grigorie de Nyssa ne introduce în lumea 
frumuseţii creaţiei sau a scrierilor biblice, dar nici graiul său nu se arată a fi mai 
prejos decât cele descrise cu atâta dragoste faţă de tot ceea ce intră în sfera de 
influenţă a frumosului. Nu doar tâlcuirile sale sunt fermecătoare şi înălţătoare, ci 
însuşi limbajul folosit, fiind de-a dreptul impresionantă pasiunea sfântului pentru 
"exprimarea imaginativă", astfel încât, după cum spunea un cercetător, "aproape 
nu întâlneşti o pagină din Migne în care să nu aflăm la el o metaforă sau o altă 
asemănare."!59 

Tâlcuind ultimul psalm, Sfântul Grigorie consideră că, în final, "toate cele 
din fiinţă vor fi sfinte şi vor alcătui o simfonie spre lauda lui Dumnezeu... Când se 
va armoniza într-un singur cor toată zidirea făpturilor celor de sus şi a celor de 
jos, când făptura cea înţelegătoare care acum este împărţită şi împrăştiată de 
păcat va săvârşi cântarea cea frumoasă a simfoniei noastre; când firea 
omenească se va uni cu cea îngerească şi oştirea dumnezeiască... va cânta cu 
glas mare un imn de biruinţă Biruitorului, atunci toată suflarea va fi o singură 
laudă, care va prelungi harul până în veci."'70 

Dar până atunci este vreme de luptă cu vrăşmaşul dintru început al 
omenirii, dar şi de luptă a legii trupului cu legea minţii (Rom. 7,23), luptă redată 
într-o curgere fără suflare a cuvintelor!”!: "să fii cu luare-aminte cât de temeinic e 
pusă la cale această luptă şi în cât de nesfârşite chipuri se dă lupta împotriva 
cetăţii sufletului tău. Trimite iscoade înainte, unelteşte cu trădători, pune curse 
de-a lungul drumurilor, caută aliaţi şi pune la cale uneltiri, angajează voluntari, 
pregăteşte maşini de asalt, caută aruncători de flăcări, lăncieri, pedestraşi şi 
luptători corp la corp, călăreţi şi tot soiul de alţi războinici împotriva ta."'7? 


1% Jpidem, p. 33. 

1% ldem, Ibidem. 

1% M. ESPER, Metaphoric und Symbolik in Gr. V. Nyssa, Leiden, 1976, p. 112, apud Sfântul 
GRIGORIE DE NYSSA, Despre facerea omului, ed. cit., nota 3, p. 166. 

170 Sfântul GRIGORIE DE NYSSA, Despre facerea omului, ed. cit., pp. 162-163. 

17108 aminteşte de imaginea privitoare la asediul sufletului exprimată de PLATON în 
Republica, 559-560. 

12 Sfântul GRIGORIE DE NYSSA, Despre facerea omului, ed. cit., p. 274. 

Atunci când se referă la ajungerea la frumuseţea cea dintâi, la mântuire, 
sfântul aseamănă lupta creştinilor cu cea a sculptorilor. După cum, în cazul 
sculptorului, scopul muncii sale este să cioplească piatra pe rând, trebuind mai 
întâi să aleagă piatra potrivită, "s-o despice poate din blocuri prea mari, să 
înlăture colţurile nefolositoare scopului pe care-l urmăresc... căutând să fie mereu 
cu ochii spre ceea ce mai lipseşte spre a da «fiinţei» urmărite forma dorită de 
artist, apoi finisând amănuntele şi colţurile prea ieşite în afară ale unor forme, 
nivelând în acest scop suprafaţa dură a pietrei şi abia după aceea impunând 
forma şlefuită şi asemănătoare originalului, redându-i de acum strălucirea şi 
făcând suprafaţa pietrei cât mai poleită, aşa cum numai arta adevărată şi-a putut- 
o proiecta..."!£, tot aşa trebuie să procedeze şi creştinii cu fiinţa împietrită. 

Practic, ei sunt nişte sculptori ai firii căzute, pe care, prin cântări de psalmi, 
prin nevoinţă, vor putea să facă ca Însuşi Hristos să "prindă chip" în sufletele lor. 
Dacă toate aceste etape cereau artistului "multă vreme până să ajungă ca acesta 
să finiseze lucrarea, tot aşa şi pentru cel care conduce lucrările de cioplire 
artistică a sufletelor noastre spre a le face să se asemene cu modelul lor 
dumnezeiesc, foloseşte cântările de psalmi ca pe nişte unelte de cioplire cu 
ajutorul cărora să-şi poată termina lucrarea cea duhovnicească."!"* 

În final, Creatorul, Cel care a modelat vasul trupului nostru, după ce va 
"desface de materia simţuală, adică de trup, răul care s-a amestecat cu ea, va 
înlătura, prin înviere, tot elementul străin ce s-a infiltrat în firea omenească spre a 
o putea modela din nou în frumuseţea elementelor de la început."!"5 


Concluzii 


Dacă Sfântul Vasile cel Mare a fost numit braţul care lucrează, Sfântul 
Grigorie de Nazianz, gura care vorbeşte, despre Sfântul Grigorie de Nyssa s-a 
spus că este capul care cugetă, datorită sistemului său speculativ. Este 
considerat a fi cel mai mare mistic al secolului al IV-lea, în mai toate scrierile sale 
apărând "râvna după cunoaştere" şi "binele cel fără de hotar" — aceştia fiind cei 
doi poli ai cugetării sale, după cum remarca Părintele Profesor Dumitru Stăniloae. 
În calitatea de Creator şi Proniator al lumii, Dumnezeu se găseşte întotdeauna în 
creaţia Sa, prin energiile Sale necreate, intrând în relaţie personală cu creaturile 
Sale. El le cuprinde, într-un anume fel, dincolo de spaţiu şi de timp, acesta fiind 
paradoxul vieţii intratrinitare şi al modului de dialogare cu lumea. 

Sfântul Grigorie de Nyssa a accentuat în mod deosebit modul de unire a 
omului cu Dumnezeu şi împărtăşire de dumnezeire. După cum spunea el, sfinţii 
apostoli, umplându-se de acest har, au arătat Bisericilor lui Hristos rodirile plinătăţii şi ale 
adeveririi. Acest Duh rămâne sălăşluit în cei ce au primit darul Lui, împreună-lucrător, 
după măsura credinţei fiecăruia din cei ce s-au împărtăşit de EI, zidind în fiecare 


173 Ibidem, p. 166. 
"4 Ibidem, p. 167. 
"5 Ibidem, p. 302. 

binele spre sârguinţa sufletului în faptele credinţei, după cuvântul Domnului, Care zice 
că cel ce a primit talantul l-a primit spre lucrarea a ceea ce i s-a dat (Lc. 19, 13), 
adică harul Sfântului Duh i s-a dat fiecăruia, spre sporirea şi creşterea lui. 

Căci sufletul care s-a născut din nou prin puterea lui Dumnezeu trebuie să 
crească până la măsura vârstei duhovniceşti în Duhul, adăpat neîncetat cu 
sudoarea virtuţii şi cu dărnicia harului. Pentru că, precum firea trupului pruncului 
nou născut nu rămâne în vârsta fragedă, ci hrănit cu mâncările trebuitoare 
sufletului, după legea firii, înaintează spre măsura ce-i este rânduita, aşa se 
cuvine şi sufletului născut de curând. Împărtăşirea de Duhul, nimicind boala 
intrată prin neascultare, reînnoieşte vechea frumuseţe a firii. De aceea, el nu mai 
rămâne pururea prunc, nici nemişcat în nelucrarea şi în lipsa de curăţie, adormit 
în starea naşterii, ci se hrăneşte pe sine prin mâncări potrivite lui şi creşte spre 
mărimea pe care o cere firea prin toata virtutea şi ostenelile, ca să se facă prin 
virtutea sa, cu puterea Duhului, neprimejduit de nevăzutul tâlhar — ce pregăteşte 
sufletelor multe uneltiri ascunse, printre care şi aceea a urâţirii prin păcat — ci 
îndreptându-se către adevărata frumusețe. 

SFÂNTUL IOAN GURĂ DE AUR 


Viaţa 


Sfântul loan Gură de Aur s-a născut în Antiohia, aproximativ între 344 şi 
347. Încă din pruncie şi-a pierdut tatăl, dar mama sa a ştiut să preia frâiele casei 
şi ale educaţiei copilului, neprecupeţind nici un ban întru alegerea celor mai buni 
dascăli, pe care chiar ea i-a ales, atât din mediu creştin cât şi din cel păgân. '%$ 

După botezul săvârşit de către episcopul Meletie al Antiohiei, loan a fost 
numit ananost în catedrala oraşului şi a rămas lângă mama sa până la moartea 
acesteia. Abia după 375 şi-a putut îndeplini dorinţa de a studia "adevărata 
filosofie", adică viţa monahală. Numai că, traiul pe care şi l-a ales, asceza 
exagerată la care s-a supus de bunăvoie, l-au îmbolnăvit pentru tot restul vieţii. 

Auzind acestea, Sfântul Meletie l-a silit să renunţe la traiul respectiv şi să 
revină în cetate, unde a urmat hirotonirea sa ca diacon, iar apoi ca preot, moment în 
care Sfântul a rostit o predică celebră. Timp de doisprezece ani, ca preot al 
catedralei episcopale din Antiohia, sfântul a predicat neobosit, polemizând cu 
ereticii, dar, mai ales, transformându-se în apărătorul săracilor şi al năpăstuiţilor, 
pentru care numai milostenia -— trupească dar şi sufletească — constituie 
medicamentul ce poate alina suferinţa lor. 

In anul 397 Sfântul loan a fost numit Arhiepiscop al Constantinopolului, 
moment din care, se poate spune că a început "viaţa lui de mucenicie".'”” Ajuns 
aici, el începe opera de curăţire a vieţii bisericeşti, fapt care i-a atras duşmănia 
multora. Dar exilul, care avea să-i pricinuiască şi moartea, i-a venit de la 
împărăteasa Eudoxia, ale cărei păcate şi neajunsuri nu le-a cruțat de fel în 
predicile sale. 

Exilat iniţial la Cucuson, în Armenia, s-a hotărât mutarea sa şi mai departe, 
undeva pe ţărmul Mării Negre. Epuizat de boală şi de slăbiciune, sfântul a murit 
pe drum, în ziua de 14 septembrie a anului 407. Numit de contemporanii săi 
Hrisoroas, adică râu cu valuri de aur, mai târziu i s-a spus Hrisostomos, adică 
Gură de aur, nume sub care a rămas în viaţa Bisericii. 


176 Sfântul IOAN a studiat cu vestitul retor Libaniu, cel care, întrebat pe patul de moarte, pe cine 
ar fi dorit să lase urmaş, a răspuns : "pe loan, dacă nu mi l-ar fi furat creştinii”. 
177 Preot Prof. D. FECIORU, Introducere la volumul Omilii la Facere. 


Opera 


Sfântul loan Gură de Aur, Omilii la Facere (1), traducere, introducere şi 
note de Preot D. Fecioru, PSB nr. 21, EIBMBOR, Bucureşti, 1987. 

Ildem, Omilii la Matei, traducere, introducere, indici şi note de Preot. Prof. Dumitru 
Fecioru, în vol. PSB, 23, EIBMBOR, Bucureşti, 1994. 

ldem, Din ospăţul Stăpânului, introducere, traducere, note şi comentarii 
de Irineu Slătineanu, Editura Adonai, 1995. 

ldem, “Scrisori către Olimpiada”, în vol. Sfântul loan Gură de Aur, 
Cuvioasa Olimpiada Diaconiţa, O Viaţă — O Prietenie — O Corespondenţă, ediţie 
îngrijită de Diac. loan |. Ică jr., Editura Deisis, Sibiu, 1997. 

ldem, Prima cateheză către cei ce urmează a fi luminaţi, Omilia 1, 10, 
Cateheze baptismale, traducere din limba greaca veche Pr. Marcel Hanches. 
Apare cu binecuvântarea P.S. Sale, Lucian Lugojanul, Episcop Vicar al 
Arhiepiscopiei Timişoarei, Editura Oastea Domnului, Sibiu, 2003. 

ldem, Despre mărginita putere a diavolului, Despre căinţă, despre 
necazuri şi biruirea tristeţii, Omilia II, traducere din limba greacă veche şi note 
de Preot Prof. Dumitru Fecioru, EIBMBOR, 2005. 

Idem, Omilia a IX-a către antiohieni, traducere de Pr. Prof. Dr. Constantin 
Coman, Ed. Bizantină, Bucureşti, fără an. 

ldem, Cuvântări împotriva anomeilor — către iudei, Cuvântul II, traducere 
din limba greacă veche şi note de Pr. Prof. Dumitru Fecioru, EIBMBOR, Bucureşti, 
2007. 


Concepţia estetică 
Dumnezeu — Meşterul universului 


Când însăşi făptura vorbeşte despre Cel care a adus-o la viaţă, numai un 
om "netrebnic şi fără de minte" ar fi în stare ca, văzând "cerul, marea şi 
pământul, văzând această bună aşezare a vremurilor şi rânduiala neschimbată a 
zilei şi a nopţii, să creadă că acestea s-au făcut singure şi să nu se închine Celui 
care cu atâta înţelepciune a rânduit totul."!72 Căci, "cele nevăzute ale Lui se văd 
de la facerea lumii, înţelegându-se din făpturi, adică veşnica Lui putere şi 
dumnezeire, aşa ca ei să fie fără cuvânt de apărare; Pentru că, cunoscând pe 
Dumnezeu, nu L-au slăvit ca pe Dumnezeu, nici nu l-au mulţumit, ci s-au rătăcit 
în gândurile lor şi inima lor cea nesocotită s-a întunecat" (Rom. 1,20-21) — este 
un citat din epistola Sfântului Apostol Pavel asupra căruia Sfântul loan revine 
foarte des în scrierile sale, pentru a preciza faptul că Dumnezeu este adevăratul 
Creator al lumii şi numai Lui | se cuvine închinare. 


178 Sfântul IOAN GURĂ DE AUR, Omilia a IX-a către antiohieni, traducere de Pr. Prof. Dr. 
Constantin Coman, Ed. Bizantină, Bucureşti, fără an, p. 20. 

În omiliile la Facere, Sfântul loan Îl numeşte pe Dumnezeu "Creatorul 
înţelept"!%, 5mpuowpyoc "Meşterul întregului univers"!%, "marele Meşter"!'*' sau 
"Preaminunatul Meşter"!%2. În acest sens, el precizează două aspecte legate de 
activitatea Acestuia, unul referitor la faptul că El a creat altfel decât oamenii, altul 
care Îl arată asemenea lor. În primul rând Dumnezeu a creat într-un mod cu totul 
deosebit de cel al oamenilor, în sensul că nu a avut nevoie de o materie 
preexistentă "pentru a-şi arăta arta Sa."'% Precizarea era extrem de importantă 
într-un univers cultural puternic impregnat de spiritul grec, în care domina ideea 
expusă de Platon în Timaios, 30b, aceea că demiourgos-ul nu este atotputernic, 
căci el a făcut cosmosul bun atât cât e cu putinţă. '* 

Pentru a fi cât mai convingător în demonstrarea atotputerniciei Creatorului, 
Sfântul loan precizează că lumea a fost creată uşor, ca într-o joacă: "a făcut cerul 
acesta frumos, mare, strălucitor, înstelat, dăinuitor, care este de atâta vreme, cu 
atâta uşurinţă, aşa cum ar face cineva o colibă, jucându-se, Dumnezeul Acesta, 
pe Care tu Îl iscodeşti, pe Care-L supui îngrădirii gândurilor taleIn185 

O altă dovadă a atotputerniciei lui Dumnezeu este adusă de faptul că Ela 
creat lumea numai cu cuvântul, dând o poruncă să se facă "aşa" şi "aşa" s-au şi 
făcut toate. Referindu-se la minunea vindecării orbului din naştere, Sfântul loan 
explică de ce Fiul şi Cuvântul lui Dumnezeu a făcut tină, a uns ochii orbului, după 
care i-a dat poruncă să se ducă la izvorul Siloamului. Intrucât puteau fi unii care 
să se întrebe pentru care pricină Cel ce a înviat morţi şi a făcut multe alte minuni 
ca acestea numai cu porunca, aici mai adaugă şi o faptă — face tină şi-i 
plăsmuieşte cu ea ochii — sfântul explică faptul că nu este deloc bătător la ochi 
că a făcut-o, pentru ca, "atunci când auzi că Dumnezeu a luat ţărână din pământ 
şi l-a plăsmuit pe om, să cunoşti din cele petrecute acum că El este acela Care, 
dintru început, l-a plăsmuit pe om. Că dacă n-ar fi vrut să arate asta, nici n-ar mai fi 
avut nevoie să facă tină. Apoi, ca să cunoşti că nu ungerea cu tină a lucrat 
împreună cu El la căpătarea vederii orbului, ci-l era de-ajuns numai porunca 
(s.n.) pentru a plăsmui ochii fără materia aceea, Domnul adaugă şi spune: «Du- 
te de te spală în Siloam»"'%$, demonstrând astfel puterea Cuvântului. 

Mai mult decât acestea, Dumnezeu a procedat cu totul altfel decât 
obişnuieşte omul, adică făcând mai întâi cerul şi apoi pământul'*, începând 
adică întâi cu cele de sus şi apoi trecând la cel de jos, aspect subliniat de 
Proorocul Isaia care zice: "Cel ce a pus cerul ca o boltă şi l-a întins ca un cort 


"9 Sfântul IOAN GURĂ DE AUR, Omilii la Facere (|), traducere, introducere şi note de Preot D. 
Fecioru, PSB nr. 21, EIBMBOR, Bucureşti, 1987, p. 47. 
9 Ibidem, p. 41. 
18 Jpidem, p. 48. 
182 jpidem, p. 130. 
183 jpidem, p. 48. 
15 FRANCIS PETERS, Termenii filozofiei greceşti, traducere de Dragan Stoianovici, Ed. Humanitas, 
Bucureşti, 1993, pp. 58-59. 
5 Sfântul IOAN GURĂ DE AUR, Cuvântări împotriva anomeilor — către iudei, Cuvântul II, traducere 
din limba greacă veche şi note de Pr. Prof. Dumitru Fecioru, EIBMBOR, Bucureşti, 2007, p. 30-31. 
* Cuvântări împotriva anomeilor, Cuv. X, p. 159. 
1% Omilii la Facere (I), p. 42. 

peste pământ".'* lar mirarea este cu atât mai mare cu cât pământul acesta greu 
stă pe ape, după cum mărturiseşte psalmistul, fapt care constituie o mărturie în 
plus cu privire la atotputernicia lui Dumnezeu, aspect pe care marele predicator 
se simte dator să-l accentueze în mod deosebit: "toţi suntem de acord că este un 
lucru firesc ca apa să stea deasupra pământului, şi nu pământul deasupra apei. 
Aceasta deoarece pământul este dens, solid, fără întrerupere şi rezistent şi poate 
sa ţină uşor apa, în timp ce apa, deoarece este fluidă, moale, mişcătoare şi 
cedează la orice cade în ea, nu poate să ţină nici un corp deasupra, oricât de 
uşor ar fi acesta. De aceea, de multe ori, când o mică pietricică cade în apă, 
aceasta cedează şi o lasă să ajungă până la fund. Când vezi însă nu o pietricică, 
ci pământul întreg că stă pe ape şi nu se scufundă, minunează-te de puterea 
aceea care face astfel de lucruri minunate mai presus de fire. Şi de unde se vede 
aceasta, că pământul este purtat deasupra apelor? Profetul arată aceasta, 
spunând: «Acesta pe mări l-a întemeiat şi pe râuri l-a aşezat» (Psalm 23, 2). Şi 
iarăşi: «Celui ce a întărit pământul pe ape» (Psalm 135, 6). Ce spui de aceasta? 
Apa nu poate să ţină la suprafaţă o pietricica şi ţine un pământ atât de mare, şi 
munţii, şi dealurile, şi cetăţile, şi plantele, şi oamenii, şi animalele necuvântătoare 
şi nu se scufundă?"'%% Un argument cu adevărat "greu", menit să taie orice 
încercare de iscodire de prisos. 

Dar, pe de altă parte, Dumnezeu a procedat asemenea meşterilor sau 
făuritorilor de orice fel, căci, "după cum oamenii, după ce fac un lucru oarecare 
cu multă luare aminte, când ajung la capătul muncii lor şi pun la probă lucrul 
făcut, laudă ceea ce au săvârşit"!%, tot aşa şi dumnezeiasca Scriptură 
pogorându-se la slăbiciunea înţelegerii noastre a spus acestea. Prin aceste 
cuvinte, Sfântul loan doreşte să atragă atenţia asupra faptului că, la sfârşitul 
fiecărei etape de lucru, Dumnezeu Şi-a evaluat munca, constatând că rezultatul 
ei este frumos. Astfel, pentru toţi apare cât se poate de evident faptul că "era 
nevoie de un Creator înţelept, Care să îndepărteze această urâţenie, (adică 
adâncul de ape acoperit de întuneric) şi să înfrumuseţeze totul"'%, fapt săvârşit 


188 Cuvântări împotriva anomeilor, Cuv. II, p. 30-31; "Nu ştiţi voi, oare, n-aţi auzit, nu vi s-a spus 
oare de la început, n-aţi înţeles voi ce vă învaţă întemeierea lumii? El stă în scaun deasupra 
cercului pământului; pe locuitori îi vede ca pe lăcuste; E! întinde cerul ca un văl uşor şi îl desface ca 
un cort de locuit' (ISAIA 40, 21-22). 

19 Sfântul IOAN GURĂ DE AUR, Omilia a IX-a către antiohieni, p. 20-21; textul este mai lung, 
sfântul insistând, aşa cum făcea de obicei, asupra oricărei idei ce i se părea că nu a fost suficient explicată: 
"Ce spun «nu se scufundă»! Cum este posibil ca, deşi în partea de jos este în contact permanent cu 
apa, să nu se dizolve de atâta timp şi să devină noroi? Dacă lemnele rămân un timp anume în apă, se 
strică şi se dizolvă. Dar de ce amintesc lemnele? Ce este mai tare decât fierul? Şi totuşi, şi acesta, de 
multe ori, daca stă în apa mult timp, se înmoaie. Şi este firesc, deoarece şi el provine din pământ. 
De aceea, mulţi dintre robii care evadează, deoarece fug cu lanţurile la mâini şi la picioare, căutând 
un râu cu apa, îşi bagă picioarele cu legaturile de fier în apa şi în felul acesta le fac mai moi şi le 
pot sparge mai uşor lovindu-le mai apoi cu piatra. Aşadar, fierul devine mai moale şi lemnele se 
strică şi pietrele se distrug de firea apelor, dar volumul atât de mare al pământului, de atâta timp 
stând pe ape, nici nu s-a scufundat, nici nu s-a dizolvat şi nici nu s-a distrus", op. cit. pp. 21-22. 

1% Sfântul IOAN GURĂ DE AUR, Omilii la Facere (!), p. 50. 

id, Ibidem, p. 47. 

de Dumnezeu Care, nu numai că a creat lumea frumoasă, în totalitate, dar a şi 
întărit prin cuvinte acest fapt. 


Dumnezeu este Cel care atrage atenţia asupra frumuseţii lumii 


"Şi a zis Dumnezeu: Să fie lumină! Şi a fost lumină. Şi a văzut Dumnezeu 
că este bună lumina..." (Fac.1, 3-4). 

In traducerile actuale acesta este atributul ales pentru a defini constatarea 
Creatorului referitoare la creaţia Sa. Dar, în traducerile omiliilor Sfântului loan 
Gură de Aur întâlnim următoarea precizare a traducătorului: "cu privire la această 
traducere: «că lumina este frumoasă», depărtată de traducerea veche a Bibliilor 
româneşti, să se vadă ce am spus în nota 18 de la Omilia a Il-a la Hexaemeron a 
Sfântului Vasile cel Mare”.'%2 Într-adevăr, prin înlocuirea lui "frumos" cu "bun" s-a 
denaturat sensul aprecierilor făcute de Dumnezeu la adresa creaţiei Sale. 

La sfârşitul fiecărei zile a creaţiei, Dumnezeu a văzut că cele făcute sunt 
frumoase, Sfânta Scriptură a menţionat acest aspect, iar Sfântul loan a insistat 
asupra lui de fiecare dată: "Şi a văzut Dumnezeu că lumina este frumoasă”. 
După ce a "a numit adunările apelor mări" a adăugat iarăşi "Şi a văzut Dumnezeu că 
este frumos" (Fac. 1,10), apoi a dezvăluit "treptat-treptat frumuseţea şi podoaba 
pământului"'% pentru ca, în final, "strângând toate creaturile în cuvântul acesta 
«toate», Dumnezeu a lăudat pe toate cele create de EI! Nu s-a mulţumit numai 
cu cuvântul «toate», ci a adăugat: «câte a făcut»; şi nu s-a oprit aici, ci a mai 
spus: «şi iată erau bune (frumoase), şi «bune (frumoase) foarte»."!* lar citatele 
ar putea continua. 

În mintea celor care îl ascultau se putea naşte firesc o întrebare: "nu ştia 
oare Dumnezeu că lumina este frumoasă înainte de a o face? Trebuia să vadă 
Creatorul frumuseţea ei, după ce lumina fusese adusă la fiinţă?"'%, întrebare cu 
atât mai presantă cu cât este evident că Cel care a creat cerul cunoştea, înainte 
de a-l crea, "frumuseţea creaturii Sale"'%. Aşa că Sfântul loan, pentru a 
contracara orice tulburare pricinuită de o asemenea nedumerire, menţionează 
auditorilor săi câteva dintre motivele pentru care Dumnezeu atrage atenţia 
asupra frumuseţii creaţiei Sale. 

Constatările Acestuia referitoare la frumuseţea luminii sunt socotite a fi un 
pogorământ făcut slăbiciunilor noastre, căci El ştia că lumina este frumoasă cu 
mult înainte de a o face, nu era nevoie să o facă ca să vadă cum este ea. Dar 
Dumnezeu Îşi laudă de fiecare dată creaţia divină, ştiind că firea omenească este 
prea slabă şi nu poate lăuda după vrednicie cele făurite, "de aceea 
dumnezeiasca Scriptură, luându-o înainte, ne arată lauda dată de Însuşi 


1% Omilii la Facere (I), p. 49, nota 12. 
1% Ibidem, p. 71. 

1% Jbidem, p. 122. 

1% Ibidem, p. 50. 

1% jpidem, p. 62. 

Creatorul făpturilor Sale"'”, întrucât noi nu am fi în stare să lăudăm cum se 


cuvine creaţia. Într-adevăr, atunci "când auzi că Însuşi Creatorului l-au apărut 
frumoase făpturile, mirarea îţi va fi şi mai mare şi nici nu vei putea găsi un cuvânt 
mai mare de laudă şi de admiraţie ca acesta..."'% 

Ar fi fost suficient ca, după ce le-a creat pe toate, Dumnezeu să constate că 
sunt frumoase dar EI, "cunoscând covârşitoarea slăbiciune a gândurilor noastre, 
spune aceste cuvinte în fiecare zi a creaţiei, ca să ne înveţe că toate au fost 
aduse la fiinţă cu o deosebită înţelepciune şi cu o nespusă dragoste de 
oameni."'% Aşadar, Dumnezeu este un pedagog pentru noi, cei pentru care a 
pregătit lumea aceasta atât de frumoasă, învăţându-ne faptul că lumea întreagă 
este o dovadă a înţelepciunii şi a dragostei Sale. 

Pe de altă parte unii mai slabi în credinţă, încă nedeplin încredinţaţi de cele 
spuse mai sus, s-ar putea întreba de ce între cele create "sunt şi plante 
neroditoare sau otrăvitoare, animale sălbatice, aşadar şi creaturi nefolositoare 
nouă". Or lauda adusă de Dumnezeu creaţiei Sale subliniază tocmai faptul că 
"toate cele din lume au fost aduse la fiinţă prin cuvântul şi prin iubirea Sa de 
oameni şi că nu-i nimic făcut la întâmplare şi fără de rost; şi chiar dacă noi, din 
pricina neputinței gândurilor noastre, nu cunoaştem trebuinţa celor făcute, să fim 
încredinţaţi că El le-a adus la fiinţă pe toate potrivit înțelepciunii Lui şi potrivit 
marii Sale iubiri de oameni (s.n.)"% şi să nu mai iscodim întrebându-ne de ce s-au 
făcut ba unele, ba altele, ce ni se par nouă a fi inutile. 

Căci nu doar o parte din cele create au fost frumoase, ci toate. Sfânta 
Scriptură mărturiseşte faptul că Dumnezeu spusese "la fiecare din cele create de 
EI: «Şi a văzut Dumnezeu că sunt frumoase», acum când le-a terminat pe toate 
şi au luat sfârşit şi cele din ziua a şasea, când a fost adus la fiinţă şi cel care 
avea să se desfăteze de toate creaturile, a spus : «Şi a văzut Dumnezeu toate 
câte a făcut şi iată erau bune foarte»."20"! 

Or, dacă Creatorul lor le-a lăudat, "cine mai poate îndrăzni, chiar de ar fi 
complet nebun, să deschidă gura şi să grăiască împotriva celor spuse de 
Dumnezeu?"2 El a prevenit astfel orice încercare a unora de a-L învinui în 
vreun fel, Şi-a evaluat munca şi opera, constatând că sunt "frumoase", astfel că 
nimeni nu mai poate avea vreun cuvânt de împotrivire, căci dacă Stăpânul 
hotărăşte că toate sunt frumoase, atunci nimeni nu poate să îndrăznească să 
întrebe pentru ce s-au făcut.2% 

Şi "ce poate fi mai frumos decât ceea ce a fost lăudat de Creator? Dacă 
noi, la vederea unui lucru desăvârşit, făcut de un om, îi admirăm forma, 
aşezarea, frumuseţea, analogia, ritmul şi toate celelalte însuşiri, cine poate lăuda 
după vrednicie un lucru creat de Dumnezeu şi mai ales când Însuşi Stăpânul I-a 


Isa Ibidem, p. 72. 
1% |dem, Ibidem. 
199 Ibidem, p. 85. 
200 jbidem, p. 123. 
20 jbidem, p. 122. 
202 |dem, Ibidem. 
708 Ibidem, p. 92. 

lăudat? (s.n.)"2%* lar faptul că Dumnezeu a constatat de fiecare dată că cele 
create sunt frumoase, constituie un puternic argument în favoarea admirării 
frumuseţii întregii lumi. 


Frumuseţea întregii creaţii 


Îndeosebi în Omiliile la Cartea Facerii Sfântul loan Gură de Aur insistă 
asupra frumuseţii creaţiei: a luminii, a cerului şi a pământului deopotrivă. După ce 
le spusese ascultătorilor săi că era nevoie de un Creator înţelept, acum el le 
luminează minţile, dezvăluind cele întâmplate. Întrucât "urâţenia se întindea 
peste tot, Dumnezeu, marele Meşter, a poruncit şi a împrăştiat urâţenia; a adus 
la fiinţă frumuseţea aceasta nespusă a luminii văzute, a izgonit întunericul şi a 
luminat totul", după cum spune Scriptura, "şi s-a făcut lumină"2%, lumină ce a fost 
lăudată de Însuşi Creatorul ei. 

Sfântul le-a predicat creştinilor despre "nemeşteşugita frumuseţe a cerului"206, 
sau despre faptul că el a fost împodobit de către Dumnezeu, prin înfrumusețarea 
cu stele, prin "felurimea stelelor"? şi prin aducerea "a fiinţă a celor doi mari 
luminători"2%. Căci fericitul Moise, după ce ne-a învăţat că Făcătorul universului 
a "împodobit urâţenia pământului cu ierburi, cu fel de fel de flori şi cu plante; 
astăzi, vorbeşte de podoaba cerului. După cum pământul s-a împodobit cu cele 
ce-au ieşit din el, tot aşa şi cerul acesta văzut a fost făcut de Dumnezeu mai 
strălucitor şi mai frumos, împodobindu-l cu fel de fel de stele şi cu crearea celor 
doi mari luminători, soarele şi luna".2% Frumuseţea cerului avea să fie lăudată 
de-a lungul timpului, fascinând deopotrivă prin buna orânduială a stelelor.2"0 

Dar nici pământul nu a fost lăsat mai prejos, el care, mai înainte fusese 
"fără de formă şi netocmit, a primit atâta frumuseţe, că aproape-aproape să se ia 
la întrecere cu cerul"2"", fiind împodobit cu roade bogate: "uită-mi-te acum, în cele ce 
urmează, la înţelepciunea nespusă a meşterului Dumnezeu! După ce ne-a arătat 
pământului, îi dăruieşte, prin poruncă, frumuseţea cuvenită lui, împodobindu-i 
faţa cu felurimea seminţelor."2'? Atât de împodobit a fost pământul cu "fel de fel 
de flori, încât chiar Creatorul l-a lăudat."2** 


204 Ibidem, p. 61. 

205 jbidem, p. 48. 

208 Ibidem, p. 61. 

207 Ibidem, p. 73. 

2% jbidem, p. 85. 

209 Ibidem, p. 81. 

*10 A rămas celebră fraza marelui filozof IMMANUEL KANT, din Critica raţiunii practice: "Două 
lucruri umplu sufletul de o admiraţie şi o venerație mereu crescândă şi nouă, în măsura în care 
reflecţia şi le întipăreşte şi se ataşează de ele: cerul înstelat deasupra mea (Ss.n.) şi legea morală 
din mine". 

211 Omilii la Facere (!), p. 73. 

212 Ibidem, p. 72. 

2'5 Ibidem, p. 73. 

Sfântul loan accentuează un aspect legat de crearea cerului şi a 
pământului, acela privitor la crearea unor lucruri şi ulterior, la împodobirea lor. O 
dată cu sfârşitul zilei a şasea, Dumnezeu a adăugat: "şi s-au sfârşit cerul şi 
pământul şi toată podoaba lor" (Fac. 2,1), prin podoabă înţelegându-se toate cele 
de pe pământ şi din cer. Adică "podoabă a pământului sunt toate cele date din el: 
ieşirea ierburilor, belşugul roadelor, fructele pomilor şi toate celelalte cu care 
Creatorul a împodobit pământul; iar podoabă a cerului sunt: soarele, luna, 
felurimea stelelor şi toate cele create între cer şi pământ."2'. 

Dar marele predicator nu se mulţumeşte doar cu menţionarea frumuseţii 
cerului şi a pământului ci accentuează faptul că cele create se pun în evidenţă 
reciproc. Astfel Dumnezeu a creat cei doi luminători prin care a făcut "mai 


strălucitoare frumuseţea cerului"2'5, în timp ce soarele face mai strălucitoare 


fiecare zi, arătând în fiecare zi "proaspătă frumuseţea sa".7!6 

Însă sfântul nu se mulţumeşte numai cu explicarea celor petrecute atunci, 
demult, în acele timpuri despre care numai Dumnezeu şi îngerii pot da mărturie. 
EI comentează frumuseţea creaţiei care s-a păstrat de-a lungul atâtor mii de ani: 
"iar ceea ce este de mirare şi spre minunarea tuturor este faptul că în atâta 
scurgere de vreme, cerul şi-a păstrat în floare frumuseţea lui şi cu cât trece 
vremea cu atât se continuă şi frumuseţea lui."?'” Sau, într-altă omilie: "de câtă 
vreme este el? Este de mai mult de cinci mii de ani, dar mulţimea anilor n-a adus 
peste el bătrâneţe! Ci, după cum un trup tânăr şi plin de viată este înfloritor şi în 
putere în floarea vârstei, tot astfel şi cerul şi-a păstrat frumuseţea pe care a 
căpătat-o de la început şi n-a ajuns deloc mai neputincios cu vremea."2'€ Sau, în 
altă cuvântare: "nu vezi cerul acesta cum e de frumos, cum e de mare, cum se 
încununează cu fel de fel de mănunchiuri de stele?"2'%, atrăgând, astfel, atenţia 
asupra acestei minuni a creaţiei, demnă de toată admiraţia şi dorind ca ea să nu 
rămână mai puţin lăudată. 

Mai mult, el aduce în discuţie o problemă generată de căderea 
protopărinţilor noştri în păcat, fapt care a dat posibilitate răului să intre în lume. 
Răul şi/sau urâtul nu au o existenţă în sine, nefiind o creaţie a lui Dumnezeu, ci 
sunt o absenţă a binelui şi/sau frumosului. Dar acest fapt nu a alterat iremediabil 
frumuseţea creaţiei, deşi "toată lumea recunoaşte, după cum am spus, că 
diavolul e rău. Dar ce putem spune despre creaţia aceasta frumoasă şi 
minunată? Oare şi creaţia e rea? Cine-i atât de nebun, atât de nesimţit, atât de 
smintit ca să hulească creaţia? Cum e, dar, creaţia? Creaţia nu e rea, ci 
frumoasă; o dovadă a înţelepciunii, a puterii şi a bunătăţii lui Dumnezeu."22 


214 idem, pp. 123-124. 

215 Sfântul IOAN GURĂ DE AUR, Omilii la Facere (I), p. 90. 

218 Ibidem, p. 81. 

E Ibidem, p. 61. 

218 Cuvântări împotriva anomeilor..., Cuvântul II, p. 30. 

219 Jbidem, p. 30. 

220 Sfântul IOAN GURĂ DE AUR, Despre mărginita putere a diavolului, Despre căinţă, despre 
necazuri şi biruirea tristeţii, Omilia II, traducere din limba greacă veche şi note de Preot Prof. 
Dumitru Fecioru, EIBMBOR, 2005, p. 32. 

Numai cei care s-au lăsat înşelaţi de diavol pot avea o vedere strâmbă şi 
deformată asupra acesteia. 


Omul, cununa creaţiei 


Crearea omului a fost un act special, căci numai ei i-a premers un sfat 
divin: "Şi a zis Dumnezeu: «Să facem om după chipul şi după asemănarea 
Noastră, ca să stăpânească peştii mării, păsările cerului, animalele domestice, 
toate vietăţile ce se târăsc pe pământ şi tot pământul!» Şi a făcut Dumnezeu pe 
om după chipul Său; după chipul lui Dumnezeu l-a făcut; a făcut bărbat şi 
femeie" (Fac. 1,26-27). Cu cine S-a sfătuit Dumnezeu, cine este cel căruia i-a 
spus "să facem pe om'? Referindu-se la profeția lui Isaia, Sfântul loan Gură de 
Aur crede că este /ngerul de mare sfat: "Căci Prunc s-a născut nouă, un Fiu s-a 
dat nouă, a Cărui stăpânire e pe umărul Lui şi se cheamă numele Lui: Înger de 
mare sfat, Sfetnic minunat, Dumnezeu tare, biruitor, Domn al păcii, Părinte al 
veacului ce va să fie (Isaia, 9,6)."2' 

Totodată, dacă cerul şi pământul cu toate ale lor au fost create numai cu 
cuvântul lui Dumnezeu (Şi a zis Dumnezeu...), omul a fost creat altfel: "Atunci, 
luând Domnul Dumnezeu ţărână din pământ, a făcut pe om şi a suflat în faţa lui 
suflare de viaţă şi s-a făcut omul fiinţă vie." (Fac. 2,7) Astfel, prin cuvintele "să-l 
facem pe om" a fost arătată, chiar înainte de crearea sa, măreţia dregătoriei ce 
avea să fie încredinţată omului??, iar prin suflarea de viaţă omul a fost diferențiat 
faţă de materia din care fusese luat. O asemenea viaţă minunată, lipsită de nevoi 
şi necazuri nici că s-a mai văzut. Ca un "înger trăia omul pe pământ; era 
îmbrăcat cu trup, dar nu era supus nevoilor trupeşti. Ca un împărat, împodobit cu 
purpură şi diademă, îmbrăcat în porfiră, aşa se desfăta omul în rai, având cu 
înlesnire totul din belşug"?* şi urmând a se bucura de toate frumuseţile. 

Ceea ce uimeşte mai mult este faptul că omul, cel cu cinste încununat — '"'Micşoratul-ai 
pe dânsul cu puţin faţă de îngeri, cu mărire şi cu cinste l-ai încununat pe e!" (Ps. 8,5) — nu 
se deosebea total de materia pe care urma să o stăpânească, căci fusese făcut 
din ţărână. Sfântul loan insistă asupra acestui paradox, scoțând în evidenţă 
faptul că nu din pământ, ci din țărână a fost creat omul: "ai văzut că a întemeiat 
pământul pe ape, lucrul pe care nu-l poate primi mintea omenească fără de 
credinţă; ai văzut la fel că face, când vrea, ca toate stihiile lumii să lucreze 
contrar propriilor lor energii. Acelaşi lucru ni-l arată dumnezeiasca Scriptură şi 
acum la facerea omului: «A făcut, spune Scriptura, Dumnezeu pe om, luând 
țărână din pământ». — Ce spui? A făcut pe om luând ţărână din pământ? - Da, 
ne spune dumnezeiasca Scriptură. Şi n-a spus simplu «pământ», ci şi «ţărână», 
ca şi cum ar spune partea cea mai proastă şi mai de puţin preţ din pământ... lar 
dacă ai vrea să cercetezi pe toate cu slăbiciunea gândurilor tale, e firesc să-ţi 


221 Sfântul IOAN GURĂ DE AUR, Omilii la Facere (|), p. 101. 
222 idem, p. 119. 
23 Ibidem, p. 153. 

treacă prin minte şi aceea că din pământ nu se poate face niciodată trup 
omenesc, ci doar oale şi ulcele, trup ca acesta niciodată!"?2* Astfel, sfântul 
accentuează faptul că la Dumnezeu nimic nu este cu neputinţă dar şi faptul că 
permanenta cugetare la această parte componentă a trupului omului ar trebui să-l 
îndemne pe acesta mereu către smerenie. 

La această componentă din ţărână a omului face referire şi Sfântul Apostol 
Pavel, "marele Pavel", cel atât de des citat de Sfântul loan: "atât de mare e 
deosebirea dintre om şi Dumnezeu cât este între lut şi olar. Dar, mai bine spus, 
nu numai atâta este deosebirea, ci cu mult mai mult. Intr-adevăr, şi lutul şi olarul 
au aceeaşi fiinţă, după cum se spune şi în lov: «Las pe cei ce locuiesc în case 
de lut, din care şi noi suntem». lar dacă omul pare mai bun şi mai frumos decât 
lutul, deosebirea dintre om şi lut n-a făcut-o schimbarea firii, ci înţelepciunea 
Meşterului, pentru că nu te deosebeşti întru nimic de lut. Dacă nu crezi, să te 
încredinţeze sicriele şi mormintele!" 2% 

Dintru început rangul creaţiei omului a fost cât se poate de înalt, căci ce era 
el înainte de suflarea Stăpânului, decât un "simplu corp neînsufleţit, nelucrător şi 
la nimic folositor. Ceea ce i-a dat totul şi l-a ridicat la o atât de mare cinste a fost 
suflarea aceea a lui Dumnezeu".%$ Aceasta l-a transformat complet pe om, 
făcând din el o minunată făptură. lar pentru a fi cât mai convingător şi expresiv, 
marele orator creştin a apelat la o comparaţie des uzitată, aceea dintre 
strălucirea omului din timpul vieţii şi starea sa de după moarte: "gândeşte-mi-te la 
trupul din care a ieşit sufletul! Cât e de urât şi de neplăcut! Dar pentru ce spun eu 
cât e de urât şi de neplăcut? Gândeşte-mi-te cât de dezgustător, plin de miros 
urât şi lipsit de orice frumuseţe cel care mai înainte, când avea în el sufletul, 
care-l conducea, era frumos, plăcut, plin de graţie, plin de pricepere şi destoinic 
spre lucrarea faptelor bune".2" 

lar această alăturare a creat-o Dumnezeu preventiv, pentru a împiedica şi 
pe această cale firea omenească ca să se înalțe, dacă s-ar gândi numai la faptul 
că a fost creată altfel decât restul lumii. În toate acestea ea trebuie să păstreze 
echilibrul, nici mândrindu-se, dar nici dispreţuind firea. De pildă, încercând să-i 
abată pe unii creştini de la poftirea frumuseţii femeii, sfântul le pune în faţă 
aparenta frumuseţe fizică sub care nu zac decât oase, lut şi cenuşă, dar imediat 
revine asupra cuvintelor rostite: "şi zic acestea nu prihănind firea. Să nu fie! Nici 
ocărând-o şi defăimând-o, ci pregătind doctorii celor bolnavi. Şi pentru aceasta a 
făcut-o Dumnezeu în acest fel, ca să-Şi arate şi puterea Sa şi purtarea Sa de 
grijă faţă de noi, căci cu prostimea firii ne îndeamnă la smerenie şi ne potoleşte 
orice poftă."228 

Pe de altă parte, nu doar pentru a îndemna la smerenie l-a făcut pe om din 
țţărână, ci şi pentru a-Şi arăta înţelepciunea Sa, "făcând din lut atâta frumusețe. 


224 Ibidem, pp. 143-144. 
225 Cuvântări împotriva anomeilor..., cuvântul II, p. 34. 
e Omilii la Facere (I), p. 145. 
Idem, Ibidem. 
228 Sfântul IOAN GURĂ DE AUR, Din ospăţul Stăpânului, Introducere, traducere, note şi 
comentarii de Irineu Slătineanu, Editura Adonai, 1995, p. 93-94. 

De aceea atunci când micşoram firea, descoperim meşteşugul Ziditorului. Şi 
precum mai mult ne minunăm de sculptorul de statui atunci când face una 
frumoasă din aur, decât atunci când va face din lut chipul desăvârşit şi bine 
întocmit, aşa şi de Dumnezeu ne minunăm şi-L slăvim că în cenuşă şi în lut, 
adică în trupurile noastre, a pus frumuseţe negrăită şi înțelepciune nespusă. Şi 
nu numai în trupurile noastre a făcut aceasta, ci în toată zidirea."? Astfel, 
Meşterul Dumnezeu a realizat ceea ce nici un sculptor nu poate face, a 
transformat practic lutul în aur, nu modificându-i natura lutului, care tot ţărână 
rămas, ci ridicându-o la frumuseţea şi strălucirea aurului. 

În tălmăcirea referatului creaţiei Sfântul loan a mai scos în evidenţă un 
aspect, cel referitor la locul în care omul a fost creat. Încă dintru început acestuia 
i-a fost acordată o cinste deosebită, prin aceea că "l-a creat în afara raiului, dar 
îndată l-a băgat în rai".2% lar în altă omilie spune că, după ce Dumnezeu l-a făcut 
pe om, l-a pus într-o cinste atât de mare în sensul că "i-a dat cel mai frumos loc 
al pământului, raiul, ca unui împărat — palatul împărătesc."?*' Dar cinstirea se mai 
vede şi prin aceea că, vrând Dumnezeu ca să-l pună pe om stăpân peste toate 
cele zidite de pe pământ, "ca împărat şi stăpânitor, i-a zidit mai întâi această 
locuinţă frumoasă, lumea; şi numai după ce a fost gata totul l-a adus pe om, ca 
să o stăpânească"2?, adică să-şi exercite menirea de împărat. 

lar dacă omul este cununa creaţiei, partea ei cea mai prețioasă, are şi el la 
rându-i, o parte mai de preţ decât toate celelalte, anume văzul. Ochii sunt socotiți 
a fi cei mai importanţi: "ce/ mai frumos (s.n.) şi cel mai de trebuinţă mădular 
dintre mădularele noastre; căci alt mădular mai de preţ nu avem."2* 

În toate omiliile Sfântului loan Gură de Aur găsim ample referiri la marea 
dragoste a Creatorului faţă de făptura Sa şi la faptul că omul nu ar putea 
cuprinde prin grai toate binefacerile, fie ele un potop de vorbe cât se poate de 
meşteşugite: "iar dacă ai încerca să vorbeşti despre toate "bunurile şi frumuseţile 
date de Dumnezeu omului, ar trebui să povesteşti nespus de mult, fără însă a 
ajunge vreodată să le spui pe toate."24 Căci cine ar putea enumera toate 
binefacerile lui Dumnezeu Care "ne-a adus din neființă la fiinţă, ne-a dat suflet, 
cum nu are nimeni pe pământ, a sădit raiul, a întins cerul, a întărit pământul, a 
aprins luminători strălucitori, a împodobit pământul cu lacuri, cu izvoare, cu râuri, 
cu flori şi cu pomi, a presărat cerul cu puzderie de stele..."25 

Dar marele predicator găseşte, totuşi, un mijloc prin care noi să Îi putem mulţumi 
lui Dumnezeu: dacă "cerurile spun slava lui Dumnezeu numai prin intermediul 
vederii lor" atunci şi noi suntem datori să spunem "slava lui Dumnezeu, nu numai 
prin cuvintele noastre, ci şi prin tăcere şi să-i surprindem pe toţi prin strălucirea 
vieţii noastre. «Aşa să lumineze lumina voastră înaintea oamenilor, aşa încât să 


“9 Idem, Ibidem. 

2% Omilii la Facere, p. 152. 

Sa Despre necazuri şi biruirea tristeţii, p. 117. 

22 Omilii la Facere, p. 100. 

233 Cuvântări împotriva anomeilor, Cuv. X, p. 160. 
ci Despre căință, p. 103-104. 

*%5 jbidem, p. 102. 

vadă faptele voastre cele bune şi să slăvească pe Tatăl vostru Cel din ceruri» 
(Matei 5, 16). Deoarece atunci când cel necredincios te va vedea pe tine care 
eşti credincios că eşti smerit, înţelept, frumos îmbrăcat, se va minuna şi va 
spune: Cu adevărat mare este Dumnezeul creştinilor! Ce a făcut din oameni, 
cum i-a transformat, cum a făcut din oameni îngeri! Căci dacă cineva îi blestemă, 
ei nu răspund la fel; daca îi loveşte cineva, nu se mânie; daca îi nedreptăţeşte 
cineva, se roagă pentru acela care i-a nedreptăţit; duşmani nu au, nu cunosc ce 
este ţinerea de minte a răului, ignora vorbăria, nu au învăţat să mintă, nu concep 
să-şi încalce jurământul şi cu atât mai mult să depună jurământ, ci ar prefera săli 
se taie limba decât sa scoată un jurământ din gura lor".2% Prin aceasta creştinii 
pot arăta că, deşi au fost luaţi şi modelaţi din aceeaşi ţărână ca şi ceilalţi, 
necreştini, se deosebesc de aceştia prin frumuseţea sufletului. 

Pentru toate aceste binefaceri omul Îi este dator Creatorului său, fără a 
putea plăti vreodată măcar o infimă parte din această datorie, căci "chiar dacă 
am muri de nenumărate ori pentru Dumnezeu, chiar dacă am săvârşi toată 
virtutea, totuşi aceste fapte ale noastre nu sunt nici pe departe la înălţimea 
cinstirilor cu care ne-a cinstit pe noi Dumnezeu."*” lar unul din aspectele ce 
îngreunează îndeplinirea acestei sarcini este acela referitor la faptul "Dumnezeu 
nu are nevoie de nimic de la noi, ci Îşi este de ajuns Sieşi"?€, aşadar şi laudele şi 
mulţumirile ce | le aducem tot spre folosul nostru sunt. 

Aşadar calea prin care omul Îi poate mulţumi lui Dumnezeu este aceea de 
a-L urma întru toate, aducându-i ca jertfă o viaţă curată, fapt care poate fi socotit 
un adevărat imn de slavă adus Creatorului, un răspuns la cinstea dată omului: 
"acest lucru consider că este necesar să vă mai spun: aşa cum ne-a slăvit 
Dumnezeu pe noi prin aceasta minunata creaţie, tot aşa şi noi să-L slăvim printr-o 
viaţă curată"2%9 


Creaţia şi slava adusă Creatorului 


La o privire superficială s-ar putea crede că toate au fost lăsate spre 
desfătarea omului, care a fost creat în mod deosebit faţă de restul lumii şi a fost 
aşezat ca într-un palat împărătesc. Nu este deloc greu de ghicit de ce Scriptura 
spune că Dumnezeu, la sfârşitul fiecărei zile a creaţie, a lăudat tot ceea ce a 
creat. A făcut aceasta pentru ca, mai târziu, omenirea "instruită de aceste 
cuvinte, să se urce cu mintea de la creaturi la Creator (s.n). Dacă făpturile lui 
Dumnezeu sunt de aşa fel încât depăşesc firea omenească şi nimeni nu le poate 
lăuda după vrednicie, ce mai poţi spune de Creatorul lor?"2% 


23 Omilia a IX-a către antiohieni, p. 28. 
S57 Despre căință, p. 102. 

2% |dem, Ibidem. 

239 Omilia a IX-a către antiohieni, p. 28. 
20 Omilii la Facere, p. 73-74. 

În omiliile sale, după ce insistă îndelung asupra minunii creaţiei, sfântul 
adaugă încă ceva la acestea: "nu numai mărimea şi frumuseţea, ci şi modul 
(s.n.) însuşi în care a fost făcută lumea arată pe Dumnezeu, ca Cel care le ţine 
pe toate".2*' Astfel, creaţia nu e dăruită omului doar spre desfătare, ci este o cale 
de înălţare către Cel ce a făcut-o şi apoi i-a dăruit-o acestuia. 

Astfel, ea devine o modalitate de laudă adusă Celui care a scos-o din 
neființă şi ar fi o adevărată nebunie ca omul să se plece în faţa frumuseţii 
creaturilor, să se oprească la ele şi să nu-şi ridice privirea minţii la Cel ce le-a 
adus la fiinţă. Privind cerul, nu poţi să nu te minunezi de "frumuseţea lui, de 
felurimea stelelor, de covârşitoarea lui strălucire! Dar nu te opri aici, ci du-te cu 
mintea la Creatorul lor!"22, căci frumuseţea şi strălucirea creaţiei nu este decât 
un palid reflex al Celui care a făcut-o. 

Cu alte cuvinte, laudele aduse creaţiei vor a spune că Dumnezeu a aşezat- 
o pe aceasta la mijloc în faţa ochilor tuturor, pentru ca din lucrările Lui să-L 
înţelegem pe Creator, "lucru despre care şi altcineva spunea: «lar dacă se 
minunează de putere şi de lucrare, să înţeleagă din acestea cu cât este mai 
puternic Cel care le-a făcut» (Înţelepciunea lui Solomon 13, 4). Din măreţia şi 
frumuseţea făpturilor se vede măsura făcătorului lor. Ai văzut măreţia? Admiră 
puterea făcătorului. Ai văzut frumuseţea? Minunează-te de înţelepciunea 
meşterului. Pe care şi proorocul văzându-o a zis: «Cerurile spun slava lui 
Dumnezeu» (Ps. 18,1)". 2% 

Atât de importantă este înţelegerea adevăratului sens al săvârşirii atâtor 
lucruri minunate sub soare, încât Sfântul loan simte nevoie să accentueze în 
multe omilii menirea creaţiei de a fi o cale de cunoaştere a adevăratului Creator: 
"ascultă cum se minunează de ea profetul: «Cât sunt de mărite lucrurile Tale, 
Doamne, spune el, toate cu înţelepciune Le-ai făcut» (Ps. 103,25). N-a vorbit de 
fiecare pe rând, ci s-a plecat înaintea nepătrunsei înţelepciuni a lui Dumnezeu. 
Ascultă pe un altul care spune că Dumnezeu a făcut creaţia tot atât de 
folositoare pe cât a făcut-o de frumoasă şi de măreaţă: «Din măreţia şi 
frumuseţea făpturilor se vede Făcătorul» (Înţel. Sol. 13,5). Ascultă-l şi pe Pavel, 
care spune: «Cele nevăzute ale Lui se văd de la zidirea lumii, înţelegându-se din 
făpturi» (Rom. 1,20). Fiecare dintre aceştia ne-a arătat prin spusele sale că 
zidirea lui Dumnezeu, creaţia, ne conduce spre cunoaşterea lui Dumnezeu. Ea 
ne face să-L cunoaştem pe Stăpân"?*, atunci când o dorim cu tot sufletul. 

Astfel, dacă din punctul de vedere al Creatorului, creaţia este un mod de 
manifestare a nemărginitei Sale iubiri, din punctul de vedere al omului, ea este 
un mod de cunoaştere a Celui care l-a creat, de slăvire a Sa şi de manifestare a 
recunoştinței fireşti. Căci faptul că toate au fost făcute şi sunt ţinute de o pronie 
anume sunt evidente chiar şi pentru cei orbi şi de înţeles chiar şi pentru cei mai 
simpli dintre oameni. Cine poate fi atât de "fără de minte şi fără de simţire încât, 


21 Omilia a IX-a către antiohieni, p. 20. 

242 Omilii la Facere, p. 85-86. 

243 Omilia a IX-a către antiohieni, p. 14-15. 

ca Despre mărginita putere a diavolului, Omilia II, p. 32-33. 

în ciuda faptului ca vede corpuri atât de voluminoase, o atât de mare frumuseţe, 
o atât de armonioasă alcătuire, aceasta împărţire, luptă şi potrivnicie continuă a 
elementelor constitutive, să nu se gândească şi să nu spună în sine că, daca nu 
ar exista o pronie (s.n.) care să menţină volumul corpurilor şi să nu îngăduie 
universului să se surpe, cum ar putea să rămână şi să dureze atâta timp? Există 
atâta buna rânduiala a orelor, atâta înţelegere între zi şi noapte, atâtea specii de 
vieţuitoare, de plante şi de seminţe înaintează pe drumul lor şi nimic până astăzi 
nu a căzut şi nici nu a fost distrus pentru totdeauna".7 

Din admirarea dar şi citirea deopotrivă a măreției şi frumuseţii creaţiei nu se 
desprinde doar convingerea în existenţa unei pronii care are grijă de toate, ci şi în 
faptul că puterea ei este nemărginită. După ce le-a vorbit ascultătorilor săi despre 
minunea creării omului, Sfântul loan a simţit nevoia să adauge "mari şi ciudate ţi 
se par cele spuse! Dar dacă te gândeşti cine e Creatorul, n-ai să te mai îndoieşțti 
de ce s-a făcut, ci ai să te minunezi şi ai să te închini puterii Creatorului (s.n.)."2*$ 

lar pentru a fi cât mai convingători în dezvăluirea atotputerniciei lui 
Dumnezeu, alcătuitorii scrierilor biblice nu s-au mulţumit doar să redea măreţia 
creaţiei, ci au vorbit şi despre modul în care ea a fost alcătuită. După cum 
sublinia marele predicator, întrucât "profeților nu le era îndestulătoare măreţia şi 
frumuseţea celor văzute ca să înfăţişeze puterea Făcătorului (s.n.), ci în mare 
măsură rămâneau departe de măreţia şi tăria Celui ce le-a făcut pe acestea, au 
găsit un alt chip prin care, după puterea lor, au putut să ne arate ceva mai mult 
din puterea lui Dumnezeu. Care-i acesta? N-au pus înainte numai măreţia 
făpturilor, ci au vorbit şi de chipul facerii lor, pentru ca şi din una şi din alta, şi din 
măreţia făpturilor şi din uşurinţa facerii lor, să ne putem face, după puterea 
noastră, o idee clară despre puterea lui Dumnezeu"? astfel încât să nu mai 
avem cuvânt de dezvinovăţire. 

Mai trebuie luat seama şi la faptul că Dumnezeu a făcut toate acestea 
"datorită marii Lui dărnicii: unele făpturi au fost aduse pe lume pentru trebuinţa 
noastră (s.n.), altele ca să predice puterea Creatorului (s.n.). Când auzi, deci, că 
«a văzut Dumnezeu că sunt frumoase», nu îndrăzni să te împotriveşti 
dumnezeieştii Scripturi, nici nu iscodi, nici nu spune: Pentru ce s-a făcut cutare şi 
cutare lucru?"2% lar în altă cuvântare Sfântul loan fericeşte pe orbul din naştere 
dar care vedea clar ceea ce era evident pentru toată lumea, mai puţin pentru cei 
ce nu voiau să vadă: "o, fericiţi ochii aceia care au ajuns privelişte tuturor celor ce 
erau de faţă, care au atras spre ei privirile tuturor, care prin frumuseţea lor au 
slobozit glas şi au învăţat pe toţi cei de faţă puterea lui Hristos! (s.n.) Şi minunat 
era faptul! Orbul i-a învăţat să vadă pe cei ce văd!**, adică le-a arătat că 
vederea cea adevărată este cea care străbate dincolo de aparențele materiale, 
tinzând către adevărata frumuseţe, cea spirituală. 


245 Omilia a IX-a către antiohieni, p. 26-27. 

25 Omilii la Facere, p. 143. 

27 Cuvântări împotriva anomeilor, Cuvântul II, p. 31. 
248 Sfântul IOAN GURĂ DE AUR, Omilii la Facere (|), p. 92. 
249 Cuvântări împotriva anomeilor, Cuv. X, p. 160. 

Toată această minunată creaţie a fost pusă în faţa ochilor noştri şi cu 
scopul de a ne feri de căderea în idolatrie, îndrumându-ne închinarea către 
adevăratul Dumnezeu. Căci Acesta, creând peste tot făpturi simple a amestecat 
în ele "semnul cel luminat al meşteşugului Său cu slăbiciunea, ca privind 
meşteşugul şi frumuseţea să te minunezi de Ziditorul, iar privind slăbiciunea firii, 
să nu te închini celor create (s.n.). Soarele este luminos când străluceşte şi 
luminează toată lumea, dar când vine noaptea lipseşte, căci zice: «Ce este mai 
luminos decât soarele? Dar şi acesta lipseşte» (Înţ. lui Sirah 17, 26). Şi nu a lipsit 
numai noaptea, ci şi ziua de multe ori, ca să te minunezi de Ziditorul pentru 
aceasta şi să nu te închini celui zidit pentru slăbiciunea sa. Vezi cerul acesta cât 
este de mare? Cât de frumos şi cât de strălucitor este? Mult mai plăcut la vedere 
decât trupurile noastre, dar este neînsufleţit. Priveşte în el şi meşteşugul, dar şi 
slăbiciunea. Şi le-a unit pe amândouă numai pentru întărirea ta. Ca să nu defaimi 
pe Ziditorul ca pe un slab, a făcut făpturi frumoase, iar ca sa nu te închini lor ca 
unor dumnezei, le-a făcut şi cu lipsă (s.n.). 2% 

Astfel, Dumnezeu a avut grijă ca în toate să ne îndrume paşii către aflarea 
binelui şi să ne ferească de rău, de aceea cine ar putea învinui oare zidirea dacă 
vedem că "această frumoasă şi minunată creaţie ajunge pentru mulţi pricină de 
necredinţă? Deloc! Dimpotrivă, îi învinuim pe aceia care nu întrebuinţează cum 
trebuie leacul împotriva necredinţei! Cum poate fi pricină de necredinţă creaţia, 
care ne duce la cunoaşterea lui Dumnezeu? «Au rătăcit în cugetele lor filosofii lor, 
spune Apostolul, şi au cinstit şi au slujit făpturii în locul Făcătorului». Aici nu-i deloc 
vorba de diavol, nici de drac; ci ne-a fost pusă înainte creaţia, singurul învăţător 
al cunoaşterii lui Dumnezeu".”" lar faptul că unii au întrebuințat greşit darul primit 
nu trebuie să-i tulbure pe creştini, ştiind ei prea bine care este calea Adevărului. 

Şi ceea ce este şi mai minunat, dacă se poate spune aşa, este faptul că 
frumuseţea şi măreţia întregii creaţii ne vorbesc într-o limbă ce este accesibilă 
tuturor, adresându-se întregii lumi: "«Nu sunt graiuri, nici cuvinte ale căror glasuri 
să nu se audă» (Psalm 18,3). Ceea ce spune proorocul înseamnă că nu există 
popor, nici seminţie care să nu poată înţelege această limbă. Este de aşa fel 
această rostire încât să poată fi auzită de toţi oamenii. Şi nu numai a cerului, ci şi 
a zilei şi a nopţii. Cum adică, a zilei şi a nopţii? Dacă cerul, şi prin frumuseţe, şi 
prin mărime, şi prin toate celelalte, face pe privitor să se minuneze şi-l trimite la 
minunea creatorului, ziua şi noaptea ce au a ne arăta? Nu au a ne arăta nimic 
asemănător cu cerul, au însă altele care nu sunt mai prejos decât acelea: ritmul, 
ordinea cu deplina exactitate. Când înţelegi cum au împărţit anul întreg şi cum 
separă cu precizie ca şi când ar măsura lungimea timpului, te vei minuna de Cel 
care a pus atâta ordine."2*? Astfel că nici un aspect al creaţiei nu poate trece 
neobservat fără a stârni admiraţia, atât din partea creştinilor, cât şi a păgânilor. 

Aşa că celor care se puteau întreba "cum puteau să-L cunoască pe 
Dumnezeu? şi cine L-a arătat pe El lor?" sau s-ar putea întreba "în care fel? Ce 


250 Din ospăţul Stăpânului, p. 94. 
y Despre mărginita putere a diavolului, Omilia II, pp. 32-33. 
252 Omilia a IX-a către antiohieni, p. 17. 

prooroc a trimis, ce evanghelist, ce învăţător, din moment ce Scripturile nu erau 
încă?", Sfântul loan le dă degrabă răspuns, din Sfintele Scripturi luat: "Cele 
nevăzute ale Lui" — spune — "se văd de la facerea lumii, înţelegându-se din 
făpturi, adică veşnica Lui putere şi dumnezeire, aşa ca ei sa fie fără cuvânt de 
apărare" (Rom. 1, 20)".2% 

Sau, altă dată, Sfântul loan îndeamnă creştinii astfel: "când priveşti 
frumuseţea, măreţia şi folosul cerului, urcă-te de la cer la Creator, după cum 
spunea şi un înţelept, căci «din măreţia şi frumuseţea făpturilor se cunoaşte în 
chip asemănător Făcătorul» (Înţel. Sol. 13, 5). Căci şi David, la vederea 
«frumuseţii celor văzute» a strigat «cât s-au mărit lucrurile tale, Doamne! Toate 
întru înţelepciune le-ai făcut!» (Ps. 103, 25)"%, prin aceasta ei lăudând 
frumuseţea şi măreţia Celui care le-a zidit. 


Incomparabila frumuseţe spirituală 


Dar nici una dintre minunăţiile văzute nu se poate compara cu acea 
frumuseţe care nu se veştejeşte, nu se întunecă şi nu piere în veci, frumuseţea 
sufletească, fapt pentru care Sfântul loan subliniază în chip deosebit importanţa 
ei, punând în opoziţie "urâţenia păcatului şi marea frumusețe a virtuţii celei după 
Dumnezeu", "frumuseţea fecioriei"2* sau "podoaba milosteniei"2”. 

Într-una din omilii, marele predicator atinge un subiect delicat al acelor 
timpuri şi care pricinuise ceva controverse. Este vorba despre înfăţişarea fizică a 
lui lisus Hristos, dacă El a fost frumos sau urât, o întrebare care i-a frământat pe 
teologi şi artişti, deopotrivă, mărturiile istorice fiind destul de sărace în acest 
sens. Cu privire la chipul istoric al Mântuitorului Biblia nu oferă amănunte 
semnificative, fapt care a condus la o sumedenie de speculaţii, ce oscilau între 
două extreme: cea a unei înfăţişări deosebit de frumoase sau, dimpotrivă, a 
uneia urâte. 

Prima viziune se baza pe spusele prorocului David, din Psalmul 44,3 — "împodobit 
cu frumuseţea mai mult decât fiii oamenilor" —, iar a doua pe cea a lui Isaia, 53, 2 — "nu 
avea nici chip, nici frumuseţe..." Tălmăcirile Sfinţilor Părinţi consideră că cel 
despre care vorbeşte profetul David este Hristos, împăratul pe care drepţii îl vor 
vedea "în toată frumuseţea lui" (Isaia, 33, 17), Domnul care "a împărăţit, întru 
podoabă S-a îmbrăcat" (Ps. 92, 1). Inspirându-se din acest psalm, unii sfinţi 
părinţi sau scriitori bisericeşti, precum Sfântul Grigorie de Nyssa, Sfântul loan 


255 Jbidem, p. 14-15. 

254 Omilii la Facere, p. 62. 

i Ibidem, p. 52. 

25 Sfântul IOAN GURĂ DE AUR, Omilii la Matei, traducere, introducere, indici şi note de 
Preot. Prof. Dumitru Fecioru, în vol. PSB, 23, EIBMBOR, Bucureşti, 1994, p. 263. 

257 Celor care doreau să devină asemenea femeilor mironosiţe, Sfântul loan le cere stăruitor să 
schimbe podoaba văzută ce cea a fecioriei: "Spui că-ţi sunt dragi laudele şi slava ? Dezbracă 
această podoabă plină de batjocură şi toţi te vor admira şi te vei bucura şi de slavă şi de plăcere 
curată...", Ibidem, p. 995. 

Gură de Aur, Fericitul leronim sau Teodoret al Cirului, afirmă că înfăţişarea lui Hristos 
era frumoasă. Alţii — Sfântul Justin Martirul şi Filosoful, Clement Alexandrinul, 
Origen -—, referindu-se la omul durerii al profetului Isaia, afirmă că El a avut o 
înfăţişare urâtă. 

Sfântul loan Gură de Aur îndeamnă pe ascultătorii săi ca să ia aminte la 
frumuseţea celor create, dar să nu rămână la acestea, ci să se urce către 
Creatorul lor, pentru ca, măcar în parte, să-L poată cunoaşte: "te uimeşte iarăşi 
lumina soarelui, te minunezi când vezi cât ţi-i de folos şi-i admiri frumuseţea lui 
când vezi că razele lui îţi luminează faţa ? Dar nu te opri aici ci gândeşte-te că, 
dacă făptura aceasta este atât de frumoasă şi de minunată, încât depăşeşte 
orice minte omenească, apoi cât de frumos şi de minunat (s.n.) trebuie să fie Cel 
ce a adus-o la fiinţă numai prin poruncă şi cuvânt"?€, aici aflându-se, de fapt, 
adevărata frumuseţe, Izvorul întregii frumuseți. 

lar în altă parte el atrage atenţia asupra faptului că mulțimile din jurul 
Mântuitorului stăteau uimite, admirându-L pe Acesta şi dorind ca să-L vadă cu tot 
dinadinsul, dar nu numai pentru faptul că El făcea minuni atât de mari sau pentru 
că rostea unele ca acelea, căci El nu era "minunat numai când făcea minuni, ci 
chiar când se arăta era plin de farmec. Lucrul acesta a vrut să-l spună profetul 
prin cuvintele «Împodobit cu frumuseţe, mai mult decât fiii oamenilor» (Ps. 44,3); 
iar când Isaia spune că «N-avea chip, nici frumuseţe» (Isaia, 53,2), Isaia spune 
cuvintele acestea sau pentru că pune în comparaţie frumuseţea Lui omenească 
cu frumuseţea şi slava nespusă şi negrăită a Dumnezeirii sale sau pentru că 
istoriseşte cele ce se vor petrece în timpul patimilor, necinstea suferită în vremea 
răstignirii şi smerenia arătată în toate împrejurările de-a lungul întregii Sale 
vieţi." Or, toate referirile la această frumuseţe au fost făcute de marele 
predicator cu scopul de a le demonstra ascultătorilor săi existenţa şi importanţa 
frumuseţii spirituale. 

Într-o cateheză către cei ce urmau să îmbrace haina Botezului, Sfântul loan 
Gură de Aur atrage atenţia în mod deosebit asupra lepădării vieţuirii de dinainte 
şi urmării îndemnului rostit de psalmist "ascultă, fiică, şi vezi şi pleacă urechea ta 
şi uită poporul tău şi casa părintelui tău" (Ps. 44,12), adică îndepărtarea de 
idolatrie şi de slujirea demonilor, de vieţuirea de mai înainte, care are ca rezultat 
"această hidoşenie. Căci numai dacă faci acest lucru şi te desparţi de poporul tău 
şi de casa părintelui tău, adică de vechiul aluat şi de răutatea în care ţi-ai cheltuit 
şi ţi-ai distrus toată prospeţimea sufletului dimpreună cu cea a trupului, [numai 
atunci] va pofti împăratul frumuseţea ta. Vezi, iubitule, că despre suflet este 
vorba? Căci dacă un trup este urât prin fire nu poate să devină cândva frumos, 
fiindcă Stăpânul a rânduit ca toate cele ale firii să nu se poată mişca, nici 
schimba, însă pentru suflet acest fapt este foarte uşor. De ce? Fiindcă totul ţine 
de liberul arbitru şi nu de fire. De aceea şi este posibil, ca [un suflet] foarte urât şi 
inform să se schimbe dintr-o dată, dacă doreşte, şi să se urce la culmea 


258 Omilii la Facere (1), pp. 85-86. 
259 Omilii la Matei, pp. 345-346. 


99 


frumuseții şi să devină iar strălucit (s.n.), după cum iarăşi, dacă este delăsător, 
să fie cuprins de cea mai cruntă hidoşenie."2% 

Dar nu doar despre frumusețea sufletului le vorbeşte sfântul celor care îi 
cereau sfaturi, ci şi despre frumuseţea celor viitoare cu care vor fi răsplătiți 
drepţii. Pentru a alina suferinţa Diaconiţei Olimpiada, el îi scrie îndemnând-o să 
cugete la frumuseţea cununilor: "gândeşte-te la răsplăţile faptelor tale, la premiile 
cele strălucite, la cununile cele frumoase (s.n.), la dansul cel împreună cu 
fecioarele, la chemările cele sfinte, la cămara de nuntă cea cerească, la 
moştenirea împreună cu îngerii, la îndrăznirea şi vorbirea cu Mirele, la candelele 
acelea minunate, la bunătăţile care covârşesc şi mintea şi cuvântul... Dar ca să 
nu auzi totul cu lesniciune de la mine, îţi las partea aceasta, ca să aduni cu grijă 
singură şi să pui faţă în faţă faptele cele minunate ale lui Dumnezeu din vremea 
de acum cu faptele cele pricinuitoare de tristeţe; şi îndeletnicindu-te cu această 
frumoasă muncă (s.n.) să alungi din suflet întristarea."?" lar mai departe el se 
referă la importanţa milosteniei, care va fi răsplătită cu atât de frumoase cununi, 
strălucire, mare cinste şi slava”? precum şi la lupta care, cu cât e mai mare, cu 
atât şi "cununile sunt mai frumoase şi răsplata mai strălucită".2$%% 

În timpul vieţii Mântuitorului, fariseii fuseseră certaţi de Acesta pentru că nu 
erau decât "morminte văruite" (Matei, 23,27), adică împodobiţi de formă cu fapte 
bune. În vremurile când predica Sfântul loan nu puţini erau cei care se 
împodobeau numai pe din afară, dar pe dinăuntru erau "plini de toată 
nelegiuirea"?%*, fapt pentru care el exclamă: "câte bocete şi plânsete nu trebuie 
scoase când mădularele lui Hristos ajung morminte pline de necurăţie”. El 
îndeamnă pe creştini să ia aminte la cuvintele Sfântului Apostol Pavel — "nu ştiţi, 
oare, că voi sunteţi templu al lui Dumnezeu şi că Duhul lui Dumnezeu locuieşte 
în voi?" (| Cor. 3,16) — şi să nu dispreţuiască darul ce li s-a făcut: "gândeşte-te, 
omule, că te-ai născut a doua oară, gândeşte-te la darurile de care ai fost 
învrednicit; gândeşte-te la haina ce-ai primit, că ai fost făcut templu frumos 
împodobit (s.n.). N-ai fost împodobit cu aur, nici cu mărgăritare, ci cu Duhul 
Sfânt, mai de preţ decât aurul şi mărgăritarele."25 Dacă ceea ce se întâmpla cu 
fariseii era grav, cu atât mai grav este pentru creştini, cei învredniciţi a fi temple 
ale Duhului Sfânt, dar care riscă să ajungă, prin lipsa de grijă, morminte pline de 
duhoarea păcatului. 


2% Sfântul IOAN GURĂ DE AUR, Prima cateheză către cei ce urmează a fi luminaţi, Omilia 1, 
10, Cateheze baptismale, traducere din limba greaca veche Pr. Marcel Hanches. Apare cu 
binecuvântarea P.S. Sale, Lucian Lugojanul, Episcop Vicar al Arhiepiscopiei Timişoarei, Editura 
Oastea Domnului, Sibiu, 2003, http:/Awww.ioanguradeaur.ro/-cateheze-baptisimale/ 

251 Sfântul IOAN GURĂ DE AUR, “Scrisori către Olimpiada”, în vol. Sfântul loan Gură de Aur , 
Cuvioasa OLIMPIADA DIACONIŢA, O Viaţă - o Prietenie - o Corespondenţă, ediţie îngrijită de diac. 
loan |. Ică jr., Editura Deisis, Sibiu, 1997, p. 118. 

252 idem, p. 119. 

*55 jbidem, p. 130. 

25 Sfântul IOAN GURĂ DE AUR, Omilii la Matei, p. 832. 

*5 |dem, Ibidem. 

Dacă adevărata podoabă a creştinului o reprezintă "faptele creştineşti"?%, 


trebuie subliniat faptul că nu există deosebire între femei şi bărbaţi. În acest 
sens, Sfântul loan ia ca model pe mama profetului Samuel, Ana, despre care nu 
se satură vorbind: "şi să nu vă miraţi că încă n-am terminat vorbind despre ea, 
pentru că nu pot scoate pe femeia aceea din mintea mea, ci mă minunez de 
frumusețea sufletului ei şi de podoaba minţii ei. Căci iubesc ochii care lăcrimează 
în rugăciuni, mintea care totdeauna cugetă la cele cereşti, gura şi buzele care se 
împodobesc nu cu rujuri, ci cu mulţumirea cea către Dumnezeu, precum erau ale 
aceleia. Şi mă minunez că a filozofat, dar mai mult mă minunez că femeie fiind a 
iubit înţelepciunea; femeia pe care mulţi de multe ori au vorbit-o de rău". 2% 

lar pentru a-i trezi pe cei fascinaţi doar de strălucirea frumuseţilor lumii 
fizice, sfântul îi îndeamnă ca să le compare cu cea a trupurilor omeneşti după 
moarte, pentru a vedea cât de efemere sunt: "pentru ce te mândreşti, omule? 
Pentru ce te făleşti? Ce nădăjduieşti de la slava lumii şi de la bogăţie? Să ne 
ducem la morminte, vă rog, şi să vedem tainele de acolo. Să vedem pe om 
descompus, oasele roase, trupurile putrezite. Dacă eşti înţelept, priveşte! Dacă 
eşti priceput, spune-mi: Cine e împăratul, cine e ostaşul? Cine e stăpânul, cine 
robul? Cine e înțeleptul, cine e neînţeleptul? Unde-i frumuseţea tinereţii? Unde-i 
fața cea frumoasă? Unde-s ochii cei strălucitori? Unde-i nasul cel bine întocmit? 
Unde-s buzele cele arzătoare? Unde-i frumuseţea obrajilor? Unde-i fruntea cea 
luminoasă? Nu-s toate praf? Nu-s toate cenuşă? Nu-s toate pulbere? Nu-s toate 
putreziciune?"7% Practic, tot ceea ce părea a fi plin de strălucire şi de frumuseţe 
se dovedeşte a fi trecător, praf şi pulbere. 

Grija excesivă pentru îngrijirea şi împodobirea trupului nu a fost blamată 
doar în timpurile cele de sub Legea Harului, ci şi în vechime, când Dumnezeu 
conducea neamul omenesc prin "umbre şi închipuiri, când îngăduia ca oamenii 
să-şi ducă mai trupeşte viaţa, când nu se vorbea încă deloc de cele cereşti şi nici 
nu se pomenea de cele viitoare, când nu erau tainele credinţei care stăpâneşte 
acum, li se dădeau evreilor legi mai simple şi mai trupeşti: ei bine, chiar şi atunci 
Dumnezeu interzicea cu multă străşnicie dragostea oamenilor de a se îmbrăca 
cu haine frumoase..."2% În acest sens Sfântul loan aduce ca mărturie o profeție a 
Lui Isaia referitoare la pedeapsa ce le aşteaptă pe fiicele Sionului pentru semeţia 
şi mândria lor: "Şi mai zice Domnul: «Pentru că fiicele Sionului sunt atât de 
mândre şi umblă cu capul pe sus şi cu priviri obraznice, cu paşi domoli, cu 
zăngănit de inele la picioarele lor, Domnul va pleşuvi creştetul capului fiicelor 
Sionului, Domnul va descoperi goliciunea lor». In ziua aceea va lua Domnul toate 
podoabele: inele, sori, luniţe, cercei, brățări, văluri, cununi, lănţişoare, cingătoare, 
miresme, talismane, inele, verigi de nas, veşminte de sărbătoare, mantii, şaluri, 
pungi, oglinzi, pânzeturi subţiri, turbane şi tunici. Atunci va fi în loc de miresme, 
putreziciune, şi în loc de cingători, frânghie, în loc de cârlionţi făcuţi cu fierul, 


25 Scrisori către Olimpiada, p. 118. 

257 Din ospăţul Stăpânului, pp. 150-151. 
*5 jbidem, p. 189. 

259 Scrisori către Olimpiada, p. 121. 

pleşuvie, în loc de veşmânt preţios, zdrenţe, şi în loc de frumuseţe: pecete de 
robie" (Isaia 3, 16-24). 

În acest fragment biblic, Profetul Isaia, martor al vremurilor Vechiului 
Testament, ne-a lăsat o mărturie clară asupra "arsenalului" de podoabe folosit de 
cele care ar fi trebuit să ia seama la împodobirea sufletului şi nu la cea a trupului. 
Dar, în timpurile Noului Testament, Sfântul loan Gură de Aur s-a văzut, de 
asemeni, nevoit să lupte cu cele care aveau aceleaşi înclinații către strălucirile 
cele din afară. Pentru a combate această slăbiciune, el consideră că venirea şi 
şederea în biserică sunt socotite a fi temeiul tuturor bunătăţilor, întrucât atunci 
când pleacă de aici, "bărbatul pare soţiei sale mai cinstit, iar femeia, bărbatului, 
mai dorită. Pe femeie o face plăcută şi dorită nu frumuseţea trupului, ci virtutea 
sufletului, nu sulimanurile şi fardurile, nici aurul şi hainele cele scumpe, ci cuminţenia, 
bunătatea şi frica tainică de Dumnezeu. Aici era (şi este încă) marea problemă 
a raportului dintre frumuseţea cea văzută, a trupului, şi cea nevăzută, a sufletului, 
căci cei mai mulţi sunt cei înclinați spre a o vedea doar pe prima. 

O altă problemă o constituiau femeile provenind din mediul social înalt, cu 
posibilităţi materiale deosebite şi care veneau la biserică ca la un loc de paradă, 
unde îşi puteau etala noile şi strălucitoarele toalete. Acestora li se adresează 
sfântul, amintindu-le că în zadar vin astfel împodobite la biserică, sperând să-L 
cunoască pe Hristos: "cum vei putea să-L vezi pe El când nu ai frumuseţea cea 
poftită de EI, când nu porţi podoaba plăcută Lui, ci una urâtă de El ? Când te 
apropii de El nu trebuie să fii împodobită cu astfel de haine, ci îmbrăcată cu 
virtute... Nu s-a zidit biserica ca să arăţi în ea bogăţia acesta, ci bogăţia cea 
duhovnicească. Tu însă, ca şi cum te-ai duce la paradă, nu la biserică, aşa te 
împodobeşti din cap până în picioare; imiţi pe cele de pe scenă şi porţi în tine 
gunoiul acesta vrednic de batjocură."?! 

Ispita împodobirii nu a putut fi ocolită nici de o parte a celor care "au fost 
biruitoare în luptele fecioriei”" dar care n-au putut birui "patima împodobirii cu 
haine frumoase, ci au fost înfrânte, doborâte la pământ mai mult decât femeile 
din lume"2"2. Ea este atât de subtilă încât le-a înşelat pe multe dintre femeile 
creştine care, deşi nu-şi pun podoabe de aur, nu se îmbracă cu haine de mătase, 
brodate cu aur şi nu au coliere bătute în pietre scumpe, totuşi, ceea ce "este mai 
cumplit decât toate, ceea ce arăta cu covârşire boala lor şi tirania patimii lor, este 
că se străduiesc şi se silesc cu hainele lor simple să întreacă în eleganţă pe 
femeile îmbrăcate în haine de mătase şi împodobite cu bijuterii de aur şi să arate 
mai plăcute la înfăţişare decât acelea. După părerea lor săvârşesc un lucru 
indiferent, dar, după cum îl arată natura, pierzător de suflet, vătămător şi cu 
prăpastie adâncă.7% 

lar plăcerea de a fi înconjurați de lucruri strălucitoare şi frumos împodobite 
i-a făcut pe unii dintre acei puţini creştini preocupaţi de cărţi ca, şi după 


270 Cuvântări împotriva anomeilor, Cuv. XII, pp. 193-194. 
27! Sfântul IOAN GURĂ DE AUR, Omilii la Matei, p. 997. 
si Scrisori către Olimpiada, p. 126. 

5 ldem, Ibidem. 

întoarcerea de la biserică, să alerge doar după agonisirea cărţilor, nu şi după 
înfrumusețarea sufletului prin citirea lor: "cine dintre voi mergând acasă, a luat în 
mână o carte creştinească şi a citit cele ce se află în ea, sau a cercetat 
Scriptura? Nimeni nu poate zice că a făcut aşa. Ci oscioare de jos şi table vom 
găsi la mulţi, iar cărţi nicăieri, sau la foarte puţini. Dar şi aceştia sunt ca şi cei ce 
nu le au, căci le leagă şi le pun prin lăzi. şi toata osârdia lor este pentru 
membrane subţiri şi litere frumoase (s.n.), iar nu pentru citire, şi de aceea nu le 
dobândesc pentru folos, ci pentru fală. Atât de mare este mulţimea slavei 
deşarte, încât pe nici unul nu-l aud lăudându-se că ştie cele ce sunt în ea, ci că 
are carte scrisă cu litere de aur. Şi care este folosul, spune-mi? Căci nu pentru 
aceasta s-au dat cele scrise, ca să le avem în cărţi, ci ca să le scriem şi pe inimi. 
lar această fală cu averile de cărţi este a mândriei iudaiceşti, adică a avea 
poruncile aşezate numai în litere. lar nouă nu aşa, ci din început ni s-a dat Legea 
scrisa pe lespezile inimii celei de carne".2* Astfel, sfântul atenționează asupra 
pericolului dat de dragostea după cele ce strălucesc printr-o frumuseţea 
materială dar nesusţinută şi de una spirituală, fapt care o transformă într-o cale 
de pierzare. 

Practic, nu există omilie în care Sfântul să nu amintească, măcar în treacăt, 
de importanţa frumuseţii sufleteşti, dacă nu să îndemne stăruitor către dobândirea 
ei: "să ne sârguim dar, şi bărbaţi, şi femei, ca să se sălăşluiască în noi această 
frumuseţe. Frumuseţea trupului, şi boala o veştejeşte, şi trecerea timpului o strică, şi 
bătrâneţea o stinge, şi moartea, când vine, o pierde de tot; dar frumuseţea sufletului 
nu o poate poci nici vremea, nici boala, nici bătrâneţea, nici moartea, nici altceva 
din unele ca acestea, ci continuă să fie veşnic în floare. Frumuseţea trupului 
adeseori cheamă la desfrânare pe cei ce o privesc, pe când frumuseţea sufletului 
atrage chiar pe Dumnezeu spre dragostea cea potrivită Lui, precum şi Proorocul 
spune, grăind către Biserică: «Ascultă, fiică, şi vezi şi pleacă urechea ta şi uită 
poporul tău şi casa părintelui tău, că a poftit împăratul frumuseţea ta»"2" 


Frumuseţea limbajului marelui orator 


Marele orator nu se mulţumeşte numai cu sublinierea frumuseţii creaţiei văzute 
şi nevăzute, ci este şi un artist al cuvântului, reuşind astfel să dezvăluie ascultătorilor 
cât mai plastic minunile creaţiei. El ne vorbeşte astfel despre pământul, "minunatul 
covor'"€, "împodobit cu flori, ca şi cum ar fi împodobit cu o haină înflorată."*”” 

In Omiliile la Facere lumea creată şi pusă la dispoziţie omului este socotită 
a fi masă îmbelşugată şi palat strălucitor: "Dumnezeu, după ce a pus în toate 
cele văzute cuvenita rânduială şi frumuseţe, după ce a pregătit masă scumpă 
plină cu fel de fel de mâncăruri, îmbelşugată şi bogată, după ce a înfrumusețat în 


274 Din ospăţul Stăpânului, p. 70. 


Cuvântări împotriva anomeilor, Cuv. XII, p. 194. 
275 Omilii la Facere, p. 73. 
27 Ibidem, p. 86. 

fel şi chip cele de sus şi cele de jos, şi a făcut, ca să spun aşa, palat împărătesc, 
strălucitor peste tot, ei bine atunci a creat pe cel ce avea să se bucure de toate 
aceste frumuseţi."?“% Sau, în altă omilie, sfântul Îl compară pe Dumnezeu cu "un 
împărat care-şi clădeşte un palat luxos, strălucitor prin bogăţia aurului şi 
scânteietor prin frumuseţea pietrelor preţioase... Şi ceea ce este cu mult mai 
minunat este că n-a făcut plafonul acestui palat din nestemate, ci dintr-un alt 
material mai preţios; n-a aprins, atârnând de el, o lampă de aur ci, după cea 
atârnat lămpile, le-a poruncit să se mişte pe plafon, atât spre folosul nostru, cât şi 
spre marea noastră plăcere. Pardoseala acestui palat împărătesc, solul 
pământului, a întins-o Dumnezeu pentru om ca pe o masă luxoasă şi 
îmbelşugată. Creatorul a dat toate aceste bunătăţi şi frumuseți omului, care încă 
nu făcuse nici o faptă bună"?*, subliniind şi pe această cale marea iubire a lui 
Dumnezeu faţă de făptura Sa. 

Pentru a arăta armonia celor două jumătăţi ale celor 24 de ore, ziua şi 
noaptea, ele sunt asemănate cu două surori. Aparent, ele nu au a ne arata nimic 
asemănător cu cerul, au însă altele care nu sunt mai prejos decât acelea, şi 
anume "ritmul, ordinea cu deplina exactitate. Când înţelegi cum au împărţit anul 
întreg şi cum separă cu precizie ca şi când ar măsura lungimea timpului, te vei 
minuna de Cel care a pus atâta ordine. Ca şi când ar fi două surori care-şi împart 
zestrea părinteasca cu multă dragoste (s.n.), fără să se nedreptăţească în vreun 
fel una pe cealaltă, la fel şi ziua şi noaptea cu multă exactitate au împărţit în mod 
egal anul între ele. Fiecare păstrează cu străşnicie propriile graniţe şi niciodată 
nu s-au îmbrâncit una pe cealaltă; niciodată în timpul iernii nu a devenit mai mare 
ziua, după cum niciodată în timpul verii nu a devenit mai mare noaptea, deşi au 
trecut atâtea şi atâtea generaţii, în atâta timp, nici una nu a nedreptăţit pe 
cealaltă, nu cu o jumătate de oră, ci nici măcar cu durata unei clipiri din ochi."2%0 
Un adevărat exemplu pentru fraţii creştini! 

Datorită modului extrem de evident în care sunt mărturisite de către creaţie 
o parte a atributelor dumnezeieşti (cum ar fi atotputernicia, atotînţelepciunea sau 
iubirea fără margini) lumea a fost comparată de Sfântul loan cu o carte din care 
se pot împărtăşi şi cei învăţaţi şi cei neştiutori, şi bogaţii şi săracii. Şi cu acest 
prilej sfântul a simţit nevoia ca să scoată în evidenţă înţelepciunea şi iubirea 
Creatorului ei, Care, "dacă ne-ar fi învăţat prin cărţi şi prin scriere, cel care ştia 
carte ar fi învăţat prin cele scrise, dar cel care nu ştia carte ar fi plecat fără să fi 
folosit cu ceva, daca nu l-ar fi învăţat altcineva. Cel bogat ar fi avut cu ce să 
cumpere cartea, dar cel sărac nu ar fi putut să o aibă. Şi iarăşi, cel care ştie 
limba aceea care vorbeşte prin mijlocirea literelor poate cunoaşte cele cuprinse 
în text, dar scitul, barbarul, indianul, egipteanul şi toţi cei care nu ştiu limba aceea 
ar pleca fără să afle ceva. Cu cerul nu este aşa, ci şi scitul şi barbarul şi indianul 
şi egipteanul şi orice om care merge pe pământ poate înţelege limba lui. 
Deoarece nu prin mijlocirea urechilor, ci a ochilor ajunge în mintea noastră, 


278 Ibidem, p. 94-95. 
ci Despre căinţă, p. 104. 
2% Omilia a IX-a către antiohieni, p. 17-18. 

înţelegerea obţinută prin cele văzute este una singură şi nu este diferită ca aceea 
pe care o oferă limbile, în această carte şi înțeleptul şi omul simplu pot citi, şi 
săracul şi bogatul, şi oriunde s-ar afla cineva, dacă priveşte cerul, va primi 
suficientă învăţătură din contemplarea acestuia. Acest lucru având în vedere 
proorocul, adică acela că zidirea vorbeşte şi barbarilor şi grecilor şi, în general, 
tuturor oamenilor, spunea următoarele: «Nu sunt graiuri, nici cuvinte ale căror 
glasuri să nu se audă» (Psalm 18,3)".%! 

Modul în care întreaga creaţie vorbeşte omului este cu totul aparte căci, 
deşi nici glas nu are şi nici limbă, o face prin însăşi vederea ei: "când vezi 
frumuseţea, mărimea, înălţimea, aşezarea, forma, curgerea atât de lungă a 
timpului, întocmai ca atunci când auzi o voce, eşti învăţat prin vedere şi te închini 
Făcătorului, Celui ce a făcut acest corp (univers) bun şi minunat. Tace cerul, dar 
vederea acestuia scoate glas ca de trâmbiţă strălucitor, învăţându-ne prin 
mijlocirea ochilor, şi nu prin aceea a auzului. Căci din fire simţul acesta (al 
vederii) este şi mai fidel şi mai clar decât celălalt (al auzului)"2? iar, pe de altă 
parte, este universal recunoscut ca fiind cel mai de preţ simţ al omului. 

Pentru a-i îndemna pe creştini să meargă cât mai des şi cu folos la biserică, 
el le spune că frumuseţea cea nematerială nu poate fi deprinsă cum trebuie în 
altă parte, ci numai în acest "loc minunat şi dumnezeiesc, unde Apostolii şi 
Profeţii ne şterg, ne răzuiesc bătrâneţea păcatului, ne împodobesc, ne aduc din 
nou vigoarea tinereţii, scot din sufletul nostru toată murdăria, toată zbârcitura, 
toată pata %, loc în care sufletul poate câştiga la loc frumuseţea ce a pierdut, ba 
încă şi ceva pe deasupra. 

Dar nu doar exprimările plastice îi sunt specifice omiliilor Sfântului loan, ci 
însăşi referirile la munca artistică. De pildă munca Creatorului este asemănată cu 
cea a unui sculptor. Predicând despre minunea vindecării orbului din naştere, cel 
care a venit în lume nedesăvârşit, sfântul consideră că, "după cum un sculptor 
iscusit, care vrea să-şi arate prin operele sale arta, când sculptează o statuie 
lasă o parte nelucrată ca să dea dovada întregii sale arte în partea rămasă 
neterminată, tot astfel şi Hristos, vrând să arate că El l-a făcut pe om în 
întregime, l-a lăsat pe acesta nedesăvârşit, pentru ca, venind şi dându-i ochii, să 
ne încredinţeze, prin parte, de tot. 2% 

lar omul este îndemnat a urma exemplul Celui care a împodobit cerul cu 
stele şi pământul cu flori, dar luând ca model şi pictorii care, când "vor să picteze 
un chip, stau cât mai aproape de cei al căror chip doresc să-l transpună pe 
pânză, o zi sau chiar mai multe, ca prin privire deasă să întocmească chipul fără 
de greşeală. Fiindcă şi noi avem datoria să pictăm, nu forme trupeşti, ci 
frumusețea sufletului (s.n.) şi podoaba care se înţelege cu mintea..."%5 Astfel, 


21 Ibidem, p. 16-17. 

*%2 idem, p. 15. 

253 Cuvântări împotriva anomeilor, p. 194. 

254 Cuvântări împotriva anomeilor, pp. 159-160. 

258 „lar ca model vom pune astăzi pe David să stea aproape de voi, ca fiecare privind la el să 
adune în sufletul lui frumuseţea, blândeţea, milostivirea, mărimea de suflet şi toate celelalte fapte 

fiecare autentic creştin este un artist ce trudeşte pentru a fi cât mai împodobit şi a 
nu rămâne mai prejos decât creaţia peste care a fost pus să stăpânească. 


Concluzii 


Cel ales spre a fi păstor al sufletelor şi-a câştigat, într-o lume încă fascinată 
de farmecul oratoriei antice, renumele de mare predicator, fapt pentru care a mai 
fost numit şi Hrisoroas, adică râu cu valuri de aur, mai târziu Hrisostomos, adică 
Gură de aur, nume sub care a şi rămas în viaţa Bisericii. A fost un predicator 
neobosit, polemizând cu ereticii, răspunzând şi lămurind probleme de credinţă şi 
de viaţă dar, mai ales, un apărător al săracilor şi al năpăstuiţilor, pentru care 
numai milostenia — trupească dar şi sufletească — putea fi o alinare. Această 
râvnă în slujirea aproapelui sărac l-au transformat într-un adevărat "apostol al 
săracilor" cum i s-a mai spus. 

Tematica omiliilor sale, a scrisorilor şi a altor scrieri ale sale este una 
extrem de variată, răspunzând problematicii complexe a sufletului omenesc. Nici 
un aspect al creaţiei divine nu a rămas neluat în seamă de acest mare 
predicator, cu atât mai puţin cel al frumuseţii şi armoniei creaţiei, aspect abordat 
în cele mai diverse lucrări ale sale, dar în mod deosebit în celebrele Omilii la 
Facere rostite în perioada Postului Mare. 

Sfântul loan Gură de Aur a zugrăvit în delicate sau aprige nuanţe ale vorbelor 
meşteşugite frumuseţile creaţiei cuprinse în Cuvântul Scripturii, stăruind "cu timp 
şi fără de timp", mustrând, certând, îndemnând, "cu toată îndelunga-răbdare şi 
învăţătură" (II.Tim.4,2) pentru turma ce i-a fost încredinţată spre a o călăuzi către 
armoniile cereşti, ca un adevărat apostol al frumuseţii creaţiei. 

lar de-a lungul timpului, nu puţini au fost aceia care să caute a găsi cele 
mai potrivite vorbe spre lauda celui care toată viaţa sa L-a preamărit pe singurul 
vrednic de laudă, pe "Creatorul înţelept", "Preaminunatul Meşter". Dintre aceştia 
am ales un fragment din Cuvântul înainte al vrednicului de pomenire Patriarh 
Teoctist, ce prefaţează primul volum al Omiliilor la Facere traduse în limba 
română: "în galeria marilor dascăli ai Bisericii creştine, Sfântul loan Gură de Aur 
ocupă un loc de cinste, prin viaţa sa pilduitoare, precum şi prin opera sa 
teologică, rămânând un simbol al epocii patristice şi un nume vrednic de aleasă 
cinstire pentru întreaga creştinătate... Este exponentul prin excelenţă al 
predicatorului creştin autentic, arta sa oratorică, iscusinţa exegetică şi întreaga 
sa operă de înfrumusețare a vieţii morale (s.n.) a credincioşilor rămânând 
neîntrecute până în zilele noastre." 

Şi ce ar putea fi mai potrivit ca să încheie aceste rânduri dedicate marelui 
predicator creştin, iubitor şi propovăduitor al frumuseţilor văzute şi nevăzute 
decât acest îndemn al său către dobândirea frumuseţii celei adevărate: "aşadar, 
iubiţilor, ca să ajungem prieteni cu Dumnezeu, să căutăm să deprindem în 


bune ale dreptului”, Sfântul IOAN GURĂ DE AUR, Din ospăţul Stăpânului, Introducere, traducere, 
note şi comentarii de ț Irineu Slătineanu, Edit. Adonai, 1995, p. 123. 

fiecare zi această frumuseţe, ştergându-ne toată murdăria cu citirea Scripturilor, 
cu rugăciunile, cu milosteniile, cu buna înţelegere a unuia cu altul, pentru ca 
împăratul, îndrăgostindu-Se de frumuseţea sufletului nostru, să ne învrednicească 
de împărăţia cerurilor, pe care facă Dumnezeu ca noi toţi să o dobândim cu harul 
şi cu iubirea de oameni ale Domnului nostru lisus Hristos, cu Care Tatălui slava, 
împreună şi Sfântului Duh, acum şi pururea şi în vecii vecilor. Amin."285 


25 Cuvântări împotriva anomeilor, p. 194. 

SFÂNTUL DIONISIE AREOPAGITUL 


Viaţa 


Atât numele, cât şi unele mărturii lăsate de autorul necunoscut al scrierilor 
numite "areopagitice", au lăsat să se înţeleagă că el ar fi fost una şi aceeaşi 
persoană cu Sfântul Dionisie, cel din Areopagul atenian, convertit la creştinism 
de însuşi Sfântul Apostol Pavel (Fapte 17, 34). Însuşi autorul se consideră a fi 
această persoană, luându-şi numele de Dionisie în multe din lucrările sale 
(Numele divine III, 2 ; Epist. VII, 3) şi amintind în scrierile sale pe mulţi din sfinţii 
şi persoanele menţionate î în perioada propovăduirii Sfântului Pavel.% 

Cea dintâi îndoială asupra autenticităţii operelor areopagitice a fost exprimată 
în secolul al XV-lea de umanişiii Laurenţiu Vala şi Erasmus şi care nici nu au 
bănuit câtă vâlvă va aduce îndoiala lor, justificabilă de altfel. In ceea ce priveşte 
identitatea sa, există multe argumente, tot textuale, dar mai ales doctrinare, pentru 
plasarea mult mai târziu a textelor, undeva în secolele V-VI d. Hr, observându-se, 
în urma analizei concepţiilor sale, că el a fost influenţat de neoplatonicii Plotin şi 
Proclu, acesta din urmă numărându-se printre conducătorii Academiei 
neoplatonice ateniene, înainte ca aceasta să fie închisă de către împăratul 
creştin Justinian, în 529. 

Deşi influenţat de neoplatonism, Dionisie Areopagitul, ne-a lăsat o doctrină 
absolut creştină despre cunoaşterea lui Dumnezeu, în care inaccesibilitatea lui 
Dumnezeu se uneşte cu o cunoaştere reală a lui Dumnezeu cel revelat. 

Identitatea autorului rămânând însă necunoscută, el este întâlnit sub numele 
de "Pseudo-Dionisie Areopagitul" fapt care nu înseamnă altceva decât acceptarea, 
convenţională, a numelui folosit iniţial, cu rezerva cunoscută. Uneori se foloseşte 
"Dionisie Pseudo-Areopagitul", semn că numele autorului cvasi-anonim ar fi putut 
să fie foarte bine un "Dionisie", dar altul decât cel menţionat în textul biblic al 
Faptelor Apostolilor. Dar, după cum spunea şi Preot Prof. Dr. Dumitru Stăniloae 
în prefața lucrărilor areopagitice, "ţinem să spunem că vrem să păstrăm numele 
de Dionisie Areopagitul pentru autorul acestor scrieri. Chiar dacă autorul lor ar fi 
cineva de mai târziu, dacă el a ținut să-şi dea acest nume, îi respectăm voinţa E e 
vrednic pentru această mare operă de apelativul de Sfânt, ca ceilalţi Părinţi bisericeşti." 


257 Tratatul Despre numirile dumnezeieşti, precum şi cele două tratate despre /erahia cerească, 


Ierarhia bisericească, încep cu cuvintele: "Presbiterul Dionisie către împreună-presbiterul Timotei", 
Timotei fiind considerat a fi unul şi acelaşi cu însuşi destinatarul celor două epistole pauline 
omonime. Cele zece epistole sunt, de asemenea, adresate unor persoane din aceeaşi perioadă 
istorică: Sfântul loan Evanghelistul, Gaius, Sosipatru, Policarp din Smirna, Tit (acelaşi cu 
desţinatarul unei alte epistole pauline). 

8% Sfântul DIONISIE AREOPAGITUL, Opere complete, p. 13. 


Opera 

“Despre ierarhia cerească”, “Despre ierarhia bisericească”, “Despre 
numirile dumnezeieşti”, “Despre teologia mistică”, “Epistolii”, incluse în vol. 
Opere complete, traducere, introducere şi note Preot Prof. Dr. Dumitru Stăniloae, 
Ed. Paideia, Bucureşti, 1996. 


Concepţia estetică 
Considerente generale — lerarhia cerească 


Sfântul Dionisie este cel care a stabilit structura cetelor îngereşti, rânduiţi în 
nouă cete ierarhice, împărţite la rândul lor în trei grupe de câte trei. Cele mai de 
sus sunt serafimii, heruvimii şi tronurile; în a doua triadă intră domniile, puterile şi 
stăpânirile, iar în ultima: începătoriile, arhanghelii şi îngerii. 

Pentru Sfântul Dionisie scopul ierarhiei este acela de a determina treptele inferioare 
să urce, fiind ajutate de către cele superioare. Scopul ierarhiei este "asemănarea 
(Mat. 5,48) şi unirea cu Dumnezeu, pe cât e cu putinţă, avându-L pe El drept 
călăuzitor în sfânta ştiinţă şi lucrare. Căci privind neclintit spre frumuseţea lui 
Atotdumnezeiască, ea se face întipărită de El în părtaşii ei ca unii ce sunt 
dumnezeieşti, ca în nişte oglinzi atotstrăvezii şi nepătate (Înţel. 7,26; II Cor. 3,18) 
primitoare ale strălucirii luminii începătoare şi dumnezeieşti; chipuri umplute de 
strălucirea dăruită, pe care o împărtăşesc iarăşi celor următori, potrivit 
rânduielilor dumnezeieşti".2%% 

Aceste nouă cete îngereşti, precum şi ideea urcuşului, a ierarhiei, se regăsesc 
în încăperea altarului din biserici, fiind amplasată cu câteva trepte mai sus decât 
pardoseala naosului. Treptele altarului simbolizează "starea şi rânduiala fiecăruia 
din îngeri şi sfinţi, pentru că şi la îngeri şi la sfinţi sunt trepte şi grade pe care şi la 
noi le urmează arhieria după rânduiala arhieriei celei de jos precum zice Dionisie...."2%. 
În vechime, îndeosebi în secolele VI-VII, existau multe biserici care aveau nouă 
trepte în absida sfântului altar, după modelul celor nouă cete îngereşti. 


Frumosul arhetipal şi numele lui Dumnezeu 


Care este numele lui Dumnezeu şi cine îl poate rosti? Conform exprimării 
antinomice care-i este specifică, Sfântul Dionisie specifică faptul că, în Sfânta 
Scriptură, Dumnezeu este arătat şi lăudat "ca şi Cel fără nume, dar şi din tot 
numele. Fără nume îl arată atunci când spun că obârşia dumnezeiască uimeşte 


259 Sfântul DIONISIE AREOPAGITUL, Despre ierarhia cerească, ed. cit. p. 19. 

*% Sfântul SIMEON ARHIEPISCOPUL TESALONICULUI, Tractat asupra tuturor dogmelor credinţei 
noastre ortodoxe după adevăratele principii puse de Domnul nostru lisus Hristos şi urmaşii săi, traducere 
de Toma Teodorescu, 1865, reeditată de Editura Arhiepiscopiei Sucevei şi Rădăuţilor, 2002, p. 175. 

(mustră) pe cel ce întreabă într-una din vederile tainice ale arătării dumnezeieşti 
simbolice: Care este numele Tău? (Fac. 32,9); şi Acesta, renunțând la a se face 
cunoscut prin orice nume dumnezeiesc, spune: şi pentru ce întrebi despre 
numele Meu? Acesta este minunat (Fac. 32, 29; Jud. 13,18) (Despre numirile 
Dumnezeieşti , |, 6).** Este vorba despre lupta pe care lacob a avut-o cu Îngerul 
până spre dimineaţa, când a obţinut binecuvântarea şi schimbarea numelui în 
Israel, dar el nu a reuşit să afle numele Celui cu Care s-a luptat. 

lar cu multe nume îl arată atunci când zice: Eu sunt Cel ce sunt (leş. 3,14): 
Viaţa, Lumina, Dumnezeu, Adevărul (Fac. 28, 13; loan 8,12; 14,6); şi "când 
înţelepţii în cele dumnezeieşti îl laudă ca pe cauzatorul tuturor prin multe nume, 
din toate cele cauzate, de pildă ca bun, ca frumos, ca înţelept, ca iubit, ca pe 
Domnul domnilor, ca pe Sfântul Sfinţilor, ca pe Cel veşnic..." (Despre numirile 
Dumnezeieşti , |, 6).2% 

Dumnezeu este Bine, Lumină, Frumuseţe, lubire. Şi Socrate şi Platon ne 
vorbiseră despre Bine şi Frumos ca fiind împreună, iar ka/okagathon-ul specific 
filosofiei antice este specific şi scrierilor areopagitice, chiar dacă nu sub aceeaşi 
formulare. Dar Sfântul Dionisie vorbeşte mereu despre Bine şi Frumos ca fiind 
împreună lucrătoare, ele fiind izvorul dar tot ele fiind şi scopul. Căi tot ce există "e 
din frumos şi bine şi în frumos şi bine şi se întoarce spre frumos şi bine. Şi toate 
câte sunt şi se fac sunt şi se fac pentru frumos şi bine şi toate privesc spre el şi 
se susţin de el..." (Despre numirile dumnezeieşti, IV, 10)?%, ca fiind cel care le 
atrage către sine, după cum vom vedea. 

O pagină de o deosebită frumuseţe se află în cea în care este orchestrată o 
întreagă gamă a variantelor frumosului şi frumuseţii, ca fiind numele lui 
Dumnezeu: "acest Bine e lăudat de sfinţii cuvântători şi ca frumos, şi ca 
frumusețe, şi ca iubire, şi ca iubit şi prin toate celelalte numiri dumnezeieşti 
cuvenite frumosului, de frumuseţe făcător şi plin de har... lar frumosul, ca 
atotfrumosul şi suprafrumosul şi pururea existent şi acelaşi frumos, nu devine, 
nici nu se pierde, nici nu creşte, nici nu se vestejeşte, nici nu ia ceva frumos în 
altceva urât, nici nu e o dată, altădată nu, nici nu e faţă de ceva frumos, faţă de 
altceva urât, nici nu e acum, iar acum nu, ca uneori fiind frumos, alteori nu, ca 
fiind unora frumos, altora nefiind frumos. Ci acelaşi e în sine cu sine, de acelaşi 
unic chip, fiind pururea frumos şi având în sine, mai înainte de tot frumosul, în 
mod superior, frumuseţea izvorâtoare (s.n.)."2% 

Este o încercare de prindere în mrejele cuvântului a frumosului, o noţiune 
indefinibilă, dar este ceva mai mult decât încercarea lui Platon din Banchetul. 
Acela vorbea despre un frumos impersonal, o idee către care tânjea fără 
speranţa de a-l ajunge vreodată, pe când Sfântul Dionisie se referă la frumosul 
personal. Dumnezeu este treime de Persoane ce intră în dialog personal cu 


29 Sfântul DIONISIE AREOPAGITUL, Despre numirile dumnezeieşti, ed. cit., p. 138. 
*%2 jbidem, p. 138. 
*% Ibidem, p. 149. 
24 jbidem, p. 148. 

fiecare dintre noi, El fiind, mai presus de toate, însăşi izvorul frumuseţii, Cel care 
atrage la Sine făpturile pe calea frumuseţii. 

Sfântul Dionisie Areopagitul vine şi cu explicarea etimologiei cuvântului frumos: 
"iar frumosului mai presus de fiinţă i se spune frumusețe, pentru frumuseţea 
transmisă de la ea tuturor celor ce există, fiecăruia în mod propriu şi pentru că e cauza 
bunei armonii şi luminozităţi, ca o lumină ce transmite tuturor transmisiunile de 
frumusețe făcătoare ale razelor ei izvorâtoare şi ca una ce atrage la sine (kadovv; de 
unde i se spune şi frumos, ka1.oc) toate şi le adună pe toate în toate ca în una şi 
în aceeaşi." (Despre numirile dumnezeieşti, IV,7) 2% Într-adevăr, radeo înseamnă a 
chema, a invoca, a cere, de aici şi numele frumosului care cheamă întotdeauna 
către sine cu o forţă irezistibilă. lar această forță este erosu/, care conduce în 
mişcarea către Dumnezeu, adică în cunoaşterea Sa. 


Cunoaşterea lui Dumnezeu 


Pentru Sfântul Dionisie Areopagitul, Dumnezeu nu poate fi cunoscut pe 
cale strict raţională, El lăsându-se contemplat din făpturi, ca atare cunoaşterea lui 
Dumnezeu este apofatică. Binele este şi lumină, şi frumuseţe, şi iubire, la ele 
ajungându-se prin extaz şi râvnă. Această concepţie, alături de întreaga teologie 
a Sfântului Dionisie, îl prezintă ca pe unul dintre marii misticii creştini. 

Dar cum se mişcă sufletul către Dumnezeu? În lucrarea sa referitoare la 
numirile dumnezeieşti, Sfântul Dionisie Areopagitul a nuanţat tendinţa tuturor 
către Dumnezeu ca spre Bine şi Frumos, menţionând şi circularitatea mişcării: "şi 
se spune că se mişcă minţile dumnezeieşti, unindu-le în mod circular (s.n.) cu 
iluminările fără început şi fără sfârşit ale frumosului şi binelui; dar şi în mod direct 
(în linie dreaptă — s.n.), când ies spre purtarea de grijă a celor de mai jos, 
îndreptându-le pe toate în mod direct (în linie dreaptă) şi în mod circular şi în 
spirală (s.n.)."2% 

La rândul ei, şi mişcarea sufletelor către Dumnezeu este tot circulară, în 
spirală şi în linie dreaptă (Despre numirile dumnezeieşti, IV,9)*%. Specificul 
mişcării circulare a minţilor şi a sufletelor către Dumnezeu este accentuată şi de 
către Sfântul Maxim Mărturisitorul, în Scoliile de la scrierile mai sus menţionate. 

Această mişcare este iniţiată de frumos, căci după cum ne spune Sfântul 
Dionisie Areopagitul "cauza acestor trei mişcări ale tuturor şi a celor sensibile şi 
cu mult înainte a persistenţelor şi stărilor şi temeiurilor, ca şi susţinătoarea şi 
capătul final al lor este frumosul şi binele, care este mai presus de toată starea şi 
mişcarea." (Despre numirile dumnezeieşti, IV,10)7% căci toate câte sunt "sunt din 
frumos şi bine." 


*% |dem, Ibidem. 

2% Sfântul DIONISIE AREOPAGITUL, Despre numirile dumnezeieşti, p. 148. 
2% Ibidem, p. 149. 

*% |dem, Ibidem. 


111 


lar puterea prin care sufletul este mişcat către frumos, adică către Dumnezeu, 
este erosul care, fie că era numit "dumnezeiesc, fie îngeresc, fie mintal, fie sufletesc, 
fie fizic" era înțeles ca o "putere unificatoare şi înarticulatoare, care mişcă cele 
superioare spre purtarea de grijă a celor inferioare, iar pe cele de acelaşi fel spre 
reciprocitate în comunitate şi la urmă pe cele inferioare spre întoarcerea la cele 
mai înalte şi mai înaintate." (Despre numirile dumnezeieşti, IV,15)** 


Necesitatea şi importanţa simbolului 


Numele şi învăţătura Sfântului Dionisie au rămas în istorie ca fiind legate 
pentru totdeauna de simbol-simbolism. Necesitatea simbolului decurge din însăşi 
structura omenească, duală, materială şi spirituală în acelaşi timp. Dumnezeu a 
vorbit oamenilor în imagini trupeşti, dându-le adevărul sub această formă 
obscură, din pricina corporalităţii omeneşti; "omul, închis în trupul său, incapabil 
să înţeleagă altfel decât prin intermediul organelor sale trupeşti, Dumnezeu nu-i 
putea vorbi decât cu ajutorul figurilor sensibile. Intreaga iconomie divină 
manifestată în Scriptură e o pedagogie."5% 

În cunoaşterea sau "vederea" lui Dumnezeu, omul se foloseşte de 
simboluri, nu din neputinţa divinului de a se revela, căci lui Dumnezeu nimic nu-l 
este cu neputinţă, ci din neputinţa omului de a vedea cele existente dar 
nevăzute. Referindu-se la necesitatea existenţei ierarhiei bisericeşti, Sfântul 
Dionisie Areopagitul afirmă că "nu poate mintea noastră să ajungă până la 
imitarea şi vederea (contemplarea) nematerială a celor cereşti dacă nu se 
foloseşte de călăuzirea materială (Rom 1, 20) potrivită ei, privind frumuseţile 
arătate, precum chipuri ale măreției nevăzute şi bunele miresme simţite ca 
semne sensibile ale revărsării spirituale şi luminile materiale ca înfăţişări văzute 
ale dăruirii luminii nemateriale" (Despre Ierarhia Cerească 1,3). 

Prin "frumuseţile arătate" Sfântul Maxim Mărturisitorul înţelege frumuseţile 
sfintelor locaşuri, căci "frumuseţile văzute sunt chipuri ale ordinelor nevăzute, 
după cum spune Apostolul în Epistola către Evrei (Evr. 8,5), vorbind de cele din 
templu şi cum a auzit Moise: «Toate să le faci după chipul ce ţi s-a arătat în 
munte» (leş. 25,40)."%2 

Căci toate câte ni s-au lăsat nouă "s-au dat în chip simbolic... ca să ne 
ridice prin cele simţite la cele inteligibile şi de la simboalele alcătuite cu sfinţenie 
la culmile simple ale ierariilor cereşti” (Despre Ierarhia Cerească 1,3)*%. Cele 
materiale sunt astfel un pogorământ făcut firii omeneşti duală, trup şi suflet, căci 


2% Sfântul DIONISIE, Numirile, p. 151; iar Sfântul Maxim Mărturisitorul, lămureşte aceasta zicând că 
„dacă iubirea este, precum s-a spus, erosul însuşi, dar s-a scris că Dumnezeu este iubire, e vădit 
erosul unificator al tuturor sau iubirea este Dumnezeu." (Sfântul MAXIM, Scoliile, p. 195). 

3% TOMÂS SPIDLLK, “Spiritualitatea Răsăritului creştin”, vol. II, Rugăciunea, traducere Diac. 
loan |. Ică jr., Ed. Deisis, Sibiu, 1998, p. 237-238. 

501 Sfântul DIONISIE, Despre ierarhia cerească, p. 16. 

302 Sfântul MAXIM, Scoliile, p. 42. 

303 Sfântul DIONISIE, lerarhia cerească, p. 16. 

"fără chipuri şi simboluri nu ne este cu putinţă nouă, care suntem în trup să 
privim cele nemateriale şi netrupeşti."5% 

Prezenţa simbolului este deci absolut necesară într-o lume care trăieşte 
aici, pe pământ, dar care este ontologic legată de cealaltă lume, nevăzută, dar la 
fel de reală: "în mod cuvenit ni s-au propus deci chipuri ale celor fără de chipuri şi 
forme ale celor fără de forme" ( Despre Ierarhia Cerească 11,2)*%, tocmai pentru ca 
noi să ne putem face o idee despre ele, pe care nu le-am mai putea vedea pe altă cale. 

Intr-un asemenea context se înțelege cu uşurinţă de ce simbolul desemnează 
un lucru care aparţine acestei lumi, fiind strâns legat de ea, dar care are totuşi, o 
semnificaţie a cărei existenţă este anterioară tuturor veacurilor. Simbolul este 
prezent cel mai mult în Liturgică, întrucât întregul cult creştin este o simbolizare a 
vieţii şi lucrării mântuitoare a Domnului nostru lisus Hristos%%5. Văzul şi auzul se 
bucură deopotrivă de prezenţa simbolurilor, ce poartă omul din imanentul creaţiei 
către transcendenţa liturghiei cereşti. 

Dată fiind neputinţa noastră de a vedea cu ochii trupeşti cele dumnezeieşti 
şi cereşti, ele se arată prin simboluri asemenea lor, fiind absolut necesară 
existenţa ierarhiei bisericeşti, pe care Sfântul Dionisie Areopagitul o descrie ca 
fiind "imitarea cea presus de lume a ierarhiei cereşti, ca pe una ce înfăţişează 
ierarhiile nemateriale amintite în chipuri materiale şi forme compuse, pentru ca, 
potrivit cu noi înşine, să fim ridicaţi de la chipurile prea sfinte spre înălțimile şi 
asemănările simple şi lipsite de copii..."( Despre Ierarhia Cerească 1,3) 

Ca sprijin şi ajutor în dobândirea îndumnezeirii, a fost lăsată lerarhia 
cerească, Dumnezeu a făcut-o împreună liturghisitoare cu cea pământească, 
fiind "slujirea preoțească chip dumnezeiesc al ei."*% Scopul ierarhiei este acela 
de a ajuta la ajungerea unirii şi asemănării cu Dumnezeu, "pe cât este cu putinţă, 
avându-L pe El drept călăuzitor în sfânta ştiinţă şi lucrare."*% De fapt, întreaga 
creaţie, îngerească şi omenească, este o ierarhie ce urcă spre Dumnezeu, fiind 
în unire cu cele aflate pe treptele mai înalte, acestea atrăgându-le pe cele mai de 
jos. Specific acestui urcuş este slujirea liturgică, iar "toată puterea de slujire 
liturgică vine de la Fiul lui Dumnezeu făcut Om. El este arhetipul prin excelenţă, 
căpetenia şi inspiratorul cultului lui Dumnezeu pentru toate creaturile conştiente." 


Ajungerea la asemănarea cu Dumnezeu 


Sfântul Dionisie Areopagitul, dorind a tâlcui taina Mirungerii şi a înălţării 
către dobândirea "virtuţii cu chip dumnezeiesc", dă ca exemplu munca zugravilor 
care ostenesc în a realiza o asemănare cât mai mare cu modelul din faţa ochilor: 


304 Sfântul MAXIM, Scoliile, p. 41. 

305 Sfântul DIONISIE, lerarhia cerească, p. 17. 

39% Pr. Prof. Dr. DUMITRU STĂNILOAE, Teologia dogmatică ortodoxă, EIBMBOR, 1978, vol. |, p. 168. 
307 Sfântul DIONISIE, /erarhia cerească, pp. 15-16. 

508 jbidem, p. 16. 

509 jbidem, p. 19. 

310 Preot Prof. Dr. D. STĂNILOAE, note la Sfântul Dionisie, op. cit., p. 62. 

"şi precum în realizarea chipurilor sensibile, dacă zugravul, privind neclintit spre 
forma modelului, nu e atras spre nimic altceva din cele văzute sau spre ceva 
deosebit de el, îl va reda pe însuşi cel zugrăvit aşa cum este: un dublu al 
originalului (de e îngăduit a spune aceasta) şi va arăta pe cel real în asemănarea 
lui şi modelul în chip şi pe fiecare în fiecare, afară de deosebirea de fiinţă, la fel 
privirea întinsă şi neabătută spre frumuseţea bine mirositoare şi ascunsă va 
întipări forma nedeosebită şi de chip cu totul dumnezeiesc în mintea zugravilor 
iubitori de frumuseţe şi bunătate."(Despre lerarhia bisericească III, 1)%*" 

În încercarea creştinului de a ajunge la asemănarea cu Dumnezeu, el ar 
trebui să fie asemenea "zugravilor dumnezeieşti" care, "întipărind sfinţenia virtuţii 
de chip atot dumnezeiesc înlăuntrul minţii care imită pe Dumnezeu şi care e 
zugrăvită dumnezeieşte, privesc numai la înțelegerea  arhetipică 
(dumnezeiască). Şi nu numai că sunt nevăzuţi de cel neasemenea lor, ci nici ei nu 
sunt atraşi spre privirea acelora. De aceea, consecvenţi cu ei înşişi, nici nu iubesc cele 
ce par, zadarnic, bune şi drepte, ci pe cele sunt cu adevărat astfel" ( Despre Ierarhia 
bisericească III, 1).52 


Concluzii 


Dacă identitatea autorului Corpus-ul areopagitic a fost şi mai este încă prilej de 
discuţii controversate, în schimb există un acord unanim în a-i recunoaşte meritul 
de a fi unul dintre cei mai mari mistici ai Ortodoxiei, meritul de a fi ridicat în mare 
parte vălul de întuneric ce acoperea tainele dumnezeieşti, dar nu prin mijloacele 
raţionale aflate la îndemâna celor obişnuiţi cu circumscrierea lui Dumnezeu în 
noţiuni omeneşti, ci prin aducerea omului pe calea cunoaşterii apofatice. 

Prin scrierile sale Sfântul Dionisie ne-a arătat că "întunericul e făcut să 
dispară de lumină şi mai ales de multă lumină. Cunoştinţele şi mai ales multele 
cunoştinţe fac ca să dispară necunoştinţa.” (Epistola 1 Dar tot el a fost 
precaut, precizând: "eu nu ştiu, când vorbesc către Elini sau către alţii, dacă mă 
pot încrede în mine ca om de bine şi dacă pot cunoaşte şi spune adevărul însuşi 
ca atare, aşa cum este în realitate... Căci fiecare afirmă că el are moneda 
împărăției, când poate are vreun idol al vreunei părţi din adevăr." (Epistola [+ 

Cu adevărat el a fost unul dintre cei care au putut spune despre 
înţelepciune: "mi-a fost dragă şi am cercetat-o din tinereţile mele şi am căutat să 
mi-o peţesc mireasă şi am iubit mult frumuseţea ei." (Înţel. 8,2) Astfel s-a putut 
număra printre cei mai de seamă tâlcuitori ai dumnezeieştilor Scripturi, mare 
cuvântător şi iubitor al frumuseţii, lăsându-ne cele mai frumoase pagini despre 
frumosul divin din Ortodoxie: "frumosul e începutul tuturor sau cauza făcătoare a 
tuturor. El le mişcă pe toate şi le susţine prin dragostea de frumuseţe proprie. Şi 


311 Sfântul DIONISIE AREOPAGITUL, Despre ierarhia bisericească, ed. cit., p. 85. 
512 ldem, Ibidem. 

315 Sfântul DIONISIE AREOPAGITUL, Epistole, ed. cit., p. 257. 

314 Ibidem, p. 259. 

e capătul tuturor şi cauza iubită şi finală (căci toate se fac pentru frumos) şi 
exemplară, căci toate se definesc conform lui. De aceea frumosul este acelaşi cu 
binele, pentru că toate se doresc după frumos şi bine prin toată cauza. Şi nu 
există ceva din cele ce sunt care să nu se împărtăşească de frumos şi de bine" 
(Despre numirile dumnezeieşti, IV,7)%5, rânduri care reprezintă un adevărat 
testament estetic al unuia dintre cei mai mari mistici ortodocşi. 


315 Sfântul DIONISIE AREOPAGITUL, Despre numirile dumnezeieşti, p. 148. 

SFÂNTUL MAXIM MĂRTURISITORUL 
(580-662) 


Viaţa 


Sfântul Maxim s-a născut în anul 580, într-o familie nobilă, rămânând orfan 
de mic copil, fapt pentru care a fost încredinţat în grija unei mănăstiri din 
Palestina. Mai târziu, el a ales viaţa monahală - aşa că într-o mănăstire din 
Cartagina a avut loc celebra dispută cu patriarhul Constantinopolului, Pyrrhus, în 
anul 646. Acesta, încurajat de împăratul Heraclie, promova doctrina monotelistă, 
adică a unei singure voințe în Persoana lui lisus Hristos. Or, după cum susţinea 
Sfântul Maxim, ceea ce formează taina soteriologică în şi prin Hristos este tocmai 
coexistenţa dinamică a celor două naturi, divină şi umană. 

Alături de papa Martin, Sfântul Maxim a fost condamnat în anul 654, fiind 
exilat în Tracia. Chemat din nou la Constantinopol în 662, sfântul a fost audiat în 
faţa unui sinod cu vădită tentă monotelistă. Nerenunţând la convingerile sale, 
Sfântului Maxim i-au fost tăiate limba şi mâna dreaptă, fiind apoi exilat undeva pe 
malul sud-estic al Mării Negre. 

Aici avea să moară după puţin timp, primind numele de Mărturisitorul, datorită 
râvnei cu care a mărturisit dreapta învăţătură de credinţă. Deplina înfrângere a 
monotelismului s-a înfăptuit la Sinodul ţinut la Constantinopol, în 680-681. 


Opera 


Ambigua, introducere, traducere şi note de Preot Prof. Dr. Dumitru 
Stăniloae, EIBMBOR, 1983. 

Mystagogia —- Cosmosul şi sufletul, chipuri ale Bisericii, traducere Preot 
Prof. Dr. Dumitru Stăniloae, EIBMBOR, 2000. 

“Scoliile privitoare la opera Sfântului Dionisie Areopagitul”, în vol. Sfântul 
Dionisie Areopagitul, Opere complete, Ed. Paideia, Bucureşti, 1996. 

“Răspuns către Talasie”, Fi/ocalia rom., traducere Pr. Dumitru Stăniloae, vol 
III, Edit. Harisma, Bucureşti, 1994. 


Concepţia estetică 


Scopul şi sensul creaţiei 


Întreaga creaţie nu a fost creată fără a i se imprima un scop şi o direcţie 
clară. Dumnezeu a creat lumea dintr-un motiv bine întemeiat şi având un scop 


precis, fapt care dă vieţii omului un sens clar, de la naştere şi până la moarte. 
Motivul este iubirea lui Dumnezeu -— cele create sunt aduse din neființă la 
existenţă pentru ca toate să se poată împărtăşi de iubirea lui Dumnezeu - iar 
scopul este ca ele să ajungă să participe deplin la această iubire, ajungând la 
comuniunea sau împărtăşirea de Dumnezeu.5'€ 

Toate acestea nu au rămas necunoscute omului, căci Dumnezeu S-a 
descoperit nouă, "prin graiul Scripturii ca Cuvânt, iar prin creaţiune ca Ziditor şi 
Meşter".*'7 Dumnezeu a creat lumea din nimic, (ex nihilo), însufleţind-o şi 
susţinând-o în viaţă prin energiile necreate, ca forme de manifestare permanentă 
ale iubirii Sale. Astfel, toată creaţia are imprimate, în chip potenţial, formele ce se 
vor actualiza la vremea lor, sau aşa-zisele raţiuni ale lucrurilor — logoi. 

Despre aceste raţiuni plasticizate — create din nimic, dar având ca model şi 
ca susținătoare raţiunile eterne ale Logosului — vorbesc mulţi Sfinţi Părinţi, dar în 
mod deosebit Sfântul Maxim Mărturisitorul. 

EI a desluşit faptul că la temelia tuturor lucrurilor zace câte un "temei raţional şi 
creator", aceasta întrecând cu mult puterea noastră de înţelegere; "raţiunea care 
susţine orice artă, rămânând cu totul nemişcată în sine, ca să mă folosesc de un 
exemplu, se modelează după forma exemplarelor ce aparţin acelei arte. De 
aceea, pentru că mişcă după sine ca model lucrul căruia îi dă o formă artistică, 
se zice de ea că se mişcă mai mult decât ceea ce se arată mişcându-se."s!8 

Din momentul în care a fost creată, lumea a primit un sens, o direcţie clară 
către care să se îndrepte. Dumnezeu, terminând de creat raţiunile prime şi 
esenţiale generale ale lucrurilor, totuşi lucrează până în ziua de azi, nu doar 
"susținând acestea în existenţă, ci şi aducând la actualitate, desfăşurând şi 
constituind exemplarele particulare date virtual în esențe, apoi asimilând 
exemplarele (singulare) particulare cu esenţele universale, până ce, folosindu-se 
de raţiunea cea mai generală a fiinţei raţionale, sau de mişcarea exemplarelor 
particulare spre fericire, va uni pornirile de bunăvoie ale tuturor. În felul acesta le 
va face să se mişte armonios şi identic între ele şi cu întregul, cele particulare 
neavând o voie deosebită de a celor generale, ci una şi aceeaşi rațiune 
contemplându-se în toate, neîmpărţite de toate, neîmpărţită de modurile de a fi şi 
de a lucra ale acelora, cărora li se atribuie la fel"***. Toate acestea existau în 
planul veşnic, căci, dinainte de veacuri a fost cugetată şi rânduită unirea 
Creatorului şi a creaturii, nemărginirii cu mărginirea, a stabilităţii cu mişcarea. 

Dumnezeu este iniţiatorul acestei acţiuni, dar tot El este şi sfârşitul a toată 
mişcarea naturală. Din păcate, direcţia clară către Creatorul lumii a fost pervertită 
o dată cu căderea în păcat a primilor oameni. Dar Dumnezeu nu a abandonat 
creaţia Sa, ci a căutat să o îndrume în aflarea şi parcurgerea drumului către El. 
Practic, întreaga istorie a Vechiului Testament este orientată, se îndreaptă către 


316 Preot. Prof. Dr. D. STĂNILOAE, Teologia..., vol. |. pp. 336-338. 

3% Sfântul MAXIM MĂRTURISITORUL, Ambigua, introducere, traducere şi note, Preot Dumitru 
Stăniloae, EIBMBOR, 1983, p. 126. 

318 jbidem, p. 228. 

319 Sfântul MAXIM MĂRTURISITORUL, P.G. 90, col. 272, apud Preot Prof. Dr. D. STĂNILOAE, 
op. cit., vol. |, p. 28. 

venirea lui Mesia, pe care drepţii şi profeţii n-au apucat să-L vadă. După căderea 
în păcat. Vechiul Testament a fost o primă etapă pe calea către atingerea acestui 
scop, "ca o pregătire a treptei următoare — Noul Testament. Ceea ce pentru 
Vechiul Testament a fost de viitor, a devenit prezent, iar acest prezent, la rândul 
său, ne pregăteşte şi ne conduce către ceea ce va să fie, către ceea ce sfinţii 
părinţi numesc Ierusalimul de sus". 


Lumea văzută este un simbol al celor nevăzute 


Pentru mistici, întreaga creaţie este o mărturie a prezenţei divine iar, prin 
curățirea vederii înceţoşate, ea îşi pierde din opacitatea apărută ca urmare a 
căderii în păcat, devenind transparentă şi permiţând vederea lui Dumnezeu. De 
aceea lumea însăşi este un simbol, întrucât ea constituie un drum către 
cunoaşterea lui Dumnezeu, fiind spaţiul dar şi mijlocul prin care fiinţa omenească 
poate întreţine dialogul cu Dumnezeu." 

Referindu-se la pomul vieţii şi cel al cunoştinţei binelui şi răului, Părinţii lasă 
să se înțeleagă că prin cei doi pomi din grădina raiului se înţelege, de fapt, 
lumea. Dacă ea este privită printr-o minte înduhovnicită, poate fi pomul vieţii, 
întrucât ne pune în legătură cu Dumnezeu, dar privită şi folosită printr-o simţire 
dezlegată de mintea înduhovnicită, reprezintă pomul cunoştinţei binelui şi răului 
şi desface pe om de Dumnezeu. 

Înainte de cădere, lumea fusese transparentă, neîmpiedicând în vreun fel 
vederea raţiunilor divine dar, în urma întunecării minţii, a devenit în mare parte opacă, 
"retragerea Duhului dumnezeiesc din ea slăbindu-i însuşirea de mediu transpareni 
între Dumnezeu şi oameni."*% Cu toate acestea, însuşirea ei de pedagog sau de 
călăuză a rămas, dar depinde de direcţia spre care se îndreaptă omul. Lumea ar 
putea fi un ajutor de preţ în împlinirea acestui sens al vieţii, acela de a-L 
cunoaşte şi slăvi pe Dumnezeu dar, în acelaşi timp, poate fi şi calea spre iad. 

Frumuseţea văzută este o modalitate de a vedea pe cea nevăzută şi veşnică. 
Prin "frumuseţile arătate" Sfântul Maxim Mărturisitorul înţelege frumuseţile sfintelor 
locaşuri, căci "frumuseţile văzute sunt chipuri ale ordinelor nevăzute, după cum spune 
Apostolul în Epistola către Evrei (Evrei 8, 5), vorbind de cele din templu şi cum a auzit 
Moise: «Toate să le faci după chipul ce ţi s-a arătat în munte» (leş. 25, 40)."% 


320 LEONID USPENSKY, Simbolica bisericii, traducere de Preot |. L. Ţurcanu, în Mitropolia 
Moldovei şi Sucevei, an. XXXVI, nr. 5-6, mai-iunie, 1960, p. 314. 

321 Preot Prof. Dr. D. STĂNILOAE, Trăirea lui Dumnezeu în Ortodoxie, Ed. Dacia, Cluj-Napoca, 
1993, p. 39-40. 

322 Sfântul MAXIM MĂRTURISITORUL, “Răspuns către Talasie”, Filocalia rom., traducere Pr. 
Dumitru Stăniloae, Ed. Harisma, 1994, vol III, p. 35. 

323 Preot Prof. Dr. D. STĂNILOAE, op. cit., p. 40. 

%24 Sfântul MAXIM, Scoliile, p. 42. 

Viziunea cosmică asupra Bisericii 


Tema lumii ca biserică (templu) era un loc comun în filozofia greacă, ea 
fiind reluată şi de unii scriitori creştini. De pildă, Origen scria că şi cel mai "simplu 
creştin ştie că orice locşor din lumea aceasta face parte din univers, iar lumea 
întreagă este ca un templu al lui Dumnezeu."*%. Dar cel care, în mod deosebit, a 
accentuat acest aspect, a fost Sfântul Maxim Mărturisitorul. Se poate spune că 
viziunea sa asupra bisericii este una cosmică sau că cea asupra 
cosmosului este una eclesiologică. 

In capitolul II al Mystagogiei sale, el vorbeşte tocmai despre sfânta biserică 
a lui Dumnezeu care este "chip şi icoană a întregului cosmos, constătător din fiin- 
țe văzute şi nevăzute, având aceeaşi unitate şi distincţie ca şi el."52* În alcătuirea 
sa, Biserica — înţeleasă în cele două manifestări ale sale, văzută şi cea nevăzută, 
adică Biserica luptătoare şi cea triumfătoare -— nu este despărțită, ci formează 
una şi aceeaşi Biserică. 

Tocmai de aceea Biserica, în sensul larg al cuvântului, a fost înţeleasă ca 
icoană a cosmosului, întrucât şi acesta este "unul şi neîmpărţit, cu toată 
deosebirea părţilor sale", pe care le înfăţişează în deosebirea lor, dar făcându-le 
să se raporteze totodată la unitatea şi neîmpărţirea sa. 

In cadrul cosmosului, nu este imposibilă "contemplaţia simbolică a celor inteligibile 
prin cele văzute."*2* Cea care poate simboliza aceasta este însăşi biserica-locaş de 
cult care, ca edificiu construit, este unul singur, dar spaţial, el este împărţit în "locul 
destinat preoţilor şi liturghisitorilor, pe care îl numim ieration, şi în cel lăsat pe seama 
întregului popor credincios, pe care îl numim naos". 

Sfânta biserică a lui Dumnezeu este icoană "a lumii sensibile în sine. Ea 
are drept cer dumnezeiescul ieration, iar ca pământ, frumuseţea naosului. 
(s.n.) De asemenea şi lumea este biserică, având cerul ca ieration, iar 
podoaba pământului, ca naos. (s.n.)"5% 

Hristos a venit ca să adune în Sine ceea ce păcatul a dezbinat şi a risipit, să 
refacă acea stare de la crearea lumii, când "Duhul lui Dumnezeu se purta pe 
deasupra apelor” (Fac. 1, 2). Dar El S-a lovit mereu de împotrivirea celor orbi şi 
surzi la vederea sau auzirea celor spirituale: "lerusalime, lerusalime, care omori pe 
prooroci cu pietre şi ucizi pe cei trimişi la tine; de câte ori am voit să adun pe fiii tăi 
(s.n.), după cum adună pasărea puii săi sub aripi, dar nu aţi voit" (Matei 23, 37). 

De aceea, după tâlcuirea mistagogică a Sfântului Maxim, Sfânta biserică este 
înţeleasă ca fiind "chip şi icoană a lui Dumnezeu ca una ce are aceeaşi lucrare ca 
EI, prin imitare şi închipuire. Dumnezeu, după ce a făcut şi a dus toate la existenţă cu 


%5 ORIGEN, Contra Celsum, 7, 44, în vol. Scrieri alese, partea a patra, studiu introductiv, 
traducere şi note de Preot Prof. Dr. Teodor Bodogae, EIBMBOR, 1984, p. 481. 

525 Sfântul MAXIM, Mystagogia, ed. cit., p. 15. 

%27 Ibidem, p. 16. 

%25 Ibidem, p. 17. 

%29 jbidem, p. 16. 

%0 jidem, p. 17. 

puterea nesfârşită, le susţine, le adună, le cuprinde şi le strânge întreolaltă şi la Sine 
prin purtarea de grijă, atât pe cele raţionale, cât şi pe cele supuse simţurilor"S*!. 

Semnificativ pentru sensul spiritual al comunităţii reprezentată de Biserică, 
este faptul că Sfântul Maxim Mărturisitorul, referindu-se la slujba Liturghiei, 
foloseşte termenul de n apa ovvatrc (i agia synaxis), adică Sfânta adunare (a 
Bisericii). Apropiindu-se de Dumnezeu, îndeplinindu-şi astfel scopul vieţii, creştinii 
se apropie şi unul de altul, iubindu-se unul pe altul după porunca primită la Cina 
cea de Taină (loan, cap. 17). 

Dar, acest conglomerat de "elemente" umane, spirituale, estetice, dar şi 
constructive, nu este o sumă matematică, nu înseamnă doar punerea laolaltă a 
lor, indiferent de relaţia dintre ele. Biserica-instituţie, ca şi biserica-lăcaş de cult 
presupune împreună-lucrarea tuturor; unirea pe care ea o realizează, face ca ea 
să poată fi "icoana lui Dumnezeu ca una ce înfăptuieşte aceeaşi unire ca 
Dumnezeu între cei credincioşi, chiar dacă cei unificaţi în ea prin credinţă sunt 
deosebiți după însuşirile lor şi sunt din diferite locuri şi diferite feluri. 

Este aceeaşi unire pe care o înfăptuieşte şi Dumnezeu Însuşi în chip 
neamestecat între fiinţele lucrurilor, îndulcind şi aducând la identitate deosebirea 
dintre ele precum s-a arătat, prin raportarea lor la EI şi prin unirea cu EI, ca 
pricină, început şi scop"S?. 

lar modelul suprem este Hristos cel întrupat. Cuvântul însuşi S-a făcut pe 
pământ, prin întrupare, o copie a modelului ceresc, apoi, extinzându-se în 
Biserica-comuniune, înaintează spre a deveni lerusalimul de sus. Hristos ne-a 
învăluit pe toţi ca un locaş general încă înainte de întrupare. 

De aceea şi spune Sfântul Maxim Mărturisitorul că Biserica e icoana omului; 
ea închipuie simbolic pe om, dar totodată este şi închipuită de el ca om. Este om 
având ca suflet ierationul, ca minte dumnezeiescul altar şi ca trup naosul. Astfel 
ea este chip şi asemănare a omului făcut după chipul şi asemănarea lui 
Dumnezeu, dar şi omul este o biserică tainică**. 


Biserica-Paşte sau trecerea de la moarte la viaţă 


În viziunea Sfântului Maxim Mărturisitorul, biserica este una, după înţeles şi 
construcţie, dar despărțită în două din pricina deosetbirii părţilor, a naosului şi 
ierationului, deosebire care nu este totală, biserica fiind "una după ipostas, 
neîmpărţindu-se şi ea iarăşi deodată cu părţile ei din pricina deosebirii acestora 
dintreolaltă. Dimpotrivă, dezleagă şi părţile înseşi de deosebirea arătată prin 
numirile lor, făcându-se să se raporteze la ceea ce e una în ea şi înfăţişându-le 
pe amândouă identice întreolaltă. Căci fiecare dintre acestea două este, reciproc, 
pentru cealaltă, ceea ce este aceea pentru sine însăşi. Naosul este ieration în 
potenţă, iniţiat şi sfinţit prin ducerea sa până la sfârşitul acţiunii de iniţiere şi 


51 Ibidem, p. 13. 
352 Ibidem, p. 15. 
3% Ibidem, p. 18. 

sfințire. lar ierationul este un naos actualizat, avându-l pe acela ca început al 
acţiunii de iniţiere şi sfințire, care stăruie ca una şi aceeaşi prin amândouă". 

Strădania de a ajunge la actualizarea ierationului, adică la dobândirea 
sfinţeniei caracteristice acestui spaţiu, este atributul major al vieţii creştine. Nici în 
rai omul nu a dobândit nemurirea şi nestricăciunea în mod deplin, actualizat, ci 
numai potenţial; el a avut mijloacele de câştigare a lor, urmând ca strădania 
proprie să-l ducă către dobândirea lor. Chipul lui Dumnezeu, imprimat adânc şi de 
neşters în fiinţa omului, nu este sinonim cu asemănarea, dar ele sunt strâns legate. 

După cum spune Sfântul Vasile cel Mare, chipul este asemănarea în 
potenţă, iar asemănarea este chipul actualizat, însemnând că darul lui 
Dumnezeu, chipul sădit în fiinţa omului, trebuie adus la starea de asemănare cu 
Dumnezeu. Spaţiul eclesial, prin orientarea sa fermă către altar, izvorul sfinţeniei, 
imprimă creştinului starea de Paşti specifică vieţii creştine, către Hristos Cel de 
pe masa Jertfei Euharistice, către Care se îndreaptă toate. Atributul vieţii creştine 
este urcuşul permanent, părăsirea fermă a spațiului de pregătire închipuit de 
pronaos şi înaintarea către sfinţenia altarului. 

În spaţiul eclesial tensiunea este imprimată de ideea Exodului sau a Paştelui, 
înţeles în sensul trecerii de la un mod de viaţă la altul, care semnifică de fapt 
adevărata viaţă. Paşte (pescha) este trecerea din robie la libertate (Exodul) sau de 
la moarte la viață (Paştele creştin), iar Cel care realizează această trecere este 
Hristos. Vorbind despre Schimbarea la Faţă, Sfântul Maxim spune că: "«Hristos S- 
a arătat simbolic pe EI Însuşi, pornind de la EI Însuşi»... «EI Însuşi», cel văzut, nu e 
altcineva decât «EI însuşi cel total nevăzut»"*%5. 

Scopul acestei dezvăluiri a slavei lui Dumnezeu nu era numai acela de a le 
arăta ucenicilor, "pe cât li se putea", că Cel Care urma să fie răstignit peste un 
timp este cu adevărat Fiul lui Dumnezeu, cel care va birui moartea prin moartea 
Sa. Hristos voia să le arate şi faptul că numai El este Calea pe care se poate 
ajunge la Tatăl, pe care se trece de la cele văzute la cele nevăzute sau pe care 
se poate merge către Adevăr. 


Frumuseţea divină 


În scoliile sale, Sfântul Maxim Mărturisitorul accentuează acest atribut al 
Creatorului: "frumos s-a numit Dumnezeu în Cântarea Cântărilor, precum se 
numeşte şi frumuseţe; şi David: împodobit eşti cu frumuseţea mai mult decât fiii 
oamenilor (Ps. 44,3)... Se numeşte frumos şi ceea ce participă la frumuseţe. Şi 
notează că se distinge frumosul şi frumuseţea în existențe, în cele ce se 
împărtăşesc şi în cele de care se împărtăşesc; dar la Dumnezeu nu este aşa; El 
se numeşte frumos, pentru frumuseţea transmisă din El şi pentru că cheamă pe 
toate spre El; e frumos ca Cel ce este şi niciodată nu se micşorează sau creşte. 


354 Sfântul MAXIM, op. cit. p. 16. 
35 PG 91, 1165 D-1168 A, apud CHRISTOPH SCHONBORN, Icoana lui Hristos, traducere Pr. Vasile 
Răducă, Ed. Anastasia, 1996, p. 107. 

Dumnezeu este frumos de un unic chip, fiindcă nici nu se desparte în deprinderi 
şi deosebiri de frumuseţe făcătoare, nici nu e pentru unii frumos, pentru alţii nu, ci 
este frumosul neschimbat, fără început şi absolut fără silinţă şi pururea la fel; şi de 
aceea se zice că are în Sine frumuseţea de mai înainte, fiind şi izvorul celor create şi 
obârşia şi cauza frumuseţii, de aceea are şi frumuseţea în sens de depăşire..."%%$ 


Concluzii 


Tălmăcind fuga lui David care a părăsit cortul, lerusalimul şi ludeea şi a 
fugit dincolo de lordan, în pământul Galaad, nefiind vrednic de cortul sfânt, adică 
de teologia mistică, de lerusalim, Sfântul Maxim consideră că toţi cei care se 
ostenesc cu fapta şi primesc prin contemplaţie ca să aşeze raţiunea deasupra 
lor, adunându-se, realizează "plinirea sfintei Biserici, împodobită cu multe 
frumuseți şi de virtutea multora"*”, iar în altă parte spune că mintea se întoarce 
în ludeea şi lerusalim, adică la "nepătimirea desăvârşită de pe urma virtuţilor şi la 
contemplarea paşnică a lucrurilor în duh; iar la urma acestora la teologie mistică, 
ca la un cort sfânt, în care se descoperă în chip tainic frumusețile cele cu totul 
nevăzute de alţii (s.n.)."** De aceste frumuseți s-a împărtăşit şi Sfântul Maxim, 
străduindu-se a ni le dezvălui şi nouă, pe cât ne este nouă cu putinţă a le vedea. 

Nu a fost un tălmăcitor al zilelor creaţiei, nu a descoperit tainele estetice ale 
acestora sau ale frumuseţilor celor văzute ale creaţiei lui Dumnezeu, dar viziunea 
sa asupra lumii, asupra cosmosului este una cât se poate de estetică. Datorită lui 
însă, biserica a început să fie privită ca fiind cerul pe pământ, iar în viziunea 
sfinţilor Dionisie Areopagitul şi Maxim Mărturisitorul întreaga creaţie este un vast 
cerc al cărui centru este Dumnezeu Însuşi, cupola bisericii fiind, la rândul ei, 
simbolul cerului. 

Astfel distanţele frapante dintre cer şi pământ, dintre cele inteligibile şi cele 
sensibile, dintre Dumnezeu şi creaţia Sa dispar în Hristos%*, Logosul cosmic, al 
Cărui Trup mistic este Biserica, cea care le odihneşte pe toate în jurul Acestuia. Astfel, 
dimensiunea "teandrică acoperă întreaga existenţă umană şi întreaga creaţie. Prin 
Întrupare cosmosul a devenit teandric, rămânând însă în întregime o lume creată..." 
Hristos a îmbrăţişat "toată creaţia şi a unit în jurul Lui între ele, în chip indisolubil, raiul 
şi lumea locuită, cerul şi pământul, cele sensibile şi cele inteligibile... a recapitulat 
toate în Sine. Prin aceasta a arătat că toată creaţia este una, ca un alt om..."3*" 


336 Sfântul MAXIM MĂRTURISITORUL, “Scolii la Sfântul Dionisie Areopagitul”, Despre Numirile 
Dumnezeieşti, IV, 7, p. 192. 

37 Sfântul MAXIM MĂRTURISITORUL, “Răspunsuri către Talasie”, în Filocalia, vol. III, traducere, 
introducere şi note de Preot Prof. Dr. Dumitru Stăniloae, Ed. Harisma, Bucureşti, 1994, p. 280. 

58 jbidem, p. 294. 

39 Sfântul MAXIM, Ambigua, 41, apud LARS THUNBERG, Omul şi cosmosul în viziunea Sfântului 
Maxim Mărturisitorul, traducere prof. Dr, Remus Rus, EIBMBOR, Bucureşti, 1999, pp. 79-85. 

50 |. THUNBERG, Omul..., p. 84. 

341 Sfântul MAXIM MĂRTURISITORUL, Ambigua, în colecţia PSB, 80, traducere, introducere şi 
note Preot Dumitru Stăniloae, EIBMBOR, Bucureşti, 1983, p. 266. 

Această concepţie cosmică despre Biserică avea să conducă şi către transformarea 
exteriorului bisericilor bizantine care, până în perioada macedoneană frapau prin 
contrastul existent între frumuseţea interiorului şi urâţenia exteriorului, ignorat cu bună 
ştiinţă. O dată cu transformările apărute în mentalitatea bizantină privitoare la rostul şi 
semnificaţia bisericii, atenţia a început să fie îndreptată în egală măsură şi către 
exteriorul sfintelor lăcaşuri, icoane ale cosmosului restaurat. Medierile despre care 
vorbea Sfântul Maxim au fost înţelese şi ca nişte medieri între exteriorul şi interiorul 
bisericilor, de acum înainte putându-se vorbi de o unitate a tratării stilistice a lor. 

Biserica lăcaş de cult ne poartă către frumuseţea zilei a opta, iar aceasta o 
realizează prin multitudinea formelor sale de manifestare artistică, în totalitatea sa, 
atât în interior cât şi în exterior. Căci nu doar prin strălucirea aurului, a pietrelor 
preţioase sau a marmurei, prin somptuozitatea mozaicului sau prin bogăţia cromatică 
şi eleganța picturii ne poate conduce către frumuseţile zilei a opta. Fiecare element 
material, oricât de ignobil ar părea la prima vedere este adus jertfă şi transfigurat în 
acest cadru sacru ce realizează o armonie şi o împreună lucrare a texturii materialelor, 
a cromaticii variate şi bogate şi a dispunerii formelor, veritabilă icoană a cosmosului 
restaurat, aş acum apare el în viziunea Sfântului Maxim Mărturisitorul. 

ARTA CREŞTINĂ ŞI 
NEMULŢUMIRILE GENERATE 
DE SPECIFICUL 
MANIFESTĂRILOR SALE 


Din cele mai vechi timpuri omenirea a găsit în artişti "instrumentele" 
ideale prin care putea ajunge la un o formă de dialog cu divinul. Astfel că, 
alături de cuvânt, şi imaginea respectivei divinităţi — materializată într-una 
din formele socotită a fi cea mai potrivită — a constituit parte integrantă a 
cultului. 

Datorită Impactului deosebit pe care văzul îl are asupra omului — în 
marea majoritate a cazurilor, el fiind cu mult mai convingător decât auzul 
ori decât celelalte simţuri — este lesne de înţeles de ce artele vizuale, 
pictura, sculptura, arhitectura, au stat permanent în centrul atenţiei — 
întâlnindu-se excepţii doar în credinţele sau în perioadele iconoclaste. 

Cum era şi firesc, fiecare religie şi-a alcătuit un program estetic 
specific spiritualităţii respective, menit a răspunde în modul cel mai potrivit 
cerinţelor sale. În cadrul creştinismului, o dată ce Întruparea Mântuitorului 
a pus temei icoanei, s-a pus şi început creării unei arte cu specific sacru, 
ce urmărea a fi, în cadrul Bisericii văzute, în planul acestei lumi a 
sensibilului, materializarea frumuseţilor Bisericii nevăzute, a acelui paradis 
pierdut dar şi a Împărăției ce va să vină. Fiecare epocă ca şi fiecare artist 
în parte a încercat vizualizarea respectivei lumi după modul specific de 
pătrundere a adevărului mântuitor, dar şi după posibilităţile materiale şi 
talentul de care dispunea. 

Din păcate, manifestările artei religioase nu au răspuns întotdeauna 
aşteptărilor, stârnind adesea nemulțumiri şi proteste ce puteau lua şi o 
turnură mai puţin paşnică. Nu mă refer la disputa iconoclastă, ale cărei 
motivații ies din sfera obiectivităţii, ci la cele luări de poziţii împotriva 
denaturării sensului artei sacre, acela de a mijloci drumul către 
Dumnezeu, iar nu de a se transforma în scop în sine. 

Protestele sau comentariile respective puteau veni din partea 
privitorilor, contemporani sau nu, dar şi din parte artiştilor înşişi, 
nemulţumiţi de felul în care şi-au dus la îndeplinire misiunea. De asemeni, 
vociferările putea aparţine personalităţilor aceluiaşi univers spiritual, 
ortodox ori catolic, sau nu. Ceea ce avea importanţă era obiectivitatea 
respectivelor remarci şi urmările lor, în cazul în care ele ar fi reuşit 
efectuarea vreunei schimbări în mentalitatea artistului. 

MANIFESTAREA ARTEI CREŞTINE 
APUSENE 


Chiar şi cei mai puţin cunoscători ai vieţii Imperiului Bizantin ştiu că 
arta respectivă a avut un pronunţat caracter creştin. Imperiul fondat de 
sfântul Împărat Constantin cel Mare (330-337) — a cărui dată de naştere 
este considerată a fi 11 mai 330, când a avut loc inaugurarea noii capitale 
de pe malul Bosforului, Constantinopolul — a avut o existenţă mai mult 
decât milenară. Şi-a sfârşit zilele în 29 mai 1453, fiind cucerit de turcii 
otomani. 

La început, nu a existat decât un singur imperiu, pe locul vechiului 
orbis roman, odinioară păgân, acum creştin. Manifestările artistice 
începeau să se adapteze noii spiritualităţi, ce-şi făurea încet-încet un profil 
stilistic aparte, uşor de recunoscut. Dar, un imperiu atât de vast şi 
eterogen, cuprinzând populaţii diverse, nu avea cum să rămână unitar. În 
395, anul morţii lui Teodosie cel Mare, imperiul a fost împărţit între cei doi 
fii, născându-se cele două imperii romane, de Apus şi de Răsărit. 

De fapt, încă înaintea împărţirii teritoriale şi administrative 
respective, se conturaseră deja două culturi specifice, fiecare având un 
aspirații şi forme de manifestare proprii. Dar, dacă, din punct de vedere 
politic, Bizanțul a cunoscut o stabilitate ce i-a permis să evolueze relativ 
constant, în Apus, prăbuşirea din 476, a constituit un adevărat colaps. 

În lipsa unui conducător politic care să ţină evenimentele sub 
control, popoarele migratoare care au afectat şi viaţa Imperiului Bizantin 
au făcut mult mai mult rău Apusului. Măturând Europa de la Răsărit la 
Apus, ele nu au găsit în calea lor o formaţiune politică care să li se 
împotrivească, cu excepţia câtorva oraşe, rămăşiţe ale fostului Imperiu 
Roman. Pentru lumea creştină occidentală rămăsese însă o cetate, a 
cărei faimă nu fusese ştirbită nici măcar de trecerea vandalilor, şi anume 
Roma, sediul papei, cel care semnifica garantul existenţei creştinismului în 
acea parte a lumii. *2 
După anul 1000, fărâmiţările de pe toate planurile — politic, geografic, 
social, cultural şi religios -— ale Occidentului încep să se atenueze, 
spectrul foametei însoţită de moarte începea să fie înlăturat de o politică 


342 Prin căderea Ravennei în mâna longobarzilor, Bizanțul îşi pierde stăpânirea exercitată în Nordul 


şi centrul Italiei, un bun prilej pentru papă de a scăpa de supărătoarea obedienţă bizantină şi de a 
se orienta către acea parte a Europei în care începuse să mijească o primă organizare statală, 
Regatul franc. Peste trei ani, în 754, prin înţelegerea dintre Pepin cel Scurt şi papă, au fost puse 
bazele formării viitorului stat papal şi ale naşterii imperiului occidental. 

agrară care prin unelte agricole adecvate şi defrişări masive putea înclina 
talerul balanței în favoarea natalității, scăzând mult mortalitatea. Explozia 
demografică coincide cu înmulţirea ordinelor călugăreşti. 

Europa era una monastică, în care, ordinul de la Cluny, localitate 
din Burgundia -— înfiinţat în 910 şi depinzând direct de papă - împânzind 
spaţiul european cu aşezăminte monahale. Până la jumătatea secolului al 
XII-lea arta cluniziană, fastuoasă şi decorativă a dominat lumea 
occidentală, dublată fiind şi de prestigiul intelectual al călugărilor. 

Deşi arta romanică nu a neglijat pictura, ea a rămas însă celebră 
prin sculpturile sale, ale cărei izvoare de inspiraţie nu alegeau sursa: arta 
paleocreştină, carolingiană, germanică, bizantină, orientală şi musulmană 
deopotrivă. Iconografia romanică tratează subiectele simbolice, care 
evocă o lume imaginară şi populată de monştri. Portalurile şi capitelurile, 
cornişele înfăţişează o lume fantastică, cu conotaţii biblice. 

Drumurile de pelerinaj şi cultul relicvelor au făcut ca în Midi să 
apară cu puţin înainte de 1100 sculptura monumentală. Încă din secolul al 
X-lea francezii, în loc să închidă relicvele în cutii, au preferat să le aşeze 
într-o statuie din lemn, îmbrăcată în aur. Apar astfel statuile, cea mai 
celebră fiind cea a Sfintei Foy de la Conques**. 

În 1144 a fost sfinţită abația Saint-Denis, opera ideologică şi 
artistică a abatelui Suger, socotită a fi manifestul stilului gotic, stil care se 
va întinde până către secolul al XVI-lea, pentru a renaşte apoi în secolul 
trecut în cadrul mişcării romantice. 

In afara geniului constructiv — care a permis înălţimi de 35 m. la 
Paris, şi 48 m. la Amiens“ — este de menţionat şi faptul că "ninsoarea de 
catedrale" a adus cu sine vitraliul în locul peretelui pictat şi o sculptură 
care începe să-şi reclame independenţa faţă de suportul construit pe care 
fusese ţintuită până atunci. Mai timid la Saint-Denis, mai vizibil la Chartres, 
statuile-coloane se metamorfozează încet-încet în sculpturi ronde-bosse. 

Catedrala era o "oglindă a lumii” şi o "Biblie în piatră". Chartres, 
Laon, Reims, Strassbourg, Namburg, Magdeburg, KOln şi enumerarea ar 
putea continua, căci din Spania până în Transilvania întreaga Europă e 
cuprinsă de "febra catedralelor”, cu excepţia Italiei, rămasă fidelă tradiţiei 
antice. 


343 Emile Mâle, L'art Răligieux du XIF siscle en France, Paris, 1928 ; Devin astfel celebre Sainte- 
Madeleine din Vezelay, Sainte-Foy din Conques, Santiago de Compostela — biserici de pelerinaj, 
dar şi Saint-Pierre din Moissac, Saint Trophimes Arles, Saint Lazare din Autun, dând mărturie 
asupra măiestriei sculptorilor romanici. 

344 Maurice Vieux, Lumea constructorilor medievali, Meridiane, 1981, Jean Gimpel, Constructorii 
goticului, traducere Crişan Toescu, Meridiane, 1981. 

Sculptura gotică a avansat atât de mult pe calea "umanizării" şi a 
realismului încât, atunci când se vorbeşte despre întorsătura majoră 
petrecută în cadrul Renaşterii, sunt menţionate îndeosebi doar arhitectura 
şi pictura ; goticul "adusese la zi" sculptura care nu mai necesita o 
prefacere majoră. 

Mişcarea Renaşterii a fost o mişcare extrem de amplă care a 
cuprins, pe lângă inovațiile artistice, şi transformările intelectual-umaniste, 
precum şi Reforma religioasă. Bulversările care au cuprins scena politică, 
culturală şi socială au transformat din temelie am putea să spunem 
concepţiile umane. Problemele de ordin politic şi religios se acutizează. 

În paralel cu un curent de laicizare al preocupărilor papale — de 
pildă "papii Renaşterii” care se ocupau mai degrabă de problemele 
artistice, politice şi economice, decât de cele religioase — apare în rândul 
maselor un curent mistic care consideră însă pietatea mai mult un act 
particular decât public — ceea ce a dus la întrebarea paradoxală: nu 
cumva rozariul a pregătit apariţia protestantismului ?. Reforma apărută în 
cadrul catolicismului, deşi a avut în intenţie reformarea lui, a dus 
dimpotrivă la o fărâmiţare care continuă până astăzi. 

Cultural, mişcarea umanistă iniţiată mai ales sub influenţa filozofiei 
lui Platon, care înlocuieşte încet-încet sistemul aristotelic al scolasticii, 
exaltă omul în aşa măsură încât spre sfârşitul secolului al XV-lea 
umanismul capătă mai mult înţelesul unei culturi laice decât teologice. Se 
naşte tipul de "om universal" al Renaşterii care elimină graniţele dintre 
domeniile ştiinţei şi culturii, ajungând să cuprindă cât mai multe în cadrul 
preocupărilor sale. *%5 

Cu toate conotaţiile sale păgâne, în cadrul Renaşterii, arta 
religioasă nu este câtuşi de puţin abandonată. De la Florenţa, către 
sfârşitul secolului al XIV-lea, arta se "mută" la Roma, care devine din 
secolul al XV-lea până în secolul al XVIII-lea o "academie" în aer liber. 
Teme sacre şi profane coexistă paşnic în acest univers artistic — Reforma 
e încă departe. Deşi umanismul antic propovăduia cultura păgână, 
mecenatul, adesea pontifical, asigura continuitatea artei religioase. 

Dar dacă Duecento-ul şi Trecento-ul sienez, mai păstrau tradiţia 
picturală bizantină, ce amintea mai degrabă mireasma de tămâie, decât 
parfumul trandafirilor““$, în schimb Trecento-ul florentin a rupt cu tradiţia, 
prin cel care a început prin a desena pe stânci înainte de a picta pereţii : 


345 Tot acum apare un om nou şi anume artistul care consideră normal să-si semneze operele, să- 
si picteze autoportretul printre celelalte personaje ale tabloului, să-si scrie autobiografia sau chiar 
să ceară ca altcineva să-i scrie viaţa. 

345 Prin Guido da Siena, secolul XIII, Cimabue (? 1240-1302), Petro Cavallini (1250-1330), Duccio 
di Buoninsegna (?1260-1318-20), Simone Martini (1284-1344). 

Giotto di Buondone (?1266-1337). Bazilica Sfântul Francisc din Assisi, 
Capela Scrovegni din Padova reprezintă manifestul eliberării picturii 
europene de sub tutela "gesturilor stereotipe al picturii bizantine” şi 
începutului umanizării picturii printr-un realism din ce în ce mai savant. 

Aceasta nu a însemnat însă abandonarea tematicii religioase — ea 
se păstrează şi "profită" de semnăturile celebre care încep să apară pe 
tablouri. Tomaso Masaccio (1401-1428) cu Sfânta Treime, Sandro 
Botticelli (1444-1510) ; racoursi-ul realizat de Andrea Mantegna (1431- 
1506) în Italia ; Maestrul din Moulins şi Jean Fouquet (?1420-?1480) în 
Franţa. În Ţările de Jos, Maestrul din Fl&malle, dar mai ales fraţii Hubert şi 
Jan van Eyck (1390?-1441) cu Polipticul Mielului Mistic din Gand sau 
Madona Cancelarului Rolin ; Coborârea de pe cruce a lui Rogier van der 
Weyden (1399-1464) şi chiar "ereticul" şi enigmaticul Hieronymus Bosch 
(1450-1516) cu al său Fiu risipitor, sau cu Purtarea crucii. 

Nu mai puţin titanii Renaşterii au fost cei care au făcut celebră 
pictura religioasă. Leonardo da Vinci (1452-1519) cu ale sale Fecioare dar 
mai ales Cina cea de Taină, intens mediatizată în prezent. Rafael 
(Raffaello Sanzio 1483-1520) ne-a lăsat lăsat Madona Sixtină pe lângă 
alte madone, iar Michelangelo Buonaroti (1475-1564) un întreg muzeu în 
celebra Capelă Sixtină cu nu mai puţin celebra Judecată de Apoi. 

Roma ajunsese un adevărat muzeu artistic şi arheologic, papii 
Renaşterii transformând-o mai degrabă într-o cetate a culturii şi artelor 
profane, după modelul antichităţii greco-romane, decât în centru creştin. 
Chiar dacă se construiau biserici şi se pictau scene religioase, ele se 
inspirau după modelele antice cu caracter păgân şi senzual. 

În această "febră artistică" revolta protestantă a trecut la început 
neobservată. Abia către jumătatea secolului al XVI-lea, papalitatea a 
realizat că mişcarea însemna mai mult decât o gâlceavă călugărească, 
aşa că a iniţiat Contrareforma, ce urma să combată şi să stăvilească 
Reforma. Sinodul Tridentin sau Conciliul Trento s-a lungit din 1545 până 
în 1563. 

Din păcate doctrina despre indulgenţe, cinstirea imaginilor şi a 
moaştelor, subiect înfierat în predicile protestante, abia au fost atinse în 
ultima sesiune din decembrie 1563. În decretul emis se hotărăşte cinstirea 
icoanelor, repetându-se astfel principiile Sinodului VII Niceea. Deşi nu a 
stat în centrul discuţiilor sinodale, arta religioasă urma deci să ocupe un 
loc important în cadrul mişcării Contrareformei. 

Se năştea arta barocă “*70 mişcare care a reunit arhitectura, 
sculptura şi pictura, orientându-le către educarea maselor într-un spirit 


347 Barocco, în portugheză denumea perlele orientale de formă neregulată. 

religios profund, încercând să înlăture urmele umanismului renascentist 
sau influenţele protestante. Arta s-a răspândit mai ales în ţările catolice: 
ltalia, Spania, Flandra, Imperiul habsburgic, persistând cam până în 
secolul al XVIII-lea. 

Conciliul Trento a stabilit tematica, exclusiv biblică şi care căuta să 
trezească sufletele amorţite sau să întreţină flacăra vie a credinţei — 
Patimile Domnului, scenele de martiraj sau de extaz mistic erau subiecte 
predilecte. Ca mijloace de exprimare artistică nimic nu părea a fi destul de 
fastuos, de grandios pentru a ilustra, cu mijloace materiale, puterea 
spirituală a Bisericii catolice. 

Dimensiuni uriaşe, dublate de acele trompe /oei/ care spărgeau 
spaţiul aruncând-ul în infinitul bolilor pictate asemenea cerului şi 
combinaţii de materiale diverse -— aur, argint, mahon, purpură — dar şi 
game cromatice la fel de şocante -— auriu, purpuriu, verde smarald, alb, 
negru, violet. Toate acestea se opuneau ascezei şi austerităţii monocrome 
protestante. 

Pasiunea pentru spectacol nu pierise din sângele italienilor, care 
păstraseră Collosseum-ul în Roma, chiar dacă îl transformaseră în carieră 
de piatră. Grandoarea bisericilor şi a altarelor, efectele de surpriză 
scenografică, cromatica bogată alcătuiau astfel o uriaşă scenă unde avea 
loc spectacolul liturgic. El a reuşit să impresioneze credincioşii iar barocul 
a servit astfel "celei mai fastuoase demonstraţii cunoscute vreodată în 
istoria stilurilor europene şi desfăşurate în cadrul Bisericii"5%8 

Ordinul iezuit s-a implicat extern în desfăşurarea barocului, veghind 
cu grijă la eventualele abateri ce puteau servi protestanților ca subiect de 
critică. Gian Lorenzo Bernini (1598-1680) este sculptorul şi arhitectul 
oficial al Bisericii, creatorul pieţei San Pietro, al baldachinului din bazilica 
respectivă sau al Extazului Sfintei Tereza. 

Pictori ca Peter Paul Rubens (1577-1640) se remarcă în ţările 
nordice catolice, în timp ce Rembranat van Rijn (1606-1669) în cele 
protestante. 

Secolul XVII spaniol este marcat de Jose de Ribera (1591-1652), 
Francisco Herrera (1576-1656), Bartolome Esteban Murillo (1618-1682) 
sau Francisco de Zurbaran (1598-1669), pentru ca Giovanni Battista 
Tiepolo (1696-1770) să rămână reprezentantul picturii baroce iluzioniste 
din Italia secolului XVIII.3%% 


3% Adriana Botez Crainic, Istoria Artelor Plastice, Ed. Didactică şi Pedagogică, 1998, vol. II, pag. 
244. 

349 În manifestările artei baroce surprindem două etape: după jumătatea secolului al XVI-lea 
întâlnim o artă severă, reformată, pentru ca in secolele XVII-XVIII papalitatea, liniştita, reîntărită, 
animată de un nou spirit, să adopte o "artă opulenta, dezlănţuită, imperiala şi înfloritoare, o artă a 

Dar, după "focul de artificii" care a fost mişcarea barocă, arta cu 
tematică religioasă începe să dispară din preocupările pictorilor. Aspectul 
abandonării religiosului în favoarea profanului se poate constata cu 
uşurinţă, răsfoind orice album de artă europeană. Secolul al XVIII-lea a 
devenit laic, "cu o mândră conştiinţă a caracterului său «luminat»... 
Biserica catolică n-a renunţat la serviciile imaginilor, ale decoraţiei plastice. 
Dacă ne gândim, însă, la marii pictori ai epocii — Watteau, Fragonard, 
Chardin, Gainsborough, Goya — nu prea găsim vreunul, poate cu excepţia 
lui Giovanni Battista Tiepolo, care să fi creat artă religioasă. ȘI cât de puţin 
religioase sunt, de fapt, tablourile de altar ale lui Tiepolo !" % 


i 


Urmărind desfăşurarea artelor creştine în Răsărit şi în Apus se 
constată cu uşurinţă că, începând mai ales cu Trecento, deosebirile dintre 
ele devin din ce în ce mai vizibile, ajungând ca în Cinguecento ele să fie 
radicale. Arta apuseană nu mai păstra nimic din influenţele bizantine. Dar 
"instabilitatea" artei creştine apusene începuse cu mult timp în urmă, astfel 
că, urmărind un singur model iconografic, cel al Fecioarei cu Pruncul, se 
observă că există Fecioara romanică (ce-i drept mai rar prezentă), cea 
gotică, renascentistă, barocă, şi enumerarea ar putea continua. 

Programul iconografic se adaptează stilului artistic "la modă", 
ajungându-se uneori chiar la abandonarea canonului iconografic. O 
asemenea atitudine faţă de arta creştină, nepăsarea privitoare la 
respectarea canonului iconografic, ca şi neadecvarea mijloacelor de 
exprimare conţinutului religios au stârnit adesea nemulțumiri. 

Evul Mediu occidental a introdus statuile, derivate din cultul 
relicvelor încurajând astfel orice fel de pietate, fie ea în conformitate 
cu dogma sau nu. Totuşi, unii teologi ai timpului au considerat 
aceasta o adevărată idolatrie, îndoindu-se de eficacitatea unor 
rugăciuni rostite în faţa lor, deşi pelerinajul şi dorinţa de impresionare 
a mulţimii au dus încet-încet la reînvierea statuii şi la transformarea 
ei în obiect de cult. Adesea, racla care conţinea sfintele moaşte avea 
forma fragmentului corporal inclus, astfel că, în sudul Galiei, ea 
ajunge să devină statuie. 


generaţiei care a scăpat de obsesia păcatului, dar şi de pericolul protestant, flamand, turc, 
german", cf. Pierre Francastel, Realitatea figurativă, traducere Mircea Tomuş, Meridiane, 1972, 
pag. 460-461. 

Max Friedlânder, Despre pictură, traducere de Gheorghe Szekely, Ed. Meridiane, Bucureşti, 
1983, p. 276. 

În sudul Franţei cultul relicvelor a generat astfel înmulţirea statuilor 
din lemn, îmbrăcate în aur. Apariţia lor, la sfârşitul epocii carolingiene, 
arată că populația meridională avea un instinct al formelor care lipsea 
nordicilor““! : Sfântul Marius de la Vabre, Geraud la Aurillac, Martial la 
Limoges, dar mai ales Sfânta Foy sau Fides din Conques. 

Apariţia statuilor nu a fost însă pe placul tuturor, şi a rămas 
consemnată mărturia unui canonic, Bernard d'Angers care, descoperind 
Aquitania, a fost şocat de formele pe care le îmbrăca în această regiune 
devoţiunea populară. Primele relicvarii antropomorfe pe care le văzu i se 
părură a fi nişte idoli la fel de periculoşi ca şi statuile păgâne.** În cronica 
sa, călugărul Raoul, numit Glaber, descrie impactul pe care vederea 
statuilor l-a avut asupra sa şi a însoţitorului său, Bernard : "Există un 
obicei venerabil şi străvechi, atât în ţinuturile Auvergne, Rodez şi 
Toulouse, cât şi în regiunile învecinate: fiecare ridică sfântului său, după 
mijloace, o statuie de aur, de argint sau din alt metal, în care închid fie 
capul, fie o altă parte a trupului sfânt." 

Dar această practică a părut oamenilor învăţaţi superstiţioasă, ei 
cred că se continuă un ritual al cultului vechilor zei sau mai degrabă al 
demonilor. Statuia sfântului Geraud, remarcabilă prin aurul ei foarte fin, 
prin pietrele de mare preţ, reproducea cu atâta artă trăsăturile unui chip 
uman, încât ţăranii care o priveau se simțeau pătrunşi de privirea lui 
clarvăzătoare şi credeau uneori că sesizează în raza lor semnul unei 
îngăduinţe cu privire la dorinţele lor. Este întrebat însoţitorul său, Bernier, 
în latină: "«Ce crezi, frate, despre acest idol? Lui Jupiter sau Marte nu le- 
ar fi plăcut o asemenea statuie?» Bernier, orientat deja de vorbele mele, 
răspunse cu destulă isteţime, învăluind critica în laude. El avea dreptate. 
Căci acolo unde i se dedica unui Dumnezeu unic atotputernic şi adevărat 
un cult real, pare nefast şi absurd să fabrici statui din ghips, lemn sau 
metal, în afară de aceea a Domnului lisus răstignit. Biserica catolică 
permite să se creeze cu pietate o asemenea imagine, pentru a păstra vie 
amintirea patimilor lui Hristos, fie cu dalta, fie cu penelul. Dar amintirea 
sfinţilor, ochii oamenilor n-ar trebui să o contemple decât în relatările 
veridice sau în chipurile pictate pe pereţi, în culori întunecate. Nu există 
motive să acceptăm statui de sfinţi decât ca pe un abuz vechi şi ca pe un 
obicei imposibil de dezrădăcinat la oamenii simpli. Acest abuz are o 
asemenea forţă în locurile despre care vă vorbesc încât, dacă aş fi rostit 
cu voce tare părerea mea despre statuia sfântului Geraud, aş fi fost 
pedepsit ca un ucigaş."** 


351 Emile Mâle, L'art religieux du XIle siecle en France „Paris, 1928 , pag. 2. 


S92 Georges Duby, Anul 7000, traducere Maria Ivănescu, Polirom, 1996, pag. 95. 
353 |dem , pag. 95-96. 

Cronica lui Raoul Glaber menţionează faptul că, până la urmă, 
minunile sfintei Foy l-au convins şi l-au determinat să accepte statuile : 
"Să fie îngăduit, din pricina unui obicei de neînlăturat la oamenii simpli, să 
se ridice statui sfinţilor pentru că nu este nici o pagubă pentru religie şi nu 
atrag în nici un fel mânia divină." 


Este cunoscută reacţia Sfântului Bernard de Clairvaux, cistercian, 
care, la începutul secolului al XII-lea, se ridică împotriva luxului şi 
decadenţei care domneau la Cluny. Pictorii şi sculptorii sunt alungaţi din 
mănăstirile cisterciene, căci ordinul interzicea orice împodobire prin 
imagine sau culoare, pereţii goi ai bisericilor fiind dovada grăitoare a 
dispreţului faţă de luxul bisericilor. 

Acesta nu putea fi decât o dovadă a lipsei de iubire faţă de săraci, 
"pereţii bisericilor sunt îmbrăcaţi în aur, dar copiii bisericilor umblă goi"SS5, 
dar şi a unei forme de păgânism, căci anumite scene îl abat pe călugăr de 
la meditații. Astfel că, dacă abatele Suger fusese atent la orice element al 
vocabularului artistic care, pe limba aurului şi a pietrelor preţioase putea 
să vorbească unei lumi semi-civilizate despre frumuseţea lumii de dincolo, 
pentru Sfântul Bernard de Clairvaux dimpotrivă, aceste străluciri materiale 
nu erau decât piedici în calea adevăratei contemplaţii. 

"Şi pe deasupra, ce caută în astfel de lăcaşuri... această galerie de 
monştri ridicoli, această uluitoare frumuseţe diformă şi această frumoasă 
diformitate? Ce caută aceste maimuțe murdare, aceşti lei fioroşi aceşti 
centauri monstruoşi aceste fiinţe pe jumătate omeneşti aceşti tigri pestriţi 
aceşti războinici în luptă aceşti vânători suflând din corn? Aici mai multe 
capete pe un singur trup ; dincoace un patruped cu o coadă de şarpe. 
Dincolo un peşte cu cap de patruped. Aici un animal care te face să te 
gândeşti la un cal pentru partea din faţă şi la o capră pentru aceea din 
spate ; dincoace un animal cu corn exhibă partea dindărăt a unui cal. În 
sfârşit, din toate părţile eşti înconjurat de o diversitate de forme atât de 
bogată şi de uimitoare încât devine mai plăcut să citeşti marmurile decât 
ceasloavele şi să-ţi petreci toată ziua admirând toate aceste lucruri, unul 
câte unul decât să meditezi asupra poruncilor dumnezeieşti."*6 


În acelaşi spirit al sărăciei artistice vedea viaţa monahală şi cel care 
se cununase mistic cu Doamna Sărăcie, cel născut bogat dar rămas în 


354 dem, pag. 9%. 


359 MIGNE, P. L. CLXXXII915 C, apud Jean Gimpel, Despre artă şi artişti, traducere Pavel 
Popescu, Ed. Meridiane, Bucureşti, 1973, p. 63-64. 

%5 Bernard de Clairvaux, Apologia ad Willelmum, Apologia către Guillaume de Saint- Thierry, apud 
Henri Focillon, op. cit., pag. 5. 

istorie de II Poverello. Sfântul Francisc proscrie în cadrul ordinului orice fel 
de pictură şi aproape orice fel de arhitectură. "O groapă, un gard de 
nuiele... nu e nevoie de ziduri în cinstea Sfintei Sărăcii şi a Sfintei 
Umilinţe." Se spune că ar fi dărâmat cu mâinile lui o construcţie ridicată de 
călugări în absenţa sa şi care nu i s-a părut suficient de austeră.5 


În perioada în care Florenţa era patria artei, Savonarola se ridică cu 
vehemenţă nu împotriva artei ca atare, ci a uneia nepotrivită cu interiorul 
unei biserici. El socotea că artiştii ar putea sluji cauza Domnului, numai că 
ei făceau "să pătrundă în biserică toate deşertăciunile"*** Savonarola a 
denunţat nu numai luxul scandalos şi umanismul păgân de la curtea lui 
Lorenzo Magnificul, ci şi moravurile depravate şi corupţia Bisericii din 
Roma. 

"Îndepărtează aceşti idoli din casa ta. Tablourile ce împodobesc azi 
bisericile sunt într-atât de măiestre ca artă şi atât de bogate în ornament, 
încât întunecă lumina Duhului Trebuie să ne dorim mai multă simplitate, 
de nu, arta ne va face să-l uităm pe Dumnezeu. O, voi, cei ale căror case 
sunt pline de tablouri şi de obiecte zămislite de deşertăciune... Voi pictorii 
faceţi să pătrundă în biserică toate deşertăciunile."5? 

Pentru a exalta şi mai mult avântul mulţimii, în 1497, în locul 
tradiţionalului Carnaval, a avut loc marele bruciamento delle vanită, unde, 
pe un rug imens au fost arse cărţile "libertine", tablourile "impudice", 
operele "păgâne", pentru a ispăşi o jumătate de secol de greşeli. 550 

Savonarola a imprimat un nou mod de viaţă, nu numai în Florenţa, 
artiştii renunțând la pictarea nudurilor sau a scenelor cu tematică păgână, 
unii chiar distrugându-şi operele. Fra Bartolomeo îmbracă rasa monahală, 
Botticelli nu mai lucrează pentru umanişti şi chiar şi Michelangelo 
sculptează o Pieta. Dar florentinii plini de viaţă şi iubitori de plăceri n-au 
suportat timp îndelungat "asceza" impusă de Savonarola şi, după ce l-au 
ars pe rug în 1498, s-au reîntors la vechile preocupări. 


Uneori chiar artiştii înşişi suferă schimbări ale atitudinii faţă de artă 
şi de Dumnezeu. De pildă cel "minunat şi ceresc", inventatorul sfumato- 
ului şi poate şi al c/arobscur-ului, Messer Lionardo, a lăsat lumii chipuri 
angelice, de neuitat. Dar această tendinţă naturalistă se îndepărtează de 
spiritualitate, se îndreaptă datorită cultului sensibilului către idolatrie. 


357 Gimpel, op. cit., p. 64-65. 

358 5 |II 1496, Prediche, apud Gimpel, op. cit. p. 66. 

%5% Prediche sopra Esechiele XLV (XLVI), apud Gimpel, op. cit., p. 66. 

%0 Andre Chastel, Artă şi umanism la Florenţa pe vremea lui Lorenzo Magnificul, traducere de 
Smaranda Roşu şi Grigore Arbore, Ed. Meridiane, Bucureşti, 1981.vol. II, p. 188. 


134 


Despre madonele pictate, pictorul scria, blasfemiind arta sa, 
încredinţat că o laudă: "ele dispar pentru a reda sănătatea şi a dărui 
mântuirea eternă". La fel de bine ca şi cum dumnezeirea ar fi fost vie şi 
prezentă.*! Dacă ar fi să se dea crezare mărturiei lui Vasari, pictorul, 
ajuns la bătrâneţe, "bolnav şi, văzându-se la un pas de moarte, s-a întors 
cu râvnă către catolicism ... plângând şi căindu-se ... A vorbit despre boala 
pe care o avea şi despre chinurile pe care le îndura, recunoscând totuşi 
cât de mult îi jignise pe Dumnezeu şi pe oameni, nelucrând în artă aşa 
cum s-ar fi cuvenit (s. n.).""S2 


* 


După apariţia Reformei, Biserica catolic' s-a decis să acţioneze 
împotriva ei prin Conciliul de la Trento. Dar, chiar înainte de aceste 
evenimente, Michelangelo, supranumit "divinul" încă din timpul vieţii, 
pictase chiar deasupra altarului din Capela Sixtină, Judecata de Apoi 
(1534-1541). Predicile lui Savonarola nu îl lăsaseră indiferent ; 
Michelangelo redevenise religios, dar din păcate nu avea şi putinţa de a 
picta adecvat această temă de meditaţie profundă a părinţilor pustiei şi nu 
numai a lor, cea a Înfricoşătoarei Judecăţi. 

In timpul lucrului, Messer Biagio da Cesena, maestrul de ceremonii 
şi "om deosebit de cucernic" a spus că i se pare a fi "o lucrare mai mult 
decât desfrânată, aşezată într-un loc atât de vrednic de cinste şi că nu era 
potrivită cu capela unui papă, ci cu o sală de baie sau cu un han, din 
pricina numeroaselor nuduri care îşi arătau părţile ruşinoase."*% 

Ca să se răzbune pe o asemenea remarcă, Michelangelo I-a pictat 
pe Messer Biagio în iad, dându-i lui Minos chipul lui, şi nu a mai revenit 
asupra lui ca să-l şteargă, nici măcar la rugăminţile papei. Din fericire 
pentru messer Biagio, nu Michelangelo este cel care va hotărî în final 
unde e locul fiecăruia. Vasari considera că "pe bună dreptate poate fi 
fericit cel ce a văzut această cu adevărat uluitoare minune a veacului 
nostru."364 

Dar vestita Judecată a Capelei Sixtine avea să fie criticată chiar de 
către contemporani, căci Hristos, fără barbă, semăna cu Apollo, avea 
incluse detalii păgâne, cum ar fi luntraşul Caron.*% Însă artistul a rămas 


31 Dictionnaire de Spiritualită - Ascgtique et Mystique, Tome |, Paris, 1937, col. 909. 


“e Giorgio Vasari, Vieţile pictorilor, sculptorilor şi arhitecţilor, traducere Ştefan Crudu, Ed. 
Meridiane, Bucureşti, 1962, vol.I|, p. 18. 

553 |dem, vol.II, p. 372-373. 

554 |dem pag.374. 

365 William Fleming, Arte şi idei, traducere Florin lonescu, Ed. Meridiane, Bucureşti, 1983, vol. II, 
pag. 43. 

indiferent la critici şi, întrucât a refuzat să acopere "goliciunile ruşinoase", 
mai târziu, papii vor porunci unor pictori acoperirea câtorva nuduri.*$6 

Michelangelo ar fi dorit să slujească Contrareformei, aşa cum 
odinioară ar fi dorit să-l urmeze pe Savonarola, dar educaţia sa neo- 
platonică nu l-a ajutat, ba dimpotrivă, astfel că în ultimii ani "divinul" s-a 
retras într-o artă care-i permitea desfăşurarea geniului doar în planul 
abstract al spaţiilor: arhitectura. 

Printre puţinele opere figurative se numără nişte desene cu 
răstignirea şi sculptura Pietă Rondadini. "La mijlocul vieţii sale, el 
stăpânea ca un zeu tot ce se putea clădi pe temeiurile concepţiei 
renascentiste despre artă şi problemele ei fundamentale." 

După ce a atins culmea gloriei, el s-a retras însă, lăsând în urmă 
nişte opere care "se aflau dincolo de ceea ce putea fi înţeles —adică de 
ceea ce putea fi judecat după criterii naturaliste, opere care, din această 
cauză au fost considerate fie neterminate, fie explicabile doar prin 
slăbiciunea bătrâneţii."** 

Intr-unul din ultimele sale sonete, prezent într-o scrisoare trimisă lui 
Vasari în 1552 zbuciumatul, nonconformistul Michelangelo mărturiseşte: 
"Văd bine că greşit-am împreună 
şi eu şi fantezia mea deşartă 
ce idol şi monarh făceau din artă 
şi tot ce mintea-şi vrea spre rău, nebună." 

Poemul este scris în momentul în care artistul se îndrepta către 
două morţi "din care, de una-s sigur şi mă paşte alta", o moarte trupească 
şi una sufletească, de care se dorea a fi scăpat. Nici pensula şi nici dalta 
nu-i pot dărui odihna, 

"... Ci doar Acel ce pentru-îmbrăţişare 
spre noi desface braţele pe cruce." 


Chiar în anul morţii lui Michelangelo (1564) apare lucrarea 
teologului Giulio da Fabiano, "Dialog despre eresurile pictorilor” care 
sprijină eforturile Conciliului de la Trento în materie de pictură. 


356 în 1559 Paul al IV-lea se adresează în acest sens lui Daniele da Volterra, unul dintre elevii lui 
Michelangelo. Contemporanii însă nu au socotit lăudabilă iniţiativa, poreclindu-l pe pictor "făcătorul 
de nădragi". Acţiunea e continuată de Pius al V-lea în 1566, pentru ca în 1599 Clement al VII-lea să 
dorească să şteargă toată fresca.În secolul al XVIII-lea, Clement al XIII lea mai adaugă nişte 
draperii. 

Max Dvoiak, Scrieri despre artă, traducere Mircea Popescu, Ed. Meridiane, Bucureşti, 1983, 

„ 428. 

Bo Idem, p. 431. 
seg Michelangelo, Poezii, Ed. Minerva, Bucureşti, 1986, traducere C.D.Zeletin, p. 173. 

Conciliul Trento, convocat pentru 1 decembrie 1542, s-a putut 
deschide abia în 1545 şi a ţinut până în 1563, având o istorie destul de 
zbuciumată, asemeni vieţii Bisericii Catolice din perioada respectivă. Din 
păcate, problema imaginilor sfinte şi a relicvelor, care erau combătute cu 
vehemenţă de către protestanți, nu avea să fie discutată decât în sesiunea 
din 3 decembrie 1563. 

S-au reluat în mare principiile de la Niceea |! : "imaginile ...se pun în 
biserici. Lor li se datorează cinstire, nu pentru că divinitatea sau puterea 
divină se află în ele, ci pentru că cinste arătată lor se referă la prototipul pe 
care îl reprezintă."*0 

Jean Molanus, în De historia sanctarum imaginum et picturarum, 
publicată în Flandra, în 1568, condamnă arta Evului Mediu, simbolismul ei, 
creştinismul popular dar şi creştinismul patetic, care s-ar putea numi 
franciscan. Imaginile pe care devoţiunea franciscană le generase şi 
întreţinuse mai bine de trei secole, sunt acum respinse cu indignare, 
socotite a fi dezonorante la adresa sfinţilor. 


În mişcarea de "curăţire" a picturii religioase, ca de altfel în tot ceea 
ce a însemnat Contrareformă, s-au implicat extrem iezuiţii, deşi, o dată ce 
o pictură neconformă principiilor tridentine era terminată, greu mai putea fi 
forţat artistul să revină asupra ei. 

Celebru, în acest sens, este procesul intentat lui Paolo Veronese, 
care pictase Ospăţ din casa lui Levi ca o Cină de taină pentru una din 
mânăstirile Veneţiei, dar incluzând însă în cadru vreo cincizeci de figuri, 
ceea ce l-a dus pe artist în faţa Inchiziţiei.“! Numai doi dintre cei 
doisprezece apostoli au putut fi identificaţi de artist, atunci când a fost 
chemat în faţa tribunalului, Sfântul Petru şi Sfântul loan. 

Inchizitorii au hotărât ca Veronese să facă unele modificări picturii. 
Ca să se supună, el a preferat să o intituleze Ospăţ în casa lui Levi, 
scoţând-o astfel în afara tradiţiei iconografice. 

Un alt tablou celebru, Nunta din Cana Galileii, fusese de fapt un 
bun prilej pentru Veronese de a-şi îndeplini visul său, acela de a înfăţişa 
"un banchet somptuos într-o sală minunată, la care să ia parte Fecioara 
Maria, Mântuitorul şi Sfântul losif. Ei sunt fi serviţi de cea mai strălucitoare 
suită îngerească pe care şi-o poate închipui cineva. Exceptând figurile 
centrale ale lui lisus Hristos şi ale Fecioarei Maria, scena este cea a unei 
fastuoase nunţi din Veneţia, redată cu ajutorul observaţiei şi al imaginaţiei. 


370 The Catholic Encyclopedia, New-York, 1913, vol. II, col. 671 şi C. J. Hefele et Dom H. Leclerq, 
Histoire des conciles, Les decret du Concile de Trento, Paris, 1938. 

7! Wiliam Fleming, op. cit. vol. II, p. 18-20 şi Jean Gimpel, op. cit., p.71-72, unde subiectul este 
intitulat Prânzul din casa lui Simon. 

"Convivii alcătuiesc o galerie de portrete ale marilor personaje din 
veacul al XVI-lea. Mirele, cu barbă neagră, îmbrăcat în aur şi purpură, 
şezând în extrema stângă, este Alfonso d'Avalos, grande de Spania din 
acea vreme. Lângă el şade mireasa, Eleonora de Austria, sora lui Carol 
Quintul şi, în viaţa reală, a doua soţie a lui Francisc |, regele Franţei. Alte 
portrete sunt cele ale lui Francisc |, Carol Quintul, Soliman | —sultanul 
Turciei- şi al reginei Mary a Angliei. Călugări, cardinali şi prieteni personali 
ai artistului sunt deasemeni incluşi. Punctul de interes portretistic major îl 
constituie orchestra, în centrul prim-planului, formată din principalii pictori 
venețieni ai epocii...Deasupra capului lui lisus un măcelar taie carnea cu 
satârul, pe când slugi aferate pregătesc mâncăruri sau umblă încoace şi 
încolo, servind-le pe tăvi fumegânde din aur şi argint."*72 Printre celelalte 
figuri se puteau recunoaşte cu uşurinţă portretele lui Tizian şi 
Michelangelo. 

Conflictul lui Veronese cu Inchiziția a rămas un punct de hotar în 
istoria artei. "Apărându-şi opera, artistul a ridicat valorile estetice şi 
formale —spaţiul, culoarea, forma, compoziţia—deasupra celor legate de 
temă."575 

În fapt, genialul artist venețian nu era decât unul dintre semnatarii 
nedeclaratelor dar evidentelor "drepturi ale creatorilor”, o prefigurare a 
"drepturilor omului" avant la lettre. Curajul său a fost mai evident decât al 
predecesorilor şi al urmaşilor săi datorită confruntării cu temutul tribunal al 
Inchiziției. Cu toate că i s-a dat un termen pentru îndepărtarea greşelilor, 
Veronese a acţionat cum i s-a părut de cuviinţă, adică nu a modificat 
nimic,” după cum nici întreaga pictură apuseană nu avea să schimbe 
mai nimic în esenţa ei, aşa cum şi-ar fi dorit Biserica Catolică. 


În mai multe rânduri El Greco (Domenikos Theodokopoulos, 1541- 
1614) s-a aflat în contradincţie cu autorităţile eclesiastice care i-au 
comandat tablouri, dar nu pe motiv că talentul său nu ar fi fost apreciat. 
Situaţia sa aminteşte de cea a lui Caravaggio. Îndrăznelile pe care preoţii 
le reprobau erau însă preţuite de artişti şi de amatori deopotrivă. Artistul 
era o fire mândră, care nu a cedat în faţa presiunilor, impunându-şi 
statutul de artist cu hotărâre. În acest sens a fost celebru procesul pe care 
l-a avut cu confreria spitalului din Illescas în legătură cu retablul pictat. 


%72 William Fleming, op. cit., vol. II, p. 16-17. 


Se Idem, p. 20. 
374 W. Fleming, op. cit., vol. II, p.19-20 şi J. Gimpel, op. cit., p.71-73. 

La începutul secolului XVIII încă se vorbea despre el şi despre 
faptul că "pictorii îi sunt îndatoraţi deoarece a susţinut în chip foarte 
onorabil drepturile lor şi e primul care s-a achitat de această misiune." 375 

Cât despre problemele iscate de Michelangelo Merisi, zis 
Caravaggio (1573-1609), se ştie câte discuţii au iscat apostolii săi care "îşi 
arătau necuviincios picioarele" şi care erau pictaţi ca nişte hamali sau 
salahori. 


Prima încercare de "umanizare" a chipului lui Hristos din cadrul 
artei creştine apăruse în Franţa Evului Mediu. E simptomatic că tot aici 
apare însă şi mişcarea janseistă, care nu se declară iconoclastă, dar 
proclamă austeritatea într-o epocă sufocată de dovezi materiale ale 
evlaviei.*6 

În 1786, episcopul de Pistoia, Ricci, voise să reacționeze împotriva 
exceselor barocului. El recomanda să se interzică reprezentările Treimii, 
ale "inimii lui Hristos", "să se renunţe complet la obiceiul periculos care 
consta în a scoate în evidenţa anumite imagini, în special ale Fecioarei cu 
titluri şi nume speciale, în general vane şi puerile. Poporul se revoltase, iar 
Papa Pius al VI-lea îi dăduse dreptate, condamnând aceste prescripţii ca 
"îndrăzneţe, dăunătoare, injurioase pentru pioasa tradiţie urmată de 
Hristos. (1794)%7 


Datorită agitaţiei sale , arta creştină apuseană nu a mulţumit nici 
măcar pe cei cărora se adresa. După cum remarca un critic francez, 
David d'Angers, la jumătatea secolului XIX, pe măsură ce se 
înaintează spre epoca lui Ludovic al XIII-lea sau Ludovic al XIV-lea, 
arta devine "mai contorsionată, faldurile învolburate. Se poate vedea 
cum artiştii, lipsiţi de un crez (s.n.), se complică pentru a atrage 
atenţia. Figurile sunt plângăreţe, teatrale..." 

Tot el îşi nota următoarele impresii cu privire la interiorul bisericii 
Val-de-Grâce : "întreaga sculptură este contorsionată, agitată ; toate 
personajele sunt retorice ; fiecare ţipă pentru ca să-şi întreacă vecinul. 
Acest gen de basorelief... produce un zornăit. Şi toate sculpturile par nişte 
zorzoane care dăunează simplităţii arhitecturii... Pe chipuri trebuie linişte, 
o blândă putere de convingere. ce efect dezagreabil ne-ar provoca dacă, 


375 Germain Bazin, Istoria avangardei în pictură, traducere de Alexandra Călinescu, Editura 
Meridiane, Bucureşti, 1973, p. 144-145. 

375 Alain Besancon, Imaginea interzisă - Istoria universală a iconoclasmului de la Platon la 
Kandinsky, traducere Mona Antohi, Ed. Humanitas, Bucureşti, 1996, p. 207. 

77 ldem, p.276. 

într-o biserică, toţi credincioşii ar începe să urle şi să gesticuleze. i-am lua 
drept nebuni. Lăsând la o parte sentimentul moral, care nu este deloc 
înțeles, această sculptură este bine executată, dar se recunoaşte totuşi, la 
chipuri, afectarea artei din acea epocă. Cât priveşte gesturile convulsive 
ale sfinţilor, cum am putea crede în beatitudinea care ne este promisă în 
viaţa de apoi ?" “8 


După o perioadă de secetă religioasă în artă, datorată 
Iluminismului, arta catolică franceză a căutat să reînvie în cartierul 
Saint-Sulpice, care poartă numele unui ordin religios al Bisericii Catolice. 
Aici se vindeau opere de artă religioasă în stil neobizantin, ale secolului 
XIX, alături de produse ale artei catolice realizate într-o manieră stângace 
şi, adesea, de prost-gust. 

Printr-o încercare de a crea o artă "populară" — care să fie 
accesibilă şi păturilor sociale mai puţin, sau de loc cultivate — s-a ajuns la 
o anume manieră de reprezentare artistică a chipurilor sfinte, adesea fără 
prea mare tangenţă cu arta. 

Printr-o această "sărăcire" estetică voită, arta de la Saint-Sulpice 
încerca să devieze interesul manifestat exclusiv pentru artă. Ceea ce 
trebuie să atragă atenţia este doar chipul pictat şi nu felul în care este el 
realizat. Se urmărea ca, în faţa unei picturi sulpiciene, orice gând legat de 
stilul pictural sau autor să înceteze. 

Dacă în faţa unei Fecioare de Rafael, sau de oricare alt pictor 
celebru, reacţia promptă este aceea de a recunoaşte numele care a făcut 
celebră pânza respectivă, trecându-se pe plan secund prototipul, în faţa 
unei Fecioare sulpiciene se urmăreşte să fie recunoscută "Fecioara însăşi. 
Mai mult decât «arta mare», arta sulpiciană practică, aşadar, sărăcirea 
imaginii şi transferul venerării de la imagine spre original. Arta ei săracă 
(arte povera) involuntară o asigură cel puţin împotriva tentaţiei de a 
confisca vreodată veneraţia în profitul imaginii, o apără, aşadar, împotriva 
oricărei tiranii a imaginii. Acest paradox al artei sulpiciene nu este evident 
de ajuns pentru a compensa slăbiciunea evidentă a artei religioase din 
secolul XX ; el explică cel puţin de ce tocmai, ba chiar contribuţia unor 
artişti notabili n-a schimbat nimic din acest eşec." *9 


378 David d'Angers, Din lumea artei, traducere Radu lonescu şi Yvonne Oardă, Ed. Meridiane, 
Bucureşti, 1980, p. 240-241. 

379 Jean-Luc Marion, Crucea vizibilului, traducere şi postfață Mihail Neamţu, Ed. Deisis, Sibiu, 
2000.p. 101. 

Dar, arta respectivă poate fi socotită a fi "o minciună. Împrumută din 
legendă, care este imprimată sub imagine, admiraţia şi veneraţia pe care 
imaginea însăşi ar trebui s-o poarte în ea. Ce altceva decât o irosire de 
devoțiune este acest respect, desigur lăudabil, dar atât de prost înţeles, ce 
a fost risipit în reprezentări mincinoase şi urâte? Da, e o artă mincinoasă, 
o artă prin care diavolul îi înlănţuie pe creştini împiedicându-i să-l onoreze 
pe Dumnezeu cum se cuvine. ce trist este ataşamentul sufletelor pioase 
față de o asemenea artă a minciunii : ea depărtează de religie orice efort 
al artiştilor sinceri care ar vrea să ridice arta creştină deasupra acestor 
detestabile tradiţii."580 

De aceea, înşişi clericii cred despre ea că este o "artă suspectă", 
de o "modestă senzualitate deghizată", care a răspuns foarte bine "stării 
de devoțiune comună a credincioşilor şi a multor preoţi : jurămintele, 
discursurile lor când erau «mari predicatori» valorau oare mai mult?... 
Pentru cine ştie să citească, această mărturie tăcută este irecuzabilă. ne 
judecă şi ne condamnă cel puţin pentru acea parte din noi înşine pe care o 
exprimă automat."*! 


Arta occidentală a secolului XX a căutat renovarea artei religioase, 
în sensul unei "aduceri la zi', a unei transformări a mijloacelor de 
exprimare. În acest sens abatele Devimy şi reverentul Paul Couturier, 
dominican, au beneficiat de aportul unor artişti de marcă, nume deja 
sonore în lumea artistică europeană — Rouault, Bonnard, Matisse, Braque, 
Lurgat — ce au colaborat la decorarea bisericii de la Assy, din Savoia. 

Pentru executarea vitraliilor părea foarte firesc ca să fie implicaţi 
Fernard Leger, Braque, sau Chagall, în timp ce Le Corbusier era solicitat 
să realizeze capela Notre-Dame-du-Haut din Ronchamp. 

Dar toate aceste intruziuni ale artei moderne în spaţiul religios al 
bisericilor a stârnit controverse, chiar în interior. Cel care s-a remarcat prin 
violenţa atacurilor împotriva aplicării "scandaloase a artei moderne la 
lucrurile sfinte" a fost Monseniorul Costantini. Spirit conservator, 
"dogmatic" sau doar un nostalgic al tradiţiei artistice catolice, protestele 
sale au fost interpretate ca nefiind altceva decât "un aspect al luptelor care 


%0 Maurice Denis, în vol. Alexandru Cingria, Decadenţa artei sacre, Paris, 1919, apud Jean 
Cassou, Panorama artelor plastice contemporane, traducere Radu Varia, Ed. Meridiane, Bucureşti, 
1971, vol.I, p. 90. 

%1 Paul Couturier, Arta sacră, martie-aprilie, 1955, apud Jean Cassou, op. cit., vol.I, p. 92. 

macină Vaticanul de când integrismul a redobândit o vigoare atât de 
imperioasă." %2 


%2 Jean Cassou, op. cit., vol. |, p. 70. 

ARTA CREŞTINĂ ORTODOXĂ ŞI PROBLEMATICA 
METAMORFOZĂRII SALE 


O privire superficială aruncată asupra artei creştine răsăritene ar 
putea duce la concluzia că, de-a lungul secolelor, respectarea 
canonului iconografic ca şi a celui stilistic nu a constituit vreo problemă, 
cu atât mai mult cu cât arta respectivă este prezentată în diversele 
tratate de specialitate ca fiind "ţeapănă, "imobilă", "statică", 
"încorsetată în canoane" şi alte asemenea epitete "nemişcătoare". 


De fapt, nu este vorba decât despre o veghe permanentă asupra 
respectării tradiţiei iconografice. La o analiză atentă a documentelor 
vremii, se poate constata cu uşurinţă faptul că, încă dintru începuturile 
ei, arta sacră bizantină a fost permanent în atenţia mai-marilor ierarhi, 
a celor care vegheau asupra turmei date lor în pază, în toate domeniile 
vieţii. 

Creştinismul primar moştenise din spaţiul greco-roman un variat 
vocabular artistic şi artişti pe măsură, numai că antagonismul spiritual al 
celor două lumi, creştină şi păgână, nu îngăduia creştinilor să folosească 
limbajul artistic după care erau creaţi zeii păgâni sau împărații. Inevitabil 
că, împrumuturile au avut loc, unele în dauna spiritualităţii creştine. 

Pentru nişte moştenitori ai celei mai bogate culturi antice, prin 
însăşi structura lor omenească înclinați a se abandona mai degrabă lumii 
simţurilor decât a accede în sferele spirituale înalte, întrucât ajungerea la 
îndumnezeire implică o necontenită lupt — nu este de mirare că, în arta 
sacră, chipurile riscau să fie mai degrabă asemenea omului, decât 
asemenea lui Dumnezeu. 

In acest sens, pentru a îndepărta imoralitatea din artă, indiferent de 
tematică sau scop, Sinodul Quinisext, prin canonul 100, se pronunţă 
împotriva "imaturităţii păgâne": "ochii tăi să privească drept înainte şi 
genele tale drept înainte să caute (Pilde, cap. 4, vers. 25) aşa vorbeşte 
înţelepciunea, căci prea uşor pătrund impresiile trupeşti în suflet. 
Prescriem deci, ca înşelătoarele picturi ce sunt arătate privirii şi care corup 
mintea prin exercitarea unor plăceri ruşinoase -— fie că e vorba de tablouri 

sau de altele asemenea -— să nu fie defel înfăţişate, iar dacă cineva le va 
alcătui, să fie afurisit" 55. 


Perioada Renaşterii a adus cu sine o schimbarea radicală în 
maniera de tratare a unor teme biblice tradiţionale. Dacă occidentalii s-au 
bucurat la vederea acestui drum nou, care li se părea cel adevărat şi 
eliberator, în Bizanţ a fost întâlnită o altfel de atitudine. Sfântul Simeon al 
Tesalonicului s-a pronunţat cu vehemenţă împotriva unor asemenea 
inovaţii contrare tradiţiei. "Ce alte inovaţii opuse tradiţiei au introdus ei 
[latinii], (n.t.) împotriva tradiţiei bisericii? În timp ce sfintele icoane au fost 
restabilite în cinstea divinului prototip şi pentru venerarea lor de către 
credincioşi ... ele instruindu-ne pictural prin intermediul culorilor şi al altor 
materiale (care servesc ca un fel de alfabet) — aceşti oameni, care corup 
[răstoarnă] orice, aşa cum s-a spus, adesea realizează imagini sfinte într-o 
manieră diferită care este contrară obiceiului (adică tradiţiei iconografice). 
În loc să picteze veşminte şi păr, ei le împodobesc cu veşminte şi păr 
omenesc [adică în manieră realistă], ceea ce nu este imaginea părului şi a 
veşmântului [aşa cum se pictează tradiţional], ci [actualele, prezentele] 
veşminte ale oamenilor şi astfel nu apare imaginea şi simbolul [tipos] al 
prototipului. Acestea ei le fac şi le îmbogăţesc într-un spirit lipsit de 
respect, care este cu adevărat opus sfintelor icoane."5%* 

Expresiile sfântului par a fi ciudate. Când se referă la "împodobirea 
cu veşminte şi păr omenesc", el vrea să spună că, în arta religioasă, 
occidentalii introduseseră maniera realistă, neconformă cu lumea icoanei 
care are menirea de a fi înfăţişată lumea transfigurată, nu cea reală. 
Tradiţia bizantină avea o linie clară în această direcţie, personajele nu 
puteau fi reprezentate decât conform canoanelor care, bineînţeles, 
permiteau libertate iconarilor, dar nu într-atât încât să schimbe maniera de 
tratare.*%% În continuarea textului de mai sus, Sfântul Simeon condamnă 
obiceiul apusean al punerii în scenă a misterelor inspirate de subiecte 
biblice. 


"i 


383 Leonid Uspensky, Teologia icoanei, traducere Teodor Baconski, Edit. Anastasia, Bucureşti, 
1994, p. 62 şi Alain Besancon, Imaginea interzisă - Istoria universală a iconoclasmului de la Platon 
la Kandinsky, traducere Mona Antohi, Edit. Humanitas, Bucureşti, 1996, p. 133. 

34 Contra haereses, cap. 23, PG 155, 112, apud Cyril Mango, The art of the Byzantine Empire, 
312-453, Source and documents-Toronto, 1986, p. 253-254. 

3%5 Sfântul Simeon a murit în 1429, când arta italiană avea, deja, în urma ei un secol de schimbare 
a manierei de pictare, mai ales prin Giotto (cc. 1266-1337), urmat de Simone Martini (1284-1344), 
Gentile da Fabriano (cc. 1360-1427) sau de Fra Angelico (1387-1455). Coafura, veşmintele şi în 
general cadrul arhitectural reproduceau realitatea contemporană artistului, imanenţa iar nu 
transcendenţa, deşi subiectele erau tot religioase şi se aflau în cadrul liturgic al bisericilor. 

Dar nu numai pentru un sfânt imaginile occidentalilor erau pricină 
de tulburare. In timpul Conciliului de la Ferrara (1438), patriarhul 
Constantinopolului losif al II-lea l-a rugat pe papă să-i cedeze o biserică 
pentru a săvârşi Sfânta Liturghie, atitudine criticată ulterior de membrii 
delegaţiei bizantine, care nu au acceptat ideea de a se închina intr-un 
locaş de cult în care nu se afla pictura de tradiţie ortodoxă. 

Duhovnicul împăratului, Grigorie Mellisenos, s-a exprimat tranşant 
în privinţa venerării unor "icoane" catolice : "când intru într-o biserică 
latină, nu venerez nici o imagine a sfinţilor, pentru că nu recunosc nici una 
dintre ele. Cel mult L-aş putea recunoaşte pe Hristos, dar nici Lui nu pot 
să mă închin, din moment ce nu-L cunosc în maniera în care este pictat. 
Aşa că fac semnul crucii şi venerez acest semn făcut de mine însumi şi 
nimic altceva din ceea ce văd."*$ 


Dar nici Rusia, considerată a fi, prin definiţie, pravoslavnică, nu a 
scăpat de pericolul pătrunderii realismului în arta iconografică ortodoxă. În 
această ţară ortodoxă, după Andrei Rubliov, a urmat o epocă de 
estompare a sensului spiritual al icoanei ; de fapt, orientarea către sfera 
culturală occidentală începuse cu mult înainte de căderea Imperiului 
Bizantin. _ 

In 1547 un incendiu a devastat Moscova. In urma lui, a început 
opera de înlocuire a icoanelor distruse, dar ceea ce s-a realizat a stârnit 
nemulţumirea celor fideli tradiţiei. Aceasta a determinat convocarea unui 
sinod, în 1551, "Sinodul celor 100 de capitole", cunoscut şi sub numele de 
Stoglav, şi care a încercat să facă puţină ordine în problematica 
iconografiei ruseşti în acel spaţiu creştin care se considera a fi "cea de-a 
treia Romă", continuatoare a Bizanțului.“ Într-o epocă în care activitatea 
iconarilor era înfloritoare, sinodul se plângea de o decădere a vieţii morale 
a pictorilor. 

Din păcate, secolul al XVII-lea, deşi a cunoscut o activitate artistică 
fără precedent, a fost o epocă de mari acumulări, dar şi de mari pierderi. 
Sub presiunea civilizaţiei occidentale, "cultura se separă de biserică, 
devenind un domeniu autonom" %8. 

Au rămas mărturiile pictorului losif Vladimirov, un mare admirator al 
picturii occidentale, care picta sfinţii "ca şi cum ar fi fost vii", fără a face 
vreo deosebire între pictura sacră şi cea profană. 


55 Silvester Syropoulos, Vera Historia, p. 109, apud Cyril Mango, op. cit., p. 254. 
57 A se vedea L. Ouspenski, Theologie de /icâne, Edition du Cerf, Paris, 1982, cap. XIII. 
%8 |. Ouspensky, op. cit. „p. 302. 

Întregul raţionament al înnoitorilor picturii ruseşti, avea să fie 
interpretat în secolul următor ca fiind sprijinit de reforma patriarhului Nikon 
59 în cadrul căreia, tot ceea ce era vechi a fost declarat fals, eretic, 
aproape nepios, pentru a fi înlocuit cu noul 5%. 

Patriarhul ar fi dorit îndreptarea unor greşeli din cadrul Bisericii 
Ortodoxe Ruse, sesizate cu nu secol în urmă de către Sinodul din 1551, 
dar care nu apucase a le îndepărta. Atitudinea lui Nikon a fost 
dezaprobată de către o aripă a Bisericii Ruse care nu admitea ideea că 
Biserica ar fi putut greşi astfel încât să se impună corecţii. Condusă de 
protopopul Avvacum, respectivii "nu au voit să accepta nimic din ideile 
patriarhului, pe care le considerau inovaţii, erezii şi abateri” 5%. 

Din păcate, Biserica, prin Marele Sinod de la Moscova, nu a 
reacţionat eficace la apariţia atâtor modificări apărute în arta religioasă 
rusă. Când influenţele profane ale Renaşterii au devenit prea evidente şi 
când patriarhul Nikon a poruncit distrugerea acestor icoane, amenințând 
cu anatema pe autorii şi deţinătorii lor, el a fost acuzat de apucături 
"nemţeşti." 

Reforma iniţiată de el nu avea cum să dea prea multe roade, figura 
lui rămânând una controversată, astfel încât el a ajuns să fie învinovăţit de 
fenomenul degradării picturii sacre ruseşti : "Când în secolul al XVII-lea, o 
dată cu alte inovaţii de ordin bisericesc, şi-a făcut apariţia în bisericile 
ruseşti pictura realistă, realizată după modele occidentale, apărătorul 
evlaviei străbune, faimosul protopop Avvacum, opunea acestor modele — 
într-o preafrumoasă epistolă — tocmai duhul ascetic al vechii noastre 
iconografii : «Dumnezeu a îngăduit să se înmulțească, pe pământul 
rusesc, icoanele zugrăvite anapoda. Zugravii le zugrăvesc, iar stăpânirea 
le îngăduie, şi unii şi alţii, ţinându-se alături, merg spre prăpastia pierzării. 
ÎI zugrăvesc pe Mântuitorul — pe Emanuel — cu o faţă buhăită şi cu buze 
roşii, cu părul cârlionţat, gros în braţe şi în muşchi, cu picioarele şi cu 
coapsele tot grăsane şi, aşa cum arată, zici că-i un neamţ ; doar sabia îi 
mai lipseşte la şold. Toate astea vin de la vrăşmaşul Nikon, care a 
născocit că s-ar putea zugrăvi după modele vii...Bunii zugravi din vechime 
îi înfăţişau pe sfinţi aşa : cu faţa, cu mâinile, cu tot ce ţine de simţuri, 


%9 Nikon (Nikita Minin, 1605-1681), a păstorit ca patriarh între 1652 şi 1657. A fost iniţiatorul unei 
reforme ce îi poartă numele, de la care i s-a tras şi exilul în care a murit, reformă rămasă până azi 
controversată. 

3% G. Florovsky, Les voies de la Thâologie russe, apud Ouspensky, op. cit., p. 323. 

%91 Istoria bisericească universală, EIBMBOR, 1993, vol. II, p. 287. 

subţiate şi istovite de post, de trudă şi de toată întristarea. Voi însă, acum, 
le-aţi schimbat chipurile : îi zugrăviți aşa cum arătaţi înşivă.»"9*? 


* 


Nici Ţările Române nu au scăpat de valul "occidentalizării” sau al 
"înnoirii", benefic în planul politic, social sau cultural, dar nu şi în cel 
artistic. O lungă perioadă de timp, până la începutul secolului al XVIII-lea, 
pictura religioasă românească a făcut dovada puternicului ataşament faţă 
de Tradiţia picturală bizantină dar şi a capacităţii sale de adaptare la 
condiţiile locale şi, mai ales, de înnoire creatoare a acesteia, de formare a 
unui stil propriu, lesne de recunoscut, mai ales în pictura murală. 

Din păcate, începând cu secolele XVII-XVIII, a devenit din ce în ce 
mai vizibilă o orientare străină de duhul tradiţional, adusă de pictorii ruşi 
din şcoala moscovită, şcoală de pictură în care de mult pătrunseseră 
elementele occidentale, după cum am arătat şi mai sus — mai întâi în 
pictura din Moldova, apoi şi în cea din Ţara Românească. 

Dar schimbarea majoră s-a petrecut la sfârşitul secolului al XVIII-lea 
şi, în special, la mijlocul secolului XIX, când pictorii formaţi în spiritul 
şcolilor occidentale —- Gheorghe Tattarăscu, N. Stoenescu, Constantin 
Lecca, Mişu Popp, la care s-a adăugat şi Nicolae Grigorescu — au 
împodobit cu tablouri religioase nenumărate biserici restaurate sau noi: 
Mânăstirea Antim, Sfântul Spiridon Nou, Biserica Negustori, Sfânta 
Ecaterina, Sfântul llie Rahova, Mânăstirea Ghighiu, Biserica Mânăstirii 
Bistriţa- Vâlcea, Sfântul Gheorghe-Piteşti sau Căldăruşani, Zamfira, dar 
mai ales, Agapia. 

E 

Gheorghe Tattarescu s-a născut în 1818, după cât se pare, în 
oraşul Buzău. Cum părinţii i-au murit de timpuriu, el a fost dat în grija 
unchiului său din partea mamei, pitarul Nicolae Teodorescu, care era 
zugrav de biserici. După cum era şi firesc, nepotul i-a urmărit de mic lucrul 
la biserici, la numai nouă ani fiind luat pe şantierul de la Mânăstirea 
Ciolanul, unde pitarul zugrav fusese chemat de către Episcopul Chesarie, 
pentru a zugrăvi o biserică. 

După mutarea sa la Buzău, în 1831, Nicolae Teodorescu şi-a 
deschis propria sa şcoală de zugrăvie, cu sprijinul aceluiaşi episcop. Se 
simţea nevoia unei asemenea instituţii de învăţământ tocmai în oraşul 
reşedinţă episcopală, dat fiind faptul că Episcopia dorea să-şi formeze 
proprii meşteri, necesari la împodobirea celor 22 de metocuri şi a 


see Evgheni N. Trubeţkoi, Trei eseuri despre icoană, traducere Boris Buzilă, Edit. Anastasia, 


Bucureşti, 1999, p. 18. 

numeroaselor biserici ce trebuia, fie repictate, fie pictate de la început *%. 
În 1833, datorită talentului său deosebit, tânărul Tattarescu a fost ales ca 
să participe, alături de alţi ucenici, la pictarea episcopiei, pentru ca în anul 
următor, el singur să fie cel care urma să-l însoţească pe unchiul său la 
Bucureşti. 

Aici au ajuns tot prin mijlocirea Episcopului Chesarie -— intrat în 
locotenenţa mitropolitană după moartea Mitropolitului Grigorie — care i-a 
chemat la repictarea catedralei mitropolitane. Mediul bucureştean a fost 
decisiv pentru formarea pictorului ; aici i-a întâlnit pe Carol Walenstein — 
cel care avea să publice, în 1837, Elemente de desemn şi arhitectură — 
poate şi pe Anton Chladek. Cert este faptul că el a pătruns în capitală 
tocmai în anii în care "încep să se închege aici primele opere de pictură 
laică de şevalet datorită unor artişti de tradiţie occidentală." *% 

Tot prin mijlocirea Episcopului Chesarie, Gheorghe Tattarescu a 
obţinut o bursă de studii în ltalia, la Academia San Luca, unde a avut 
ocazia să cunoască îndeaproape pictura occidentală, după care a 
executat nenumărate studii. După 1851 pictorul a revenit în ţară, unde a 
intrat ca profesor de "desemnu pentru figuri” la Şcoala militară din 
Bucureşti, şi unde va ființa până în 1859%% ; în paralel, el a început lucrul 
ca "decorator mural'*%. În 1853 a fost pictată biserica Zlătari din 
Bucureşti, unde el nu a ţinut cont de faptul că în contract era specificată 
obligaţia pictorului de a respecta "stilul bizantin cel obişnuit bisericii 
noastre”. A pictat conform stilului "occidental", care-i era mai la îndemână 
şi, cu toate că respectiva pictură cu care a fost împodobit lăcaşul de cult 
ortodox nu respecta condiţiile contractului, ea nu a stârnit proteste, 
respectivii clericii fiind probabil obişnuiţi cu laicizarea gustului”. În acelaşi 
mod va continua să picteze şi celelalte biserici. 

După ce presa vremii a început să-i lauda "arta sa divină”, 
considerându-l "Românul Michel-Angelo", a urmat pictarea bisericii 
Episcopiei Râmnicului, din 1854 — în timpul în care la cârma sa se afla 
Sfântul Calinic — apoi Bistriţa (1855) şi Târgşor (1856) ca şi Sfântul 
Spiridon Nou, din Bucureşti (1858-1860). Au urmat, printre altele, bisericile 
Kreţulescu din Târgovişte (1863), sau cea a mânăstirii Ghighiul (1864) — 
ca şi Olteni, Oţetari, Sfântul Nicolae Şelari, Colțea, biserica Albă sau 
Sfântul llie Rahova, toate din Bucureşti. 


3% lon Frunzetti, Arta românească în secolul XIX, Edit. Meridiane, Bucureşti, 1991, p. 171. 
lon Frunzetti, Arta românească în secolul XIX, Edit. Meridiane, Bucureşti, 1991, p. 172. 

395 Teodora Voinescu, Gh. Tattarescu, 1818-1894, Bucureşti, 1940, p. 24. 

3% Jon Frunzetti, Arta românească în secolul XIX, Edit. Meridiane, Bucureşti, 1991, p. 187. 

%7 Ibidem, p. 187. 

Activitatea sa s-a desfăşurat, încă de la început, pe mai multe 
planuri — ca profesor la nou înfiinţata Şcoala de Belle-Arte, al cărei director 
a fost Theodor Aman, înlocuit apoi de către Tattarescu, şi unde a publicat 
un manual : Precepte şi studii folositoare asupra proporțiilor corpului uman 
şi desemnu dupe cei mai celebri pictori (1865), ca "decorator de biserici”, 
dar şi ca pictor de şevalet. A rămas în bune relaţii cu elevii săi, chiar şi 
după încheierea anilor de studii şi, până la moarte survenită în 1899, s-a 
preocupat de educarea artistică a tinerelor generaţii. 

La rândul său, Nicolae Grigorescu s-a născut în anul 1838, fiind un 
autentic "fiu de ţărani”, după cum el însuşi mărturisea, cu justificată 
mândrie, în convorbirile sale cu Alexandru Vlahuţă. Dar familia s-a mutat 
destul de repede în Bucureşti, în mahalaua Cărămidarilor, la o soră a 
mamei. Se pare că un frate al mamei sale era pictor şi la el şi-ar fi făcut o 
parte din ucenicie fratele, Gheorghe Grigorescu, înainte de a intra în 
atelierul lui Anton Chladek. La acest emigrant ceh, venit în Bucureşti prin 
1836, un admirabil miniaturist şi un portretist relativ bun, dar şi un pictor de 
icoane, a fost trimis şi Nicolae, la vârsta de zece ani. 

Dorinţa sa cea mai arzătoare era aceea de a învăţa cât mai repede 
şi cât mai bine "cum să facă iconiţe", pictura respectivă însemnând pentru 
el, "mai ales un mijloc de a-şi câştiga existenţa şi de a-i putea uşura 
nevoile mamei sale, bineînţeles în opere cât mai plăcut executate, căci 
altfel nu le-ar fi cumpărat nimeni, dar nu surse de emoție artistică pentru 
un eventual privitor'*%. 

La numai 12 ani el a părăsit atelierul lui Chladek de la care nu mai 
avea ce învăţa, şi s-a apucat de făcut "iconiţe". Doi ani mai târziu a primit 
o comandă importanţă, din partea principesei Trubeţkoi -— biserica din 
Băicoi — în urma căreia faima sa de "iconar" a crescut, astfel că a fost 
chemat la Căldăruşani pentru a completa stricăciunile vechii zugrăveli sau 
a adăuga câteva teme noi. Prima dată când pictorul a fost pus faţă în faţă 
cu dificila tehnică a frescei — tradiţională în pictura religioasă ortodoxă - a 
fost în momentul în care a fost solicitat să picteze biserica mânăstirii 
Zamfira (1856-1857) ; el s-a supus în mod conştiincios cerinţelor dar, a 
fost atât de nemulţumit de rezultate, încât nu a mai practicat niciodată 
procedeul. Intre timp s-a înscris la concursul pentru ocuparea unei catedre 
de desen, dar, datorită lipsei studiilor necesare, a fost respins. 

A abandonat lucrul de la Zamfira pe seama fratelui său, Gheorghe, 
şi a plecat la Mânăstirea Neamţ. În acest răstimp, stareţa Mânăstirii 
Agapia, văzând o icoană a sa, expusă în vitrina unei prăvălii din Piatra 
Neamţ, l-a angajat pe tânărul pictor pentru a picta biserica, printr-un 


3% George Oprescu, Grigorescu şi arta vremii sale, în SCIA, 1963, p. 16. 

contract de 2000 de galbeni. El a înjghebat chiar şi un fel de şcoală de 
zugrăvit icoane, cu tinerele maici de acolo. 

În această perioadă, visul lui Nicolae Grigorescu, acela de a putea 
studia în străinătate, în Parisul-capitala artelor, s-a putut împlini, în sfârşit. 
Printre vizitatorii Agapiei se număra şi Mihail Kogălniceanu, acum ministru, 
şi care s-a arătat extrem de încântat de pictura bisericii ca şi de vârsta 
pictorului, 21 de ani. Şi astfel, în toamna lui 1861, Grigorescu a părăsit 
ţara, îndreptându-se către Paris. Nu va simţi niciodată nevoia să picteze 
ceva cu temă religioasă ; "Grigorescu, pictorul de icoane şi de biserici, îşi 
terminase activitatea. De atunci, din anul plecării, el nu va mai avea nici o 
contingenţă cu arta religioasă"3% 

+ 

Astfel, meşterul iconar se metamoirfozase într-un artist "laic", 
ignorând cu desăvârşire sacralitatea menirii sale. Tocmai în acest punct 
se constată cea mai tragică prăpastie dintre ceea ce ar fi trebuit să fie şi 
ceea ce a devenit, în timp, artistul, dar mai ales artistul iconar. In general 
circulă şi s-a împământenit ideea că pictorii de factură "academistă" ar fi 
fost cei care au influenţat schimbările majore apărute în arta secolului al 
XIX-lea din spaţiul ortodox balcanic ; totuşi, ea nu este corectă şi nici 
unanim acceptată. În întreaga Peninsulă balcanică, la cumpăna dintre 
secolele XVIII şi XIX, tocmai zugravii au fost cei care au jucat un rol 
important în "emanciparea" artei. Ei au influenţat nu numai tematica, 
introducând peisajul, scenele istorice, pictura de gen dar şi-au adus 
aportul şi la modificarea stilului pictural. 

Zugravii au fost cei care au produs prima breşă în străvechea 
manieră de reprezentare plastică, "exemplul lor punând, implicit, sub 
semnul întrebării valabilitatea, dincolo de un anumit moment istoric, a 
esteticii artei anterioare. Dat fiind caracterul ei teocratic, arta bizantină şi 
apoi cea postbizantină s-au putut bucura timp de veacuri de prestigiul 
lucrurilor eterne, imuabile. Prin faptul că zugravii din veacurile XVIII-XIX se 
depărtau de modul tradiţional de reprezentare plastică — voluntar uneori, 
dar mai adesea printr-o insuficientă pregătire tehnică — ei dovedeau că e 
cu putinţă să se picteze şi altfel, că vechiul stil tradiţional, asemenea 
conţinutului ideologic pe care-l exprima, avea o valabilitate limitată din 
punct de vedere istoric, în timp." %% 

La o privire superficială s-ar putea crede că părerea emisă mai sus 
ar avea o oarecare valabilitate, aceasta numai dacă tradiţia picturală 
bizantină ar putea fi privită asemenea unei mode picturale, ce vine şi se 


%% Ibidem, p. 25. Ă 
%%0 Eleonora COSTESCU, Începuturile artei moderne în sud-estul european, Edit. Litera, Bucureşti, 
1983, p. 39-40. 

duce, după cum dictează vremurile. În perioada despre care a fost vorba, 
se produsese o schimbare, aceea a mentalităţii, a profilului social al noilor 
pictori, fapt care a condus, firesc, şi la schimbarea celui artistic. Pictorii 
proveniţi din cinul monahal s-au împuţinat, în timp ce s-au înmulţit cei ce 
aparţineau universului laic, dar nu acesta era problema, ci faptul că 
mentalitatea lor se laicizase şi ea. Chiar dacă ei au avut ocazia să 
studieze cu pictori de tradiţie bizantină, au renunţat curând la principiile 
respective, mergând pe linia occidentală. 

Ei considerau că principiile respective nu mai sunt valabile şi că se 
impunea, era absolut necesară o "înnoire" a picturii religioase răsăritene. 
Actul lor a primit deplinul acord al celor străini de duhul ortodox, până în 
ziua de azi fiind nu puţini cei care le aprobă gestul. Tattarescu a primit 
"primele îndrumări de la un zugrav de biserică în epoca de decadenţă a 
tradiţiei bizantine, când meşterii laici caută să înlocuiască schemele rigide 
şi inumane (s.n) ale canoanelor tradiţionale cu formule mai apropiate de 
realitate, observate direct după natură." “9! Se ştie că el umbla prin ţară şi 
făcea schimb de reţete cu alţi zugravi, dar ceea ce mai rămăsese din 
pictura de tradiţie bizantină şi se mai putea învăţa prin "şcolile de 
Zugrăvie" nu l-a impresionat de fel, astfel că rolul său în istoria picturii 
religioase româneşti a fost acela de a "a fi introdus modul de a concepe şi 
a realiza personagiile sacre într-o manieră mai laică, revoluţionând 
hieratismul tradiţional al picturii bisericeşti şi introducând canoanele 
occidentale ale Renaşterii” *%2. 

În cazul său, ca şi în cazul atâtor alţi pictori de factură 
"academistă", chipurile sfinţilor nu mai păstrau de mult vreo asemănare cu 
prototipul lor ceresc, în schimb erau identice cu chipurile de pe stradă, ce 
păreau a fi mai "reale". De pildă Nicolae Grigorescu a fost preocupat să 
facă din fiecare chip sfânt "o fiinţă vie"*%, considerându-se că stilul picturii 
de tradiţie bizantină este rupt de realitate. lar ataşamentul lui Tattarescu 
faţă de realitatea înconjurătoare îşi spune cuvântul printr-o "pronunţată 
individualizare a personajelor biblice pentru care-şi ia adesea modele din 
anturajul imediat" 4%. 

Pentru realizarea chipului vreunui sfânt pictorilor li se părea firesc 
să apeleze la modelele de pe acest pământ, mai la îndemână şi mai 
aproape de felul în care vedeau ei arta religioasă. Vechile modele 


1% lon Frunzetti, Arta românească în secolul XIX, Edit. Meridiane, Bucureşti, 1991,1991, p. 173. 


*%2 Ibidem, p. 199. 

103 George OPRESCU şi R. NICULESCU, N. Grigorescu — anii de ucenicie, Editura de stat pentru 
literatură şi artă, Bucureşti, 1956, p. 34. 

1% Vasile Florea, Pictura secolului XIX, în vol. Pictura românească, Edit. Meridiane, Bucureşti, 
1976, p. 179-180. 

bizantine li se păreau atât de îndepărtate, aparţinând unei lumi şi 
mentalități de mult apuse. După spusele lui Vlahuţă, chipul unui înger 
pictat la Zamfira este cel al fetei preotului de acolo, pentru care Grigorescu 
ar fi început să simtă o puternică înclinaţie, iar un tânăr ieşean, Miltiade 
Toni, i-a servit ca model pentru pictura de pe uşa din stânga altarului 
considerată a fi "poate cea mai reuşită icoană... adică pentru admirabila 
figură a sfântului Gheorghe"“%5. Şi toate acestea pentru că pictorul simţea 
nevoia de a porni de la "modelul viu” 1%, ceea, la o lectură superficială, 
lasă impresia că sfinţii pictaţi astăzi în şcolile de tradiţie bizantină ar pleca 
de la modele "moarte". 
+ 

Ceea ce nu au conştientizat pictorii ai acelor vremuri şi ceea ce nu 
înţeleg mulţi dintre pictorii de azi este coordonata sacră, sacerdotală a 
ocupaţiei lor. Este absolut necesară aprofundarea sensul cuvântului 
iconar, pe care mulţi îl înţeleg doar în sensul lui restrâns, acela de pictor 
de chipuri sfinte. În sensul larg al cuvântului, iconar este cel care-şi 
restaurează chipul strâmbat, urâţit în urma căderii în păcat. Din acest 
punct de vedere sfinţii sunt nişte iconari geniali, ei lucrând la repictarea şi 
restaurarea chipului lui Dumnezeu, la icoana nevăzută a sufletului, pe 
când iconarii în sensul propriu al cuvântului se pricep să zugrăvească şi 
icoanele materiale. 

Numai că, acel care nu şi-a restaurat icoana proprie, schimonosită 
prin păcat, acela care nu şi-a repictat chipul divin, cum ar putea să picteze 
chipurile sfinţilor. Cum să picteze chipul lui Hristos dacă el nu-L poartă în 
suflet ? Şi din acest motiv munca iconarilor a fost pusă sub ascultarea 
Sfinţilor Părinţi ai Bisericii, ai celor care ştiau că orice muncă trebuie să 
plece din profunzimile interioare ale sufletului, iar nu de la manifestările 
exterioare, de la copierea mecanică a unor modele, acţiune ce poate fi 
lesne abandonată necunoscându-i-se adevărata motivaţie. 

Întrucât viaţa creştină nu poate fi despărțită de cea artistică, 
iconografia se structurează pe coordonatele sacralităţii. De pildă, Sfântul 
Teodor Studitul l-a comparat pe artistul creştin cu Dumnezeu însuşi, Cel 
Care creează pe om după chipul Său : «faptul că omul a fost făcut «după 
icoana şi asemănarea lui Dumnezeu» arată că genul reprezentării iconice 
e un lucru dumnezeiesc.»“” Ca şi Dumnezeu la începutul veacurilor, 


+95 George Oprescu, Grigorescu şi arta vremii sale, p. 24. 

105 George OPRESCU şi R. NICULESCU, op. cit, p. 66. 

%07 Sfântul Teodor Studitul, Antirrhetic, III, în vol. lisus Hristos, prototip al icoanei sale — tratatele 
contra iconomahilor, studiu introductiv şi traducere de Diac. loan |. Ică jr., Edit. Deisis, Alba Iulia, 
1994, p. 152. 

artistul, redând pe Hristos, face un chip al lui Dumnezeu, pictând 
omenitatea îndumnezeită a lui lisus, ipostaziată în Cuvântul Însuşi. 

Din acest motiv icoana bizantină nu poate fi numai "o propunere 
picturală, un rod individual al artistului, oferit pentru a semnifica o 
participare personală şi o referinţă simbolică la universal. Ea este propriu- 
zis expresia şi manifestarea unei comune atitudini de viaţă, a unei 
«liturghii» (s.n) a vieţii pe care artistul întreprinde s-o zugrăvească, 
abstrăgând pe cât se poate elementele intervenţiei lui individuale. 
Bizantinii au conştiinţa că Biserica este cea care zugrăveşte icoanele «cu 
mâna» pictorului." 1% Din momentul în care icoanelor li s-a recunoscut un 
rol esenţial, a crescut imens şi responsabilitatea artiştilor, întrucât în 
mâinile acestor "«tehnicieni» creştinismul bizantin, proaspăt ieşit din criză, 
şi-a încredinţat soarta, căci în posesia lor se afla mijlocul cel mai eficace 
de legătură nemijlocită cu Harul." 4% 

Aceştia căpătau atributele preoţiei. Din păcate, sunt mulţi creştini 
care nu cunosc faptul că preoţia nu se rezumă doar la preoţia harică, ea 
extinzându-se şi cuprinzându-i pe toţi cei botezați în numele Sfintei Treimi, 
toţi aceştia alcătuind preoția împărătească, fBaoiAeiov IEpPATEUHA, 
obştească sau de obşte. Ea este cea primită de către "toţi creştinii — noul 
popor ales, «noul Israel» — prin cele trei taine ale iniţierii : Botezul, 
Ungerea cu Sfântul Mir şi Sfânta Euharistie — care se săvârşesc deodată, 
succesiv, în Ortodoxie, de către preoţia harică. Prin aceste Taine, ei sunt 
integrați complet Trupului lui Hristos — Bisericii — şi primind acest «har de 
multe feluri al lui Dumnezeu» (| Petru 4,10), pot sluji şi ei semenilor lor în 
multe chipuri (cf. 4, 9-11)."%10 


Iconarii ar trebui să-şi conştientizeze menirea catehetică — de a 
predica prin arta vizuală, de a realiza adevărate "Evanghelii în culori” — 
dar şi pe cea jertfelnică — munca lor fiind o adevărată "Golgotă artistică”, 
în care darurile cu care au fost înzestrat, talantul artistic primit nu poate fi 
înmulţit decât prin transfigurarea lor şi a artei lor, la capătul unui drum 
lung cât o viaţă omenească. Iconarii sunt cei care predică, prin intermediul 
culorilor şi formelor, munca lor integrându-se universului liturgic în chipul 
cel mai activ cu putinţă. În cadrul preoţiei universale, munca iconarului 
ocupă un loc aparte, el fiind "înfăptuitorul rugăciunii exprimate «plastic», 
participant al ritualului" î1*, cel care transformă în podoabă spirituală, dar 


4% Christos YAN NARAS, Libertatea moralei, traducere Mihai Cantuniari, Edit. Anastasia, Bucureşti, 
2002, p. 272. 
4%9 Andre Grabar, Iconoclasmul bizantin, traducere Daniel Barbu, Edit. Meridiane, Bucureşti, 1991, 


p. 503. 
+10 Preot Dr. loan MIRCEA, Dicţionar al Noului Testament, EIBMBOR, Bucureşti, 1995, p. 418. 
1Monah Savatie BAŞTOVOI, Idol sau icoană, Edit. Marineasa, Timişoara, 2000, p. 127. 

şi artistică spaţiul liturgic. În chip firesc, el se află, conform hotărârilor 
Sinodului VII Ecumenic, sub ascultarea ierarhilor Bisericii. 

În acest punct, este regretabil faptul că, de-a lungul timpului, au 
existat câţiva ierarhi care nu i-au putut sfătui cum se cuvine pe artiştii 
aflaţi în slujba Bisericii Ortodoxe, din varii motive : neînţelegerea menirii 
artei sacre, nediferenţierea sacrului şi religiosului, lipsa unei culturi 
artistice corespunzătoare, dorinţa de se înnoi cu tot dinadinsul, în 
condiţiile în care vechiul era asimilat unui regim corupt şi retrograd, iar 
noul reprezenta prosperitatea, democraţia şi libertatea. 

De pildă, în cazul lui Tattarescu, bursa cu care a plecat ca să 
studieze pictura apuseană a fost una bisericească, el urmând a se 
perfecționa în planul artistic, respectiv la pictura murală, spre a sluji ulterior 
la pictarea şi decorarea bisericilor. Faptul a fost considerat a fi un "lucru 
excepţional pentru un cleric ortodox — el are marea libertate de spirit de a 
admite că pictura poate fi şi altfel decât tradiţia canoanelor. Umanizarea 
figurilor hieratice şi laicizarea picturii în general nu trebuiau să depăşească 
anumite limite ; anumite convenţii trebuiau păstrate. Saltul este săvârşit 
totuşi : un zugrav pământean merge să se formeze pentru pictura 
religioasă într-o şcoală apuseană, adică într-un mediu în care laicizarea 
artei religioase era tradiţională” 112 

Pictorul, fiind un preot al creaţiei, în sensul larg al cuvântului, şi 
având în vedere atributele slujirii preoţeşti, se poate spune că el este şi un 
profet sau predicator al timpului său 1%, adică cel care, indiferent dacă se 
încadrează sau nu cerinţelor contemporane, are în mod cert, un rol major 
în subminarea sau întărirea unor principii religioase, morale, politice sau 
sociale. Opera sa nu rămâne închisă în atelier, ci este vizionată de cât mai 
mulţi, ea constituind, de fapt, modalitatea de dialog ideală dintre artist şi 
ceilalţi. "Arta există în artist înainte de a exista în operă, dar opera, odată 
desăvârşită, există în public. Artistul se izolează de societate pentru a 
crea, dar creaţia lui nu e destinată obscurităţii, ci publicităţii."?14 

În condiţiile în care pictorul respectiv ignoră cinstea de a fi un 
predicator al "Evangheliei în culori”, el ajunge să răstălmăcească mesajul 


pia lon Frunzetti, op. cit., p. 173-174. 


“5 În opera lui Jacopo della Quercia, peste tot întâlnim "figuri năpraznice cu sprâncenele 
încruntate... peste tot ne întâmpină strigătul unui profet mâniat” Elie FAURE, /storia artei, traducere 
lrina Mavrodin, Edit. Meridiane, Bucureşti, 1970, vol. III, p. 56 ; Donatello este considerat a fi 
profetul mâniei ce răscolise oraşul florilor. "Tăişul sabiei arde teaca. Furia oraşului clocoteşte în 
inima stoică a acestui fiu al unui răzvrătit expulzat din Florenţa după răzmeriţa ciompi-lor... Profeţii 
descărnaţi care-şi apleacă fruntea asupra oraşului, bătrânii aproape goi cu ţeasta şi braţele uscate 
şi tari ca pământul deşertului nu sunt singurii care poartă povara mâniei", Elie FAURE, op. cit., p. 
68. 
*'4 Nichifor Crainic, Nostalgia paradisului, edit. Moldova, 1994, p. 149. 

biblic, făcând mult rău. El ajunge să influenţeze nu numai mentalitatea 
artistică, ci, ceea ce este mai grav, şi pe cea religioasă. În acest sens, în 
loc să încerce readucerea picturii creştine româneşti pe drumul tradiţiei 
pierdute, în loc să fie nişte apostoli ai picturii sacre ortodoxe, Tattarescu şi 
Grigorescu au fost, de fapt, nişte predicatori ai picturii de factură 
occidentală, catolică. 

Tattarescu, pictor de biserici ortodoxe, s-a format la Academia din 
San Luca într-o vreme în care "comandamentele de ordin ideologic şi 
artistic ale acesteia nu începuseră încă să fie contestate, Winckelmann, 
Torwaldsen, Canova fiind încă veneraţi ca sacerdoţi şi apostoli ai 
frumuseţii antice” *'5. Chiar dacă câteva dintre operele sale s-au pierdut — 
datorită unor erori de tehnică picturală“'5 sau pentru a permite vechilor 
fresce, peste care el pictase în ulei, să iasă la lumină -— din tot ceea ce s-a 
păstrat de la acest pictor poate fi lesne înţeles faptul că "rolul lui 
Tattarescu, «corector» al stilului bizantin, a fost covârşitor în secolul trecut, 
chiar dacă nu din cele mai fericite ; lui i se datoreşte în mare parte, cum 
am mai spus, laicizarea la noi a picturii bisericeşti (s.n)"*”. 

De altfel, Tattarescu a fost destul de puţin interesat de pictura 
bizantină ori de cea de influenţă bizantină. Acest aspect al formării sale 
spirituale şi artistice, deopotrivă, a apărut evident atunci când a întreprins 
o vizită de documentare în Rusia. În vederea pictării catedralei 
mitropolitane din laşi, în 1884, el s-a hotărât să se inspire din 
monumentalele exemple ale picturii murale ruseşti, vizitând Moscova şi 
Petersburg. Din păcate, este mult prea puţin impresionat de pictura 
marelui Andrei Rubliov (1360/70-1430) — al cărui aport adus "şcolii ruse de 
pictură este covârşitor într-adevăr, întrecând pe al oricărui alt zugrav 
medieval" 418 —, lăsându-se fascinat de un artist contemporan destul de 
mediocru, Vasili Vereşciaghin (1824-1904). 

În privinţa lui Nicolae Grigorescu, până în 1861, anul plecării sale la 
Paris, el a pictat aproape numai artă religioasă, dar din care nu transpare 
nici un sentiment religios. După cum a remarcat George Oprescu, "nu-i 
găsim nicăieri acel sentiment mistic necesar pentru asemenea subiecte, 
când sunt sincere şi spontane ; nici chiar la Agapia, opera lui capitală în 
acest gen. Toate compoziţiile şi personajele din aceste compoziţii au un 
aspect lumesc, convenţional adesea, bazat pe o concepţie estetică 
clasică, dar cu nimic în ele care să ne facă să recunoaştem pe autorul lor 
ca stăpânit de credinţă religioasă... Ar fi imprudent să tragem de aici 


+5 Vasile Florea, Arta românească, Edit. Meridiane, Bucureşti, 1982, p. 71-72. 

A considerat că pictura în ulei aplicată pe tencuială uscată poate fi la fel de durabilă ca şi fresca. 
lon Frunzetti, op. cit., p. 207. 

118 vasile Florea, Pictura rusă, Edit. Meridiane, Bucureşti, 1973, p. 73. 


417 


155 


concluzia precipitată şi să-l presupunem ateu sau ceva similar. Ceea ce 
transpare din toate operele lui, este fără îndoială o indiferenţă desăvârşită 
faţă de ideile cuprinse în compoziţiile pictate, faţă de conţinutul lor 
bisericesc, şi o atenţie exclusivă acordată importanţei lor ca reprezentări 
umane, aspectului lor conform adevărului, execuţiei lor cât mai 
atrăgătoare posibil"? 

Din păcate, şi atunci, ca şi acum se face o confuzie între tematica 
religioasă şi cea sacră, orice fel de pictură religioasă fiind considerată a fi 
ortodoxă, pe motiv că tema respectiva este cu conţinut biblic. Picturile 
respective sunt catalogate, fără prea mult discernământ, ca aparţinând 
stilului sau "genului bizantin", confuzia dintre acesta şi cel practicat de 
Tattarescu sau Grigorescu apărând în virtutea faptului că ei au pictat 
numai biserici ortodoxe. Nimeni nu mai stătea să analizeze semnificaţiile 
stilului bizantin. Totul se tranşa rapid, era un locaş de cult ortodox, atunci 
şi pictura respectivă era de acelaşi fel. Aceeaşi confuzie exista şi în ceea 
ce priveşte viaţa morală a pictorilor respectivi. De pildă, în cazul lui 
Grigorescu, ceea ce i-a impresionat pe contemporani, a fost faptul că el 
era o fiinţă nevinovată, din mâna căreia "o icoană are o virtute pe care n-o 
mai posedă în acelaşi grad o altă icoană, din mâna unuia mai păcătos"1%. 

A 


Talentul lor de necontestat, în special cel al lui Grigorescu, a 
transformat bisericile respective în adevărate muzee, în care ochiul se 
delectează cu armonia compoziţională şi cromatică, dar sufletul nu mai 
găseşte duhul trăirii ortodoxe, abandonat undeva pe drum, la răscrucea 
dintre spiritualitatea răsăriteană, ortodoxă şi cea apuseană, catolică. 

Păgubitor pentru moştenirea noastră spirituală a fost faptul că, în 
multe din monumentele istorice şi de artă restaurate în perioada 
respectivă, picturile vechi, în frescă, au fost înlăturate sau acoperite cu un 
nou strat pictural, realizat în ulei. Spiritul veacului nou, modern, năvala lui 
laică asupra artei religioase a fost atât de puternic încât, pentru o vreme a 
eclipsat însuşi sensul superior al artelor ortodoxe. Atributul artei 
iconografice părea a fi doar cel estetic, decorativ. 


Desacralizării picturii bisericeşti, o adevărată "devastare şi o 
sugrumare a artei bizantine sub spoiala mondenă de imitație apuseană, 
care e în total dezacord cu sensibilitatea şi timbrul evlaviei noastre 
răsăritene" “71, Nichifor Crainic i-a găsit o explicaţie. 


+19 George Oprescu, Grigorescu..., p. 18. 
*20 Ibidem, p. 18. 
121 Nichifor Crainic, Nostalgia Paradisului, Edit. Moldova, laşi, 1994, p. 93. 

Această "eclipsă a tradiţiei noastre artistice" e datorată eclipsei 
"conştiinţei ortodoxe a conducerii bisericeşti din acel timp. Teologia 
absentând de la obligaţia de a ţine în permanentă actualitate întreaga 
doctrină a Bisericii, spiritul laic, de împrumut, s-a instalat în formele sacre 
ale artei. A trebuit să vină Comisia Monumentelor Istorice, organizaţie în 
afară de teologie şi de Biserică, să descopere sub urâta mască a 
modernismului înflăcărata şi adânca frumuseţe a picturii bizantine şi s-o 
pună din nou în valoare. E poate incomod s-o spunem, dar curentul 
neobizantin, introdus în făgaşul marii tradiţii artistice răsăritene, nu se 
datoreşte conştiinţei ortodoxe a conducerii bisericeşti, ci lucrărilor de 
restaurare, întreprinse de Comisia pomenită." 422 Cam dură expimarea. 

În plus, oricâtă dreptate ar avea autorul citat, în unele privinţe nu 
trebuie ignorat faptul că Biserica Ortodoxă nu a rămas chiar atât de 
indiferentă în faţa năvalei artei de factură renascentistă. Chiar şi la o scară 
mai mică, documentele vremii au păstrat sesizarea  noutăţilor 
confesionale. 

Astfel, în actele conferinţelor şi instituţiilor ecleziastice din cuprinsul 
Mitropoliei sibiene, de la sfârşitul secolului al XIX-lea, s-a remarcat faptul 
că, "în Protopopiatul Abrud, unele icoane «îl reprezintă pe Domnul într-o 
formă de caricatură», după cum în Protopopiatul Dejului se constată că 
unele icoane nu erau conforme «tipicului bizantin, precum Adoraţiunea 
trupului lui lisus Hristos, Adoraţiunea inimii Fecioarei Maria, care au fost 
realizate la mânăstirea greco-catolică de la Nicula.»"1% 

Văzând această degradare şi dispariţie a tradiţiei picturale româneşti, 
dispariţie care ducea la transformarea unor biserici într-un soi de hibrid — 
arhitectura tradiţională ortodoxă era îmbrăcată într-o haină picturală 
apuseană, catolică — ierarhii Bisericii Ortodoxe Române s-au întrunit într- 
un sinod, hotărând interzicerea unor astfel de picturi: 


Deciziunea Sântului Sinod al Sântei nostre Biserici autocefale drept 
măritore de răsărit 
Privitore la iconele, arhitectura, pictura şi ornamentaţiunea bisericilor 
din totă ţara, cum să se urmeze pe viitor 


Sânta nostra Biserică drept măritore de răsărit, gelosă de învăţătura 
Dumnedzeescului s&u fondator, cum şi de tradiţiunile şi aşedz&mintele 
sale, a lucrat în tot chipul la întărirea sentimentului religios printre popore 
şi la mântuirea sufletelor lor. 


422 


N. Crainic, op. cit., p. 93-94. 
123 Doru Radoslav, Sentimentul religios la români, Edit. Dacia, 1997, p. 286. 

Dorind a ţine pironită vederea şi simtul fiilor săi asupra 
Dumnedzeirei şi Sânţilor, ea a deschis artelor frumose porţile sale, a 
transmis posteritat&i icona vie a tuturor persânelor Sânte, cari sunt în 
adoraţiune şi veneraţiune la poporele creştine. 


Sub-semnații, 

Considerând pictura bizantină şi împreuna cu d&nsa şi pe ce-l-alte 
arte frumose, ca fiind singurele întru a reprezenta cu splendsre, 
magnificentă şi cuviosie personele cele mari şi Sânte ale religiunei 
creştine, şi a intreține in popor adevăratul sentiment religios ; 

Având în vedere ca artele frumose bizantine aă fost introduse în 
Biserica nostră Română încă din cele dintâiă timpuri ale apariţiuni lor şi 
prin acesta, deprinderea poporului nostru cu ele şi apropierea lor de către 
artiştii şi artizanii nostri români ; 

Vedzând cu durere gona tacită ce s& dă acestor arte spre a le scote 
de prin biserici, şi a le inlocui cu altele noui şi necunoscute poporului 
nostru ; 

V&dzând marea afluenţă de tot felul de icâne străine, cari au 
inundat tara din tote părțile ; 

V&dzând ca prin unele biserici se fac zugrăveli şi se întrebuinţăză 
arhitectură, iar prin casele românilor creştini se introduc icone cari sunt 
departe de a infăţişa după cum se cade imaginea Dumnedzeirei şi 
chipurile Sântilor din vechea şi păzita de Dumnedzeu Biserică a Românilor 

Veazând că ornamentatiunea bisericei în genere ce se introduce de 
cât-va timp, este lipsită aprope şi de cerintele artistice şi de cele liturgice 
ale ritualului nostru, şi prin urmare departe de a ajuta geniul cultural al 
poporului român întru desvoltarea sentimentului său religios şi naţional ; 

Şi dară, temându-ne ca nu cum-va prin introducere de noui arte în 
Biserică şi prin casele creştinilor să să struncine dreapta credinţă în popor 
şi în el însuşi ; 

Sântul Sinod ia dispositiunile următore : 

1. Prea Sânţiţii Episcopi eparhiţi să supravegheze cu dinadinsul în 
jurisdictiunea lor, ca pictura şi ornamentaţiunea care se va introduce 
de acum inainte, fie prin bisericele cele vechi fie prin cele noui sau 
reînoite — să fie conform stilului bizantin deja în us în Biserica n6stră 
Română autocefală drept măritore de r&sărit. 

2. Să pună îndatorire preoţilor şi epitropilor tuturor bisericilor ca înainte de 
a se contracta zugravirea unei biserici să se presinte la aprobarea 
prealabila a Chiriarchiei tablourile ce au a să introduce în biserica, cu 
modelurile lor de zugrăvelă. 

3. Să oblige pe preoţi a nu primi în biserica spre sânţire, de cât numai 


icone cari sunt aprobate şi recomandate de Chiriarchie sai eşite din 
atelierele pictorilor noştri români cunoscuţi şi probaţi cel putin de doi 
sau trei Chiriarchi ai tzărei. 


Iconele cele nesânţite după ritualul sântei nostre Biserici s& vor 
scoote cu încetul de prin casele creştinilor prin influenţa morala a 
preoţilor şi in locul lor să li s& recomande cele autorizate de 
Chiriarchie. 


4. 


Să ceră autorităţilor judeţelor ca să îndatoreze pe primari a respecta şi 
ei din partele disposiţiunile de mai sus şi a nu îngădui vândzarea de 
icone şi objecte sacre în cuprinsul administraţiunăi lor, remâind ca 
aceste objecte creştine să li s& procure numai prin biserica parochială. 
Prescurile se vor fabrica numai de femei creştine, pi6se sau numai de 
creştini. 
Abaterea de la dispositiunea a două de mai sus, va atrage pentru 
Preoţi caterisirea şi pentru Epitropi distituirea şi darea lor în judecată, 
spre a despăgubi parochia de suma cheltuită cu pictura, arhitectura şi 
ornamentaţiunea contrasită disposiţiunilor Bisericei nostre Române 
autocefale drept măritore de r&sărit. 
Biserica a cărei pictură, arhitectură şi ornamentaţiune s-a făcut 
contra acestor disposiţiuni este şi rămâne închisă (s.n.). 
Abaterea de la disposiţiunea a treia se va pedepsi întâi cu oprire 
pe trei luni , al doilea cu oprirea pe un an, şi al treilea cu 
caterisirea (s.n.). 
1889, 
Noembrie, 22 


(Semnează): I.P.S. Iosif Mitropolit Primat 
P.S. Episcop Ghenadie al Râmnicului 
P.S. Episcop Inocentie Budzei 

P.S. Episcop Silvestru al Huşilor 

P.S. Episcop Ghenadie al Argeşului 

P.S. Episcop Parthenie al Dunărei de-jos 
P.S. Arhiereu leremia Gălătzenu 

P.S. Arhiereu Valerian Romncânu 

P.S. Arhiereu Calistrat Bârlădenu 

P.S. Arhiereu Innocentie M. Ploeştânu 
P.S. Arhiereu Gherasim Piteştenu 

P.S. Arhiereu Dositeiu Botoşanenu“?4 

Revista Biserica Ortodoxă Română, 1890- 1891. 


159 


Hotărârile de mai sus erau pe linia celor luate de către Sfinţii Părinţi 
adunaţi în 787 la Sinodul VII Ecumenic. În urma celor decretate atunci, în 
Imperiul Bizantin a rămas mărturia artistică a unei tradiţii iconografice 
milenare. De pe urma sinodului ţinut în secolul trecut la noi a rămas ceea 
ce se vede ; biserici pictate şi repictate în cel mai pur stil naturalist, că 
doar sfinţii au fost şi ei tot oameni ca şi noi. 

Din păcate nu putem şti cam la ce fel de pictori români cunoscuţi se 
refereau ierarhii Sfântului Sinod ţinut la sfârşitul secolului XIX. Nu ştim 
cam care pictori ai acelor vremuri ar fi fost demni de a împodobi bisericile, 
dar ştim că Mitropolitul Moldovei, losif Naniescu (1875-1902) nu agrea 
defel pictura lui Gheorghe Tattarescu sau pe cea a lui Nicolae Grigorescu. 


Unul dintre semnatarii decretului prezentat mai sus a avut partie, 
după numai doi ani, de o surpriză de loc plăcută, generată de pictura din 
1891 a lui C. D. Mirea din catedrala Constanţei. Evenimentul a declanşat o 
dispută între Episcopul Dunării de Jos, Partenie Clinceni-Băcăuanul 
(1886-1902) şi ministrul Cultelor, Take lonescu. 

Personalitatea laică, "spre cinstea sa, l-a apărat pe artis în 
timp ce Mitropolitul Moldovei a continuat să susţină faptul că "stilul 
bisericesc nu se inventează de nici un artist din cei care-i avem noi aici în 
ţară : nici de dl. Mirea, pe care nu-l cunosc, nici de dl. Grigorescu, ale 
cărui lucrări le-am văzut, nici de dl. Tattarescu, care mi-a lucrat biserica 
din laşi, Mitropolia. Stilul bisericesc se copiază şi se urmează 
tradiţiunilor”. **$ 

Pentru a fi şi mai convingător, ierarhul Moldovei a adus ca 
argument datoria păstorilor de a veghea permanent şi în toate domeniile la 
sănătatea turmei date lor în grijă : "noi, episcopii, avem datoria sfântă să 
dăm creştinilor spre închinare imaginile sfinţilor precum le-au recunoscut, 
stabilit şi consacrat tradiţiunile Sfintei noastre Biserici, cu multe veacuri 
înainte de noi, iar nu chipuri cunoscute care au locuit în oraşul Constanţa 
şi care poate să placă unuia sau altuia.....Puteţi să ni acordaţi sau să ne 
refuzaţi cererile de credit sau de cheltuieli ce am solicitat, dar ca să 
spuneţi că cutare pictură vă place Dvs. şi trebuie s-o primim sau că cutare 
lucru trebuie să se facă aşa, iar nu cum se cade, pentru că aşa voiţi Dv. 
care plătiţi, noi, membrii Sfântului Sinod, eu cel puţin, nu voiu putea primi 
în ruptul capului unele ca acestea, dacă nu vor fi conform cu canoanele 


Sfintei noastre Biserici". 427 


425 
t' i 


125 Joan Opriş, Monumente istorice din România (1850-1950), Edit. Vremea, 2001, p. 616. 
125 Nicolae lorga, BCMI, p. 92. 
127 dem, p. 93. 

Abia spre sfârşitul secolului al XIX-lea trecut a apărut un curent de 
preţuire şi de salvare a vechiului stil bizantin în artă, susţinut de istorici, 
arheologi, bizantinologi: Al. Odobescu, Grigore Tocilescu, Aleaxandru 
Xenopol, iar mai târziu, N.lorga, O. Tafrali, I.D. Ştefănescu, 
V. Brătulescu. 

În 1880 a luat fiinţă Comisia arheologică, din 1908 a început să 
apară Buletinul Comisiunii Monumentelor Istorice (BCMI), pentru ca, în 
1913, să se instituie Comisiunea Monumentelor Istorice. 

Astăzi, nu mai este întâlnit un curent de ignorare sau chiar de 
respingere a picturii de tradiţie ortodoxă, decât în extrem de rare cazuri, 
atunci când pictorii sunt educați exclusiv în spiritul admiraţiei faţă de 
pictura occidentală, fără a avea conştiinţa că arta lor se manifestă, totuşi, 
într-un spaţiu răsăritean. 

În prezent, în cadrul Patriarhiei Române funcţionează Comisia de 
Pictură Bisericească, iar din 1995 şi 1996, în cadrul Facultăţii de Teologie 
Ortodoxă din Bucureşti, s-au înfiinţat secţiile de Conservare Restaurare şi 
Arte Plastice, unde se caută readucerea Teologiei şi a Artei în cadrul 
aceluiaşi univers spiritual — sperăm că se şi reuşeşte, cel puţin avem 
câteva semnale optimiste în acest sens. 

Cât priveşte Universitatea de Artă, deşi veleităţile artistice mai 
determină uneori apariţia unor imagini de sfinţi şi nu a unor icoane, totuşi, 
în mare măsură, şi aici se caută şi se reuşeşte aprofundarea problematicii 
icoanei şi păstrarea tradiţiei. 

Educaţia estetică în spirit ortodox începe, din fericire, de la o vârstă 
fragedă, manualele de religie în care se află reproduceri după picturi în stil 
bizantin, fiind o dovadă în acest sens. 

La rândul lor, Atelierele Patriarhiei oferă spre vânzare reproduceri 
după modele bizantine, la preţuri accesibile creştinilor din ziua de azi, 
încercând şi pe această cale, completarea educaţiei religioase, şi 
înlăturând treptat reproducerile realiste, constituite deja într-o "tradiţie" 
seculară. 


Printr-o răstălmăcire a limbajului specific artei icoanei, s-a ajuns la 
greşita convingere că Biserica Ortodoxă ar fi împotriva artei în genere şi 
că nu ar aproba decât arta religioasă, cea profană fiind considerată 
păcătoasă. 

Numai că, nimic din ceea ce a creat Dumnezeu nu este rău, 
condamnabilă putând fi numai reaua întrebuințare, iar arta în ansamblul ei 

rămâne mai departe o cale de cunoaştere şi de stăvire a lui Dumnezeu! S- 
a crezut că absenta naturalului din icoană, lipsa întrepătrunderii dintre arta 
profană şi cea cu conţinut religios s-ar datora învăţăturii ortodoxe care 
vede în natură un mijloc de corupere. 

Lăsând la o parte faptul că şi Conciliul Trento a considerat că 
trebuie evitate şi înlăturate scenele imorale, dovedind că realizează 
pericolul pe care îl reprezintă acestea, trebuie precizat că Ortodoxia nu 
priveşte reprobator aspectele naturale profane ale picturii. Numai că, 
privitor la subiectele religioase, se poate vorbi de două culturi creştine : 
una în sens larg, alta cuprinzând cultura bisericească propriu-zisă. 

Deosebirea dintre ele nu este una de grad, ci de funcţie, ca 
deosebirea dintre apostolatul laic şi cel preoţesc. Operele din prima 
categorie slujesc societăţii prin suflul lor religios, şi de aceea această ultimă artă 
este normată de Biserică si normativă pentru credincioşi.*2% 

În cadrul culturii sacre nu poate pătrunde lumea aşa cum este ea. ci 
numai una transfigurată. Altfel, ea riscă eşuarea într-un univers comun, 
citadin, care nu induce atmosfera sacrului. De fapt, chiar şi această 
separare sacru-profan este artificială. pentru că nimic din ceea ce a creat 
Dumnezeu nu poate fi o piedică în calea transfigurării, natura fiind bună în 
esenţa ei. 

Se crede că Ortodoxia condamnă arta laică, peisajele, portretele, naturile 
moarte, în general tot ce e pictat în manieră realistă, întrucât aşa ceva nu se 
găseşte în icoane. Dar învăţătura ortodoxă nu condamnă asemenea tematici, 
ele nu au nimic rău în sine, depinde numai de folosirea lor şi de locul 
unde ele apar. 

Lumea naturală nu este o piedică în calea spre Dumnezeu, cu 
condiţia ca omul să nu confunde mijlocul cu scopul. Lumea este un 
pedagog către Hristos, dar poate fi şi calea către iad. Ea e pomul 
cunoştinţei binelui şi răului, pomul de încercare. Dacă îi contemplăm 
frumuseţea pentru a lăuda pe Făcătorul, ne mântuim. Dacă socotim că 
rodul lui e pur şi simplu de mâncare, ne pierdem. Mântuirea nu se obţine 
în izolare, ci în cadru cosmic." 

Nici una din creaţiile lui Dumnezeu nu poate fi vinovată de căderea 
omului, ci dimpotrivă fiecare poate contribui la urcuşul duhovnicesc : 
depinde numai de privirea cu care ne uităm la ele. În această lumină 
asupra înţelegerii creaţiei, arta profană poate fi asimilată cu contemplarea 
lui Dumnezeu în creaţie. Cu condiţia ca, admirând opera creaţiei, să ne 


12 Nichifor Crainic Nostalgia Paradisului, Ed. Moldova, 1994. p. 50-51. 
129 Pr. Dumitru Stăniloae, Ascetica şi mistica ortodoxă, Ed. Deisis, Sibiu, 1993, Vol II, Cap. 
Contemplarea lui Dumnezeu în creaţie. 

ducem cu gândul la adevăratul Creator, şi acesta să fie scopul privirii 
noastre estetice. 

În universul din ce în ce mai profan al unei lumi secularizate şi 
secularizante, arta icoanei nu-şi mai poate afla locul. În arta apuseană, 
Icoana dispăruse de mult, lăsând în urma ei imaginea religioasă, care nu 
avea nici ea să supravieţuiască secolului al XVill-lea. O dată cu 
încheierea epocii baroce, tematica religioasă dispare aproape complet din 
cadrul preocupărilor marilor pictori. Abia în secolul al XIX-lea romanticii vor 
încerca o redresare, fără ecou însă. Lumea occidentală pierduse icoana 
încă din acea îndepărtată Renaştere carolingiană, care-i refuzase 
atributele harice şi latreutice. tăi 

Edificiul teologic care se zidise în timp accentuase acest refuz al 
transfigurării "imaginii sfinte”, al chipului lui Dumnezeu din om şi de pe 
icoană. Numai că omul, în nevoile sale spirituale, rămânea acelaşi şi în 
spaţiul apusean şi în cel răsăritean. El avea nevoie să Îl vadă şi cu ochii 
trupeşti pe Dumnezeu, aşa cum Îl văzuseră şi contemporanii Săi. 

Din păcate, lipsind înţelegerea transformării pe care Întruparea a 
adus-o şi în lumea artei, Apusul nu putea oferi decât imaginea Fiului 
Omului, care era înfăţişat în ipostazele vieţii sale de Împlinitor deplin al 
voii Tatălui, ca Fiu al Acestuia. Naşterea, copilăria, minunile, parabolele, 
Patimile, moartea şi Învierea se desfăşurau în faţa ochilor, accentuând 
însă dimensiunea umană, căci aceasta era specifică unei arte realiste, 
naturaliste, cât mai umaniste. 

După cum a precizat Sfântul Teodor Studitul "icoana nu reprezintă 
firea, ci persoana", or tocmai aici s-a împotmolit arta apuseană căci, după 
ce s-a "eliberat" de tradiţia bizantină, i-au rămas doar acele mijloacele prin 
care putea picta numai firea, nu şi Persoana. Cum cea divină este 
indescriptibilă prin definiţie, rămânea de pictat numai firea umană ; 
Persoana divino-umană a lui Hristos putea păstra în artă religioasă doar 
atributele umane. Chiar dacă El era şi Fiul lui Dumnezeu, arta nu-i putea 
oferi decât chipul omului pe care venise să-l mântuiască. 

Muzeele şi colecţiile de artă fac dovada atenţiei de care s-a bucurat 
tematica religioasă. Marile genii ale picturii, sculpturii şi arhitecturii au 
transpirat din greu pentru a putea realiza capodoperele admirate astăzi. 
Numai că, din varii motive, jertfa lor părăsise altarul religiei poposind pe 
cel al artei. 

Tematica religioasă nu mai era o problemă de trăire, ci una de 
virtuozitate artistică, o provocare în plus. De aceea, şi rezultatele muncii 


*%0 A se vedea, în acest sens, Mihaela Palade, Problematica mijloacelor de exprimare specifice 
artei sacre, în Ortodoxia, anul LII, nr. 1-2, ian.-iunie, 2001. 

lor erau şocante şi nemulţumeau. Subiectul pictat era, cel mai adesea, 
pretext al expunerii talentului şi geniului. Coordonata divină dispăruse, 
fiind "absorbită" de cea umană. 

Pe nesimţite aproape, şi cu religiozitate, arta occidentală î| 
transformase pe Hristos într-un Om între oameni. Numai cunoaşterea 
fundamentului teologic al icoanei nu putea rezolva problema. Lipsind 
trăirea în autentic duh creştin toate măsurile canonice sau necanonice 
luate împotriva denaturării artei religioase nu au dat rezultate. 


Nu măsura disciplinară poate rezolva o problemă mântuitoare, nu 
Litera, ci Duhul, căci numai Acesta dă viaţă. lar viaţa pe care Elo dă este 
veşnică, asemenea timpului care, în icoană, se dilată înspre veşnicie. 

Căci nici o poruncă, decret sau interdict nu-l poate opri pe artist să 
se manifeste în vreun fel sau altul, afară numai de porunca iubirii. Dacă 
iubirea de Dumnezeu lipseşte, dacă nu lucrează în sufletul artistului, 
atunci nici o măsură coercitivă sau punitivă din lume nu-l poate împiedica 
să se manifeste antropomorf şi nu teomorf. 

